
Capitolul ] 


CROMATOLOGIE - DE CE? 


ÎN apusul la întrebarea de început e unul simplu: din nevoia de a 
înțelege, fie şi parţial, ce este culoarea. Ce o generează, cum se 
manifestă, în ce fel se implică în viaţa omului şi a lumii în care trăieşte el 
ŞI, evident, cât şi cum se articulează, contopindu-se chiar, în munca 
pictorului --, la fel ca şi în destule alte îndeletniciri conexe? Dacă pentru 
ucenicul-pictor cunoaşterea fenomenului cromatic rămâne ceea ce a fost 
din totdeauna, o condiție sine qua non, interesul pentru culoare 
transcende aria profesionalităţii, întrucât se adresează tuturora. 

lată câteva argumente prezentate punctual. 

1. Zestrea biologică. Ştiinţa medicală ne informează că 80-90 % din 
totalitatea percepţiilor umane ne parvin prin ochi. Fireşte, percepția nu 
este decât un prag al cunoaşterii, dar se bazează pe ea; oricum, 
disproporția este enormă comparativ cu celelalte simţuri, cărora le mai 
rămân doar 10-20 procente (fiind semnificativ faptul că văzul şi auzul au 
generat arte majore, iar simţurile de contact direct, nu). Încă acum două 
milenii şi jumătate, Platon constatase că "văzul este cel mai ascuţit dintre 
simţurile trupeşti”, dar mai târziu cu câteva secole, Plotin îl completa: 
"Frumosul se află în vedere în masura cea mai mare”. Aşa suntem 
construiți. 

Omul percepe lumea în culori**, acest fapt obligându-l să 
cunoască fenomenul, să acumuleze fie şi un minimum de cunoştinţe cu 
ajutorul cărora să o înțeleagă. 

2. Avalanşa cromatică. Un mare creator, Fernand Leger, spunea cândva 
în prima jumătate a secolului trecut că „niciodată lumea n-a fost atât de 
colorată ca azi”. Afirmația este cu atât mai valabilă astăzi. Să ne gândim 
* Cauza pentru care parte din paginile de față par marcate de un ton sobru, 
cvasididactic, se datorează probabil celor câteva decenii în care au fost prezentate ca 
„note de curs” studenţilor actualei Universităţi Naţionale de Arte din Bucureşti. 

** „Culoarea este viaţa, fiindcă o lume fără culoare se înfăţişează moartă (...). Culorile 
sunt energii radiante care ne influenţează în mod pozitiv sau negativ, indiferent dacă ne 


dăm seama de acest lucru sau nu”. (Johannes Itten, Art de la couleur, Dessain et Tolra, 
Paris, 1973). 


doar la banalul exemplu al roşurilor şi verzurilor intense care dirijează 
traficul rutier, de care nu se mai miră nimeni: cu excepţia vitraliilor, erau 
imposibil de văzut acum o sută de ani. 

Suntem înconjurați de culori — fiecare cu conotaţii din cele mai 

diferite --, bombardaţi şi uneori agresaţi de ele. Se poate vorbi astăzi şi de 
o poluare cromatică. Efluviile colorate ne învăluie, nu prea ştim să le 
decodăm şi adesea reacționăm la întâmplare. Civilizaţia contemporană a 
făcut pasul decisiv din „era Gutenberg” în „era Imaginii”, dar şi 
imaginile tot de văz țin. 
3. Educaţia vizuală lacunară a publicului. Din nefericire educaţia 
vizuală a publicului est eneglijată cam peste tot în lume, în vreme ce 
culoarea este tot mai prezentă în viața omului, unde penetrează prin 
canalele cele mai diverse (larg ambientale, culturale şi artistice): ţesături 
şi vestimentație, cinema şi televiziune, edituri, publicitate, fotografii, 
tapete, maşini, ambalaje, decorațiuni etc. Puţinelor tonuri colorate care 
puteau fi manevrate acum vreo trei sute de ani, astăzi li se adaugă mii, 
datorate desigur industriei moderne a culorilor. 

Neadaptat la vârtejul cromatic actual, omul reacționează la 
întâmplare, alertat, adesea derutat. Cumintele şi valorosul bun simţ de 
altădată, generat de mediile tradiționale, pare să dispară o dată cu ele. 

Nici în mediile intelectuale situația nu este cu mult mai bună; şi 
aici, mai toţi par a se pricepe la mai toate -- prea rar fiind mărturisită 
nepriceperea, lipsa de educație plastică* sau incompetența în aprecierea 
operelor sau „obiectelor de artă”. 

Starea publicului larg devine alarmantă, el poate rămâne pasiv 
față de mediul cromatic ambiant, iar aceasta duce la proliferarea 
prostului gust, cu alte cuvinte a kizsch-ului, urâtul cu pretenţii. Ca să nu 
mai vorbim despre dezinteresul față de artă. Pe termen lung aceste stări 
de fapt pot fi îngrijorătoare: omul, ca ființă deplină -- biologică, mentală, 
afectivă şi spirituală -- este pândit de consecinţe imprevizibile. 

4. Profesionalizarea ucenicului-pictor. Utilitatea înţelegerii 
problemelor culorii de către viitorul profesionist nu mai trebuie 
demonstrată: pictorul nu pictează „cum cântă pasărea” decât după ce a 


* „Cunosc oameni care admit că nu înțeleg muzica, dar cunosc foarte puţini care admit 
că nu ştiu să vadă (...). Omul este asaltat din toate părțile prin ochi, prin semne 
prescurtate, care cer o interpretare rapidă (...). Cunoaşterea imaginilor, a originii, a 
legilor lor este una din cheile timpului nostru (...). Motivul fundamental pentru care 
producţiile artei moderne şochează gustul multora dintre contemporanii noştri este că 
aceştia continuă să-şi caute scara de valori în trecut (...). Nu vedem decât ceea ce 
cunoaştem” (Pierre Francastel, Realitatea figurativă, Editura Meridiane, Bucureşti, 
1972, p.29,66,90, 111). 


trecut prin faza lungă şi anevoioasă a înțelegerii problemelor de bază ale 
artei lui — şi poate nici atunci. Oricum, doar prin înțelegerea 
„mecanismelor” proprii culorii se poate ieşi din amatorism*. 

Efortul de profesionalizare al „ucenicului-pictor” include, 
evident, şi însuşirea limbajului specific meseriei. Este cel puţin 
regretabil faptul că încă mai circulă opinii contradictorii privind sensul 
unor termeni de bază (ton, nuanţă, valoare, modeleu, modulație, pasaj, 
gamă, acord etc.); la fel de regretabilă este şi ignorarea unor noțiuni de 
cultură generală -- culoare, lumină, armonie. 

Omul de artă, profesionistul, nu poate rămâne la condiția de 

homo faber, aşadar, cum spune undeva Rudolf Arnheim, „la 
reprezentarea primitivă şi instructivă a datelor senzoriale, în vreme ce 
doar tipul mai evoluat, de homo sapiens este capabil de cugetare”. 
5. Necesitatea unei teorii unitare a culorii. Preocupările pentru culoare 
sunt foarte vechi, dar studii experimentale privind natura ei fizică s-au 
făcut abia în secolele 17-18, iar altele, legate de mecanismele neuro- 
fiziologice ale percepției culorii, doar în secolele din urmă, cu precădere 
în ultimul. Analizându-le, observăm faptul că studiul culorii a fost 
abordat de obicei univoc de către o serie întreagă de discipline ştiinţifice: 
de la fizică şi chimie până la fiziologie şi psihologie, însoţite de estetică, 
sociologie, etnografie, pedagogie, ergonomie, cromoterapie etc. 
Arhitecţii şi decoratorii de interioare înțeleg culoarea în felul lor, 
textiliştii, decoratorii de interioare şi creatorii de mobilă într-al lor, 
creatorii de modă, vopsitorii, terapeuţii o înţeleg potrivit normelor 
proprii.(Şi numărul acestor argumentari ar putea spori). 

Ca urmare a acumulării multor studii unilaterale iată-ne însă 
ajunşi în faţa unor neconcordanţe izbitoare: 

-- Într-o zi înnorată de iarnă zăpada ne apare mai albă decât cerul. 
Aparatele de măsură ne arată totuşi că cerul e mult mai luminos ca 
zăpada, ceea ce este nereal, vizavi de legea din fizică după care sursa de 
lumină e întotdeauna mai luminoasă decât suprafaţa pe care cade lumina. 
— A fost măsurată luminozitatea puternică a unui horn de casă proaspăt 
tencuit cu ghips, care se profila pe un cer plumburiu de iarnă (Yves 
Galifret); aparatele au stabilit însă că cerul era de 30 de ori mai luminos 
decât hornul. 

* Spre deosebire de amator, „o emoție de plastician (...) sesizează gruparea obiectelor 
supuse privirii sale, un ritm, o repetare armonioasă a formelor colorate. El distinge 
analogii plastice: cutare peisaj (...) pare minunat, pentru că formele rotunjite ale 
arborilor, găsindu-se în raport de analogie cu ondulaţiile norilor, provoacă un ritm, o 


mişcare, o oscilație, o deplasare a aceluiaşi „motiv” (Andre Lhote, Să vorbim despre 
pictură, Ed. Meridiane, Bucureşti, 1971). 


-- Faţă de cum arată ziua, într-o lumină crepusculară culorile roşii par 
mai întunecate decât cele albastre. Aparatele de măsură sunt 
insensibile la acest efect. 

-- „Un kilogram de verde este mai verde decât zece grame din aceeaşi 
culoare”*, spunea cândva pictorul Paul Gauguin (1848-1903). Cu alte 
cuvinte, acelaşi verde pare mult mai intens dacă este aşternut pe o 
suprafață mare decât pe una mică. Aparatele reacționează identic în faţa 
ambelor suprafeţe. 

-- Unele contraste de culoare specifice cromatologiei (complementar, 
simultan şi succesiv etc.) nu sunt sesizate de aparate. 

Şirul exemplelor ar putea continua — gândindu-ne şi la faptul, 
poate mai subtil, că una şi aceeaşi culoare ne poate apărea destul de 
diferită în funcție de natura şi grenul suprafeţelor pe care este aplicată 
(lemn, metal, blană, mătase etc.), diferenţă insesizabilă pentru aparate. 
Explicația acestor contradicții rezidă în faptul că aparatele masoară 
fiecare fenomen luat în parte, fragmentând întregul, în vreme ce ochiul le 
judecă în ansamblu. 

Aşa stând lucrurile, ce altceva putem conchide decât că, în pofida 
preciziei aparatelor, trăim într-un univers propriu, „iluzoriu” şi, chiar 
dacă este fals din p.d.v. al exactităţii, el rămâne cadrul nostru natural, ca 
oameni construiți aşa cum suntem construiți. 

Dincolo de aceste contradicții, structurarea unei teorii generale a 
culorii a devenit posibilă abia atunci când au fost corelate informaţiile 
furnizate de ştiinţele particulare cu datele rezultate din experienţa 
artistică. lar acest lucru, în mod firesc, a stat la îndemâna oamenilor de 
artă, mai degrabă decât a savanților. Printre aceştia se află nume ilustre, 
care au gândit şi experimentat culoarea -- Leonardo da Vinci, Tiţian, 
Peter-Paul Rubens, Eugene Delacroix, Paul Signac, Van Gogh, Paul 
Cezanne, Henri Matisse, Wassily Kandinsky, Paul Klee, Josef Albers, 
Andre Lhote ş.a. Aşa s-a născut cromatologia, această surprinzător de 
nouă ramură a cunoaşterii. 

Printre artiştii-teoreticieni care au studiat culoarea locul de frunte 
îl ocupă pictorul-profesor Johannes Itten (1888-1967), care a elaborat 
prima teorie unitară a culorii. Sistematizându-şi observaţiile şi 
intuițiile, el a experimentat ani de zile fenomenele culorii, împreună cu 
elevii săi de la faimoasa şcoală de arhitectură şi artă aplicată Bauhaus, 
din Weimar (Germania), apoi la Universitatea din Zurich (Elveţia). 
Rezultatele acestor ani de studiu au fost publicate, în anul 1961, într-un 
tratat monumental: Kunst der Farbe — Subjektives Erleben und 


* Andre Lhote, Tratate despre peisaj şi figură, Ed. Meridiane, Bucureşti, 1969, p. 64 


objektives Erkennen als Wege zur Kunst* (Arta culorii - trăirea 
subiectivă şi cunoaşterea obiectivă ca drum către artă). Prin 
originalitatea, acuitatea observaţiilor şi pertinenţa ideilor sale Itten şi-a 
dominat epoca**. 

Datorită perenităţii lor, în capitolele care urmează vom face 
adesea referiri explicite la teoriile marelui teoretician elveţian. Utilitatea 
lor este reală şi dincolo de orice discuţie, pentru plasticianul profesionist. 
Fireşte că pictorul nu le va folosi la modul nemijlocit în atelierul său, nu 
va lucra cu teoriile sub ochi, ele însă îl vor ajuta să se orienteze în lumea 
complexă a culorilor, să le înțeleagă mecanismele fizice şi psihice, adică 
să-şi ordoneze munca. 

În încheierea acestui prim capitol, să remarcăm faptul, greu de 
explicat, că la unele din marile personalități învestite cu geniu învățătura 
vine spontan, ca un dar înnăscut, părând că - pentru al parafraza pe 
Picasso - ei nu caută, ci găsesc; aceşti oameni aleşi creează capodopere în 
mod firesc, pictând liber, parcă sub un dicteu, — ei intuiesc dintru început 
sensul operei, simt culoarea şi compoziția, au înnăscute simţul formei, al 
anatomiei şi perspectivei, al accentelor şi detaliilor etc. Nevoia acestora 
de învăţătură pare, la unii, minimă. Ei creează şi impun legi noi. În 
schimb, marea armată a pictorilor trebuie să înveţe şi apoi să muncească 
din greu la şevalet. Învățătura pare a fi legea inexorabilă a celor mulţi. 
Adresându-li-se încurajator acestora din urmă, cu autoritatea sa 
magistrală, Johannes Itten preia în Introducerea tratatului sau un text din 
Veda: „ot ce se poate învăţa din cărți sau de la maeştri seamănă cu un 
vehicul”; fiindcă „se poate merge pe jos, fără vehicul (...), dar atunci se 
avansează lent şi periculos”. Autorul elvețian afirmă apoi fără echivoc: 
„Învățăturile şi teoriile sunt bune pentru orele de slăbiciune***. În orele 


* În paginile de faţă vom utiliza amintita ediţie franceză: „Art de la couleur”, Paris, 
1973. 

** La această oră autoritatea teoriilor lui Itten este incontestabilă, în pofida faptului că 
nu răspund, poate, tuturor întrebărilor posibile în lumea vastă şi inefabilă a culorii. 
Oricum, adepţii săi fervenţi se apropie de ele aidoma credincioşilor față de Cartea 
Sfântă. 

*** Wassili Kandinsky (1866-1944), pictor-profesor la Bauhaus, împărtăşeşte aceeaşi 
opinie. „În artă, teoria nu premerge niciodată creaţiei... În acest domeniu, totul şi mai 
ales la început este o problemă de intuiţie... Chiar dacă structura generală ar putea fi 
obţinută şi pe cale pur teoretică, mai rămâne un plus care este veritabilul suflet al 
creaţiei (deci până la un punct şi esenţa ei)... afară de cazul când intuiţia insuflă pe 
neaşteptate acest plus de creaţie. Deoarece arta acţionează asupra sentimentului, poate 
acționa numai cu ajutorul lui... Intuiţia înnăscută a artistului este tocmai falantul 
(subl.n.) din Evanghelie, care nu trebuie îngropat. Artistul care nu-şi foloseşte talentul 
este un sclav leneş” (Spiritualul în artă, Ed. Meridiane, Bucureşti, 1994 p. 69 şiurm..). 


noastre bune problemele se rezolvă prin intuiție, ca de la sine”. 

lar mai presus de toate, adaugă în continuare, culoarea trebuie 
însă înțeleasă şi iubită: „Numai acela care iubeşte culoarea îi vede 
frumuseţea interioară. Culoarea poate fi folosită de oricine, dar numai 
iubitorului plin de devotament îi dezveleşte taina ei cea mai adâncă” . 


Capitolul 2 


FACTORII GENERATORI Al CULORII 


84 lumea ne apare sublim colorată, trebuie să admitem că 
simfonizările cromatice — oricât ne-ar contraria faptul —, nu sunt altceva 
decât nişte senzații. Astfel, o floare roşie este în realitate un şir de mici 
suprafeţe — petalele —, care absorb razele de lumină căzute asupra lor, cu 
excepţia celor care corespund roşului, pe care le reflectă şi pe care ochiul 
nostru le percepe drept petale roşii. De obicei realitatea nu ni se prezintă 
atât de simplu, întrucât nu toate corpurile sunt monocrome, aşadar nu 
toate reproduc „modelul” de mai sus, ba mai mult, în natură există puţine 
culori pure, astfel că suprafeţele reflectă o varietate extremă de tente 
intermediare, dând naştere unui nesfârşit număr de tonuri şi nuanţe. 

Potrivit legilor fizicii, lumea este necolorată. Doar oamenii şi o 
parte din viețuitoare (poate şi din plante) o văd colorată. 


Culoarea este, prin urmare, o senzație şi nu un fenomen obiectiv, 
independent de om, ea nu are o existenţă proprie, nu este o proprietate a 
corpurilor, cum ar fi o pigmentaţie ori cine ştie ce altceva. Deoarece în 
exemplul cu floarea am enumerat trei noţiuni distincte -- razele de 
lumină, suprafața petalelor şi ochiul nostru, generalizând, vom 
conchide: culoarea este o realitate subiectivă generată de trei factori: 
lumina, suprafața obiectului şi ochiul. 


LUMINA 

Lumina, acest element esențial în întregul domeniu al viului, 
pentru organismul uman este determinant în funcționarea glandelor, în 
producerea hormonilor specifici şi relaţia lui cu universul; inclusiv 
crearea senzației de culoare despre care vorbim. 

Să reținem pentru început — fără a intra în detalii străine 
domeniului nostru —, că în legătură cu natura luminii s-au confruntat 
multă vreme două concepţii, corpusculară şi ondulatorie. Autorii lor sunt 
Isaac Newton (1642-1727) şi Christian Huygens (1629-1695). 

Isaac Newton, celebrul fizician, matematician şi astronom englez 
este primul cercetător ştiinţific cunoscut al spectrului solar. El concepea 


lumina ca fiind compusă din minuscule particule de materie care se 
propagă în spaţiu în linie dreaptă, extrem de rapid. 

Christian Huygens este un savant olandez, şi el fizician şi 
astronom. După teoria sa, expusă într-un tratat publicat în 1690, lumina 
se propagă asemenea valurilor (undelor) după aruncarea unei pietre într- 
un lac, formând cercuri concentrice din ce în ce mai mari; acestea se 
propagă perpendicular pe direcția de deplasare a razei , la fel ca sunetul. 
Observând modul în care se mişcă de la mic la mare undele-cercuri, 
Huygens a creat premizele încetăţenirii unei noţiuni folosite şi astăzi — 
„lungimea de undă” (care corespunde distanţei dintre creasta unui val şi 
creasta valului vecin). 

După ce în secolele 17-18 concepțiile savanților au oscilat între 
aceşti doi poli, iată că începutul secolului 19 este dominat de teoria 
ondulatorie, alte cercetări făcute spre sfârşitul lui aducând şi mai 
multă... lumină în problema luminii. 

Fizicianul englez James Clark Maxwell (1831-1879), 
demonstrează experimental, în anul 1869, că lumina este o radiaţie 
electromagnetică. Lumina este astfel un câmp electromagnetic, sinonim 
cu energia* care ne mişcă motoarele şi ne luminează casele. Potrivit 
acestei concepţii o sarcină electrică inițială vibrează, şi prin urmare 
câmpul electric dimprejur variază, această variație propagându-se spre 
exterior cu viteza luminii (300.000 km/sec), sub forma unor unde 
electromagnetice. O propagare presupune însă existenţa unui mediu 
natural (întrucât valurile se propagă în apă şi sunetul în aer), iar la 
întrebarea stânjenitoare privind natura mediului interstelar prin care vine 
lumina de la soare, s-a făcut presupunerea că în spaţiul respectiv ar exista 
o materie subtilă numită eter cosmic; existenţa acestuia ne putând fi 
demonstrată experimental, s-a conchis în cele din urmă că lumina se 
propagă fără suport, întrucât este un câmp electromagnetic -- o formă a 
energiei nesupusă legilor mecanicii clasice. 

Teoria lui Maxwell va fi contrazisă însă de fizicianul german 
Max Planck (1858-1947). În anul 1900, el ajunge la concluzia că lumina 
nu se emite şi nu se transmite în mod continuu, demonstrând matematic 
faptul că orice radiaţie transportă energia în cuante de energie luminoasă, 
numite şi fotoni, adică în mici “pachețele” indivizibile, lumina având un 
caracter granular. Aceste cuante infime având dimensiuni mult mai mici 
decât atomul, nu se mai pot diviza, mărimea lor depinzând de lungimea 
de undă a radiației respective; mai precis, cuantele cresc pe măsură ce au 


* Pentru comparaţie, în reţeaua electrică frecvenţa este de 50 de oscilaţii pe secundă, pe 
când galbenul, de pildă, are o frecvenţă de 10.000 de miliarde de ori mai mult. 


lungimea de undă mai mică şi cu cât temperatura lor este mai mare (ex. 
cuantele radiației violetului sunt de două ori mai mari decât ale radiației 
roşului). În anul 1905, ilustrul Albert Einstein (1879-1955) atribuie şi el 
cuantelor caracterul de particule. 

Aşadar, după dominaţia teoriei ondulatorii, la începutul secolului 
20 se revine la teoria corpusculară lansată cândva de Newton -- o dată cu 
apariţia noilor concepte, mecanica cuantică şi teoria relativităţii. 

Louis duc de Broglie (1892-1987) este fizicianul francez care 
impune dualismul corpuscul-undă. Adică „împacă” cele două teorii 
contrarii, într-un mod greu de înțeles pentru omul obişnuit: în anul 1924 
el demonstrează că microparticulele se pot manifesta şi ca unde. Deci 
fotonul de lumină este în acelaşi timp particulă şi undă; unele experienţe 
dezvăluie un aspect, altele, altul. 


Universul este un uriaş depozit de energie. 

De o parte sau de alta a luminii (adică a “spectrului vizibil ” — 
denumire dată luminii de Newton) se situează forme de energie radiantă 
cu lungimi de undă mai mari sau mai mici. 

Iată un tabel care pune în evidență faptul că radiaţiile vizibile 
numite lumină constituie doar o foarte mică parte din amintitul rezervor 
universal. Pentru înțelegerea acestei scheme a spectrului 
electromagnetic sunt necesare câteva precizări: 

- Se folosesc puterile lui 10, care pot exprima, prescurtat, atât 
numere mari, Cât şi MICI. 

- Numerele supraunitare sunt notate cu puteri (fără semnul plus 
sau minus). 

- Numerele subunitare au puterile notate cu semnul minus, iar 
puterea indică numărul de zerouri care urmează primei cifre. De 
exemplu: 

10* metri = 1 micron, adică 0,1.000.000 m, deci a milioana parte dintr- 
un metru. 

- | micron = a mia parte dintr-un milimetru. 

- | milimicron (sau nanometru) = a milioana parte din milimetru. 

-lmu =Inm =10” metri = 0,1.000.000.000 metri 

- l angstrâm = LA = 10"microni= 10'"metri 

Radiațiile cu lungimi de undă mai mari decât ale luminii. 

1. Razele infraroşii. Raze vecine cu spectrul vizibil, având 

lungimi de undă mai mari decât ale culorii roşii (între 1-100 microni), 
sunt vibrații mai rare decât ale roşului (deci au o frecvenţă mai mică) şi se 
mai numesc şi termice sau calorice, purtătoare de căldură; deşi nu le 
vedem, le simțim. Întrucât fiecare corp cald emite radiaţii calorice, ele 
pot fi văzute şi noaptea (în tonuri neutre, monocrome), cu ajutorul unor 
aparate speciale, aşa cum se folosesc în ultimii ani în armată. 

2. Radiațiile radar, de televiziune şi microundele se măsoară în 
lungimi de undă exprimabile prin numere subunitare (decimetri, 
centimetri, milimetri). Denumirile lor indică şi domeniul de utilizare. 

3. Radiațiile radio. Larg cunoscute, undele radio scurte măsoară 
câțiva zeci de metri, iar undele medii şi lungi măsoară sute de metri 
lungime de undă. 

4. Radiațiile electrice ale curentului alternativ industrial ajung 
până la câţiva zeci de kilometri. 


Radiațiile cu lungimi de undă mai mici decât ale luminii. 

1. Radiațiile ultraviolete au lungimea lor de undă mai scurtă 
decât a violetului; se măsoară cu unităţi de măsură foarte mici, care 
ajung până la milionimi de centimetru. 

2. Radiațiile Roentgen (numite altfel raze X), urmează imediat 
după ultraviolete, având lungimi de undă şi mai mici: ajung până la a 
miliarda parte dintr-un centimetru (şi o frecvenţă foarte mare). 

3. Razele gama sunt emise de atomii unor elemente radioactive. 
Se utilizează, printre altele, pentru controlul sudurilor metalice, datorită 
faptului că fiind extrem de fine străbat cu uşurinţă materiile cele mai 
dure. Sunt prezente şi în razele cosmice. 

4. Razele cosmice au lungimi de undă de o bilionime de 
milimetru. Pot fi extrem de nocive pentru biosferă. 


Rezumând principalele noțiuni legate de lumină, vom reţine: 

- Spus la modul cel mai simplu, lumina este acea parte din energia 
radiantă care poate fi văzută. 

- Lumina este o emisie de energie sub formă de corpusculi — 
numiţi fotoni — şi de unde electromagnetice. Se acceptă deci paradoxul că 
lumina este în acelaşi timp ondulatorie şi corpusculară, continuă şi 
discontinuă. 

- Proveniența luminii este atomică, salturile electronilor de pe o 
orbită periferică pe o orbită mai apropiată de nucleu fiind însoţite de o 
degajare de energie enormă, inclusiv cea pe care o percepem ca lumină. 

- Lumina se propagă în linie dreaptă cu viteza constantă de 


300.000 km/secundă -- după Albert Michelson cu 299.796 km/sec. ( 
Este de reținut că energia fotonilor scade în funcție de poziţia lor în 
spectru, ultravioletul fiind cel mai activ, roşul cel mai slab). 

- Spectrul vizibil se situează între cca. 400 — 800 de milimicroni 
(nanometri), adică un sector cu totul modest, de cca. 400% de milimicroni 
corespunzând violetului şi cca. 800 milimicroni valorile roşului**. 

Culorile spectrului vizibil (curcubeul) ne fiind tocmai uşor de 
determinat, întrucât benzile colorate sunt difuze şi inegale, este firesc să 
difere de la un observator la altul atât numărul culorilor, cât şi al 
denumirile lor. Există totuşi trei „instrumente” de control a luminii: 
lungimea de undă, amplitudinea şi frecvenţa. 

Lungimea de undă 

Într-o schemă simplă, lungimea de undă este distanţa AB, notată 
de obicei cu litera grecească ?, care se măsoareă convențional în metri 
(m), microni (4 ), milimicroni (mp), numiţi uneori nanometri (nm) şi 
angstromi (A ). Lungimea de undă nu depinde de mediul de propagare a 
luminii. În cromatologie este considerată a fi una din cele trei coordonate 


fizice de bază ale oricărei culori — alături de luminozitate şi saturație --, 
indicând chiar numele acesteia: roşu, oranj etc. 

Amplitudinea este distanţa deplasărilor pe verticală a curbelor 
față de orizontala xy. 

Frecvența indică numărul de vibrații pe secundă a unei raze 
luminoase şi creşte o dată cu micşorarea lungimii de undă. (De exemplu: 
galbenul corespunde numărului de 500.000 de miliarde de vibrații pe 
secundă; numărul vibraţiilor roşului este mai mic, ale albastrului mai 
mare). 


* Se consideră că retina este sensibilă până la lungimile de undă scurte de 350 
milimicroni, şi mari de peste 1000 milimicroni (nanometrri). 
** In pagina următoare se prezintă un tabel sinoptic semnificativ. 

De notat că aproximațiile acestor scări valorice se datorează 


opiniilor şi tehnicilor de măsurare, diferite de la un cercetător la altul. 


Descompunerea (dispersia ) luminii 

Lumina solară, denumită în mod eronat „albă”, a fost 
descompusă pentru prima oară, în epoca modernă*, de către Isaac 
Newton în anul 1676. (După antici, şi Leonardo înțelesese modul de 
producere a curcubeului, dar nu disociase lumina). Trecând o rază de 
lumină, incoloră şi transparentă, printr-o prismă de cristal, el a obținut 
astfel culorile mirificului curcubeu**; fâşia de culori proiectată pe un 
ecran alb, cu luminozitatea diminuată spre capetele fâşiei, a fost 
denumită de Newton „spectru solar”. 

Numărând la început doar cinci culori -- roşu, galben, verde, 
albastru, violet --, savantul englez a adăugat ulterior oranjul şi indigoul 
(deşi în realitate indigoul nu îşi are locul aici, întrucât nu este o culoare 
pură asemenea celorlalte şase culori). 

Vom observa că, datorită refracției, direcția de deplasare a razei 
se frânge de două ori, iar violetul se abate cel mai mult de la linia dreaptă; 
şi de asemenea, lățimea fâşiilor de culoare este inegală, cele mai late fiind 
culorile limită, roşul şi violetul. 


* Din consemnările făcute în secolul 1 d.Hs. de Pliniu şi apoi de către Seneca, înțelegem 
că lumina soarelui fusese deja descompusă, în epocă, prin intermediul unor cristale 
naturale sau prelucrate. 

** “Năframă vargată, peste lume aruncată”, cum zice versul popular, şi arcuită pe cer 
sub unghiul de 40 de grade, cu o lăţime sub 2 grade, curcubeul este cauzat de lumina 
care străbate minusculele picături de apă rămase în aer după ploaie. 


Recompunerea luminii 

Sinteza luminii i se datorează aceluiaşi fizician englez (vezi 
discul lui Newton, realizat în anul 1692, un disc colorat în tentele 
spectrului solar, care, învârtit rapid, reface lumina albă). 

Pe de altă parte, şi captate cu ajutorul unei lentile, cele şase culori 
spectrale refac lumina zisă albă. Astfel, ne asigură lItten, « dacă se 
împarte banda spectrală în două părți, de ex. ROG şi VAVi, şi se reunesc 
fiecare din aceste două grupe cu ajutorul unor lentile, se obţin două culori 
mixte, care, amestecate la rândul lor, dau alb ». 

În încheierea discuţiei despre lumină vom conchide: culoarea 
luminii (aşadar benzile diferit colorate de pe ecranul alb) depinde de 
creşterea sau descreşterea lungimilor de undă. In realitate termenii 
culoare şi lungime de undă se suprapun întrucât desemnează acelaşi 
fenomen (iar dacă primul are rezonanță în psihologia noastră, fiind 
relativ incert şi greu de măsurat, al doilea este exact şi pe deplin 
măsurabil). 


SUPRAFAȚA OBIECTULUI 
Mediul ambiant ni se relevă ca şiruri nesfârşite de corpuri şi 
fenomene colorate mai intens sau mai slab, albe, negre, grizate neutru 


sau nuanţat, transparente, opace, mate lucioase etc., etc. Variaţiile lor se 
datorează proprietăţii corpurilor de a reacţiona diferit la lumină. În 
relațiile sale cu corpurile lumina suferă o serie de modificări pe care 
fizica le denumeşte aceste reacţii ale corpurilor cu termeni ca: reflexie, 
refracție, absorbţie, opalescență, dispersie etc. Ne vom opri asupra 
câtorva noțiuni mai importante. 


Reflexia 
Reflexia este reîntoarcerea unei raze de lumină în mediul din care 


Radiaţie incidentă Radiație reflectată 


a venit, după ce a atins suprafaţa altui mediu. Orice rază de lumină care 
cade pe o suprafață creează față de o perpendiculară imaginară (pornită 
din punctul de joncțiune) un unghi de sosire egal cu cel de plecare 
(unghiul de incidenţă fiind egal cu unghiul de reflexie). 

Fenomenul numit reflexie poate fi înţeles cu ajutorul câtorva 
scheme*: 

(reflexie şi absorbţie nule) (reflexie nulă, absorbţie selectivă) 


A S->< OO 


R 
O 
G 
V 
A 
l 
Vi 
R 
O 
G 
V 
A 
l 


Corp opac, colorat în roşu Ă 
(reflexie şi absorbţie selective) VI 
Corp opac, colorat în alb 
(reflexie totală, absorbţie nulă) 


* După C. şi M. Radinschi, Desen artistic în industria uşoară, Editura didactică şi 
enciclopedică, Bucureşti 1975,p.41. 


Corp opac, colorat în negru 
(reflexie nulă,i absorbţie totală) 


În aceeaşi ordine de idei, griurile neutre sunt rezultatul unei 
reflexii parţiale şi omogene ale tuturor radiațiilor, iar cele colorate 
rezultă din reflexia parțială şi neomogenă a radiaţiilor. Practic, trăim într- 
o lume de stări intermediare, albul şi negrul perfect fiind “realități” 
teoretice. 


Refracția 

Refracția este modificarea direcției de propagare a unei raze de 
lumină o dată cu traversarea succesivă a două medii transparente, de 
naturi diferite. 

Refracția se produce la fiecare trecere a razei dintr-un mediu cu o 
anumită densitate (aşadar cu un anume indice de refracție), într-un mediu 
cu altă densitate (deci cu alt indice de refracție). Exemplu: o linguriţă 
într-un pahar de ceai ne apare frântă. 

Schema refracției: 

Frângerea razei* care parvine din mediul aerian se judecă faţă de 
verticala imaginară xy. 

Să observăm că frângerea razei este cu atât mai mare cu cât 
densitatea mediilor străbătute creşte: în cazul unui pahar cu apă 
frângerea linguriţei pare mai slabă decât în cazul unui pahar cu ceai, 


* După o informaţie surprinzătoare venită din spre fizicieni, atunci când vedem soarele 
situat la linia orizontului, datorită refracției el este deja coborât dincolo de orizont; 
percepția se datorează trecerii razelor solare prin straturile atmosferice mai dense, unde 
au loc o serie de refracții succesive. La răsăritul soarelui se produce acelaşi fenomen, 
probabil cu ceva mai redus, întrucât emisia de praf în timpul nopţii este mai mică. Din 
cauza aceluiaşi fenomen de refracție, discul solar ne apare puțin turtit. (Şi, o iluzie 
optică face să ne apară ceva mai mare, asemenea lunii aflată în preajma liniei 
orizontului). 


ceaiul fiind un mediu mai dens etc. 

Mărimea deviaţiei variază şi în funcție de lungimea de undă a 
razei: vezi spectrul cromatic produs de trecerea luminii prin prisma de 
cristal; în respectivul caz raza suferă două frângeri, la intrarea şi la ieşirea 
din prismă, devierea față de direcția inițială crescând de fiecare dată. 

Aplicând toate acestea la problemele practice ale picturii, 
observăm că cu cât pigmentul şi liantul au indici de refracție mai 
apropiaţi, cu atât stratul de culoare ne apare mai transparent (situaţie în 
care refracția se poate apropie de zero, ca în cazul verniurilor limpezi); şi 
invers, cu cât indicii de refracție sunt mai diferiți, cu atât stratul va apărea 
mai opac (cum este cazul pământurilor frecate cu ulei sau al pastelurilor 
clasice). 

Exemple: 

- Garanţă-praf + liant = pastă roşie, aproape transparentă (cu 
indici apropiaţi). 

- Ocru-praf + liant = pastă galbenă, opacă (indici distanțați)). 

- Răşină-praf + solvent = un lichid transparent şi incolor, adică 
verniul (indici foarte apropiaţi). 

- Emulsiile (ulei + apă + clei) şi ceața (aer + apă) par semiopace 
fiindcă au indicii de refracție relativ distanțați. 


Opalescenţa 

Opalescenţa este un efect specific produs de lumina care 
traversează mediile translucide (tulburi, adică nici complet transparente 
şi nici total opace). Aceste medii descompun parțial lumina: reflectă 
culorile reci ale spectrului şi se lasă străbătute de culorile lui calde. 

Fenomenul poate fi uşor înțeles din exemplul dat de Leonardo da 
Vinci: fumul unui foc de lemne pare albăstrui dacă se profilează pe un 
fond închis, şi brun dacă se profilează pe un fundal luminos. Explicaţia 
fenomenului este următoarea: mediile pot fi gazoase (ex. aerul), lichide 
(ex. emulsiile, laptele) sau solide (opalul, sideful), iar particulele aflate 
în suspensie pot fi praful, ceața, pigmenții sau diverse impurități. Lumina 
având însuşirea de a traversa uşor mediile perfect transparente, va 
traversa greu sau va fi respinsă de mediile tulburi. În cazul fumului lui 
Leonardo, lumina diurnă s-a descompus parțial şi, în primul caz culorile 
reci ale spectrului au fost reflectate de fum, iar în celălalt caz culorile lui 
calde au traversat fumul. 

Mai este de adăugat un alt specific al opalescenţei: cu cât mediile 
sunt alcătuite din particule mai fine, cu atât opalescenţa este mai 
accentuată. În plus, lumina străbate uşor tonurile calde ale mediului (care 
îi deviază mai greu razele) şi este respinsă de tonurile reci, albastre sau 
violacee ale mediului. 

Fenomenul natural numit opalescență este foarte răspândit şi, 
fiind un fenomen obiectiv, poate fi fotografiat. 

Câteva exemple: 

- Albastrul cerului — care se datorează faptului că aerul, un mediu 
opalescent, este suprapus peste negrul interplanetar. 

-Albastrul munţilor îndepărtați este cauzat de aerul opalescent 
care se suprapune peste tonurile întunecate ale munților. 

-Tonurile calde, uneori arzătoare, ale înserărilor sunt cauzate de 
lumina puternică a soarelui aflat la orizont, care traversează diversele 
particule aflate în suspensie în aer. 

-Concludent este şi exemplul frunzişului aceluiaşi copac, care 
poate părea cald, atunci când lumina vine din spatele frunzelor, sau rece, 
dacă lumina cade peste frunze din față sau de sus. 

-Ceţurile, brumele şi norii sunt alte exemple de opalescență -- în 
care mici particule de apă suspendate în aer se suprapun peste fonduri 
întunecate. 

-La fel emulsiile, compuse din apă, clei şi ulei; la fel şi paharul cu 
lapte (apă şi particule mai dense), care dacă e privit în contre-jour apare 
oranjiu, iar pe un fond întunecat, albăstrui. 


-Fumul unei țigări reproduce în mic fumul lui Leonardo. 

-Rememorăm şi acele verniuri finale ale tablourilor care, dacă 
conțin particule de apă sau praf şi sunt aplicate peste fonduri întunecate, 
ne apar înălbăstrite ori albite; în caz contrar, dacă aceleaşi verniuri sunt 
suprapuse peste fonduri luminoase, capătă tonuri de brun cald. Velaturile 
sunt reci. 


OCHIUL UMAN 

Ochiul, ca organ de percepţie vizuală este specific întregului regn 
animal. 

Germeni ai organului vederii există chiar la anumite organisme 
primitive, cum sunt protozoarele flagelate verzi (euglena viridis), 
viețuitoare ale apelor dulci, al căror flagel este colorat la capăt de un 
grăunte roşu, în realitate o purpură retiniană similară cu cea aflată în 
retina speciilor superioare; este un rudiment de ochi. Viermii inelaţi 
posedă celule sensibile la lumină, iar la moluşte, celulele sensibile la 
lumină sunt deja conectate la un centru nervos. 

La organismele mai evoluate celulele respective încep deja să se 
specializeze în perceperea formelor şi culorilor. Astfel, ochii păsărilor şi 
mamiferelor par să se apropie de cei ai oamenilor în privința 
conformaţiei, dar se crede că diferă funcţional — nu se pot regla 
instantaneu pentru distanţe variabile. 

La embrionul uman celulele vizuale încep să apară după primele 
18 zile de la concepere, iar după primele trei luni ochii fătului sunt 
aproape complet formaţi; după naştere, marea aventură a culorii începe 
la numai câteva săptămâni. 

Ochiul uman este de o funcționalitate miraculoasă: se reglează 
instantaneu în funcție de distanța, forma, culoarea, intensitatea 
luminoasă a obiectului, calitatea eclerajului etc. (astfel, distinge diverse 


Cristalin: 


Nervul optic 


forme la lumina stelelor sau poate contempla peisaje înzăpezite aflate în 
plin soare). 

Ochiul uman seamănă oarecum cu un aparat fotografic (de tip 
clasic): imaginile lumii reale parcurg câteva medii oculare care 
funcționează ca un sistem de lentile (corneea, irisul, cristalinul, umoarea 
apoasă), apoi se proiectează răsturnate şi micşorate pe ecranul din fundal 
(retina). Asemănarea ochiului cu respectivul aparatul foto -- care 
operează cu o imagine statică, comparativ cu ochiul aflat în permanență 
mişcare --, este însă parţială, chiar în cazul instrumentelor performante 
de azi. De pildă, aparatul nu sesizează înălbăstrirea depărtărilor 
(respectiv perspectiva cromatică), nici vaghezza lor (adică estomparea 
conturelor obiectelor odată cu îndepărtarea (despre care vorbea deja 
Piero della Francesca, în secolul 15), nici contrastul simultan sau 
succesiv etc.; el nu înregistrează nici reducerea saturației roşului în 
lumina crepusculară şi nu face nici sinteze vizuale, rămânând 
deocamdată o simplă unealtă. 

Explicații: 

- Anvelopa albă a ochiului, numită sclerotică, are în faţa ei o 
structură transparentă, corneea; aceasta, împreună cu umoarea apoasă 
sunt medii transparente care reflectă sau refractă razele luminoase. 

- Irisul, aflat în spatele corneei — un ecran rotund şi opac, pe care 
substanţa numită melanină îl colorează în albăstrui, verzui, brun sau 
negru -- reglează diametrul pupilei. 

- Pupila obturează parțial cristalinul, fiind o membrană fină care 
se dilată sau se contractă instantaneu (cu ajutorul unor muşchi) în raport 
cu intensitatea luminii, asemenea diafragmei aparatului foto. 

- Cristalinul este o veritabilă lentilă, transparentă şi fixă ca 
aşezare, înzestrată cu o convexitate variabilă în funcție de distanța, 
culoarea şi alte caractere ale obiectului privit. 

- Retina conţine centri nervoşi sensibili la lumină, fiind o 
prelungire a nervilor optici. În centrul ei se află fovea („pata galbenă”), 
înzestrată cu cca. 80 de mii de conuri, având cea mai acută sensibilitate 
vizuală. Raza de lumină intră în iris, trece prin pupilă, cristalin şi 
umoarea apoasă, apoi impresionează retina; de aici nervii optici captează 
informaţiile şi le transmit creierului, care le analizează şi sintetizează. 

Informaţiile luminoase sunt prelucrate în două etape: o dată la 
nivelul retinei, unde printr-o serie de procese fizico-chimice energia 
luminoasă este metamorfozată în influxuri nervoase care pleacă spre 
creier; şi altă dată la nivelul cortexului, în diverşi centri nervoşi 
specializați pentru vedere, situaţi în zona occipitală, temporală şi 


frontală, apoi în centri talamici, în celulele mezencefalului etc; aici 
mesajele receptate devin senzaţii vizuale. 

Să zăbovim ceva mai mult asupra acestui ecran extrem de 
complex numit retină. 

Retina este o membrană fină colorată în roz, transparentă, cu o 
grosime între 0,1-0,4 mm care ocupă o suprafaţă de 2,5 cm pătraţi. Acest 
ecran sensibil este format din zece straturi de celule, dintre care cele mai 
importante sunt stratul intern (epiteliul pigmentar), stratul celulelor 
nervoase multipolare, al celor bipolare şi al celor fotosensibile (vizuale). 
Celulele vizuale amintite sunt de două feluri, fiind denumite după forma 
lor drept conuri şi bastonaşe (teorie emisă de Max Schultze în 1866). 

Conurile. 

Asemănătoare unui con, ele sunt înalte de 0,05 mm şi au 
diametrul bazei de 0,0005 mm, fiind înzestrate cu capacitatea de 
regenerare. Ochiul uman posedă cam 6-7 milioane de conuri (după unii 
cercetători până la So de milioane), distribuite abundent în centrul retinei 
şi mai rar spre periferia acesteia. Conurile sunt stimulate numai de 
lumina medie şi mare (reacţionând la o intensitate luminoasă de 200 de 
ori mai mare decât cea necesară bastonaşelor). 

Cu ajutorul lor se produce senzația de culoare. 

Bastonaşele. 

Având forme cilindrice, cu diametrul de 0,002 mm şi colorate în 
purpuriu, se regenerează aidoma conurilor. Numărul lor este mult mai 
mare față de al conurilor, adică până pe la 100-120 de milioane şi sunt 
distribuite invers decât conurile: mai rare în centrul retinei şi mai 
abundente spre periferie. Bastonaşele reacționează chiar la lumina 
scăzută — crepusculară şi nocturnă. 

Cu ajutorul lor se realizează percepția acromatică (cu ele vedem 
formele  necolorate care se desluşesc într-o lumină foarte scăzută), 
inaccesibilă conurilor. 

Aceste specializări, atribuite tradițional conurilor şi 
bastonaşelor, au fost amendate de unele cercetări mai noi, fiind 
descoperite şi alte celule vizuale, intermediare; s-a mai observat de 
asemenea că, în afara specializării de bază, fiecare din ele preia parțial şi 
sarcina celeilalte. 

Datorită specializării conurilor şi bastonaşelor (pentru culoare 
sau formă) se conturează două „praguri de sensibilitate” optică: 

1. nivelul scotopic, la care apare senzația de lumină (după gr. 
skotos = întuneric). 

2. nivelul fotopic (după gr. phos, photos = lumină), la care apare 


senzaţia de culoare. 

Între cele două nivele (praguri) există aşadar un interval 
acromatic (numit uneori fotocromatic), în care deşi zărim lucrurile, 
acestea ne apar lipsite de cromatism. 

Pentru a înțelege mai bine fenomenul, recurgem la explicația dată 
de Theodore Rousseau*: „Urcaţi treptele unei scări ieşind dintr-o 
pivniță. Obiectele se desprind de umbră, formele se revelă, formele care 
există nu prin contur, ci prin relief. La capătul urcuşului apare obiectul 
colorat”. 

Acest interval acromatic (despre care se spune că este 
caracteristic tuturor ființelor vii în raport cu radiaţiile luminoase) 
variază: este foarte mic pentru radiaţiile cu lungimi de undă scurte 
(albastrul şi verdele, care sunt primele culori percepute de ochi într-o 
lumină redusă) şi este foarte mare pentru radiaţiile cu lungimi de undă 
mari (de pildă roşul, care fie nu se percepe, fie se percepe greu în lumină 
scăzută). 

Cauza principală a tendinței de înălbăstrire (răcire) a obiectelor în 
condiții de lumină crepusculară este sensibilitatea sporită a bastonaşelor 
față de lumina albastră — sensibilitate numită „efectul Purkinje”**, care 
se manifestă la iluminări scăzute sub 100 lucşi. Acest efect explică de ce 
într-o lumină foarte redusă un albastru este perceput cromatic, pe când un 
roşu nu. 

Mai trebuie spus că imaginile percepute de retina unui singur 
ochi care se roteşte sunt cuprinse sub un unghi de 150 grade pe orizontală 
şi altul de 120 grade pe verticală. Începând de la centru spre periferia 
retinei scade densitatea celulelor vizuale, scăzând astfel calitatea 
imaginii percepute. Astfel, vederea clară are loc numai spre centrul 
retinei, în aşa numitul „unghi de viziune clară”, care se deschide la cca. 
30 de grade. Motivația fiziologică a unghiului de viziune clară rezidă în 
faptul că fiecare celulă situată în centrul retinei este conectată la câte o 
singură fibră nervoasă, în vreme ce la periferia retinei se conectează până 
la 200 de celule la o singură fibră. Se consideră că există în total cca. 
800.000 de fibre ale nervului optic. 

Cooperarea ambilor ochi lărgeşte vederea până spre 200 de 
grade. Acuitatea ochilor umani este mare: putem zări, noaptea, o 
lumânare aprinsă aflată la zece km., iar ziua, în lumina puternică a 
soarelui de vară (la peste 60.000 lucşi), discernem cele mai mici detalii. 


* Citat de Marc Havel, Tehnica tabloului, Ed. Meridiane, Bucureşti 1980, p. 274 
** Fenomenul a fost descris pentru prima oară de fiziologul ceh Johannes E. Purkinje 
(1787-1869). 


Mecanismul intim al vederii colorate (încă insuficient lămurit) ne 
este explicat în linii mari de aşa numita teorie tricromatică şi de cea a 
culorilor opuse. 

Teoria tricromatică a fost formulată şi experimentată de Thomas 
Young (1773-1829), apoi completată de Herman von Helmholtz (1821- 
1894). 

Potrivit teoriei lui Young, receptorii retinieni specializați pentru 
culoare sunt de trei* tipuri, deosebiți prin aceea că, atunci când sunt 
stimulați de lumină, fiecare generează una din cele trei culori 
fundamentale; renunțând la opțiunea iniţială pentru roşu, galben şi 
albastru, savantul a stabilit mai târziu că veritabilele generatoare sunt 
roşul vermillon, verdele gălbui şi albastrul violaceu. Senzația de alb este 
rezultatul excitării puternice şi egale a tuturor celor trei tipuri de 
receptori; excitația uniformă şi slabă a celor trei grupe produce senzația 
de gri, iar lipsa oricăror excitaţii se concretizează în senzația de negru 

Senzaţia de roşu se produce prin excitarea puternică a conurilor 
specializate pentru roşu (însoțită de o mai slabă excitare a conurilor 
specializate pentru verde şi albastru, care se combină şi dau verde), în 
mod similar producându-se şi senzațiile de verde gălbui şi albastru 
violaceu: conurile sensibile pentru fiecare din ele fiind stimulate puternic 
de radiaţiile corespunzătoare. În fine, senzaţia de galben -- culoare 
compusă, potrivit acestei teorii -- apare prin excitarea puternică a 
conurilor specializate pentru roşu şi verde gălbui (şi de o stimulare slabă 
a celor sensibile pentru albastru). 

Explicaţiile oferite de această veche teorie au rezistat eroziunii 
timpului, fiind confirmate de experimente specifice şi completate**. 
Oricum, datorită ei se poate explica mai bine cum un număr relativ mic 
de fibre nervoase (cca 800.000) poate transmite un număr extrem de 
mare de nuanţe cromatice. 

Teoria culorilor opuse formulată de Ewald Hering în 1878, 
apare ca o completare a teoriei tricromatice. Potrivit ei, receptorii retinei 
cuprind trei substanţe care sub acţiunea luminii se modifică metabolic 
(revenindu-şi ulterior la starea iniţială), fiecare din ele producând câte o 
pereche de senzaţii: roşu-verde, galben-albastru, alb-negru. Sub 
influenţa radiațiilor luminoase, modificările acestor substanțe şi 
* Young, căruia i se raliase apoi şi Helmholtz, propusese iniţial, în plan teoretic, roşu (2 
p.), verde (4 p.), şi violet (1 p.); abia târziu, în 1964, s-au stabilit şi experimental (de 
către Edward F. MacNichol) culorile admise azi. Cercetări şi mai noi identifică şi un al 
patrulea tip de con, receptiv la variațiile de luminozitate. 


** Vezi P. Cernea şi F. Constantin, Vederea culorilor, Ed. Scrisul Românesc, Craiova, 
1977,p.168, 173-182 


interacțiunile lor se transmit apoi creierului codificate ca impulsuri 
nervoase. 

În zilele noastre cele două teorii au fost combinate, 
considerându-se că vederea cromatică se produce în două etape: prima 
etapă are loc la nivelul retinei (conform teoriei tricromatice), iar a doua 
etapă are loc la nivelul creierului, în centrii specializaţi (conform teoriei 
culorilor opuse)*. 

Sintetizând cele parcurse, vom reține câteva date importante: 

- Culoarea nu este nici lumină şi nici pigment, ci un efect psihic, o 
senzație. 

- Senzaţia de culoare depinde de trei factori: lumina (prezenţa, 
natura şi intensitatea ei), ochiul individului (receptivitatea lui nativă, 
educaţia, starea psihică etc.) şi obiectul contemplat (mai precis calitatea 
suprafeței lui, care absoarbe sau reflectă razele de lumină etc.). 

- Vederea nu este o simplă însumare a senzaţiilor vizuale, ci 
include şi o judecată vizuală generalizatoare, ceea ce înseamnă că nu 
percepem niciodată un singur element, luat izolat, ci îl raportăm la 
ansamblul din care face parte. Această capacitate de sinteză este 
deocamdată inaccesibilă aparatelor. 

Mergând mai departe, vom marca faptul că percepția culorilor 
este dependentă de câteva particularități specifice, unele cu caracter 
accidental, altele comune. 


Particularitățile de percepţie cu caracter accidental sunt în 
realitate grave maladii ale vederii -- altele decât maladiile ochiului. 
Intratabile, ele sunt ereditare care se manifestă gradual: 

1. Cea mai nefericită dintre acestea este desigur incapacitatea totală de a 
vedea colorat (numită acromazie sau acromatopsie), boală în care sunt 
percepute doar griurile acromatice situate între alb şi negru. 

2. O altă boală gravă este incapacitatea parțială de a vedea colorat, care se 
prezintă la rândul ei în două moduri: 

- prin dificultatea generală de a recunoaşte culorile (se recunosc 

cu greu doar culorile generatoare, adică roşul, verdele şi 

albastrul); 

- prin incapacitatea de percepere a unor anumite culori: 

daltoniştii sunt insensibili fie la roşu (protanopie), fie la verde 

(deuteranopie); cei mai mulți par a nu percepe roşul (4% bărbaţi 

şi 4 la mie femei). Insensibilitatea la albastru  (tritanopie) se 


* Astăzi există şi alte teorii (vezi şi M.Havel, op. cit., p.273) 


întâlneşte cel mai rar. 


Particularităţile de percepție cu caracter general. 

1. Percepția culorilor este puternic influențată de natura luminii, de 
mediul străbătut de ea, de unghiul de incidență şi reflexie a razelor, ba 
chiar de locul de contemplare a culorii. Câteva cazuri care ilustrează 
succesiunea menționată: 

- Becurile cu incandescenţă produc o lumină gălbuie, adăugând o 
tentă caldă tuturor tonurilor pe care le învăluie, iar lămpile fluorescente 
produc o lumină rece şi obositoare, care răceşte culorile astfel luminate. 

- Aerul, fumul, ceața, bruma, apa (ploaia, zăpada), sticla etc., 
modifică şi ele culorile, afectându-ne atât vizibilitatea, cât şi percepția 
distanțelor: în aerul montan, curat, le subestimăm, pe când ceața, fumul 
şi praful ne determină să le supraestimăm. 

- Eclerajul inadecvat din unele expoziţii face ca lumina să cadă 
aproape razant peste suprafața tablourilor, provocând privitorului reale 
carențe de percepere. 

- Alungirea corpurilor pictate de EI Greco, craniul din 
„Ambasadorii” lui Hans Holbein, sfinții mult alungiți de pe turlele unor 
biserici ortodoxe etc. nu sunt deloc întâmplătoare. 

2. O dată cu îmbătrânirea scade acuitatea foto-receptorilor, cristalinul se 
îngălbenşte, iar umoarea apoasă se opacizează şi se colorează, reducând 
astfel sensibilitatea pentru nuanţe, ca şi pentru tentele însăşi; ceea ce 
seamănă cu a privi lumea prin ochelari colorați, fapt care are pentru 
pictor repercusiuni evidente (M. Havel citează* în acest sens 
„înclinarea” pentru roşu la Renoir, pentru albastru la Monet şi oranj la 
Turner ). 

3. Nuanţele sunt mai bine percepute în cazul roşului şi al violetului 
(aflate la marginile spectrului), dar mai slab pentru culoarea galben. 

4. Ochiul percepe mai bine saturaţia galbenului şi al verdelui, aflate în 
centrul benzii spectrale, dar mai slab a roşului şi foarte slab a violetului — 
adică tocmai invers decât în cazul nuanţelor. Ochiul e mai sensibil aşadar 
pentru culorile situate în zona centrală (G,V) a benzii spectrale şi mai 
puţin sensibil pentru culorile marginale (R, Vi). 

5. Culorile — care sunt percepute cu puţin înaintea formei --, modifică 
optic forma** obiectelor şi adâncimea spaţială: albul şi culorile calde 
apropie şi măresc obiectele, culorile reci le depărtează şi le micşorează; 
* Op. Cit. p. 296 

** R. Arnheim (0p. cit., p. 331) crede că "formele sunt un mijloc de orientare şi 


identificare mai sigur decât culoarea, afară de cazul când discriminarea cromatică se 
limitează la primarele fundamentale” 


negrul le micşorează (astfel, un disc negru aplicat pe un fond alb, pare 
mai mic cu o cincime comparativ cu acelaşi disc, dar alb, aplicat pe un 
fond negru). În general, albul este un „dilatator”, iar negrul un 
„comprimant”. 

6. Acelaşi obiect, dacă este colorat unitar e perceput mai întâi ca formă, 
iar dacă este policrom (în pete şi dungi) situaţia se inversează, percepem 
mai întâi culoarea — şi abia apoi forma. 

7. Lumina crepusculară* produce mai multe efecte: 

- Scăzându-li-se în general cromatismul, culorile apar şterse şi 
întunecate; scade luminozitatea şi saturaţia tuturor culorilor, ochiul 
rămânând totuşi mai sensibil la albastru decât la roşu; cel mai luminos 
rămâne verdele-gălbui (cca. 555 milimicroni). 

- În lumina scăzută sub 0,01 lux culorile se răcesc, tind spre 
albastru: galbenul tinde spre verde, verdele spre albastru verzui, roşul se 
alterează; este „efectul Purkinje”, care la animalele nocturne, înzestrate 
numai cu bastonaşe nu se produce. Cea mai vizibilă culoare pare (după 
un sfert de oră de contemplare într-o lumină de crepuscul) un albastru- 
verzui. În general, albastrul pare ceva mai evident în raport cu celelalte 
culori, la fel, violetul, în vreme ce  roşul se întunecă şi tinde spre 
acromatism. 

8. Fenomenul de decolorare. 

- Într-o lumină medie sau mare, mai ales diurnă, culorile se văd 
bine, par luminoase şi saturate (şi invers, într-o lumină scăzută tablourile 
par maireci). 

- O lumină prea mare**, care depăşeşte un anumit nivel, inclusiv 
soarele prea puternic, alterează percepția culorilor. Potrivit aşa numitului 
„fenomen Bezold-Bruicke”, la început culorile se schimbă, dar rămân în 
familia cărora le aparțin, calde sau reci; dacă lumina creşte şi mai mult 
culorile tind spre alb; galbenul, care este culoarea cea mai luminoasă, îşi 
păstrează cel mai mult caracterul. În schimb o lumină extrem de mare 
duce la „orbirea” temporară (vezi farurile cu fază lungă, noaptea). Ochiul 
se adaptează automat de la o lumină la alta, dar nu instantaneu. 

9. Stările sufleteşti influenţează reacția observatorului față de stimulii 
* Datorită acestei particularități de vedere apare o contradicție curioasă: pe de o parte, 
pentru a fi bine perceput un tablou, intensitatea luminii eclerajului trebuie să atingă 
câteva sute de lucşi, iar pe de alta, după normele actuale, lumina maximă admisă în 
muzee pentru picturile în ulei şi tempera trebuie să nu depăşească 150 lucşi (iar pentru 
acuarele, stampe, manuscrise şi tapiserii limita superioară este doar de 50 lucşi). 

** Vorbind despre implicaţiile luminii asupra percepţiei culorilor, este semnificativă 


observaţia specialiştilor, după care intensitatea luminii variază între cca. 80 lucşi la 
umbră şi cca. 60-100.000 luxi la soarele puternic al unei zile de vară. 


vizuali: buna dispoziție este favorabilă reacțiilor de tip cromatic, în 
vreme ce proasta dispoziție, deprimarea, favorizează reacțiile bazate pe 
formă (Hermann Rorschach). 

10. La modul general, „culoarea generează o trăire în esență 
(predominant) emoţională, pe când forma corespunde controlului 
(predominant) raţional” (Rudolf Arnheim) — aserțiune care pare a 
reconfirma, parțial, o veche idee împărtăşită de pictori*. 

11. Alte cercetări (aflăm de la Charles Lapique) arată că anumite pete 
colorate sunt înconjurate de halouri; fenomenul este mai vizibil în cazul 
culorilor cu lungimi de undă mici şi puternic saturate. 

Explicaţie: în procesul configurării imaginilor pe retină 
radiaţiile cu lungimi de undă scurte (albastrul, violetul) sunt mai 
numeroase decât cele cu lungimi de undă mari (culorile calde), iar ca 
urmare petele albastre şi violete tind să-şi depăşească suprafeţele proprii, 
creind halourile menţionate. Câteva exemple: 

- Un albastru pus lângă un negru creează un halo albăstrui inserat 
în negru (pe când roşul alăturat negrului apare bine delimitat). 

- Violetul tinde şi el să-şi depăşească limitele (având lungimi de 
undă scurte). 

- Albul induce în roşu un halo violaceu (albul conţinând 
albastru), iar dungile subţiri de roşu aplicate peste un alb par violacee. 

- Un caz aparte: dacă alăturăm un alb lângă un albastru petele 

rămân bine definite, fiindcă ambele emit halouri care se anulează 
reciproc. 
12. Vederea colorată este afectată atât de unii agenţi fizici (astfel, 
infraroşiile produc o maladie numită cianopsie, iar ultravioletele, 
xantopsie, zgomotele care depăşesc 90 decibeli diminuează percepția 
roşului şi scad puterea de concentrare etc.), cât şi de diverşi agenţi 
chimici, cum sunt oxidul sau sulfura de carbon, plumbul etc., care 
diminuează sensibilitatea ochiului față de complementarele roşu-verde. 

Sintetizând, să reținem că vederea colorată depinde de factori 
multipli — dincolo de profilul psihofiziologic al fiecărui ins: apare 
imediat după naştere, evoluează şi se diversifică o dată cu vârsta, 
educaţia, experienţa, sensibilitatea, memoria, stările psihice momentane 
etc. Potrivit propriei lor construcții oculare, unii oameni văd mai bine 
formele, alții culorile, unii acordă o mai mare importanță informaţiilor 
„reale” culese de retină, iar alții prelucrării acestora la diferite nivele ale 
psihicului; ca in cazul pictorilor. 


* „Dacă desenul ţine de spirit, iar culoarea de simţuri, atunci trebuie să desenezi mai 
întâi, să cultivi spiritul, pentru ca să poţi dirija culoarea pe căi spirituale”, opina cândva 
Matisse. 


În continuarea discuţiei despre vederea colorată, ne putem 
întreba, pe bună dreptate, dacă se poate vorbi despre o evoluție a 
percepției vizuale la omul modern față de strămoşul lui antic? 

Întrebarea reflectă observaţii şi nedumeriri ale cercetătorilor 
domeniului. S-a remarcat, de pildă, lipsa culorilor reci din picturile 
rupestre, respectiv preferința pictorilor preistorici pentru tonurile calde 
(cu excepția unui pământ violaceu temperat). De ce? Oare pentru că 
pigmenții calzi le erau greu accesibili? Sau fiindcă sunt mai durabili 
(ipoteză ne confirmată de tehnologi, existând şi roci durabile, ca azuritul 
şi verdele malahit)? 

Fregvenţa diferitor tente roşcate se justifică, poate, prin 
încărcătura lor simbolică, ei sugerând sângele şi viaţa? 

Nu cumva este valabilă ipoteza după care mecanismul vederii 
omului preistoric a fost influențat de modificarea axei polilor, adică a 
gravitației terestre la o anumită dată istorică? 

S-a mai remarcat că, deşi în pictura vechiului Egipt sunt folosite 
culorile reci (un albastru excepțional, astăzi pierdut, un verde modest 
preparat din malahit şi un violet de pământ, iar mai târziu, un frumos 
albastru de malahit, ca şi un verde acid preparat din aramă), bătrânul 
Homer putea confunda (?) culoarea albastră a mării cu cea a vinului roşu. 
Să credem că avea o vedere mai puţin dezvoltată decât noi, sau că era pur 
şi simplu daltonist? (Ultima ipoteză pare ceva mai plauzibilă, deoarece 
se ştie că poetul îşi pierduse vederea spre bătrâneţe). 

Pe de altă parte, celebrul dicton nimium ne crede colori (nu te 
încrede în culori), atribuit lui Vergiliu, trebuie înţeles la propriu sau la 
figurat? Este el un adevăr care exprimă, poate, subiectivitatea percepției 
cromatice -- teorie admisă azi --, sau rămâne doar o zicere moralizatoare 
de tipul „nu te încrede în aparenţe”? 

În fine, s-a mai vorbit despre lipsa din vocabularul anticilor a 
termenilor care denumesc variantele tonale ale aceleiaşi culori — de tipul 
albastru de cobalt, de Prusia, de mangan, ultramarin, azuriu, turcoaz etc. 
Întrucât aceste tonuri au existat totuşi din totdeauna, să fie adevărat că 
anumite limbi (culturi) nu posedă denumiri în stare să acopere 
diversitatea culorilor? Sau, sunt adevărate teoriile care susțin că, pe scara 
evoluţiei umane, omul sesiza la început doar culorile cu lungimi de undă 
mari? 


Întrebările nu şi-au găsit încă răspunsuri acceptabile. Dacă luăm 
totuşi în considerare aprecierea (teoretică) a unui cercetător german din 
ultima parte a secolului 18, Tobias Mayer, că omul poate distinge vreo 


800 de tonuri — adică foarte multe, comparativ cu epocile precedente --, şi 
ne raportăm la zilele noastre, constatarea nu mai pare impresionantă. 
Doar în ultimele trei secole s-au fabricat probabil mii de materii 
colorante (multe din ele părăsite), cu alte cuvinte mii de tonuri, ceea ce îi 
face pe unii comentatori să creadă că omul contemporan poate distinge 
de la zeci de mii până la două sute de mii de nuanțe; evident, cifrele sunt 
cu totul probabile şi anevoie de stabilit. 

Dacă luăm totuşi în considerare datele de mai sus, la care se 
adaugă educaţia vizuală, obişnuinţa şi experienţa cotidiană a omului 
zilelor noastre, nu este chiar atât de greu de admis ideea lărgirii 
(„evoluţiei”) reale a sensibilităţii vizuale. 

% 

Reacții la culoare în regnul animal 

Numărul vieţuitoarelor care percep culoarea nu este încă pe 
deplin stabilit, ştiindu-se doar că nu toate văd colorat. În principiu, 
vietăţile nocturne nu percep culorile (la unele din acestea, prin adaptare 
lentă, conurile fiind transformate în bastonaşe). 

Să ne oprim la câteva specii: 

- Să observăm cum gâzele sunt atrase de cromatica vie a florilor, aşadar 
văd colorat, culoarea fiind în cazul acesta o capcană întinsă în scopul 
polenizării. Aripioarele fluturilor sunt colorate -- deci percep culoarea în 
mod diferențiat, iar penajul păsărilor îmbină uneori culori violente; 
culoarea este şi în cazul acesta o momeală folosită pentru atragerea 
partenerilor, deci în scopul perpetuării speciei. 

- Încă nedescifrate pe deplin rămân semnalele luminos-colorate ale 
peştilor din adâncuri, sensibilitatea lor la lumină părând a fi cauzată de 
metamorfoza conurilor în bastonaşe. Ceilalţi peşti, de suprafață, văd sau 
nu culoarea în funcţie de faptul că dorm noaptea sau ziua; s-a observat că 
unele mici crustacee sunt atrase de culorile albastru şi alb, evitând roşul 
şi verdele (culori cu care navigatorii îşi protejează carenele vapoarelor 
față de tendinţa de fixare a acestor mici scoici). Delfinii se bazează pe 
ecolocaţie atunci când vânează în ape tulburi. 

- Albinele percep în mod specific (probabil văd in ultraviolet) şi 
memorează culorile -- astfel că pentru a le uşura orientarea, sporindu-şi 
în felul acesta cantitatea de miere, apicultorii le vopsesc căsuţele în culori 
diferite. Şi alte insecte răspund cromatismului: culorile calde atrag 
muştele şi ţânţarii, cele reci le alungă. 

- Despre broaşte se ştie că au o slabă percepţie colorată. 

- Păsările de curte şi porumbelul sunt bogate în conuri, dar sărace în 
bastonaşe, astfel că văd bine mai ales culorile calde. Văd culorile şi 


păsările de pradă, uliul şi vulturul. Bufnița şi păsările de noapte, nu, deşi 
au ochii mari, avizi de lumină. 

- La reptile predomină conurile, vederea acromatică. 

- Aproape toate mamiferele diurne sunt dotate — în grade diferite — pentru 
vederea colorată. Aşa este calul (care se linişteşte în prezenţa culorilor 
reci), vaca, oaia, dihorul, nevăstuica, hermina. Câinele are o slabă 
percepţie a culorilor, la fel capra, vulpea, iepurele, ariciul, care posedă 
mai puţine conuri. Se crede despre taur că e iritat de roşu; în fapt îl irită 
mişcarea pânzei agitate de toreador, fără să se ştie dacă taurul percepe 
culoarea ca atare. Leul vede în alb-negru, fiind miop. Bursucul şi hiena 
nu văd culorile, la fel şoarecele şi şobolanul. 

- Sitarul vede sub un unghi de 360 de grade, musca la fel . Cameleonul 
vede (colorat?) cu fiecare ochi în mod independent, iar păsările de pradă 
văd cel mai bine, dintre ele detaşându-se vulturul pleşuv, cu cel mai acut 
simţ vizual. (Percepe oare culoarea?) 

- Maimuţa vede ca şi omul, colorat, fiind dotată cu conuri şi bastonaşe. 


Capitolul 3 


CARACTERELE DE BAZĂ ALE CULORII 


Se conturează trei caractere de bază (fizice) cu ajutorul cărora 
putem defini orice culoare: tenta (adică lungimea de undă), valoarea 
(luminozitatea) şi saturaţia (puritatea). 


1. TENTA (LUNGIMEA DE UNDĂ) 

Tenta este caracteristica esenţială şi definitorie a oricărei culori, 
căreia îi dă chiar numele: roşu, oranj, galben, verde etc. Cu alte cuvinte, 
în loc să spunem „culoare monocromatică având lungimea de undă de 
cca. 800 milimicroni”, spunem „roşu”. Tenta exprimă identitatea culorii. 

Tentele sunt produse de anumite radiații luminoase măsurabile 
colorimetric în lungimi de undă (vezi tabelul culorilor spectrale măsurate 
în milimicroni), astfel că vom asocia întotdeauna tenta cu ideea de 
cromatism; obiectiv vorbind, „culoarea” nu este decât o anumită 
lungime de undă proprie radiaţiilor electromagnetice. 

Dacă lungimea de undă specifică unei culori se interferează cu o 
lungime de undă vecină, acea culoare ne apare afectată, respectiv 
combinată cu culoarea vecinei, rezultând o a treia, asemănătoare 
primelor două: galben-verzui, galben-oranj etc. 

Se crede că ochiul uman poate percepe între 160-200 de variaţii 
cromatice*, adică tonuri derivate prin amestecul culorilor cuprinse în 
spectrul solar; acestora li se adaugă cca.100 de nuanţe purpurii, obținute 
prin amestecul roşului cu violetul — culori aflate la extremitățile benzii 
spectrale. În realitate, cine ştie dacă nu e vorba de mii, zeci sau sute de mii 
de nuanţe. Denumirile lor în limbajul curent sunt însă neaşteptat de 
puţine. 


* După Rudolf Arnheim, „numărul culorilor pe care le putem recunoaşte temeinic şi cu 
uşurinţă (subl. n.) rareori e mai mare de şase, în speţă cele trei primare plus 
secundarele” (Arta şi percepția vizuală, p. 329). 


2. VALOAREA (LUMINOZITATE A) 

Când spunem despre o culoare că e mai întunecată (închisă) sau 
mai luminoasă (deschisă) ne referim exclusiv la valoarea ei, aşadar la 
variațiile ei de luminozitate (şi nu cromatice). 

O suprafaţă care reflectă (aproape) în totalitate lumina primită 
este percepută drept albă, corpul respectiv apărând ca cel mai luminos 
dintr-o ambianţă dată. În schimb negrul rezultă după absorbţia (aproape) 
tuturor radiațiilor primite. Un corp ne apare gri dacă absorbția şi reflexia 
luminii sunt relativ egale. 

Dintre culorile spectrului, galbenul este cea mai luminoasă; 
aşezat cam în centru, pornind în stânga şi în dreapta spre margini, 
vecinele lui se întunecă, culminând cu violetul, care este cea mai „grea”. 
Însă din pricina cromatismului lor, gradul de luminozitate al culorilor 
este greu de perceput în lipsa unei educaţii vizuale adecvate. La modul 
general, valoarea unei culori poate fi cel mai bine controlată prin 
fotografierea ei în alb-negru. 

Un tablou în care predomină raporturile de valoare (cele 
cromatice rămânând secundare) se consideră a fi lucrat în clarobscur. 

În artă, luminozităţi maxime ale culorilor au fost realizate, 
altădată, cu deosebire în vitralii, ca şi în anluminurile şi tablourile pre- 
renascentiste, iar mai târziu, sărind peste timp, în perioada modernă şi 
contemporană. 

Luminozitatea unei culori se poate măsura cu aparate speciale 
numite fotometre*. 

Teoretic, luminozitatea este dată de raportul dintre intensitatea 
luminii emise de sursă (/uminescenţă, în accepţia specialiştilor) şi 
intensitatea luminii reflectate de suprafața luminată (numită factor de 
luminescenţă), fund evident faptul că percepem colorat lumina 
reflectată, dar o judecăm numai din p.d.v. al intensității ei luminoase**. 

lată luminozitatea câtorva materiale exprimată în procente : 
- 1-2 % pentru catifeaua neagră (cel mai negru... negru din natură) 
- 5 % pentru cerneala de tipar aplicată pe hârtie 
- 8% gresia uscată 


* Măsurătorile fotometrice sunt curente în producerea surselor şi instalaţiilor de 
iluminat, în semnalizarea optică rutieră, în analiza spectro-chimică etc. 

** Pe de altă parte, observăm că există şi alte sensuri ale termenului luminozitate: 
luminozitatea sursei este denumită în lb. franc. /uminosite (posibil de tradus simplu, 
luminozitate) şi luminozitatea suprafeţei reflectante, în franc. clarte (fără un echivalent 
românesc convenabil). Psihologia foloseşte alți doi termeni distincți: luminozitatea 
sursei este numită fânie, iar a suprafeţei, leucie. 


- 10-80 % griurile închise, medii şi deschise 

- 13 % la haşurile unui creion cu mină moale de grafit 

- 21 % la haşurile unui grafit tare 

- 25-30 % pentru lambriurile lemnoase 

- 60-80 % pentru o filă de hârtie albă (sub 50 % cititul devine obositor) 

- 89% pentru albul de zinc 

- peste 90 % pentru „blanc fix” (sulfatul de bariu), care este prototipul de 
alb în referințele cromatologice; fiziologii socotesc albă o suprafaţă care 
reflectă omogen peste 60% din radiațiile primite 

Se crede că putem distinge până la 200 de trepte tonale situate 
între alb şi negru (R. Arnheim), dar unii lucrători experimentați ai 
fabricilor de negru de fum pot distinge până la 30-40 de gradații ale 
negrului. 

Culorile cu aceeaşi valoare se numesc izofane (grec. isophanos = 
aceeaşi luminozitate) sau isofote (aceeaşi lumină). Opere bazate pe tente 
izofane (de aceeaşi valoare) sunt frecvente în decorația arhitecturală 
modernă şi contemporană, pentru a fi evitată iluzia profunzimii creată de 
aşa numitele „găuri” în perete. Să notăm că această decorație este 
policromă, dar are o luminozitate comună. 


3. SATURAȚIA (PURITATEA) 

Când vorbim despre puritatea (saturația) unei culori ne referim la 
gradul ei de intensitate cromatică (şi nu luminoasă). Vom reţine deci că 
saturația (puritatea) nu trebuie confundată cu luminozitatea unei culori. 

O culoare pură, saturată la maximum, se produce prin reflexia 
totală a acelei culori, reflexie însoțită de o absorbţie selectivă -- cu alte 
cuvinte de absorbţia completă a celorlalte culori din spectrul vizibil. O 
întâlnim în natură la unele flori, minerale etc., sau la pigmenţii curați, 
aflați în stare de pulberi sau frecaţi cu diverşi lianţi. Intensificarea 
saturaţiei culorilor se obţine fie prin alăturări contrastante, fie cu ajutorul 
unor fonduri albe, negre sau gri; când juxtapunem culori saturate apare 
necesitatea alternării lor (cel puţin) termice, pentru a evita monotonia. 

O culoare pură îşi micşorează saturația (puritatea) dacă o 
amestecăm fie cu alb, gri sau negru în diferite proporţii, fie cu 
complementara ei; spunem despre ea că „o rupem”, adică o grizăm, o 
facem mai puţin vie. 

Albul introdus într-o culoare pură îi afectează saturația şi 
valoarea (deci o decolorează şi o luminează), dar o şi răceşte. Negrul şi 
griul introduse într-o culoare pură îi afectează saturaţia şi valoarea (adică 
o decolorează şi o întunecă), fără a o răci. Aşadar, dacă afectăm puritatea 


unei culori îi modificăm implicit şi valoarea, adică luminozitatea. 

Se afirmă uneori că ochiul normal poate sesiza până la 17.000 
(sau chiar mai mult) de tonuri obținute prin modificarea gradelor de 
saturație cu ajutorul albului, negrului, griului şi al complementarelor etc. 
— ceea ce este desigur o exagerare“. 

Este interesant de examinat un tabel care prezintă raportul dintre 
puritatea şi luminozitatea unor culori (Encyclopedia Universalis, 
France, 1968, vol. XII): 


milimicroni puritate luminozitate 
Vermillon 608 60 22, 
realgar (roşu-oranj) 593 67 
oranj de cadmiu 587 90 
galben de zinc 576 83 
siena arsă 598 43 
verde malahit ŞIL:5 ei 
verde smaragd Ss 40 
ultramarin 468 ul 17 
albastru cobalt 475 Sa 17 
violet de mangan (purpuriu) 554 10 27 


Vom nota în încheiere că artişti din toate timpurile cultivă în 
operele lor culorile saturate la maximum. Ne vom aminti astfel de 
vitraliile şi anluminurile medievale, de arta orientală, de o parte din 
lucrările impresioniste, de fovism, ca şi de multe alte orientări stilistice 
moderne şi contemporane. Alţi pictori, printre care se numără Paul 
Cezanne, agreează prospețimea ponderată a saturațiilor medii. 

Unii cercetători încearcă să adauge acestor trei caracteristici de 
bază ale culorii** şi altele, cum ar fi: temperatura culorii, adică senzația 
de cald-rece (ipoteză interesantă) sau greutatea (densitatea), albul părând 
mai uşor decât negrul, astfel că - empiric vorbind - un colet negru va 
părea mai greu decât unul alb. 


* Tehnologia cercetării aplicative de produs, Ed. Tehnică, Bucureşti 1981, p. 180 

** Poate nu ar fi lipsit de interes să ne întrebăm dacă am putea descrie unui interlocutor 
o culoare fără a o numi ca atare. La capătul discuţiei despre cele trei caractere fizice ale 
oricărei culori, iată-ne în stare să-i sugerăm cuiva culoarea vermillon, de pildă, 
transmiţându-i lungimea de undă, măsurată în milimicroni, apoi coeficienții de 
luminozitate şi saturație. (Fireşte, explorarea senzaţiilor cromatice se face de către 
specialişti cu ajutorul unor aparaturi specifice colorimetrul, anomaloscopul etc). 


Capitolul 4 


IMPRESIVITATEA CULORILOR 


rbind despre culoare, suntem obligați prin natura lucrurilor să 
o gândim ca un stimul activ față de receptorul complex care este omul, să 
o imaginăm ca făcând parte dintr-o ecuaţie în care cei doi termeni — 
culoare şi om — se află în relaţii multiple. Să stăruim puţin asupra celui de 
al doilea termen, omul — acest depozitar bogat al unui fond perceptiv şi 
aperceptiv căruia culorile i se adresează fără încetare, cotidian, în multe 
feluri — confortabil sau disconfortabil. 

Păşind pe prima treaptă a percepției culorilor, adică la 
„dimensiunea” lor fizică, este firesc să ne întrebăm cum percepe omul 
culoarea la modul strict senzorial? Care sunt reacţiile lui la culoare 
dincolo de forma obiectului? Și ce deosebiri există între o sensibilitate 
necultivată şi una cultivată? Cea de a doua treaptă, „dimensiunea” 
psihică a senzației colorate, pune cam aceleaşi întrebări şi, în mod firesc, 
cele două trepte se intercondiţionează. În lipsa participării fiinţei noastre 
interioare, o senzaţie, fie ea chiar şocantă, rămâne superficială, nu 
durează, nu se adânceşte, nu o „trăim” cu adevărat, nu devine a noastră. 
Oamenii d€ ştiinţă ne asigură că există numeroase conexiuni între 
sistemul nervos central şi aparatul vizual, iar ca urmare se dezvoltă serii 
întregi de reacții biologice. 

Efectele culorilor au fost cunoscute şi valorificate cu mult 
înaintea testărilor contemporane şi adevărul este că ceea ce este numit azi 
impresivitatea* culorilor (respectiv cantitatea şi calitatea informaţiilor 
aduse omului prin culoare) poate fi cu greu cuantificată. 

Forţând lucrurile în scop didactic, vom disocia totuşi efectele 
culorii asupra omului în senzoriale şi psihice (respectiv fiziologice şi 
emoţionale), fiecare din ele variind după dotarea nativă şi educația 
subiectului. 


* Psihologia vorbeşte despre funcția impresivă a culorii, adică de „ansamblul efectelor 
de ordin psihofiziologic şi comportamentul care ia naştere la nivelul individului, în 
cadrul relației perceptive” cu culoarea; ca „exprimă dependenţa dinamicii subiective 
interne de dinamica obiectivă externă sau, mai concret, dependenţa omului de culoare” 
(Mihai Golu şi Emil Dicu, Culoare şi comportament, p.43) 


EFECTELE SENZORIALE ALE CULORILOR 

Să remarcăm pentru început o serie de reacţii umane 
semnificative, manifestate cu sau fără conştientizare: 
- Mai toţi oamenii au câte o culoare preferată, în prezenţa ei simțindu-se 
confortabil; respectivele preferințe diferă de la om la om, în funcție de 
temperament, habitudini sau chiar diverse cauze pasagere. 
- Cromatica pereţilor ne influențează starea de spirit; la fel culoarea 
mobilierului. 
- De asemenea cromatica tablourilor, a afişelor şi a altor oferte cromatice 
cotidiene. 
- Preferăm anumite culori vestimentare; ele diferă după gustul propriu, 
dar şi după stările noastre psihice, variabile de la o zi la alta, ba chiar de la 
o oră la alta. 
- Vara, la mare, dacă ne scăldăm într-o apă albastră ne simţim altfel decât 
într-una gri, chiar dacă temperatura apei este asemănătoare. 
- Culorile naturii, specifice fiecărui anotimp ne induc stări de spirit 
variate; de pildă culorile verii ne predispun la stări expansive şi la 
destindere, iar ale iernii la stări meditative, de introspecţie şi aplecare 
către studiu. 


În toate aceste situaţii reacţionăm atât senzorial, cât şi psihic, 
existând în culori energii considerabile, încă prea puţin cercetate, care 
acționează tacit asupra echilibrului nostru psihofiziologic. Informaţiile 
cromatice reale sunt prelucrate de psihicul nostru pe baza acumulărilor 
anterioare, preluate şi depozitate în memorie. 


Efectele senzoriale comune 

La acest nivel putem spune despre culori că sunt mai mult sau mai 
puţin tonice. Charles Fere a demonstrat efectele culorilor încă la 1900, în 
sensul accelerării circulaţiei sanguine şi a sporului de forță musculară; în 
ordine descrescătoare, culorile active sunt : roşu, oranj, galben, verde, 
albastru. O scală a tonicităţii culorilor (după Collatet)* arată astfel: 
roşul = 700, galbenul = 600, oranjul = 500, verdele = 400, albastrul = 400, 
albul = 300, griul = 200, albastrul închis = 100, violetul = 100. 

La acelaşi nivel comun, potrivit cercetărilor moderne, culorile 
saturate** acționează diferit, chiar surprinzător, şi dincolo de varietatea 
subiecţilor. Fiecărei culori îi corespunde o stare, un « sentiment ». În 
plus, unele sugerează mobilitatea, altele imobilitatea. Unele vin, altele 
* Citat de P Constantin în Culoare, artă, ambient, p. 159 


**De regulă, efectul tonurilor cu saturaţia diminuată scade comparativ cu starea lor de 
maximă puritate, culorile pastelate inducând calm şi relaxare. 


pleacă — în deosebi cele saturate (prin comparaţie cu tonurile surde ale 
cubiştilor, spre exemplu, care voiau să le mențină pe acelaşi plan). 
Desigur, există în reacția omului la culoare şi o componentă bazată pe 
diverse alte asociaţii stocate în subconştient, dar efectele fiziologice 
(urmate de cele psihologice -- care vor fi reluate mai aplicat în paginile 
următoare) par a atârna cel mai greu. Astfel: 

- Roşul acţionează (inclusiv la unele animale) ca excitant*, ba chiar 
iritant pe termen lung, este tonic, creşte pulsul şi măreşte ritmul 
respirator, stimulează metabolismul şi tonusul muscular (psihologic, 
induce omului vitalitate, impulsivitate, simpatie, dinamism) ; este 
asociat cu sângele, flacăra, diverse flori şi fructe. 

- Oranjul este tonic, activ, accelerează pulsul şi ritmul respirator (apare 
ca un stimulent afectiv şi erotic); şi el este asociat cu căldura şi flacăra, 
dar şi cu unele fructe. 

- Galbenul măreşte pulsul şi ritmul respirator; este un incitator, inclusiv 
optic (ca efect psihologic induce veselia, este un stimulent psihic şi 
intelectual, însă răcit cu albastru, capătă ceva maladiv) ; se asociază cu 
lumina solară, cu unele flori şi fructe. 

- Verdele calmează muscular şi nervos, scade pulsul şi ritmul respirator 
(psihologic, induce relaxarea, meditaţia, echilibrul şi toleranța, uneori 
prospețimea) ; se asociază spontan cu natura verde. 

- Albastrul apare liniştitor în toate privinţele (stimulează introspecţia, 
seriozitatea, repaosul); evocă spaţiul adânc, marea şi muntele. Albastrul 
deschis calmează pulsul şi ritmul respirator, este asociat cu cerul 
transparent şi cu zborul, iar cel închis este pasiv şi inhibator, încetineşte 
ritmurile vitale. 

- Violetul este inhibator, calmant, scade tensiunea şi ritmul respirator 
(induce melancolia şi tristeţea) ; purpuriul este asociat cu bogăţia şi 
rafinamentul, cu unele veşminte rituale. 

- Albul este un calmant (psihologic — claritate, lumină) ; este asociat cu 
puritatea şi zăpada. 

- Negrul este şi el un inhibator (iar psihic, induce tristeţea şi starea de 
repaos) ; este asociat cu întunericul, misterul, solemnitatea, moartea. 

- Griul este şi el un inhibator, un deprimant (în pofida faptului că ni se 
poate impune prin caracterul lui meditativ şi puritan). 


Efectele senzoriale la privitorul educat 
Asupra unui ins educat vizual, culorile acționează considerabil 


* Potrivit cercetărilor mai noi, se pare că nu faimoasa pânză roşie îi înfuric pe tauri la 
coride, ci agitarea €i. Ceea ce nu infirmă caracterul general excitant al roşului. 


mai amplu, chiar la acest prim nivel senzorial. 

Pentru dezvoltarea idâii de mai sus vom face apel la opera 
teoretică a unui pictor ilustru, W. Kandinsky*, precum şi la studiile celui 
mai important teoretician al culorii din secolul 20, Johannes Itten. Cui să 
ne adresăm dacă nu „fraţilor care văd”, adică profesioniştilor de marcă 
(pentru a folosi metafora lui Paul Eluard)? Pe lângă adevărul spuselor, să 
remarcăm faptul că exprimările lor sunt foarte sugestive, cu frecvente 
trimiteri la munca pictorului. Ar mai fi de menționat că, în vreme ce 
primul face comentarii preponderent intuitive, colegul său de la Bauhaus 
(Weimar), Itten, a elaborat studii sistematice. 


ROŞUL 
Kandinsky: 

- „ Roşul este culoarea flăcării”. 

- „„Culoare fără limite, caracteristic caldă, acționează în interior 
ca o culoare foarte vie, sprintenă, neliniştită”. 

- „„Generează o notă puternică de forță conştientă de propriul ei 
scop”. 

- „Există în acest vuiet şi în această incandescenţă, mai ales 
interioară şi foarte puţin îndreptată spre exterior, o maturitate, să-i 
spunem, virilă”. 

- Roşul mediu suportă „ modificări mari, devieri şi variante” 
calde sau reci, rămânând în tonul de bază. „Orice culoare poate fi desigur 
Şi rece şi caldă, nicăieri însă contrastul acesta nu este atât de accentuat ca 
în cazul roşului. O plenitudine de posibilităţi interioare”. 

- „Roşul rece (de pildă roşul de garanţă) se lasă supus adâncirii 
tonului (în special prin glasiu)... Roşul rece, când e deschis, devine şi 
mai material, dar de o materialitate pură şi sună a bucurie juvenilă, 
curată, asemănătoare unei siluete proaspete, tinere, curate de fată”. 

- „Roşul cald acţionează agitatoric, el poate creşte până la punctul 
unei jene dureroase, poate şi prin asemănarea lui cu sângele curgând”. 

- Roşul vermillon, adică „roşul deschis şi cald (de Saturn) are o 
anumită asemănare cu galbenul mijlociu (cuprinde, ca pigment, relativ 
mult galben) şi trezeşte senzația de forță, energie, aspirație, decizie, 
bucurie, triumf plenar etc.” 

- Roşul vermillon „arde mai mult pentru sine însuşi..., are un 
caracter în primul rând material şi foarte activ (dacă este izolat)...; 
adâncirea lui cu negru este primejdioasă, deoarece negrul cel mort stinge 
incandescenţa sau o reduce la minimum. Rezultă de aici brunul opac, 


* Op. cit., cap. Limbajul formelor şi al culorilor, pp. 55-91 


dur, prea puţin dinamic, în care roşul sună ca un susur de-abia 
perceptibil”. 

- În „roşul de cinabru creşte stabilitatea senzaţiei acute a roşului: 
este ca o pasiune mereu la fel de incandesentă, o forță sigură de sine, care 
nu poate fi uşor înfrântă”. 

„Roşul cinabru (asemănător cu vermillonul) atrage şi 
stimulează ca şi flacăra, pe care omul o priveşte întotdeauna cu lăcomie”. 

- „Roşul de cinabru, pus pe un fond alb apare opac şi murdar; pe 
fond negru se încarcă puternic cu o forță stridentă, de-a dreptul 
uluitoare... Acest fel de roşu nu suportă în general nici o intervenție a 
recelui, pierzându-și în asemenea ocazii sonoritatea şi sensul. Tonul 
devine „„murdar”. 

Itten: 

- Roşul permite numeroase modulaţii „de la cald la rece, de la tern 
la luminos, de la deschis la închis, fără a-şi pierde caracterul de roşu”. 

- „Din p.d.v. spiritual roşul este pasiv”, iar „din p.d.v. material şi 
spațial roşul este întotdeauna activ”. 

Roşul-oranj: 

- „este dens şi opac, străluceşte cald, plin de propria sa lumină” 

- pe un fond O: „luminozitate sumbră şi fără forță, pare 
deshidratat” 

-peun fond brun-închis vibrează ca o căldură uscată 

-peun fond negru exprimă „pasiunea demoniacă şi invincibilă” 

- pe un fond verde creează „efectul unui invadator insolent şi 
impetuos, este vulgar şi zgomotos”. 

- „peun fond AV ia aspectul unui foc ațâţat” 

-peun fond R închis „decade în jăratec stins” 

ORANJUL 
Kandinsky: 

- Oranjul prezintă „o mişcare iradiantă, de contopire cu mediul”, 
este o culoare care vine. 

- Se aseamănă „cu un om sigur de propriile forţe” şi „trezeşte o 
accentuată senzaţie de sănătate”. 

- „Nu are un echilibru stabil... Ba chiar apare senzaţia că avem 
de-a face cu un dansator pe sârmă... Unde începe oranjul şi se termină 
galbenul sau roşul?”. 

Itten: 


- „Se situează la punctul crucial al strălucirii celei mai intense”. 
- „Luminozitate solară”. 
- „Luminat cu alb îşi pierde repede caracterul şi întunecat cu 


negru se transformă în brun surd, arid şi puţin elocvent”. 
GALBENUL 
Kandinsky: 

- „Galbenul deschis, pe alb se debilitează, se dizolvă; pe negru are 
un efect atât de puternic încât pur şi simplu se desprinde de fond, pluteşte 
în aer şi sare în ochi”. 

- Pictorul vorbeşte apoi despre „caracterul împrăştiat al 
galbenului, care se răspândeşte în toate părţile...” şi care „se acutizează 
uşor”; fiind „o culoare tipic lumească... nu permite adânciri 
considerabile”; însă „un tablou pictat în galben iradiază întotdeauna 
căldură sufletească”. 

- „Galbenul strident al lămâiei, după un interval mai lung, 
provoacă ochiului durere; la fel ca şi urechii, sunetul înalt şi strident al 
unei trompete. Ochiul se nelinişteşte, nu suportă îndelung privitul şi 
caută să se adâncească în liniştea albastrului sau verdelui”. 

- Dacă răcim galbenul, acesta devine verzui şi capătă „un caracter 
oarecum maladiv şi suprasenzorial”; ba mai mult, „galbenul ar putea 
însemna reprezentarea colorată a demenței, nu însă a melancoliei, a 
ipohondriei, ci a unui acces de furie, de nebunie oarbă, de turbare. 
Galbenul seamănă cu un bolnav năpustindu-se...”. 


- Galbenul citron „nelinişteşte, agresează, irită sufletul 
omenesc”, el „pare acompaniat de o trompetă acută în care se suflă tot 
mai tare, sau de un sunet înalt de fanfară”. 

Itten: 


- „Seamănă cu un alb mai dens, mai material”. 

- Este „cea mai luminoasă dintre toate culorile”. 

- „Pe un fond oranj cele două culori formează împreună o singură 
culoare oranj. Cele două culori au aerul de a reprezenta un soare matinal 
peun câmp de grâu copt”. 

- „Pe un fond verde, galbenul e strălucitor, dar verdele pare să 
debordeze prin propria sa strălucire”; întrucât verdele rezultă dintr-un 
melanj de A şi G, galbenul pare să fie „în vizită la rude”. 

- „Pe un fond albastru-mijlociu, galbenul e strălucitor, dar 
produce un efect respingător (obositor). Albastrul îl suportă cu greu”. 

- „Cu roşu, galbenul produce un acord clar şi puternic ca un 
concert de trompete”. 

- „Pe un fond roz îşi pierde luminozitatea”. 

- „Pe un fond alb, galbenul are o luminozitate foarte puternică şi 
agresivă. Efectul este puternic, abstract şi fără compromis”. 


VERDELE 
Kandinsky: 

-„Verdele absolut (mediu) este culoarea cea mai liniştită din 
lume; nu tinde în nici o direcție, nu înregistrează ecoul bucuriei, al 
tristeţii, al pasiunii” 

- „Această continuă absenţă a mişcării este o calitate cu efect 
binefăcător asupra oamenilor şi sufletelor obosite, dar, după un anumit 
timp de odihnă, poate deveni plicticoasă”. 

- „Pasivitatea este calitatea cea mai caracteristică a verdelui 
absolut, căreia i se mai adaugă pe deasupra şi parfumul unui soi de 
onctuozitate şi automulțumire”. 

- „Liniştea verdelui... este o linişte pământească, mulţumită de 
ea însăşi (nu ca cea „solemnă şi dincolo de pământesc” a albastrului 
profund). 

- Naşterea verdelui din galben şi albastru seamănă cu „amestecul 
de alb şi negru. Albul pierde consistenţa şi dă, în general, un gri foarte 
vecin ca valoare morală cu verdele”; dar deosebirea între gri şi verde este 
radicală: griul este pasiv, inactiv, pe când „galbenul şi albastrul cuprinse 
în verde ca nişte forțe ţinute în şah, pot redeveni active”. 

- „Dacă verdele absolut este scos din echilibru, atunci urcă spre 
galben, înviorându-se, întinerit şi vesel... Prin dominanta de albastru, 
coborând spre o tonalitate adâncă, verdele capătă cu totul alt sunet; 
devine serios şi, ca să spunem aşa, cade pe gânduri”. 

Itten: 

- Fiind o culoare compusă, pe măsură ce „tinde spre A sau spre G, 
îşi modifică expresia”. 

- „Cu o tuşă de albastru, verdele îşi dezvoltă componentele sale 
spirituale. Oxidul de mangan dă albastrului-verzui forța sa cea mai 
eclatantă. Acest albastru este polul frigului (...). Albastrul verzui posedă 
o agresivitate rece şi violentă”. 

- „Bogăția modulațiilor verdelui este imensă”. 

ALBASTRUL 
Kandinsky: 

- „ Untablou în albastru apare răcoros ”. 

- Albastrul ” este culoarea cerului, aşa cum ni-l imaginăm când 
auzim sunetul cuvântului cer ”. 

- Dacă e luminat, „capătă un caracter indiferent, se distanțează cu 
nepăsare de om, la fel ca înaltul cer albastru deschis. Prin urmare, cu cât 
este mai deschis la culoare, cu atât e mai lipsit de sunet, până când ajunge 
la liniştea tăcerii ”. 


- „Albastrul îşi desfăşoară liniştea până în adâncul sufletului 
omenesc. Apare o adâncire fără de sfârşit a unor stări de spirit grave ”. 

- „Centrifug în raport cu privitorul şi centripet spre propriul lui 
centru”, albastrul „devine mai intens tocmai în tonurile mai adânci, 
dobândind în acelaşi timp ecouri interioare mai caracteristice: cu cât un 
albastru e mai adânc, cu atât i se adresează omului ca o chemare spre 
infinit, trezindu-i dorul de puritate şi, în final de transcendenţă ”. 

- „Este însoţit de o mişcare concentrică, comparabilă cu cea a 
melcului care se retrage în cochilia sa”. 

Itten: 

- Este „aerian şi transparent”. 

- Ca efect „material şi spaţial (...) albastrul este întotdeauna 
pasiv”. 

- „Albastrul este prietenul umbrei şi dacă îl întunecăm pare mai 
strălucitor”. 

- „Peun fond galben pare foarte sumbru”. 

- „Dacă e luminat până la acelaşi grad cu galbenul, străluceşte cu 
o lumină rece. Transparenţa sa degradează galbenul spre o valoare densă 
şi materială”. 

- „Pe un fond negru, albastrul străluceşte cu o forţă clară şi pură”. 

- „Peun fondviolet („,lilas”) albastrul e stins, gol şi fără forță”. 

- „Pe un fond brun-închis (...) albastrul vibrează puternic, 
pâlpâie şi transformă brunul într-o culoare vie”. 

- „ Peun fond roşu-oranj, albastrul îşi păstrează forța întunecată şi 
străluceşte puternic. Aici albastrul se afirmă şi se confirmă într-un chip 
straniu şi ireal”. 

- „Peun fond verde calm, albastrul capătă o tentă roşcată”. 
VIOLETUL 
Kandinsky: 

- Violetul este „un roşu răcit atât în sens fizic, cât şi psihic. De 
aceea are în sine ceva maladiv, stins, (zgură de cărbune ), trist”. 

- Nu are un echilibru stabil, deoarece e compus din roşu şi 
albastru, ducându-ne cu gândul la balansul unui dansator pe frânghi -- ca 
şi oranjul. 

- „Are tendinţa de a se îndepărta de privitor”. 

Itten: 

- Luminat cu alb îşi pierde caracterul grav şi devine vesel. 

- „Când se luminează (...) desfăşoară minunate culori în 
tonalități tandre”. 


Kandinsky face şi o apreciere generală: 

- „Ochiul este mai mult şi mai tare atras de culorile deschise şi 
încă şi mai mult şi mai tare de culorile cele mai deschise, mai calde”. 
ALBUL, după Kandinsky. 

- „Albul acţionează asupra sufletului nostru ca o prelungă tăcere, 
pentru noi absolută. Corespunde oarecum unor pauze muzicale”. 

- „Nu este o tăcere moartă, ci una încărcată de latenţe”. 

- „Albul sună ca o tăcere care, brusc, poate fi înţeleasă. Este un 
neant tineresc sau mai precis spus, un neant dinaintea începutului, 
dinainte de a se fi născut”. 

- „Albul a fost ales ca veşmânt-simbol al purei bucurii şi curăţenii 
desăvârşite”. 

NEGRUL, după Kandinsky: 

- „Negrul este stingerea, grămadă de gunoi ars, nemişcare, 
cadavru, ceva care nu participă emoțional la nici un eveniment, care lasă 
ca totul să alunece peste el. Este ca tăcerea unui trup după moarte, 
încheierea unei vieţi”. 

- „Exterior vorbind, este culoarea cea mai lipsită de sonoritate, 
cea mai slabă, pe fondul căreia orice altă culoare, chiar şi cea mai slabă 
sonor răsună mai puternic şi mai precis”. 

- Negrul — „„veşmânt de mare doliu, de adâncă întristare, simbol 
al morţii”. 

GRIUL, după Kandinsky: 

- Dacă amestecăm albul cu negru ,, rezultă griul, care psihologic 
vorbind, se află aproape de verde” — e liniştit şi imobil. 

- Oricum ar fi produs, din amestecul complementarelor sau din 
alb-negru, prin amestec optic sau prin melanj mecanic, îi lipsesc 
mişcările excentrice şi concentrice (tendinţa spre explozie sau implozie). 

- „„Griul este lipsit de sunet şi imobil. Această imobilitate are însă 
un alt caracter decât liniştea verdelui (plasat între două culori active, şi 
care este produsul lor). De aceea griul exprimă imobilitatea fără 
speranţă”. 

- „Cu cât griul este mai întunecat, cu atât mai evident apare 
elementul dezolant şi iese în relief caracterul lui sufocant”. 

- „În cazul griului mai deschis, culoarea se aeriseşte, parcă începe 
să respire şi de aici apare semnul unei speranţe ascunse”. 


EFECTELE PSIHICE ALE CULORILOR 

Am vorbit mai înainte despre culoare ca despre un stimul care 
produce senzaţii, impresii directe, situându-ne astfel la prima treaptă a 
percepţiei, la „dimensiunea” fizică a culorii. Reacţiile senzoriale 
provocate de forțele zăgăzuite în culoare declanşează însă întotdeauna şi 
anumite efecte psihice, cu implicaţii mai adânci în afectivitatea noastră. 
Am ajuns astfel la „vibrația sufletească” despre care vorbea cândva 
Kandinsky. Este momentul în care trecem la dimensiunea psihică a 
culorii — aşadar la a doua treaptă a percepției, una superioară. 

Trebuie spus că este oarecum hazardată disocierea reacțiilor 
umane în senzoriale şi psihice, denaturând astfel corelările naturale 
desfăşurate în flux continuu. O vom face totuşi în interesul studiului, al 
precizării şi nuanţării noțiunilor legate de culoare — rămânând valabil un 
foarte vechi semn de întrebare : vorbim doar despre efecte psihice 
directe, produse prin asociere mentală, sau despre corelarea acestora ?* 

Ca şi în cazul efectelor senzoriale, şi efectele psihice ale culorilor 
variază o dată cu nivelul privitorului: mai rudimentare pentru cel, lipsit 
de educaţie vizuală, ele sunt mai complexe pentru cineva cu o 
sensibilitate elevată (fie ea naturală sau cultivată). La fel ca precedentele, 
şi aceste efecte se produc şi se fac simţite prin simpla contemplare a 
culorii, în lipsa oricărei asocieri (prezenţe) formale. 

Cu o sută de ani în urmă, Eug ne Delacroix îşi nota în jurnalul 
său: „Oricine ştie că galbenul, oranjul şi roşul exprimă şi transmit ideea 
de bucurie, de abundență”. Unor astfel de constatări rezultate din 
observaţii empirice şi lucrul la paletă, le-au urmat cercetări de 
specialitate. 


Câteva efecte psihice relativ comune **: 
- Roşu = nelinişte, excitabilitate, agresivitate, dinamism 
- Oranj = euforic, excitator 
- Galben = înviorant până la obositor 
- Verde = pasivitate, relaxare 
- Albastru = liniştitor 


* Întrebarea s€ pune la fel d& bin€ pentru ambele €făctă, fizice şi psihice. După 
Kandinsky (op. cit., p.52): ” văzul este legat nu numai de gust, ci şi de celelalte simţuri. 
(...). Unele culori pot avea un aspect zgrunțuros, înţepător, în timp ce altele, 
dimpotrivă, par lunecoase€, catifelate, chemând parcă mângâicrea (albastrul ultramarin, 
verdele cromoxid, lacul de garanţă). Există de asemenea culori care par « moi » (lacul 
de garanță) şi altele care dau întotdeauna impresia de duritate (verdele de cobalt, oxidul 
albastru-verde). Expresia « culori parfumate » este de uz curent". 

** Dan Mihăilescu, Limbajul culorilor şi formelor, 1980 


- Violet = inhibator 
- Alb = monotonie 
- Negru = frică 

Psihologii au stabilit că grupul culorilor calde (roşu, oranj, 
galben) sunt stimulatoare, excitante, antrenante, iar în exces, sufocante. 
In schimb culorile reci (verde, albastru, violet, inclusiv griul) 
dimpotrivă: sunt inhibante şi neutralizante, calmante. 

Primele induc procese de adaptare, ultimele de opoziţie. 


Efecte psihice mai nuanțate ( proprii insului educat) -- pentru 
exemplificarea cărora apelăm din nou la Johannes Itten. 
ROȘUL 

- Este culoarea drapelului revoluțiilor. 

- Roşul-oranj: 

- „Poate exprima pasiuni fierbinți şi combative”. 

- „În roşul-oranj arde amorul senzual şi pasionat”. 

- „Exprimă ardoarea luptătoare şi demoniacă”. 

ORANJUL 

- „Fastuos, el exprimă uşor orgoliul şi luxul exterior”. 
GALBENUL 

- În galben citim „expresia unei gândiri care se afirmă prin 
inteligenţă” („Sinagoga” este pictată de Conrad Witz în veşminte 
galbene). 

- „Când contrastează cu tonuri mai închise, galbenul are ceva 
strălucitor şi îmbucurător”. 

- „Galbenul rupt exprimă invidia, trădarea, falsitatea, îndoiala, 
neîncrederea şi eroarea” (în “Prinderea lui Isus” de Giotto şi în “Cina” lui 
Holbein, luda este pictat în haine de un galben tulbure ; acelaşi efect 
straniu şi neliniştitor îl produce galbenul grizat din “Crist despuiat de 
veşminte” de El Greco). 

- „Pe un fond violet, galbenul posedă o forță plină de caracter, 
este dur şi nemilos”. 

VERDELE 

- „Este culoarea lumii vegetale (...), exprimă fertilitatea, 
satisfacția, repaosul şi speranţa, realizează uniunea dintre ştiinţă şi 
credinţă”. 

- „Dacă verdele luminos este tulburat cu gri, degajă o impresie de 
lene paralizantă”. 

- „Dacă verdele tinde spre galben (...), reprezintă natura tânără şi 
primăvăratică. Este de neconceput o dimineaţă de primăvară sau de vară 


fără galben verzui, fără speranţa verii şi a fructelor pe care le aduce”. 
ALBASTRUL 

- „Albastrul are o mare forță, comparabilă cu cea a naturii din 
timpul iernii, când totul e ascuns, dar când totul germinează şi creşte în 
secret”. 

- Albastrul „posedă o forță dirijată spre interior”. 

- El numai „din p.d.v. spiritual (...) este activ”. 

- „Albastrul ne antrenează spiritul pe undele credinței în 
depărtare şi în infinitul spiritului”. 

- Această culoare exprimă „domnia sufletului şi a 
supranaturalului”. 

- „Când albastrul se tulbură, cade în superstiție, frică, rătăcire şi 
doliu, dar indică întotdeauna ceva supranatural şi transcendent”. 

- „Caracterul reţinut al albastrului, umilinţa şi calmul, la fel cu 
marea lui simplicitate, sunt adesea întrebuințate în tablouri reprezentând 
«Bunavestire »”. 

VIOLETUL 

- Violetul „este culoarea inconştientului, a secretului”. 

- Violetul „se arată cănd ameninţător, când îmbucurător, după 
contraste, când oprimant, când sufocat de el însuşi”. 

- „Când tuşele de violet abundă într-o compoziție, poate fi cu 
adevărat înfricoşător, mai ales dacă tinde spre purpuriu”. Goethe (citat de 
Itten) crede că « o lumină de această culoare strălucind într-un peisaj, 
sugerează groaza unui sfârşit de lume”. 

- Violetul „este culoarea pietăţii ignorante. Întunecat sau tulbure, 
este culoarea supestiţiei”. 

- „Se ghicesc catastrofe în spatele unui violet închis”. 

- Violetul evocă „tenebre, moarte, nobleţe”. 

- Albastrul violaceu evocă „singurătate şi devotament”. 

- Roşul violaceu sugerează “dragostea divină şi dominaţia 
spiritului”. 


Încheiem succinta abordare a efectelor psihice provocate de culoare 
cu câteva aprecieri generale făcute de acelaşi Johannes Itten: culorile 
deschise sugerează „partea luminoasă a vieţii”, iar cele închise evocă 
„partea sumbră şi negativă a forțelor naturale”. 

În opinia sa este sugestivă alăturarea sugestiilor oferite de 
complementare: G--Vi = ştiinţă luminoasă — pietate obscură şi 
sentimentală; A--O = credință umilă — mândrie şi sentimentul 
superiorității; R--V = forță materială — compasiune. Autorul merge şi mai 


departe, sugerând câteva stări previzibile care se pot obţine prin 
amestecul culorilor primare: G+R dau O, deci ştiinţa şi puterea 
generează orgoliu şi superioritate; A+R dau Vi, adică credinţa şi 
dragostea generează pietate şi sentimentalitate; A+G dau V, aşadar 
credinţa şi ştiinţa generează compasiune. Şi Itten conchide: “Cu cât se 
reflectează mai mult asupra valorilor psihice şi expresive ale culorilor, cu 
atât ele par mai misterioase”. 


Georges Seurat, teoreticianul neoimpresionismului*, a comentat 
înaintea lui Itten toate aceste implicații psihice. « Veselia tonului, scrie el, 
este dominanta luminoasă ; a tentei, dominanta caldă ; a liniei, liniile care 
suie (deasupra orizontalei) ; liniştea este egalitatea sumbrului şi a 
clarului (n.n. a deschisului), a caldului şi a recelui pentru tentă, şi a 
orizontalei pentru linie; tristețea tonului este dominanta sumbră, a tentei 
e dominanta rece, îar pentru linie, direcțiile ce coboară». 

* 

Analiza trăsăturilor psiho-afective ale personalităţii umane cu 
ajutorul culorilor, este astăzi de uz curent în psihologie şi medicină, ca 
mijloc de investigare a pacientului sau pentru controlul tratamentului; în 
mod firesc, propensiunea exagerată spre o anume culoare şi respingerea 
obstinată a alteia poate sugera dezechilibre nervoase, mai normală fiind 
acceptarea raţională a tuturora. În acest sens se folosesc diverse teste- 
color precum testul Luscher, testul Rorschach etc., obținându-se 
rezultate interesante şi semnificative; aceste rezultate sunt corelate 
ulterior şi cu analiza altor caractere formale. 

Fără a insista, iată câteva concluzii la care au ajuns psihologii**: 
ROȘŞUL 
- Preferința: indică dorința, impulsul spre acțiune, voinţa de a obţine 
rezultate; mai indică activitate intensă, dinamism, energie, agresivitate, 
excitabilitate. 

- Respingerea: indică oboseală, slăbiciune, teama de acţiune şi de 
imixtiune a mediului extern. 

GALBENUL 

- Preferința: denotă dorinţa de realizare, de fericire, expansiune. 

- Respingerea: indică decepție, izolare în sine. 

VERDELE 

- Preferinţa: indică adaptabilitate şi mobilitate, dorința de a impresiona, 
de a obține confirmări publice. 


* A. Lhote, Să vorbim despre pictură, p. 172 
** M. Golu, A.Dicu, op. cit., pp. 209-210 


- Respingerea: indică rigiditate psihică. 

ALBASTRUL 

- Preferința: indică atitudine morală calmă şi paşnică, încrezătoare în 
relațiile cu mediul. 

- Respingerea: denotă insatisfacția dorinţei de linişte şi echilibru. 
VIOLETUL 

- Preferința: indică dorinţa de relații producătoare de satisfacție şi 
fascinaţie. 

- Respingerea: indică teama de angajare în relații personale şi 
profesionale, nerealizarea atmosferei intime dorite. 

BRUNUL 

- Ca preferinţă indică dorinţa de confort fizic şi conservare corporală. 
NEGRUL 

- Preferința: indică negarea acţiunii şi vitalității, renunțarea, revolta faţă 
de o ambianţă lipsită de satisfacţii. 

- Respingerea: denotă tendinţa de contact afectiv cu ambianța, integrarea 
în acțiuni pozitive. 


Preferințele pentru culori 
Stabilind pentru început că propensiunile cromatice ale 


oamenilor nu trebuie confundate cu reacţiile lor de natură 
psihosenzorială, întrucât pe acestea din urmă omul le manifestă în mod 
reflex, în vreme ce primele sunt condiționate de factori conjuncturali, 
socio-culturali sau de altă natură, vom remarca dificultatea decelării 
acestor preferinţe, rezultatele statistice fiind de multe ori contradictorii 
chiar pe intervale relativ scurte -- ceea ce ne aminteşte vechea sentință 
latină: de gustibus et coloribus non disputandum. Literatura de 
specialitate prezintă diverse astfel de studii. Nu ne vom opri la ele, 
remarcând totuşi caracterul aleatoriu al gusturilor. 

Preferinţele pentru culori variază după condiționări multiple şi 
eterogene, printre care se numără zonele geografice sau etnice, tradițiile, 
unele implicaţii istorice, apartenenţa la diverse grupuri sociale, culturale, 
religioase etc., sexul, vârsta, înclinațiile temperamentale, moda (vezi 
buzele roşii, roz, violacee, negre; sau părul albastru, violet, verde; sau 
cromatica vestimentaţiei lansată de marile case de modă etc.), reflexele 
condiționate (mâncărurile albastre sunt rare şi greu de ingurgitat etc.). 

Preferinţele mai variază şi după factori imprevizibili cum sunt 
formele, textura şi dimensiunea suportului, eclerajul etc. Astfel, brunul 
e mai frumos pe lambriurile de lemn sau pe lână şi e chiar urât pe 
tencuiala vopsită cu culori de ulei; lemnul „cere” unele culori, metalul 


altele, textilele altele. Cânepa şi inul „pretind” alte culori decât mătasea 
şi catifeaua. Unele culori sunt frumoase pe sticlă, dar nu şi pe ceramică 
etc. 


Capitolul 4 


IMPRESIVITATEA CULORILOR 


rbind despre culoare, suntem obligați prin natura lucrurilor să 
o gândim ca un stimul activ față de receptorul complex care este omul, să 
o imaginăm ca făcând parte dintr-o ecuaţie în care cei doi termeni — 
culoare şi om — se află în relaţii multiple. Să stăruim puţin asupra celui de 
al doilea termen, omul — acest depozitar bogat al unui fond perceptiv şi 
aperceptiv căruia culorile i se adresează fără încetare, cotidian, în multe 
feluri — confortabil sau disconfortabil. 

Păşind pe prima treaptă a percepției culorilor, adică la 
„dimensiunea” lor fizică, este firesc să ne întrebăm cum percepe omul 
culoarea la modul strict senzorial? Care sunt reacţiile lui la culoare 
dincolo de forma obiectului? Și ce deosebiri există între o sensibilitate 
necultivată şi una cultivată? Cea de a doua treaptă, „dimensiunea” 
psihică a senzației colorate, pune cam aceleaşi întrebări şi, în mod firesc, 
cele două trepte se intercondiţionează. În lipsa participării fiinţei noastre 
interioare, o senzaţie, fie ea chiar şocantă, rămâne superficială, nu 
durează, nu se adânceşte, nu o „trăim” cu adevărat, nu devine a noastră. 
Oamenii de ştiinţă ne asigură că există numeroase conexiuni între 
sistemul nervos central şi aparatul vizual, iar ca urmare se dezvoltă serii 
întregi de reacţii biologice. 

Efectele culorilor au fost cunoscute şi valorificate cu mult 
înaintea testărilor contemporane şi adevărul este că ceea ce este numit azi 
impresivitatea* culorilor (respectiv cantitatea şi calitatea informaţiilor 
aduse omului prin culoare) poate fi cu greu cuantificată. 

Forţând lucrurile în scop didactic, vom disocia totuşi efectele 
culorii asupra omului în senzoriale şi psihice (respectiv fiziologice şi 
emoţionale), fiecare din ele variind după dotarea nativă şi educația 
subiectului. 


* Psihologia vorbeşte despre funcția impresivă a culorii, adică de „ansamblul efectelor 
de ordin psihofiziologic şi comportamentul care ia naştere la nivelul individului, în 
cadrul relaţiei perceptive” cu culoarea; ea „exprimă dependenţa dinamicii subiective 
interne de dinamica obiectivă externă sau, mai concret, dependenţa omului de culoare” 
(Mihai Golu şi Emil Dicu, Culoare şi comportament, p.43) 


EFECTELE SENZORIALE ALE CULORILOR 

Să remarcăm pentru început o serie de reacţii umane 
semnificative, manifestate cu sau fără conştientizare: 
- Mai toţi oamenii au câte o culoare preferată, în prezenţa ei simțindu-se 
confortabil; respectivele preferințe diferă de la om la om, în funcție de 
temperament, habitudini sau chiar diverse cauze pasagere. 
- Cromatica pereţilor ne influențează starea de spirit; la fel culoarea 
mobilierului. 
- De asemenea cromatica tablourilor, a afişelor şi a altor oferte cromatice 
cotidiene. 
- Preferăm anumite culori vestimentare; ele diferă după gustul propriu, 
dar şi după stările noastre psihice, variabile de la o zi la alta, ba chiar de la 
o oră la alta. 
- Vara, la mare, dacă ne scăldăm într-o apă albastră ne simţim altfel decât 
într-una gri, chiar dacă temperatura apei este asemănătoare. 
- Culorile naturii, specifice fiecărui anotimp ne induc stări de spirit 
variate; de pildă culorile verii ne predispun la stări expansive şi la 
destindere, iar ale iernii la stări meditative, de introspecţie şi aplecare 
către studiu. 


În toate aceste situaţii reacţionăm atât senzorial, cât şi psihic, 
existând în culori energii considerabile, încă prea puţin cercetate, care 
acționează tacit asupra echilibrului nostru psihofiziologic. Informaţiile 
cromatice reale sunt prelucrate de psihicul nostru pe baza acumulărilor 
anterioare, preluate şi depozitate în memorie. 


Efectele senzoriale comune 

La acest nivel putem spune despre culori că sunt mai mult sau mai 
puţin tonice. Charles Fere a demonstrat efectele culorilor încă la 1900, în 
sensul accelerării circulaţiei sanguine şi a sporului de forță musculară; în 
ordine descrescătoare, culorile active sunt : roşu, oranj, galben, verde, 
albastru. O scală a tonicităţii culorilor (după Collatet)* arată astfel: 
roşul = 700, galbenul = 600, oranjul = 500, verdele = 400, albastrul = 400, 
albul = 300, griul = 200, albastrul închis = 100, violetul = 100. 

La acelaşi nivel comun, potrivit cercetărilor moderne, culorile 
saturate** acționează diferit, chiar surprinzător, şi dincolo de varietatea 
subiecţilor. Fiecărei culori îi corespunde o stare, un « sentiment ». În 
plus, unele sugerează mobilitatea, altele imobilitatea. Unele vin, altele 
* Citat de P Constantin în Culoare, artă, ambient, p. 159 


**De regulă, efectul tonurilor cu saturaţia diminuată scade comparativ cu starea lor de 
maximă puritate, culorile pastelate inducând calm şi relaxare. 


pleacă — în deosebi cele saturate (prin comparaţie cu tonurile surde ale 
cubiştilor, spre exemplu, care voiau să le mențină pe acelaşi plan). 
Desigur, există în reacția omului la culoare şi o componentă bazată pe 
diverse alte asociaţii stocate în subconştient, dar efectele fiziologice 
(urmate de cele psihologice -- care vor fi reluate mai aplicat în paginile 
următoare) par a atârna cel mai greu. Astfel: 

- Roşul acţionează (inclusiv la unele animale) ca excitant*, ba chiar 
iritant pe termen lung, este tonic, creşte pulsul şi măreşte ritmul 
respirator, stimulează metabolismul şi tonusul muscular (psihologic, 
induce omului vitalitate, impulsivitate, simpatie, dinamism) ; este 
asociat cu sângele, flacăra, diverse flori şi fructe. 

- Oranjul este tonic, activ, accelerează pulsul şi ritmul respirator (apare 
ca un stimulent afectiv şi erotic); şi el este asociat cu căldura şi flacăra, 
dar şi cu unele fructe. 

- Galbenul măreşte pulsul şi ritmul respirator; este un incitator, inclusiv 
optic (ca efect psihologic induce veselia, este un stimulent psihic şi 
intelectual, însă răcit cu albastru, capătă ceva maladiv) ; se asociază cu 
lumina solară, cu unele flori şi fructe. 

- Verdele calmează muscular şi nervos, scade pulsul şi ritmul respirator 
(psihologic, induce relaxarea, meditaţia, echilibrul şi toleranța, uneori 
prospețimea) ; se asociază spontan cu natura verde. 

- Albastrul apare liniştitor în toate privinţele (stimulează introspecţia, 
seriozitatea, repaosul); evocă spaţiul adânc, marea şi muntele. Albastrul 
deschis calmează pulsul şi ritmul respirator, este asociat cu cerul 
transparent şi cu zborul, iar cel închis este pasiv şi inhibator, încetineşte 
ritmurile vitale. 

- Violetul este inhibator, calmant, scade tensiunea şi ritmul respirator 
(induce melancolia şi tristețea) ; purpuriul este asociat cu bogăţia şi 
rafinamentul, cu unele veşminte rituale. 

- Albul este un calmant (psihologic — claritate, lumină) ; este asociat cu 
puritatea şi zăpada. 

- Negrul este şi el un inhibator (iar psihic, induce tristeţea şi starea de 
repaos) ; este asociat cu întunericul, misterul, solemnitatea, moartea. 

- Griul este şi el un inhibator, un deprimant (în pofida faptului că ni se 
poate impune prin caracterul lui meditativ şi puritan). 


Efectele senzoriale la privitorul educat 
Asupra unui ins educat vizual, culorile acționează considerabil 


* Potrivit cercetărilor mai noi, se pare că nu faimoasa pânză roşie îi înfurie pe tauri la 
coride, ci agitarea ei. Ceea ce nu infirmă caracterul general excitant al roşului. 


mai amplu, chiar la acest prim nivel senzorial. 

Pentru dezvoltarea ideii de mai sus vom face apel la opera 
teoretică a unui pictor ilustru, W. Kandinsky*, precum şi la studiile celui 
mai important teoretician al culorii din secolul 20, Johannes Itten. Cui să 
ne adresăm dacă nu „fraţilor care văd”, adică profesioniştilor de marcă 
(pentru a folosi metafora lui Paul Eluard)? Pe lângă adevărul spuselor, să 
remarcăm faptul că exprimările lor sunt foarte sugestive, cu frecvente 
trimiteri la munca pictorului. Ar mai fi de menționat că, în vreme ce 
primul face comentarii preponderent intuitive, colegul său de la Bauhaus 
(Weimar), Itten, a elaborat studii sistematice. 


ROŞUL 
Kandinsky: 

- „ Roşul este culoarea flăcării”. 

- „„Culoare fără limite, caracteristic caldă, acționează în interior 
ca o culoare foarte vie, sprintenă, neliniştită”. 

- „„Generează o notă puternică de forță conştientă de propriul ei 
scop”. 

- „Există în acest vuiet şi în această incandescenţă, mai ales 
interioară şi foarte puţin îndreptată spre exterior, o maturitate, să-i 
spunem, virilă”. 

- Roşul mediu suportă „ modificări mari, devieri şi variante” 
calde sau reci, rămânând în tonul de bază. „Orice culoare poate fi desigur 
Şi rece şi caldă, nicăieri însă contrastul acesta nu este atât de accentuat ca 
în cazul roşului. O plenitudine de posibilităţi interioare”. 

- „Roşul rece (de pildă roşul de garanţă) se lasă supus adâncirii 
tonului (în special prin glasiu)... Roşul rece, când e deschis, devine şi 
mai material, dar de o materialitate pură şi sună a bucurie juvenilă, 
curată, asemănătoare unei siluete proaspete, tinere, curate de fată”. 

- „Roşul cald acţionează agitatoric, el poate creşte până la punctul 
unei jene dureroase, poate şi prin asemănarea lui cu sângele curgând”. 

- Roşul vermillon, adică „roşul deschis şi cald (de Saturn) are o 
anumită asemănare cu galbenul mijlociu (cuprinde, ca pigment, relativ 
mult galben) şi trezeşte senzația de forță, energie, aspirație, decizie, 
bucurie, triumf plenar etc.” 

- Roşul vermillon „arde mai mult pentru sine însuşi..., are un 
caracter în primul rând material şi foarte activ (dacă este izolat)...; 
adâncirea lui cu negru este primejdioasă, deoarece negrul cel mort stinge 
incandescenţa sau o reduce la minimum. Rezultă de aici brunul opac, 


* Op. cit., cap. Limbajul formelor şi al culorilor, pp. 55-91 


dur, prea puţin dinamic, în care roşul sună ca un susur de-abia 
perceptibil”. 

- În „roşul de cinabru creşte stabilitatea senzaţiei acute a roşului: 
este ca o pasiune mereu la fel de incandesentă, o forță sigură de sine, care 
nu poate fi uşor înfrântă”. 

„Roşul cinabru (asemănător cu vermillonul) atrage şi 
stimulează ca şi flacăra, pe care omul o priveşte întotdeauna cu lăcomie”. 

- „Roşul de cinabru, pus pe un fond alb apare opac şi murdar; pe 
fond negru se încarcă puternic cu o forță stridentă, de-a dreptul 
uluitoare... Acest fel de roşu nu suportă în general nici o intervenție a 
recelui, pierzându-și în asemenea ocazii sonoritatea şi sensul. Tonul 
devine „„murdar”. 

Itten: 

- Roşul permite numeroase modulaţii „de la cald la rece, de la tern 
la luminos, de la deschis la închis, fără a-şi pierde caracterul de roşu”. 

- „Din p.d.v. spiritual roşul este pasiv”, iar „din p.d.v. material şi 
spațial roşul este întotdeauna activ”. 

Roşul-oranj: 

- „este dens şi opac, străluceşte cald, plin de propria sa lumină” 

- pe un fond O: „luminozitate sumbră şi fără forță, pare 
deshidratat” 

-peun fond brun-închis vibrează ca o căldură uscată 

-peun fond negru exprimă „pasiunea demoniacă şi invincibilă” 

- pe un fond verde creează „efectul unui invadator insolent şi 
impetuos, este vulgar şi zgomotos”. 

- „peun fond AV ia aspectul unui foc ațâţat” 

-peun fond R închis „decade în jăratec stins” 

ORANJUL 
Kandinsky: 

- Oranjul prezintă „o mişcare iradiantă, de contopire cu mediul”, 
este o culoare care vine. 

- Se aseamănă „cu un om sigur de propriile forţe” şi „trezeşte o 
accentuată senzaţie de sănătate”. 

- „Nu are un echilibru stabil... Ba chiar apare senzaţia că avem 
de-a face cu un dansator pe sârmă... Unde începe oranjul şi se termină 
galbenul sau roşul?”. 

Itten: 


- „Se situează la punctul crucial al strălucirii celei mai intense”. 
- „Luminozitate solară”. 
- „Luminat cu alb îşi pierde repede caracterul şi întunecat cu 


negru se transformă în brun surd, arid şi puţin elocvent”. 
GALBENUL 
Kandinsky: 

- „Galbenul deschis, pe alb se debilitează, se dizolvă; pe negru are 
un efect atât de puternic încât pur şi simplu se desprinde de fond, pluteşte 
în aer şi sare în ochi”. 

- Pictorul vorbeşte apoi despre „caracterul împrăştiat al 
galbenului, care se răspândeşte în toate părţile...” şi care „se acutizează 
uşor”; fiind „o culoare tipic lumească... nu permite adânciri 
considerabile”; însă „un tablou pictat în galben iradiază întotdeauna 
căldură sufletească”. 

- „Galbenul strident al lămâiei, după un interval mai lung, 
provoacă ochiului durere; la fel ca şi urechii, sunetul înalt şi strident al 
unei trompete. Ochiul se nelinişteşte, nu suportă îndelung privitul şi 
caută să se adâncească în liniştea albastrului sau verdelui”. 

- Dacă răcim galbenul, acesta devine verzui şi capătă „un caracter 
oarecum maladiv şi suprasenzorial”; ba mai mult, „galbenul ar putea 
însemna reprezentarea colorată a demenței, nu însă a melancoliei, a 
ipohondriei, ci a unui acces de furie, de nebunie oarbă, de turbare. 
Galbenul seamănă cu un bolnav năpustindu-se...”. 


- Galbenul citron „nelinişteşte, agresează, irită sufletul 
omenesc”, el „pare acompaniat de o trompetă acută în care se suflă tot 
mai tare, sau de un sunet înalt de fanfară”. 

Itten: 


- „Seamănă cu un alb mai dens, mai material”. 

- Este „cea mai luminoasă dintre toate culorile”. 

- „Pe un fond oranj cele două culori formează împreună o singură 
culoare oranj. Cele două culori au aerul de a reprezenta un soare matinal 
peun câmp de grâu copt”. 

- „Pe un fond verde, galbenul e strălucitor, dar verdele pare să 
debordeze prin propria sa strălucire”; întrucât verdele rezultă dintr-un 
melanj de A şi G, galbenul pare să fie „în vizită la rude”. 

- „Pe un fond albastru-mijlociu, galbenul e strălucitor, dar 
produce un efect respingător (obositor). Albastrul îl suportă cu greu”. 

- „Cu roşu, galbenul produce un acord clar şi puternic ca un 
concert de trompete”. 

- „Pe un fond roz îşi pierde luminozitatea”. 

- „Pe un fond alb, galbenul are o luminozitate foarte puternică şi 
agresivă. Efectul este puternic, abstract şi fără compromis”. 


VERDELE 
Kandinsky: 

-„Verdele absolut (mediu) este culoarea cea mai liniştită din 
lume; nu tinde în nici o direcție, nu înregistrează ecoul bucuriei, al 
tristeţii, al pasiunii” 

- „Această continuă absenţă a mişcării este o calitate cu efect 
binefăcător asupra oamenilor şi sufletelor obosite, dar, după un anumit 
timp de odihnă, poate deveni plicticoasă”. 

- „Pasivitatea este calitatea cea mai caracteristică a verdelui 
absolut, căreia i se mai adaugă pe deasupra şi parfumul unui soi de 
onctuozitate şi automulțumire”. 

- „Liniştea verdelui... este o linişte pământească, mulţumită de 
ea însăşi (nu ca cea „solemnă şi dincolo de pământesc” a albastrului 
profund). 

- Naşterea verdelui din galben şi albastru seamănă cu „amestecul 
de alb şi negru. Albul pierde consistenţa şi dă, în general, un gri foarte 
vecin ca valoare morală cu verdele”; dar deosebirea între gri şi verde este 
radicală: griul este pasiv, inactiv, pe când „galbenul şi albastrul cuprinse 
în verde ca nişte forțe ţinute în şah, pot redeveni active”. 

- „Dacă verdele absolut este scos din echilibru, atunci urcă spre 
galben, înviorându-se, întinerit şi vesel... Prin dominanta de albastru, 
coborând spre o tonalitate adâncă, verdele capătă cu totul alt sunet; 
devine serios şi, ca să spunem aşa, cade pe gânduri”. 

Itten: 

- Fiind o culoare compusă, pe măsură ce „tinde spre A sau spre G, 
îşi modifică expresia”. 

- „Cu o tuşă de albastru, verdele îşi dezvoltă componentele sale 
spirituale. Oxidul de mangan dă albastrului-verzui forța sa cea mai 
eclatantă. Acest albastru este polul frigului (...). Albastrul verzui posedă 
o agresivitate rece şi violentă”. 

- „Bogăția modulațiilor verdelui este imensă”. 

ALBASTRUL 
Kandinsky: 

- „ Untablou în albastru apare răcoros ”. 

- Albastrul ” este culoarea cerului, aşa cum ni-l imaginăm când 
auzim sunetul cuvântului cer ”. 

- Dacă e luminat, „capătă un caracter indiferent, se distanțează cu 
nepăsare de om, la fel ca înaltul cer albastru deschis. Prin urmare, cu cât 
este mai deschis la culoare, cu atât e mai lipsit de sunet, până când ajunge 
la liniştea tăcerii ”. 


- „Albastrul îşi desfăşoară liniştea până în adâncul sufletului 
omenesc. Apare o adâncire fără de sfârşit a unor stări de spirit grave ”. 

- „Centrifug în raport cu privitorul şi centripet spre propriul lui 
centru”, albastrul „devine mai intens tocmai în tonurile mai adânci, 
dobândind în acelaşi timp ecouri interioare mai caracteristice: cu cât un 
albastru e mai adânc, cu atât i se adresează omului ca o chemare spre 
infinit, trezindu-i dorul de puritate şi, în final de transcendenţă ”. 

- „Este însoţit de o mişcare concentrică, comparabilă cu cea a 
melcului care se retrage în cochilia sa”. 

Itten: 

- Este „aerian şi transparent”. 

- Ca efect „material şi spaţial (...) albastrul este întotdeauna 
pasiv”. 

- „Albastrul este prietenul umbrei şi dacă îl întunecăm pare mai 
strălucitor”. 

- „Peun fond galben pare foarte sumbru”. 

- „Dacă e luminat până la acelaşi grad cu galbenul, străluceşte cu 
o lumină rece. Transparenţa sa degradează galbenul spre o valoare densă 
şi materială”. 

- „Pe un fond negru, albastrul străluceşte cu o forţă clară şi pură”. 

- „Peun fondviolet („,lilas”) albastrul e stins, gol şi fără forță”. 

- „Pe un fond brun-închis (...) albastrul vibrează puternic, 
pâlpâie şi transformă brunul într-o culoare vie”. 

- „ Peun fond roşu-oranj, albastrul îşi păstrează forța întunecată şi 
străluceşte puternic. Aici albastrul se afirmă şi se confirmă într-un chip 
straniu şi ireal”. 

- „Peun fond verde calm, albastrul capătă o tentă roşcată”. 
VIOLETUL 
Kandinsky: 

- Violetul este „un roşu răcit atât în sens fizic, cât şi psihic. De 
aceea are în sine ceva maladiv, stins, (zgură de cărbune ), trist”. 

- Nu are un echilibru stabil, deoarece e compus din roşu şi 
albastru, ducându-ne cu gândul la balansul unui dansator pe frânghi -- ca 
şi oranjul. 

- „Are tendinţa de a se îndepărta de privitor”. 

Itten: 

- Luminat cu alb îşi pierde caracterul grav şi devine vesel. 

- „Când se luminează (...) desfăşoară minunate culori în 
tonalități tandre”. 


Kandinsky face şi o apreciere generală: 

- „Ochiul este mai mult şi mai tare atras de culorile deschise şi 
încă şi mai mult şi mai tare de culorile cele mai deschise, mai calde”. 
ALBUL, după Kandinsky. 

- „Albul acţionează asupra sufletului nostru ca o prelungă tăcere, 
pentru noi absolută. Corespunde oarecum unor pauze muzicale”. 

- „Nu este o tăcere moartă, ci una încărcată de latenţe”. 

- „Albul sună ca o tăcere care, brusc, poate fi înţeleasă. Este un 
neant tineresc sau mai precis spus, un neant dinaintea începutului, 
dinainte de a se fi născut”. 

- „Albul a fost ales ca veşmânt-simbol al purei bucurii şi curăţenii 
desăvârşite”. 

NEGRUL, după Kandinsky: 

- „Negrul este stingerea, grămadă de gunoi ars, nemişcare, 
cadavru, ceva care nu participă emoțional la nici un eveniment, care lasă 
ca totul să alunece peste el. Este ca tăcerea unui trup după moarte, 
încheierea unei vieţi”. 

- „Exterior vorbind, este culoarea cea mai lipsită de sonoritate, 
cea mai slabă, pe fondul căreia orice altă culoare, chiar şi cea mai slabă 
sonor răsună mai puternic şi mai precis”. 

- Negrul — „„veşmânt de mare doliu, de adâncă întristare, simbol 
al morţii”. 

GRIUL, după Kandinsky: 

- Dacă amestecăm albul cu negru ,, rezultă griul, care psihologic 
vorbind, se află aproape de verde” — e liniştit şi imobil. 

- Oricum ar fi produs, din amestecul complementarelor sau din 
alb-negru, prin amestec optic sau prin melanj mecanic, îi lipsesc 
mişcările excentrice şi concentrice (tendinţa spre explozie sau implozie). 

- „„Griul este lipsit de sunet şi imobil. Această imobilitate are însă 
un alt caracter decât liniştea verdelui (plasat între două culori active, şi 
care este produsul lor). De aceea griul exprimă imobilitatea fără 
speranţă”. 

- „Cu cât griul este mai întunecat, cu atât mai evident apare 
elementul dezolant şi iese în relief caracterul lui sufocant”. 

- „În cazul griului mai deschis, culoarea se aeriseşte, parcă începe 
să respire şi de aici apare semnul unei speranţe ascunse”. 


EFECTELE PSIHICE ALE CULORILOR 

Am vorbit mai înainte despre culoare ca despre un stimul care 
produce senzaţii, impresii directe, situându-ne astfel la prima treaptă a 
percepţiei, la „dimensiunea” fizică a culorii. Reacţiile senzoriale 
provocate de forțele zăgăzuite în culoare declanşează însă întotdeauna şi 
anumite efecte psihice, cu implicaţii mai adânci în afectivitatea noastră. 
Am ajuns astfel la „vibrația sufletească” despre care vorbea cândva 
Kandinsky. Este momentul în care trecem la dimensiunea psihică a 
culorii — aşadar la a doua treaptă a percepției, una superioară. 

Trebuie spus că este oarecum hazardată disocierea reacțiilor 
umane în senzoriale şi psihice, denaturând astfel corelările naturale 
desfăşurate în flux continuu. O vom face totuşi în interesul studiului, al 
precizării şi nuanţării noțiunilor legate de culoare — rămânând valabil un 
foarte vechi semn de întrebare : vorbim doar despre efecte psihice 
directe, produse prin asociere mentală, sau despre corelarea acestora ?* 

Ca şi în cazul efectelor senzoriale, şi efectele psihice ale culorilor 
variază o dată cu nivelul privitorului: mai rudimentare pentru cel, lipsit 
de educaţie vizuală, ele sunt mai complexe pentru cineva cu o 
sensibilitate elevată (fie ea naturală sau cultivată). La fel ca precedentele, 
şi aceste efecte se produc şi se fac simţite prin simpla contemplare a 
culorii, în lipsa oricărei asocieri (prezenţe) formale. 

Cu o sută de ani în urmă, Eugene Delacroix îşi nota în jurnalul 
său: „Oricine ştie că galbenul, oranjul şi roşul exprimă şi transmit ideea 
de bucurie, de abundență”. Unor astfel de constatări rezultate din 
observaţii empirice şi lucrul la paletă, le-au urmat cercetări de 
specialitate. 


Câteva efecte psihice relativ comune * *: 
- Roşu = nelinişte, excitabilitate, agresivitate, dinamism 
- Oranj = euforic, excitator 
- Galben = înviorant până la obositor 
- Verde = pasivitate, relaxare 
- Albastru = liniştitor 


* Întrebarea se pune la fel de bine pentru ambele efecte, fizice şi psihice. După 
Kandinsky (op. cit., p.52): ” văzul este legat nu numai de gust, ci şi de celelalte simţuri. 
(...). Unele culori pot avea un aspect zgrunțuros, înţepător, în timp ce altele, 
dimpotrivă, par lunecoase, catifelate, chemând parcă mângâierea (albastrul ultramarin, 
verdele cromoxid, lacul de garanţă). Există de asemenea culori care par « moi » (lacul 
de garanță) şi altele care dau întotdeauna impresia de duritate (verdele de cobalt, oxidul 
albastru-verde). Expresia « culori parfumate » este de uz curent. 

** Dan Mihăilescu, Limbajul culorilor şi formelor, 1980 


- Violet = inhibator 
- Alb = monotonie 
- Negru = frică 

Psihologii au stabilit că grupul culorilor calde (roşu, oranj, 
galben) sunt stimulatoare, excitante, antrenante, iar în exces, sufocante. 
In schimb culorile reci (verde, albastru, violet, inclusiv griul) 
dimpotrivă: sunt inhibante şi neutralizante, calmante. 

Primele induc procese de adaptare, ultimele de opoziţie. 


Efecte psihice mai nuanțate ( proprii insului educat) -- pentru 
exemplificarea cărora apelăm din nou la Johannes Itten. 
ROȘUL 

- Este culoarea drapelului revoluțiilor. 

- Roşul-oranj: 

- „Poate exprima pasiuni fierbinți şi combative”. 

- „În roşul-oranj arde amorul senzual şi pasionat”. 

- „Exprimă ardoarea luptătoare şi demoniacă”. 

ORANJUL 

- „Fastuos, el exprimă uşor orgoliul şi luxul exterior”. 
GALBENUL 

- În galben citim „expresia unei gândiri care se afirmă prin 
inteligenţă” („Sinagoga” este pictată de Conrad Witz în veşminte 
galbene). 

- „Când contrastează cu tonuri mai închise, galbenul are ceva 
strălucitor şi îmbucurător”. 

- „Galbenul rupt exprimă invidia, trădarea, falsitatea, îndoiala, 
neîncrederea şi eroarea” (în “Prinderea lui Isus” de Giotto şi în “Cina” lui 
Holbein, luda este pictat în haine de un galben tulbure ; acelaşi efect 
straniu şi neliniştitor îl produce galbenul grizat din “Crist despuiat de 
veşminte” de El Greco). 

- „Pe un fond violet, galbenul posedă o forță plină de caracter, 
este dur şi nemilos”. 

VERDELE 

- „Este culoarea lumii vegetale (...), exprimă fertilitatea, 
satisfacția, repaosul şi speranţa, realizează uniunea dintre ştiinţă şi 
credinţă”. 

- „Dacă verdele luminos este tulburat cu gri, degajă o impresie de 
lene paralizantă”. 

- „Dacă verdele tinde spre galben (...), reprezintă natura tânără şi 
primăvăratică. Este de neconceput o dimineaţă de primăvară sau de vară 


fără galben verzui, fără speranţa verii şi a fructelor pe care le aduce”. 
ALBASTRUL 

- „Albastrul are o mare forță, comparabilă cu cea a naturii din 
timpul iernii, când totul e ascuns, dar când totul germinează şi creşte în 
secret”. 

- Albastrul „posedă o forță dirijată spre interior”. 

- El numai „din p.d.v. spiritual (...) este activ”. 

- „Albastrul ne antrenează spiritul pe undele credinței în 
depărtare şi în infinitul spiritului”. 

- Această culoare exprimă „domnia sufletului şi a 
supranaturalului”. 

- „Când albastrul se tulbură, cade în superstiție, frică, rătăcire şi 
doliu, dar indică întotdeauna ceva supranatural şi transcendent”. 

- „Caracterul reţinut al albastrului, umilinţa şi calmul, la fel cu 
marea lui simplicitate, sunt adesea întrebuințate în tablouri reprezentând 
«Bunavestire »”. 

VIOLETUL 

- Violetul „este culoarea inconştientului, a secretului”. 

- Violetul „se arată cănd ameninţător, când îmbucurător, după 
contraste, când oprimant, când sufocat de el însuşi”. 

- „Când tuşele de violet abundă într-o compoziție, poate fi cu 
adevărat înfricoşător, mai ales dacă tinde spre purpuriu”. Goethe (citat de 
Itten) crede că « o lumină de această culoare strălucind într-un peisaj, 
sugerează groaza unui sfârşit de lume”. 

- Violetul „este culoarea pietăţii ignorante. Întunecat sau tulbure, 
este culoarea supestiţiei”. 

- „Se ghicesc catastrofe în spatele unui violet închis”. 

- Violetul evocă „tenebre, moarte, nobleţe”. 

- Albastrul violaceu evocă „singurătate şi devotament”. 

- Roşul violaceu sugerează “dragostea divină şi dominaţia 
spiritului”. 


Încheiem succinta abordare a efectelor psihice provocate de culoare 
cu câteva aprecieri generale făcute de acelaşi Johannes Itten: culorile 
deschise sugerează „partea luminoasă a vieţii”, iar cele închise evocă 
„partea sumbră şi negativă a forțelor naturale”. 

În opinia sa este sugestivă alăturarea sugestiilor oferite de 
complementare: G--Vi = ştiinţă luminoasă — pietate obscură şi 
sentimentală; A--O = credință umilă — mândrie şi sentimentul 
superiorității; R--V = forță materială — compasiune. Autorul merge şi mai 


departe, sugerând câteva stări previzibile care se pot obţine prin 
amestecul culorilor primare: G+R dau O, deci ştiinţa şi puterea 
generează orgoliu şi superioritate; A+R dau Vi, adică credinţa şi 
dragostea generează pietate şi sentimentalitate; A+G dau V, aşadar 
credinţa şi ştiinţa generează compasiune. Şi Itten conchide: “Cu cât se 
reflectează mai mult asupra valorilor psihice şi expresive ale culorilor, cu 
atât ele par mai misterioase”. 


Georges Seurat, teoreticianul neoimpresionismului*, a comentat 
înaintea lui Itten toate aceste implicații psihice. « Veselia tonului, scrie el, 
este dominanta luminoasă ; a tentei, dominanta caldă ; a liniei, liniile care 
suie (deasupra orizontalei) ; liniştea este egalitatea sumbrului şi a 
clarului (n.n. a deschisului), a caldului şi a recelui pentru tentă, şi a 
orizontalei pentru linie; tristețea tonului este dominanta sumbră, a tentei 
e dominanta rece, îar pentru linie, direcțiile ce coboară». 

* 

Analiza trăsăturilor psiho-afective ale personalităţii umane cu 
ajutorul culorilor, este astăzi de uz curent în psihologie şi medicină, ca 
mijloc de investigare a pacientului sau pentru controlul tratamentului; în 
mod firesc, propensiunea exagerată spre o anume culoare şi respingerea 
obstinată a alteia poate sugera dezechilibre nervoase, mai normală fiind 
acceptarea raţională a tuturora. În acest sens se folosesc diverse teste- 
color precum testul Luscher, testul Rorschach etc., obținându-se 
rezultate interesante şi semnificative; aceste rezultate sunt corelate 
ulterior şi cu analiza altor caractere formale. 

Fără a insista, iată câteva concluzii la care au ajuns psihologii**: 
ROȘŞUL 
- Preferința: indică dorința, impulsul spre acțiune, voinţa de a obţine 
rezultate; mai indică activitate intensă, dinamism, energie, agresivitate, 
excitabilitate. 

- Respingerea: indică oboseală, slăbiciune, teama de acţiune şi de 
imixtiune a mediului extern. 

GALBENUL 

- Preferința: denotă dorinţa de realizare, de fericire, expansiune. 

- Respingerea: indică decepție, izolare în sine. 

VERDELE 

- Preferinţa: indică adaptabilitate şi mobilitate, dorința de a impresiona, 
de a obține confirmări publice. 


* A. Lhote, Să vorbim despre pictură, p. 172 
** M. Golu, A.Dicu, op. cit., pp. 209-210 


- Respingerea: indică rigiditate psihică. 

ALBASTRUL 

- Preferința: indică atitudine morală calmă şi paşnică, încrezătoare în 
relațiile cu mediul. 

- Respingerea: denotă insatisfacția dorinţei de linişte şi echilibru. 
VIOLETUL 

- Preferința: indică dorinţa de relații producătoare de satisfacție şi 
fascinaţie. 

- Respingerea: indică teama de angajare în relații personale şi 
profesionale, nerealizarea atmosferei intime dorite. 

BRUNUL 

- Ca preferinţă indică dorinţa de confort fizic şi conservare corporală. 
NEGRUL 

- Preferința: indică negarea acţiunii şi vitalității, renunțarea, revolta faţă 
de o ambianţă lipsită de satisfacţii. 

- Respingerea: denotă tendinţa de contact afectiv cu ambianța, integrarea 
în acțiuni pozitive. 


Preferințele pentru culori 
Stabilind pentru început că propensiunile cromatice ale 


oamenilor nu trebuie confundate cu reacţiile lor de natură 
psihosenzorială, întrucât pe acestea din urmă omul le manifestă în mod 
reflex, în vreme ce primele sunt condiționate de factori conjuncturali, 
socio-culturali sau de altă natură, vom remarca dificultatea decelării 
acestor preferinţe, rezultatele statistice fiind de multe ori contradictorii 
chiar pe intervale relativ scurte -- ceea ce ne aminteşte vechea sentință 
latină: de gustibus et coloribus non disputandum. Literatura de 
specialitate prezintă diverse astfel de studii. Nu ne vom opri la ele, 
remarcând totuşi caracterul aleatoriu al gusturilor. 

Preferinţele pentru culori variază după condiționări multiple şi 
eterogene, printre care se numără zonele geografice sau etnice, tradițiile, 
unele implicaţii istorice, apartenenţa la diverse grupuri sociale, culturale, 
religioase etc., sexul, vârsta, înclinațiile temperamentale, moda (vezi 
buzele roşii, roz, violacee, negre; sau părul albastru, violet, verde; sau 
cromatica vestimentaţiei lansată de marile case de modă etc.), reflexele 
condiționate (mâncărurile albastre sunt rare şi greu de ingurgitat etc.). 

Preferinţele mai variază şi după factori imprevizibili cum sunt 
formele, textura şi dimensiunea suportului, eclerajul etc. Astfel, brunul 
e mai frumos pe lambriurile de lemn sau pe lână şi e chiar urât pe 
tencuiala vopsită cu culori de ulei; lemnul „cere” unele culori, metalul 


altele, textilele altele. Cânepa şi inul „pretind” alte culori decât mătasea 
şi catifeaua. Unele culori sunt frumoase pe sticlă, dar nu şi pe ceramică 
etc. 


Capitolul 5 


EXPRESIVITATEA CULORILOR 


A vorbi despre expresivitate nu este tocmai uşor, întrucât avem de 

a face cu un concept mai greu de conturat*-- în aria picturii mai cu seamă. 

Definind expresivitatea, chiar dicționarele de specialitate rămân la 
un anumit echivoc. lată un exemplu: „caracteristică a operei de artă care 
se referă la modul viu, clar, elocvent, sugestiv, în care sunt puse în 
evidență „informaţiile” de natură plastică, emoţională şi ideatică, 
semnificaţia lor, „mesajul creatorului” etc.” (Dicţionar de artă, Ed. 
Meridiane, 1995). Definiția mai adaugă că există stiluri, artişti şi opere 
care cultivă expresivitatea în mod programatic, enumerând barocul, 
romantismul, expresionismul şi în general arta secolului 20. Textul este 
destul de clar — referindu-se atât la sentimentul de plenitudine emanat de 
operă, cât şi la specificitatea creatorului --, dar parcă rămâne totuşi ceva 
indecis. 

Pentru o primă aproximaţie, să completăm definiția cu o comparaţie 
ilustrativă. De la bun început ne izbeşte faptul că „Mona Lisa” faimoasa 
operă a lui Leonardo da Vinci, posedă în cel mai înalt grad expresivitatea 
la care ne referim, iar o femeie frumoasă ca superba divă americană 
Marilyn Monroe, nu tocmai. Răspunsul nu poate fi legat decât de faptul 
că în primul caz avem de-a face cu o operă de artă, iar în al doilea, nu. 

Restrângând discuţia la expresivitatea culorilor, nici aceasta nu 
poate fi concepută decât în perimetrul artei. Oricum, deşi ni se impune pe 
cale pur instinctuală, ea nu poate fi redusă la efectele psiho-fizice pe care 
le produc culorile asupra noastră, deoarece o culoare sau un şir de 
suprafeţe colorate — fie ele oricât de rafinate — nu vor face decât să 
declanşeze în privitor stări latente, insuficient definite. Este necesară 
aşadar intervenția creatorului, care va coordona efectele cromatice, le va 
dirija conform gândirii şi stării sale emoționale, le va direcționa în scopul 
transmiterii unei idei, a unui sentiment sau a unui mesaj uman mai mult 
* A nu se confunda termenul expresivitate cu expresie (care poate fi verbală, facială, 


ideatică, psihică, simbolică, matematică etc.). În vorbirea cotidiană şi, nu o dată, în 
textele de specialitate, referinţele la cel de al doilea termen îl subînțeleg pe primul. 


sau mai puţin explicit. Matisse o spunea simplu: „Ceea ce caut în primul 
rând este expresivitatea. După felul meu de a gândi, expresivitatea nu 
constă în pasiunea oglindită pe un chip omenesc sau trădată de un gest 
violent. Întregul aranjament al tablourilor mele este expresiv. Locul 
ocupat de persoane sau obiecte, spaţiile goale din jurul lor, proporțiile, 
totul îndeplineşte un anumit rol”. 

Iată-ne vorbind despre o a treia „dimensiune” a culorii (urmând 
celor două, fizică şi psihică), anume dimensiunea ei spirituală. Pictorul 
va folosi de astă dată culorile ca elemente de limbaj plastic, ca unelte de 
lucru, iar pentru a o face în mod eficient le va conştientiza aportul — în 
măsura în care o poate face. 

Despre expresivitatea culorilor se poate vorbi mult, “la obiect” 
sau la modul poematic. Încercând o abordare mai aplicată, vom zăbovi 
asupra câtorva probleme oarecum «pipăibile » -- care creează premizele 
pentru obținerea expresivității. Să reținem însă că veritabila 
expresivitate ţine atât de înzestrarea nativă a creatorului, cât şi de stările 
lui emoţionale. 


Relaţia dintre culoare şi fondul nostru aperceptiv* 

Ne gândim, fireşte, la asociaţiile involuntare evocate de culori. 
Să ne oprim pentru început la exemplul dat de Johannes Itten** privind 
obligația pictorului de a se raporta la reacţiile colective faţă de culori. 
Pentru a reda specificitatea anotimpurilor, adică trăsătura definitorie a 
fiecăruia şi nu imagini cu caracter instantaneu, pictorul va trebui să 
«rimeze» în tablourile sale cu asocierile mentale native ale semenilor săi 
în fața schimbărilor ciclice din natură. Itten reafirmă astfel, poate 
involuntar, contrastele complementare folosite intuitiv de Van Gogh 
(mărturisite în scris, ca şi în opera pictată)*** : 
- Primăvara va fi redată în culori luminoase, în primul rând cu galben 


* După psihologi, culorile „primare” sunt galbenul (legat de lumina solară şi asociat cu 
starea de activitate), albastrul profund (asociat nopţii şi repaosului), roşul (culoarea 
sângelui şi specific comportamentului ofensiv) şi verdele (legat de autoconservare şi de 
comportamentul defensiv). „Reacţiile la culorile primare ale ambianţei (...) au dus la 
formularea ipotezei că sunt determinante nu individual, ci filogenetic, „ancestral” (...) 
Ele se conservă ereditar, în codul genetic, şi au o dublă integrare: una la nivelul 
sistemului nervos vegetativ şi alta la nivelul sistemului nervos central”. (M. Golu, 
A.Dicu, Culoare şi comportament, pp. 21-22). 

** Op. cit., p. 84 

*** Primăvara e gingaşă, e grâu tânăr, înflorire trandafirie de meri. Toamna e 
contrastul între frunzele galbene şi tonurile violete. Iarna e zăpada, sunt siluetele negre 
(...), vara e în întregime opoziţia dintre albastru şi elementul portocaliu sau bronzul- 
auriu al grânelor...” (Jurnal, |, p.261-62). 


deschis şi strălucitor, cu galben verzui, cu albastru pal, roz pal şi liliachiu. 
- Toamna va putea fi redată, dimpotrivă, prin culori care sugerează 
vegetaţia muribundă, adică brunuri roşcate sau verzui, violeturi, 
galbenuri coapte şi palide. 

- Vara este anotimpul în care culorile “ating o densitate şi o plenitudine 
maximă”, ca atare va putea fi redată prin “culori calde, dense şi vii”. 
Verzurile diverse vor alterna şi vor fi întărite cu roşuri, iar albastrurile vor 
fi asociate cu complementarele lor, oranjurile. 

- Iarna poate fi sugerată cu ajutorul unor “culori interiorizate, reci, 
strălucind către interior, transparente şi spiritualizate”. Adică lumea 
albului şi negrului, a griurilor reci şi transparente etc. 

Doar în acest mod, spune Itten, “marea mişcare respiratorie pe 
care natura o împlineşte în decursul celor patru anotimpuri îşi poate găsi 
o reprezentare colorată obiectivă. (...) Dacă pentru alegerea acordurilor 
de culoare — continuă el — nu ne slujim de rațiune, şi dacă nu avem 
prezentă în spirit totalitatea lumii culorilor, nu vom găsi decât soluții 
limitate ca gust şi în afara care au o valoare universală”. 


Relaţia dintre culoare şi formă 

Într-o ordine de idei asemănătoare, pictorul va ţine seama şi de 
alte asocieri mentale cu valoare generală, asocieri pe care experiența 
umană, extra-estetică, le fixează generație după generaţie. Există o 
memorie „ancestrală”, construită de-a lungul coexistenței omului cu 
natura — ea se manifestă spontan, tot aşa cum se îndreaptă o plantă spre 
lumină. lată câteva obişnuinţe cromatice din seria la care ne referim, 
familiare pentru cele mai diverse colectivități: 
- Frunzele galbene sugerează vestejire şi moarte vegetală. 
- Un chip palid, gălbui, verzui, albăstrui, întunecat ne duce cu gândul la 
boală sau la supărare (spunem „verde de necaz”, „vânăt de ciudă” , 
„galben de gras”, „, negru de supărare”); alt chip, roşu, sugerează febră, 
mânie sau furie, uneori ruşine („s-a înroşit până în albul ochilor”), alteori 
sănătate („e roşie ca mărul”, „rumenă şi frumoasă”); furia stârneşte până 
şi  maimuţelor un flux de sânge, care le înroşeşte atât fața, cât şi 
posteriorul. 
- O pâine albăstruie sau verzuie sugerează mucegai. 
- O panteră colorată în roz îşi pierde ferocitatea, devenind hazlie, un 
divertisment. 
- Cerul gri sau o mare cenuşie sugerează răcoare şi frig umed. 
- O câmpie colorată cu alb evocă iarna. 

Din exemplele de mai sus observăm cu uşurinţă relația 


particulară a culorilor cu anume forme — tonurile pomenite* mai sus ne 
având în ele nimic maladiv, furibund, glumeţ, neplăcut, umed sau rece. 


Relaţia dintre culoare şi gustul alimentelor 

Există în paginile lui Itten** relatarea unui episod anecdotic, 
ilustrativ pentru habitudinile reflexe ale oamenilor vizavi de culoarea şi 
gustul alimentelor : “Un industriaş invită mai multă lume la cină. 
Oaspeţii fură întâmpinați de agreabile mirosuri care veneau de la 
bucătărie şi se aşezară bucuroşi la masă. Când vesela adunare fu strânsă 
înaintea superbelor farfurii cu mâncare, stăpânul casei aprinse o lumină 
roşie. Carnea se coloră într-un roşu proaspăt, dar spanacul păru negru, iar 
cartofii căpătară un roşu luminos. Toţi se minunară, dar lumina roşie 
deveni deja albastră şi friptura căpătă un aspect de stricat, în timp ce 
cartofii părură putrezi. Invitaţii îşi pierduseră cu totul pofta. Când lumina 
deveni însă galbenă, vinul roşu semănă cu un ulei gros şi fiecare invitat 
luă aspectul unui om îngălbenit şi pe jumătate mort. Câteva doamne 
sensibile se ridicară şi părăsiră precipitat sala de mese. Nimeni nu mai 
putu mânca, deşi toată lumea ştia perfect că numai schimbările 
eclerajului provocau aceste stranii senzații. Amfitrionul restabili atunci, 
râzând, lumina albă şi de îndată buna dispoziţie domni din nou 
împrejurul mesei”. 

Se pare că suntem „programați” prin obişnuință îndelungată cu 
cutare culoare, proprie cutărui sau cutărui aliment şi ezităm instinctual 
atunci când norma cunoscută se modifică. Astfel, nu suntem obişnuiţi şi 
ne ferim de mâncărurile albastre, iar pe cele verzi le acceptăm fără ezitare 
doar când ni se prezintă ca legume, salate sau fructe. 

Oare poate ignora pictorul care (încă) mai lucrează cu natura 
aceste stări de fapt? 


Relația dintre culoare şi ambianță 

Să remarcăm încă o dată aceleaşi reacții umane reflexe, cu 
rădăcini care coboară până în trecutul foarte îndepărtat. Omul asociază 
involuntar diversele imagini ale lumii în care trăieşte cu anumite culori. 
Prin comparații involuntare, transferul respectivelor culori într-un alt 
context produce stări psihice surprinzătoare, uneori cu caracter polar. 


* Dacă în anumite picturi moderne apar totuşi chipuri lucrate în culori surprinzătoare, 
faptul nu este întâmplător —- comentează Itten (op. cit., p. 82), cromatica pictorului fiind 
legată în aceste cazuri fie de psihologia personajului, fie de calitatea eclerajului, fie de 
cine ştie ce reprezentare simbolică.Pe de altă parte, autorul leagă cele trei culori primare 
de cele trei figuri geometrice de bază - vezi cap. 10, “Culoarea în studiul după natură”. 
** Op. cit., p. 83 


Albul strălucitor al zăpezii luminate de soare este înviorător, pe 
când albul (fie el chiar intens luminat) al spitalelor induce liniştea, 
calmul, pasivitatea. 

Asociem albastrul profund cu marea şi cu muntele, ne impune, ne 
impresionează şi ne linişteşte; dacă acoperă însă pereţii unei încăperi 
devine bizar şi neliniştitor. Un acelaşi albastru deschis al cerului este 
tonifiant dacă îl asociem cu soarele, ne predispune la nostalgie şi calm, 
atunci când îl asociem cu luna. 

Un cer roşiatic sau negru prevesteşte iminența furtunii; în 
schimb, o încăpere luminată de un bec roşu creează o atmosferă lascivă, 
iar o alta, dominată de negru, devine mortuară, lugubră. 

Întrucât se adresează semenilor, pictorul nu poate ignora 
asocierile mentale colective; iar dacă o face, va fi intenţional, în consens 
cu tema lui. 


Relația dintre culoare şi sunete 

Pictorii sunt prieteni buni ai muzicii, e1 simt muzica în felul lor. 
Michelangelo reunea cele două arte atunci când afirma că “Pictura este 
muzica divinității”, Paul Gauguin vorbea şi el despre “muzica tabloului”, 
Kandinsky la fel şi, aidoma lor, alţii. Vechi mărturii ne spun că Leonardo 
picta ascultând acordurile unor muzicanți anume chemați. Ca şi mai 
demult, artiştii de azi ascultă pasionaţi vocile muzicii, mai ales că există 
atâtea aparate de redat cântecul. 

Aşa stând lucrurile, nu este de mirare asociaţia (făcută prima 
oară de Isaac Newton) între cele şapte culori ale spectrului solar şi cele 
şapte sunete ale gamei muzicale — amândouă constituind punți reale de 
comunicare între oameni, ambele generând limbaje specifice. 

Deşi o corespondenţă directă între limbajul culorilor şi al 
sunetelor nu există, analogiile dintre cele pictură şi muzică nu sunt 
hazardate. Dincolo de ciudata coincidență dintre numărul culorilor 
curcubeului şi al notelor gamei muzicale, să observăm apoi că atât 
culorile cât şi sunetele primesc un sens doar în măsura în care coexistă 
încorporate în structuri unitare ; în fine, este semnificativ faptul că în 
ambele ansambluri, cromatic şi muzical -- tablourile şi compoziţiile 
muzicale --, apar gradaţii, accentuări, reveniri (rapeluri în pictură, reluări 
în muzică), la diferite intensității şi în diferite registre muzicale, 
distribuite în ritmuri specifice, toate articulându-se într-o armonie 
generală unificatoare. 

Wassily Kandinsky* merge şi mai departe, semnalând 


* Op. cit., cap. „Limbajul formelor şi al culorilor”, pp. 53-91 


corespondențe între culori si sunetele deosebite timbral: 

- Fiind „un mijloc de a exercita o influenţă directă asupra sufletului... 
culoarea este clapa. Ochiul este ciocanul. Sufletul este pianul cu multe 
corzi. (...) Artistul este mâna care, pe o clapă sau alta, face să vibreze 
corespunzător sufletul omenesc ”. 

- Albul şi negrul îndeplinesc rolul pauzelor din muzică. 

- „Roşul deschis (Saturn)”, adică vermillonul, „aminteşte sunetul 
fanfarelor, în care tuba vine cu tonul ei încăpățânat, insistent, puternic” . 

- „Roşul de cinabru”, adică un vermillon mai întunecat, sună ca tuba şi ar 
putea fi comparat cu puternicele bătăi ale tobei. 

- Roşul rece, deschis, evocă „sunetele limpezi, mai înalte, ale viorii”. 
(Pictorul se referă la un soi de „zmeuriu”). 

- Oranjul „răsună ca un clopot moderat de biserică, ce cheamă 
credincioşii la rugăciunea „Angelus”, sau ca o voce de alto ori ca o violă 
cântând un largo”. 

- „Galbenul luminos răsună ca o trompetă ascuțită (...) sau o fanfară 
strălucitoare”. 

- „Aş desemna verdele absolut cel mai bine prin sunetele liniştite, 
prelungi, de o înălțime mijlocie, ale viorii”. 

- „În reprezentarea muzicală, albastrul deschis seamănă cu un flaut, iar 
albastrul închis cu un violoncel; pe măsură ce se adânceşte, seamănă tot 
mai mult cu minunatele sunete ale contrabasului; în forma cea mai 
adâncă şi solemnă, sunetul albastrului este comparabil cu cel al orgii”. 

- Violetul „seamănă cu sunetul cornului englezesc, al fluierului 
ciobănesc, iar în tonurile închise cu sunetele adânci ale instrumentelor de 
lemn (de exemplu, ale fagotului)”. 

După aproape un secol de la aceste enunţuri şi deşi, pentru o 
clipă, ni se par marcate de subiectivitatea marelui pictor, să recunoaştem 
totuşi că apropierile dintre timbrul instrumentelor şi culori găsesc încă 
destule ecouri în sensibilitatea noastră. 

Analogii mai simplu de remarcat pot fi consemnate în operele 
muzicale care îşi propun în mod declarat, programatic, să sugereze sonor 
imagini din natură“. 

Concertul pentru vioară şi orchestră „Anotimpurile” de Antonio 
Vivaldi (1678-1741) este unul din cele mai sugestive în acest sens; 
trilurile viorii din „larna”, bunăoară, evocă perfect „desenul” lăsat în 


* Totuşi, „ cât de jalnic eşuează încercările de a folosi mijloace muzicale pentru a 
reda forme exterioare o dovedeşte muzica programatică îngust înțeleasă. (...) A 
imita orăcăitul broaştelor, cotcodăcitul păsărilor de curte, zgomotul unei benzi de 
tocilărie este o treabă cu totul demnă de scena unui varieteu... ”, afirmă bună pe 
dreptate acelaşi Kandinsky (op.cit., p. 45). 


gheaţă de un patinator... Cu un secol mai târziu, Claude Debussy (1862- 
1918) a compus opere intitulate: „Reflexe în apă”, „Catedrala 
scufundată”, „Grădini sub ploaie”... Dacă ne oprim o clipă la poemul 
simfonic „Marea” (în care compozitorul include trei schiţe intitulate: 
„Din zori şi până la amiază pe mare”, „Jocul valurilor” şi „Dialogul mării 
cu vântul”), simțim în toate* transpozițiile sonore ale unor impresii 
colorate: în partea întâia, mişcarea inițială lentă trece din registrul grav în 
sonorități solare, în partea a doua este remarcabilă transparența sonoră, 
iar în partea finală şi cea mai elocventă, tumultului surd al apelor, ținut în 
pianissimo, i se opune dezlănţuirea naturii, furtuna. 

Să ne mai amintim: „Tablouri dintr-o expoziţie” de Modest 
Mussorgski (1839-1881), „Zborul cărăbuşului” de N.A.Rimski- 
Korsakov (1844-1908), “Zborul fluturelui” (compoziţie pentru pian) de 
Edvard Grieg (1843-1907), “Oglinzi” de Maurice Ravel (1875-1937), 
baletul “Petruşca” de Igor Stravinski (1882-1971) -- care sugerează 
atmosfera vechilor bâlciuri ruseşti,“Lebăda” de Camille Saint-Saens 
(1835-1921); în “Carnavalul animalelor” de acelaşi autor, este sugerată 
prezenţa găinilor, cocoşului, leului, elefantului, cangurului etc. 

Este cu neputinţă să omitem « Rapsodiile » lui George Enescu 
(1881-1955), acest scurt “inventar” putând continua... 

Uneori s-a mers experimental şi mai departe, încercându-se 
găsirea unor analogii directe între culori şi sunete. Sunt remarcabile 
dicteurile muzicale imaginate cu câteva decenii în urmă la Liceul de 
Arte “Nicolae Tonitza“ din Bucureşti. Înaintea şedinţei de lucru pictorul- 
profesor Ştefan Sevastre stabilea “regulele jocului”, oferindu-le apoi 
elevilor, la casetofon, câte o operă muzicală aleasă cu grijă. Pentru 
alegerea şi adecvarea gamelor li se comunicau elevilor câteva date 
orientative, cum ar fi tempoul (andante, allegro, presto etc) şi 
intensitățile (dolce, agitato, furioso etc). S-a încercat astfel descoperirea 
intuitivă a corespondenţei dintre durata sunetului şi suprafaţa petelor, 
dintre înălțimea sunetului şi luminozitatea culorii, dintre timbrul sonor şi 
puritatea tentelor. 

Rezultatele acestor experimente au fost interesante şi 
spectaculoase, dar nu întru totul semnificative. De ce? Poate pentru că 
transpunerile cvasi-mecanice, extrapolările hazardate ale culorilor către 
muzică şi, în general, exagerările într-un sens sau altul rămân fenomene 
* Comentându-i muzica, W.Kandinsky scrie (op. cit. p. 37): "Debussy nu utilizează 
nici în imaginile „impresioniste” o notație pe de-a-ntregul materială, caracteristică 
muzicii programatice, ci se limitează la exploatarea valorii interioare a 


fenomenului”. Translaţia acestei idei s-ar potrivi multor opere muzicale 
asemănătoare. 


de suprafață -- uneori par nefinalizate, alteori gratuite. Cele două arte, 
pictura şi muzica, sunt beneficiarele unor limbaje specifice şi ca atare 
rămân arte de sine stătătoare. lată că “sinteza artelor” visată la începutul 
secolului 20 rămâne un deziderat... 

"Ceea ce un anume gen de artă are de învăţat de la o altă artă este 
felul de a proceda cu mijloacele ei proprii”, afirmă acelaşi Kandinsky*, 
altfel spus, sugestiile cromatico-sonore sunt benefice ambelor arte**. 

În ambele cazuri se impune cu necesitate sensibilizarea 
creatorului. 


Relaţia dintre culoare şi poezie 

Poezia pictorului înseamnând, desigur, altceva decât 
transpunerea în culori a unui text, pe aceeaşi linie a lărgirii şi 
sensibilizării interiorităţii sale se situează şi cultivarea poeziei. Şă 
observăm că şi în această zonă fluidă a spiritului, unele mijloace de 
expresie concordă cu ale picturii şi muzicii: ritmul, calmul sau agitația, 
tonul major sau minor, timbrul, contrastele, dominantele, acordurile sau 
dezacordurile, ruperile de ritm, structura unitară etc. 

Trecând peste unele similitudini generale (de pildă, ritmul, 
evident în frize şi în versurile tradiționale, sau variatele puneri în pagină, 
cu valoare iconică, a unor poezii moderne), să ne amintim sugestiile 
cromatice prezente în opera câtorva poeţi cunoscuţi — evocându-i pe 
românii George Bacovia, Tudor Arghezi, Ion Pillat; sau pe Serghei 
Esenin, Charles Baudelaire ori haiku-urile japoneze etc. 

Însă aparențele sunt înşelătoare. Paul Klee dădea glas pornirii 
comune pictorilor: “artele plastice nu încep cu un sentiment poetic sau cu 
o idee..., ci cu acţiunea de a acorda (ritmic) câteva culori sau câteva 
valori”. Pentru punctarea relaţiei (specioase) dintre culoare şi poezie, să 
recitim însă prima strofă din celebra poezie a lui Artur Rimbaud 
intitulată “Vocale”: 

A negru, E alb, I roşu, U verde, O de-azur 

Latentele obârşii vi le voi spune-odată: 

A, golf de umbră, chingă păroasă-ntunecată 

A muştelor lipite de-un hoit, jur-împrejur; 

Cândva această poezie a suscitat destule comentarii, însă “Ştim 
astăzi, dintr-o mărturie a lui Verlaine, făcută lui Pierre Louys, că lui Artur 
* Op. cit., p.44 
** Se ştie cât de binefăcătoare este starea de spirit produsă de muzica ascultată în timpul 
lucrului la atelier şi destui pictori îşi « fac meseria » pe un fond muzical. Evident, se 


pune problema alegerii ei, fiind greu de conceput — să zicem — lucrul la un tablou 
dominat de calm pe un fond sonor sincopat, dezlănţuit, redat în fortissimo possibile. 


<<nici nu-i păsa dacă A e negru sau alb>> şi că, de fapt, îşi bătuse joc de 
filistini”*. Aşadar, din toate aceste misterioase asoceri între vocale şi 
culori nu mai rămân decât nişte versuri vii şi şocante ale unui adolescent 
de geniu. 

În finalul acestor discuţii, ni se impune o învățătură : se pare că 
cea mai utilă cale de descifrare a expresivităţii culorilor este contactul cu 
operele maeștrilor. Acest contact este, contrar aşteptărilor, în primul 
rând unul formativ şi abia apoi unul instructiv. De ce? De la maeştri vom 
învăța cum se face pictură, deci culoare — altminteri de la cine? Avându-i 
aproape, ne creem propriul nostru mod de abordare a culorii**. Un astfel 
de “etalon” particular nu apare spontan, născut din nimic, ideea 
“generaţiilor spontanee” fiind o iluzie păgubitoare. 

Apare astfel ca o necesitate studiul capodoperelor provenite din 
epoci mai vechi sau mai noi, din şcoli şi curente diferite. O utilitate 
aparte din punctul de vedere al expresivităţii cromatice o are studiul 
operelor unor artişti care au cultivat programatic exprimarea realităților 
interioare prin culoare: Van Gogh, poate în primul rând, dar şi alții, ca 
Gauguin, Klee, Kandinsky,  Soutine, Rouault, Chagall, Matisse, 
Kokoschka, Ensor, etc. 

În urma acestor succinte treceri în revistă, iată câteva posibile 
concluzii : 

- Culoarea este depozitara unor forțe care acționează asupra 
noastră la modul senzorial, psihic şi spiritual. 

- Dincolo de relația cu forma, culoarea acționează şi în felul ei 
propriu, iar arta modernă dă curs liber acestor voci secrete ale culorii. 

- „Cu cât mai cultivat este spiritul (omului) asupra căruia se 
exercită culoarea, cu atât mai profundă este emoția pe care această 
acțiune elementară o provoacă în suflet” (Kandinsky). De aceea, este 
cultivarea celorlalte arte — muzica, poezia, dansul, teatrul, filmul — pare 
cu atât mai necesară în efortul general de sensibilizare al pictorului. 


* Francis Carco, Prietenul pictorilor, Ed. Meridiane, p.12. 

** În acest sens poate fi oarecum lămuritor, prin translație, exemplul pitoresc al 
unuia din vechile « modele » ale Universităţii Naţionale de Arte, care a pozat multor 
generaţii de studenţi, vrednicul Nae -- un om de treabă, dar scund şi plin de felul lui, 
având el mâinile solide, de boxer, degete scurte şi groase, din care îi lipsea unul, cel 
mare. Cum poți învăţa să înţelegi ce este şi cum se desenează o mână după 
asemenea... degetoaie ? O mână se desenează greu, poate mai greu decât un cap. 
Nu-i mai firesc să deprinzi construcţia şi expresivitatea unor mâini de la Maeştri? Să 
zicem, El Greco sau Michelangelo, iar de la noi, Camil Ressu, Corneliu Baba...? 


- Iar studiul expresivităţii culorilor va corecta şi ajusta intuiţia 
întâi de toate prin analiza aprofundată al maeştrilor şi, abia apoi, prin 
studiul naturii*. 


* În plus, dincolo de compoziţia formală şi valorică, de la maeştri vom lua în seamă, 
multe altele ; poate, să zicem, şi faptul că textura, granulaţia pastei colorate este 
importantă pentru expresia generală a tabloului, în sensul că o tuşă plină, aspră şi 
rugoasă, îndrăzneață, va sugera un mesaj conflictual, dinamic şi tensionat, iar o tuşă 
reținută, şi un finisaj minuţios, dimpotrivă, va induce stări de echilibru şi calm. 
Contemplarea maeştrilor ne poate spune multe... 


Capitolul 6 


SIMBOLISMUL CULORILOR 


Simbolul este definit în dicționare ca fiind o reprezentare 
indirectă, convențională a ceva care poate fi „un obiect, o ființă, o 
noţiune, o idee, o însuşire, un sentiment etc.” (DEX). Astfel, există 
simboluri matematice (semnele plus, minus etc.), chimice (Pb, Zn etc.), 
rutiere (semnele de circulaţie), militare (drapelul, uniforma), istorice, 
politice, religioase, rituale, culturale, profesionale (bresle etc.), 
asociative (masonerie, klu-klux-klan etc), heraldice şi altele, încă. 

Suntem înconjurați de simboluri. Pitorescul şi varietatea lor sunt 
spectaculoase. Iată câteva de sorginte animală: 

- Lupul simbolizează azi răul, diavolul însuşi apărându-i lui Faust ca o 
asemenea fiară; admirat de om, acum 15 mii de ani, prin transformări 
succesive, lupul a devenit însă câinele de mai târziu, metamorfozându-se 
în simbolul fidelității nelimitate (vezi „câinele soldatului”). Dacii îl 
purtau deasupra capetelor, în lupte, iar unii nativi din America îl 
venerează încă. 

- Pe de altă parte, pisica -- un simbol religios benefic în Egiptul antic, în 
Renaştere şi Evul Mediu a devenit unul malefic, semnificând magia şi 
vrăjitoarele. 

- Vulpea, mult literaturizată, sugerează şiretenia. 

- Tapul, asociat cu diavolul, la vechii greci, prin zeul Priap era însă 
Venus, Jupiter, Hades, Hercule, Icar etc.) 

- Vaca este sfântă la indieni, un simbol benefic, în timp ce pentru restul 
oamenilor rămâne o simplă sursă de carne. 

- Şarpele era în antichitate simbolul vindecării şi al naşterii - imagine 
păstrată în sigla cu şarpele încolăcit din farmacii; Biblia l-a transformat 
în diavolul ispititor, cel care aduce omului căderea şi moartea. Şarpele 
care îşi muşcă coada rămâne însă simbolul infinitului, ca şi al medicinei. 

- Pasărea este simbolul zborului, păunul simbolizează veşnicia, bufnița 
reprezintă filosofia, iar corbul semnifică moartea - deşi în America latină 
circulă legende în care apare ca salvatorul oamenilor, iar la noi, aflat la 


loc de mare cinste pe stema vechilor principate române, apare cu inelul în 
C1Oc. 

Există şi destule simboluri inspirate din universul fitomorf: 
crinul simbolizează monarhia franceză, trandafirii sunt siglele unor 
partide politice de la noi, busuiocul şi călăpărul aduc noroc în 
simbolistica noastră populară, iar trifoiul cu patru foi este semnul 
norocului. 


Cum stau lucrurile în lumea culorilor? 

Despre faptul că oamenii atribuie culorilor sensuri simbolice am 
mai amintit, în treacăt, în legătură cu disocierea luminii; este momentul 
să ne amintim că Newton, conformându-se vechii tradiții după care cifra 
7 are un înţeles simbolic, a adăugat celor cinci culori pe care le numărase 
la început indigoul şi oranjul; de atunci fizicienii numără şapte culori în 
spectrul solar (iar pictorii numai şase). Această tendință de asociere a 
culorilor cu diverse semnificaţii secrete este prezentă în întreaga istorie a 
umanității. Astfel, a vorbi despre simbolismul unei culori înseamnă a 
admite că acea culoare nu există doar ca prezență în sine, ci are o 
conotație, este în acelaşi timp un cod, un semnal de avertizare, un semnal 
psihic — benefic sau malefic. 

Şi iată cum, pe lângă cea senzorială, psihică şi spirituală, apare şi 
„dimensiunea” simbolică. Să facem un scurt tur de orizont în istoria 
simbolisticii culorilor. 


Preistoria 

Cercetătorii consideră că au fost atribuite culorii puteri magice 
încă din Paleolitic, marcând astfel debutul simbolismului cromatic. 

Roşul, se crede că reprezintă pentru omul preistoric elementul 
vital fundamental (probabil prin analogie cu sângele, deci cu viaţa, cu 
răsăritul sau apusul soarelui, poate şi cu efectele fiziologice ale acestei 
culori, care este cea mai excitantă din banda spectrală). Faptul că sângele 
era simbolul vieţii este atestată de obiceiul unor popoare vechi de a-şi 
scălda (sau măcar stropi) copiii cu sânge. Triburile primitive 
contemporane îl folosesc încă şi azi în diferite ritualuri, cu acelaşi înţeles. 

Săpăturile arheologice evidențiază prezenţa roşului în riturile 

funerare încă din paleoliticul mijlociu (existând urme de pământ roşu pe 
oasele găsite în morminte), iar de aici, presupunerea că omul de 
Neanderthal îşi vărga faţa şi corpul cu roşu, alb şi negru, aidoma unor 
triburi primitive contemporane. 

Se mai vorbeşte apoi despre aşa numitele “blazoane policrome” 


de la Lascaux, care “apăreau deja ca semne tribale” ori “ca o semnătură 
distinctivă a unei familii sau a unui individ”. 


Antichitatea 

Simbolistica egipteană a fost stabilită, din câte se ştie în mileniile 
V-IV, respectiv în epoca predinastică. lată câteva străvechi simboluri 
egiptene: albastrul de lapis-lazuli simboliza cerul, respectiv nemurirea; 
era culoarea veşmintelor marelui preot, dar şi culoarea scarabeului purtat 
de soldaţi ca însemn al fidelității. Galbenul şi auriul semnificau, de 
asemenea, nemurirea. Verdele, respectiv vegetaţia, simboliza tinereţea şi 
sănătatea. Negrul sugera viaţa veşnică şi zeii subpământeni (probabil 
datorită mumificarii, proces în care se folosea bitumul, colorat natural în 
negru-brun), iar albul avea un caracter bipolar: pe de o parte simboliza 
veselia, iar pe de alta doliul. Roşul avea adesea un caracter nefast, 
simbolizând agresivitatea ; aşa se face că, în textele unor papirusuri 
scrise cu cerneală neagră cuvintele “rele” apar colorate în roşu, ba mai 
mult, oamenii şi câinii roşcaţi erau ocoliţi. 

Simbolistica mesopotamiană ni se desvăluie din modul în care se 
concretiza în arhitectură: zigguratele, socotite “trepte spre cer”, erau în 
fapt piramide cu patru sau şapte trepte, reunite prin scări monumentale, 
fiecare nivel fiind acoperit cu o culoare care simboliza astrele. După 
mărturia lui Herodot (480-425 î.Hs), zigguratul lui Nabucodonosor de la 
Barisppa era colorat (de Jos în sus) în şapte culori: negru (Saturn), oranj 
(Jupiter), roşu (Marte), galben (soarele), verde (Venus), albastru 
(Mercur), alb (Luna). 

După acelaşi Herodot “părintele istoriei”, parapetele teraselor 
cetății Ecbatana (capitala Meziei şi apoi a imperiului sasanid, pe la 
cca.600 î.Hs.), erau colorate tot în şapte culori: alb, negru, purpuriu, 
albastru, roşu, argintiu şi auriu; după unii cercetători respectivele culori 
simbolizau planetele, după alţii curcubeul. 

Superbele reliefuri asiriene par a fi colorate simbolic, întrucât se 
repetă aceleaşi formule cromatice, pentru aceleaşi forme-support : 
carnația este colorată în galben şi verde, părul, sprâncenele, gura şi 
uneori dinţii apar în negru (!), broderia şi harnaşamentele sunt albe, iar 
ciucurii şi curelele săbiilor repetă culorile roşu şi albastru. 

China cultiva în vechime simboluri specifice: roşul reprezenta 
cerul şi elementul masculin, pozitiv, iar galbenul era în antichitate 
culoarea împăratului, doar el putând purta haine galbene -- adică ale 
înțelepciunii; pe de altă parte, simboliza pământul, feminitatea şi 


* Maurice Deribere, La couleur, Presses Universitaires de France, 1964 


elementul negativ. Albastrul era simbolul nemuririi, în unele părți al 
doliului. Albul semnifica şi el doliul. Pe de altă parte, punctele cardinale 
şi anotimpurile îşi aveau simboluri cromatice distincte. 

În Grecia antică albul era culoarea divinității, iar negrul era 
simbolul zeilor subterani (ca şi la egipteni); simbolice trebuie să fi fost şi 
culorile care le acopereau templele şi statuile. 

În Vechiul Testament albastrul hyacint colorează veșmintele 
marelui preot, în sens simbolic, iar purpura este culoarea măreției 
regelui, uneori şi a marelui preot; în Exodul este pomenit şi albastrul. 

În Noul Testament (iar mai târziu, în iconografia creştină), albul 
simbolizează uneori moartea (giulgiurile mortuare ale lui Isus şi ale lui 
Lazăr după înviere), iar alteori gloria divină (hainele Mântuitorului în 
Schimbarea la Faţă, Invierea, Înălţarea şi Coborârea la iad, sau în 
veşmintele îngerilor etc.). Roşul simbolizează sângele Mântuitorului. 

În Mexicul precolumbian, roşul era culoarea zeului pământului, 
a primăverii, a naşterii, a tinereţii, a răsăritului. 

Purpura, considerată simbolul puterii imperiale şi sacerdotale în 
întreaga antichitate, este pomenită de Homer, Herodot, Ovidiu, Suetoniu 
etc. Acelaşi simbol se perpetuează mai apoi în perioada medievală, 
extinzându-se şi asupra unor însemne papale (haina marcat 
sărbătorească a Papei era însă albă), iar veşmintele cardinalilor au rămas 
până astăzi purpurii. În sens malefic însă, Apocalipsa o îmbracă în 
purpură pe faimoasa Femeie prostituată (17,4). 

Sunt de remarcat, de asemenea, semnificațiile magice pe care 
anticii la atribuiau pietrelor preţioase. Există ipoteze după care culoarea 
acestora a influenţat simbolistica cromatică. 


Evul Mediu 

Evul Mediu este epoca în care simbolismul culorilor cunoaşte 
dezvoltarea maximă. În primele secole medievale sunt admise cultic 
(după o istorie scrisă în sec. 5) un număr de opt culori simbolice: 
- roşul, semnifica sângele Mântuitorului (un simbol iconografic general) 
- galbenul -- lumina divină 
- verdele -- natura veşnică 
- albastrul -- aspirația spre cer (în iconografie reprezintă şi astăzi 
transcendentul) 
- purpuriul -- gloria cerească 
- albul -- neprihănirea (la adunări solemne împărații bizantini se 
îmbrăcau în alb) 
- negrul -- ispăşirea (fiind culoarea hainelor asceţilor) 


- brunul -- maleficul, iadul 
Culorile liturgice de bază admise începând cu sec. 9 şi consacrate 
în sec. 12 de Papa Inocenţiu al III-lea erau: 
- albul -- adevărul, puritatea, bucuria 
- roşul -- focul, sângele, iubirea divină 
- verdele -- viaţa, justiția, tinerețea, speranţa 
- violetul -- pocăinţa 
- negrul -- doliul, tristețea 
În afara acestora, epoca mai cultiva şi alte simboluri: 
- albastrul simboliza cerul, puritatea, virtutea şi înțelepciunea divină 
- purpuriul* („roşul cardinal”) semnifica triumful şi puterea divină; îl 
purta Papa, cardinalii, dar mai ales şi împărații şi regii ereditari. 
- În simbolistica anglicană predomină culorile roşu, albastru, purpuriu, 
alb şi auriu. 
- În Biserica ortodoxă predomină până astăzi culorile roşu, alb, negru, 
auriu. 

Trei sunt domeniile manifeste ale simbolisticii medievale: 
iconografia şi ritualurile ecleziastice, viaţa laică, heraldica. 

1. Simboluri creştine** generale: 

- roşul -- caritatea, martirajul 

- galbenul -- lumina divină, hainele duhovniceşti 

- verdele -- credinţa, nemurirea (iar verdele pal -- culoarea botezului) 
- albastrul — speranţa, iubirea divină, sinceritatea, mila, pacea 

- violetul —pocăinţa (simbol valabil şi azi la catolici) 

- purpuriul -- puterea regală, imperială şi papală, demnitatea Justiţiei 
- trandafiriul -- veşmintele mucenicilor 

- albul -- castitatea, puritatea 

- negrul -- moartea 

- griul -- amărăciunea 

- auriul -- puterea, gloria divină 

2. Simboluri laice cotidiene. 

Simbolurile cotidiene ale perioadei medievale — răspândite în 
toate păturile sociale — sunt moşteniri antice adaptate vremii. lată câteva, 
dintre care se remarcă roşul şi galbenul, ambele având semnificaţii 
bipolare: 

- Roşul îşi păstrează vechea dualitate simbolică: în sens pozitiv evocă 


* Termenul grecesc porphura (purpură), a generat un altul, porfirogenet, care înseamnă 
născut în purpură, adică într-o încăpere colorată în purpuriu, destinată exclusiv 
naşterilor imperiale din strălucitul Bizanţ. 

** Pentru detalii privind simbolurile epocii, vezi şi L'icâne, image de l'invisible de 
Egon Sendler, Desclse de Brouwer (pg. 144-151). 


puterea monarhică, militară şi juridică, sângele, viaţa, iubirea senzuală, 
hainele doctorilor; în sens negativ simbolizează mânia, ura, felinarul 
roşu al caselor de prostituție, gluga călăului. 
- Galbenul are acelaşi caracter bipolar: în sens pozitiv evocă noblețea, 
onoarea, măreţia, soarele şi bogăţia; în sens negativ semnifică ruşinea şi 
oroarea: în Evul Mediu negustorii faliți purtau pălărie galbenă, evreii 
închişi în ghetto-uri erau însemnați cu un cerc galben aplicat pe mantii; 
galbenul semnala epidemiile, dar şi zeflemeaua adresată soţilor 
încornorați. 
- Verdele simboliza speranța, calmul, vegetația. 
- Albastrul semnifica fidelitatea în dragoste, cerul, lumea spiritului. 
- Negrul (şi mai ales catifeaua neagră) simboliza moartea şi doliul, dar şi 
orgoliul specific nobiliar. 

3. Simbolurile heraldice. 

Simbolistica heraldică semnifică „pe blazon, virtuțile sau 
slăbiciunile, uneori chiar faptele infamante ale nobilului respectiv”* . 


Renaşterea şi epocile următoare 

Semnificațiile ascunse ale culorilor se transmit şi epocilor post- 
medievale, dar într-o măsură mult mai redusă. Sensurile lor secrete atrag 
interesul unor personalități ilustre. 

Leonardo da Vinci, eternul însetat de cunoaştere, în Zratatul său 
asociază un număr de cinci culori principale cu elementele naturale, 
acordându-le astfel, implicit, şi sensuri simbolice: albul reprezenta 
pentru el lumina, galbenul -- pământul, verdele — apa, albastrul -- aerul, 
roşul -- focul, negrul — întunericul. 

Johann Wolfgang Goethe -- marele scriitor german cu care ne 
vom mai întâlni în acest text** --, şi-a îndreptat atenția adesea şi asupra 
culorii şi implicaţiilor ei în viața cotidiană, observațiile sale fiind 
deosebit de interesante; privind, el chiar şi vedea. După el, simbolurile 
cromatice derivă în fapt din efectele psiho-fizice, fiind determinate şi de 
condiţiile ambientale. Călătorind mult, el observă cum popoarele cu 
mare vitalitate preferă culorile tari şi mai ales calde (francezii), în vreme 
* Paul Constantin, Culoare, artă, ambient , Ed. Meridiane, Bucureşti, 1979, p. 62, 
adaugă şi alte detalii. 

** Publicând în 1807 Teoria culorii, Goethe este unul din ctitorii Cromatologiei. El a 
sesizat de pildă contrastul complementarelor, comentând faptul că o floare galbenă, 
aflată în plină lumină, capătă un ton violaceu în zona de umbră observaţie ce precede 
interesul pictorilor pentru acest domeniu. Goethe este autorul multor comentarii 


privind impresivitatea culorilor. Pe lângă cercul cu şase culori, printre altele, a imaginat 
şi o complexă figură circulară reprezentând semnificaţiile culorilor. 


ce popoarele din zonele moderate preferă galbenul pal (englezii şi 
germanii), iar populaţiile primitive, inclusiv copiii, optează pentru 
vechiul cinabru (vermillonul mai întunecat, de origine naturală), care 
este culoarea cea mai activă din spectru, tentă potrivită cu 
temperamentul lor. Popoarele din sudul Europei, îşi notează Goethe, se 
îmbracă în culori vii, aflate în concordanţă cu peisajul însorit, iar cele 
nordice cultivă culorile temperate, în general hainele corespunzând 
temperamentului, culorii pielii, sexului, vârstei şi situaţiei generale a 
omului; pe de altă parte, el constată că portul este tributar şi unor facilități 
tehnice: germanii foloseau mult albastrul (cu care se boia un postav 
foarte durabil) şi verdele (care se fixa bine la vopsit). Comentariile sale 
cuprind de asemenea şi referinţe la unele semnificaţii simbolice vechi — 
cum ar fi purpura antică, roşurile şi galbenurile medievale şi 
renascentiste etc. 


Se consideră că simbolurile cromatice europene s-au statornicit 
lent, într-o perioadă care acoperă mii de ani, încheindu-se aproximativ în 
secolul 18; putem constata astfel că se poate vorbi despre o veritabilă 
„gramatică” a comunicării prin culori, sensurile mesajelor cromatice 
putând fi înţelese numai prin studiul lor semantic. În mod firesc, 
simbolurile Europei au fost moştenite şi de ţările marcate de cultura 
bătrânului nostru continent. Prin comparaţie, remarcăm destule 
deosebiri faţă de alte arii geografice: 

- În India islamică galbenul semnifică şi astăzi ciuma, carantina. 

- La musulmani verdele este culoarea Profetului şi a credinţei. 

- În China doliul e simbolizat de alb şi albastru (albastrul evocând 
totodată nemurirea). 

- În pictura japoneză roșul simbolizează credinţa, iar albul este folosit, 
printre altele, de gheişe, ca fond de ten (adică un rafinament cosmetic) 

- În Africa de sud, acelaşi roşu este simbolul libertăţii şi voioşiei. 

-În Tibet, roşul este culoarea sacrului; călugării din mănăstirile tibetane 
mărturisesc că, intrând în stările lor extatice, par a se cufunda în culoarea 
TOşIE. 


Principalele simboluri cromatice europene * 
- Roşul semnifică forţa, pasiunea, lupta, revoluţia, dinamismul, iubirea, 
sângele, focul, furia, culoarea menținându-și caracterul bipolar: pozitiv - 
- puterea, regalitatea şi conducerea militară, negativ -- gluga călăului, 
felinarul caselor de prostituție. 
- Vermillonul simbolizează dorinţa, erotismul, dominaţia. 
- Oranjul simbolizează energia, bucuria, căldura solară, belşugul 
pământului. (vezi cerealele şi unele fructe), optimismul. 
- Galbenul are în continuare semnificaţii bipolare: pozitiv -- soarele, 
lumina, măreţia, puterea, bogăţia, noblețea, veselia, optimismul, ştiinţa, 
iar negativ -- ruşinea, invidia, gelozia, epidemia. 
- Verdele -- natura, tinereţea, vitalitatea, fertilitatea, liniştea, concilierea, 
mulțumirea, speranţa. 
- Albastrul -- infinitul, fidelitatea, nostalgia, mulțumirea, iubirea calmă, 
răceala. 
- Purpuriul -- puterea, bogăţia, fastul; este culoarea imperială, regală şi 
papală. 
- Violetul -- bătrâneţea, tristeţea, gravitatea, descurajarea, pocăinţa 
creştină şi, în biserica catolică, doliul. 
- Albul -- lumina, puritatea, virtutea, pacea, prietenia şi sinceritatea. 
- Negrul -- întunericul, neantul, răul, moartea, doliul, regretul şi durerea, 
gravitatea, tristeţea, durerea, ostilitatea, solemnitatea. 
- Griul cald — majestatea. 
- Griul rece — sărăcia. 
- Auriul a fost mult întrebuințat, cu deosebire în Evul Mediu -- pentru 
aureole, ca fundaluri ale icoanelor sau în tablourile religioase, pe 
cupolele mozaicate ori la manuscrisele miniaturizate; este cel mai 
răspândit simbol al luminii divine, reprezentând lumea celestă, 
iluminarea mistică, miraculosul, sfinţenia. 


Simbolurile -—o altă realitate. 

Percepția culorilor (şi nu mai puţin a formelor) este afectată şi 
amplificată de încărcătura lor secretă, de simbolul pe care culorile îl 
poartă în mod implicit. Comunicând o altă realitate decât cea directă, 
perceptibilă, simbolul cromatic este un semn, o convenţie capabilă să 
transmită aluzii şi chiar informații; prin el formele colorate se 
spiritualizează şi devin idei şi sentimente. 

Simbolurile sunt creaţii colective care nu țin seama de experiența 


* Vezi şi P. Constantin, op. cit., p 6 


individuală nemijlocită. 

Fiind sinteze ale unor grupuri umane, ele variază în timp şi în 
spațiu, de la o epocă istorică la alta, de la un popor la altul şi de la o cultură 
la alta. 


Principalele căi de formare a simbolurilor cromatice: 

- ritualurile religioase 

- evenimentele istorice, revoluțiile etc. (care impun stindarde, 
drapele, embleme, insigne, decoraţii) 

- mitologia şi cultura 

- evenimentele sociale (concretizate inclusiv în heraldică) 

- meseriile şi stările sociale (hainele roşii ale călăului, 
smochingul, roba neagră a avocatului, albastrul hainelor frizerului 
spaniol de altădată, uniformele soldaţilor de la diverse arme sau instituţii, 
uniformele şcolare etc.) 

- portul popular, cu nesfârşitele lui variații 

- asocierile mentale cu diverse elemente naturale (cerul, focul, 
întunericul etc.)* 

- reflexele gastonomice (analogii între culori, gusturi şi mirosuri) 

- reflexele termice (focul arde, gheaţa îngheaţă etc.) 


Fixarea simbolurilor 

Perpetuate din generaţie în generație prin diverse datini şi 
ritualuri, simbolurile relevă o realitate secundară. Decisivă pentru 
funcționarea lor este învăţarea (imitarea), repetarea şi trăirea, cu alte 
cuvinte tradiția. 

Copilul care învață simbolurile cromatice aduce cu el în mică 
măsură datele lui senzoriale şi psihice, el le cunoaşte şi le aproprie din 
viaţa cotidiană a colectivităţii căreia îi aparține. Încă de mic, el cunoaşte 
tradițiile vestimentare încetățenite: culorile deschise şi vesele sunt 
destinate celor mici şi tineretului, iar culorile închise şi negrul sunt 
pentru cei vârstnici; fetele şi femeile poartă culori vii, iar bărbații culori 
mai sobre. Tot atunci învaţă şi culorile potrivite cu diferitele ocazii: 
rochia albă o poartă mireasa, hainele negre sunt potrivite pentru doliu, 
dar le poartă preoții, albastrul este culoarea băieţeilor şi rozul sau roşul 
sunt ale fetiţelor etc. Încă din copilărie se deprind expresii uzuale ca 
“galben de frică”, “roşu de mânie”, “verde de necaz” şi se învață 
convențiile tradiționale cum sunt drapelul naţional, stemele, medaliile, 
culorile semafoarelor şi ale taxiurilor, ca şi atâtea altele. 


* Destule simboluri cromatice îşi au rădăcinile în reacţiile psiho-senzoriale. 


Utilitatea simbolurilor — astăzi 

Interpretarea corectă a mesajului artistic propriu operelor de artă 
create în epoci vechi depinde într-o bună măsură de sensurile simbolice 
ale culorilor vehiculate în colectivităţile umane respective -- a se vedea, 
în acest sens, simbolurile cromatice din artele egipteană, bizantină, 
medievală etc. 

Se mai cere adăugat că respectiva interpretare nu trebuie să 
ignore sensul contradictoriu al unor simboluri. Astfel, după cum s-a 
menționat, albul semnifică pentru europoeni puritate, iar pentru asiatici 
doliu ; în cazul roşului, culoare malefică pentru vechii egipteni, sensul a 
fost modificat total, culoarea devenind semnul bravurii şi generozității în 
heraldica medievală, iar în epocile mai noi, fiind simbolul revoluțiilor 
etc., etc. 

Cât de prezent mai este totuşi simbolul în pictura actuală ? 

Trebuie să recunoaştem că în arta modernă* şi contemporană 
sensul simbolic al culorilor îşi are un loc mai modest decât odinioară, iar 
atunci când apare este disimulat de noutatea limbajului. Explozia 
«idiomurilor » vizuale îl domină. 

Cu toate acestea, descifrarea "vocilor secrete” ale culorilor este 
realizabilă prin analiza stilistică a operelor. Artistul modern nu se 
subordonează, la modul declarat, semanticii culorilor; şi totuşi, un 
creator de talia lui Van Gogh îşi alegea verdele după natura temei alese, 
intuindu-i conotaţiile simbolice sau de altă natură — când proaspăt, virat 
spre galben, când obosit, maladiv, degradat spre oliv. Alţii au procedat la 
fel. În secolul 20, Pablo Picasso a “lansat” el însuşi mesaje simbolice. 
Vinețiurile tablourilor lui ce țin de “perioada albastră” au părăsit 
semnificația tradițională, simbolizând mai degrabă mister, nopți irosite, 
incertitudine; iar rozul, simbol propriu intimității şi gingăşiei feminine, a 
căpătat valenţe morbide. 

Arta modernă, caracterizată mai mult prin sugestie decât naraţie, 
produce totuşi în mintea privitorului stări complexe care — dincolo de 
voința sa —, au tangenţă cu înțelesurile simbolice ale culorilor. Aşa stând 
lucrurile, chiar arta abstractă, contopind într-un fel lumea exterioară cu 
cea înterioară şi sugerându-le prin polarități complexe de forțe, 
utilizează implicit ipostazele simbolice ale culorilor. 

* Cu candoarea lui particulară, delicatul Maurice Utrillo -- mânat de impresii personale 
sau rememorând simboluri, a scris o poezie intitulată « Art pictural », din care preluăm 
ultima strofă (citată de Camilian Dementrescu, op. cit., p.91): 

Celest e-albastrul, al răului duşman, 

lar galbenul, gelosul, adesea-i fad, banal, 

Un roşu are iadu-n el, arzând feroce, 

Ci verdele-i speranţă şi rozul nuntă dulce... 

AMESTECUL CULORILOR 


2 a înlesni cursivitatea discuţiei pe această temă, trebuie 
precizată mai întâi natura culorilor -- depăşind astfel o primă dificultate: 
culorile sunt lumini sau pigmenţi? 

Deşi la prima vedere s-ar părea că e vorba despre unul şi acelaşi 
lucru, în realitate culorile fac parte din două grupe distincte ca natură şi 
tentă: pigmentare şi spectrale. Fiecare grupă fiind compusă din alte 
culori de bază, este normal ca şi rezultatele amestecurilor dintre ele să 
difere; primele au „corp fizic”, celelalte nu. 

1. Culorile pigmentare 

Vorbim despre culorile folosite de pictori, preparate din 
pigmenți. 

Culorile pigmentare numite primare fundamentale* sunt cele 
bine ştiute: roşu, galben şi albastru ** (care sunt indivizibile), iar 
secundarele lor, derivate din primele, sunt: oranj, verde şi violet. 
Perechile de complementare fundamentale sunt roşu-verde, galben- 
violet, oranj-albastru. Amestecul culorilor-pigmenţi dă negru. 

Relaţiile pigmentarelor rezultă din următoarea schemă grafică: 


* Pentru evitarea multor confuzii posibile, trebuie făcută distincția netă dintre primare 
generatoare şi primare fundamentale: lată formularea lui R.Arnheim: „ Primarele 
generatoare se referă la procesele prin care iau naştere culorile; primarele 
fundamentale sunt elementele a ceea ce vedem după apariția culorilor în câmpul 
vizual "(Op. cit.,p. 336). Prin translație, şi complementarele se vor numi la fel. Aşadar, 
vorbind despre culorile generatoare ne referim la culorile-lumină, culorile 
fundamentale fiind culorile pictorului. 

** Există opinii după care şi verdele ar fi o primară fundamentală. Pictorii nu sunt de 
acord. 


Vi 
2. Culorile spectrale 
Acestea sunt lumini colorate. Numite altfel şi culori-lumină, ele 
apar bine reprezentate în următoarea schemă: 


V gălbui 


R vermillon 


Vi Magenta 


Observăm schimbări de substanță şi de nomenclatură. Aici 
culorile primare generatoare sunt: roșul vermillon, verdele gălbui şi 
albastrul-violet (ultramarin). lar secundarele, rezultate din primele, sunt: 


galbenul, albastrul-verzui (numit şi cyanic sau turcoaz) şi violetul de 
Magenta (mai cunoscut ca purpuriu sau ciclamen). Dacă spectrul 
culorilor lumină este aici: roşu vermillon, galben, verde gălbui, albastru 
verzui (cyanic), albastru-violet, violet de Magenta (purpuriu), perechile 
de complementare generatoare devin: roşul vermillon cu albastrul 
verzui (cyanic), verdele gălbui cu violetul de Magenta (purpuriu) şi 
galbenul cu albastrul violaceu. 

Aici se întâmplă un lucru esențial: amestecul primarelor dă 
lumina albă (sau un gri neutru foarte deschis)*. 

După “ineditul” noţiunilor privind culorile spectrale, iată-ne în 
fața altuia, generator de posibile confuzii: modul în care se produc 
amestecurile. Lucrurile sunt însă destul de simple. 

Specialiştii descifrează două tipuri de amestec: unul aditiv 
(obținut prin însumare), descoperit încă din secolul 19, şi altul 
substractiv (realizat prin scădere). 

Ambele feluri de amestec sunt proprii ambelor feluri de culori. 
lar pentru că în cele două categorii de amestec intră două feluri de culori, 
este evident că şi rezultatele amestecurilor vor fi diferite. 


AMESTECUL CULORILOR-LUMINĂ 
Am amintit că amestecul culorilor-lumină poate fi făcut în două 
feluri: prin adiţie şi prin substracție. Le vom lua la rând. 


1. Amestecul aditiv de culori-lumină (realizat prin însumare, adăugare, 
adiție) 

Întrucât se realizează direct pe retină (şi nu în prealabil), acestui 
amestec 1 se mai spune şi amestec optic. 

Pentru înțelegerea lui să apelăm la o experienţă clasică, bazată pe 
studiile lui J.C.Maxwell (1885) - care a demonstrat experimental că din 
cele trei culori-lumină de bază se pot obţine toate celelalte, inclusiv 
lumina albă (reconfirmându-se astfel teoria tricromatică a lui Young): 

- Proiecţia se face pe un ecran alb (acromatic) folosindu-se trei 
proiectoare, fiecare din ele fiind prevăzut cu câte un filtru de sticlă 
colorată în culorile-lumină numite mai înainte primare generatoare: roşu 


* În acest context, este interesant să ne amintim că Seurat a încercat să obţină efectul de 
lumină colorată folosind adesea complementarele culorilor-lumină (mai degrabă decât 
pe cele pigmentare). Citind în1881 „Modern Chromatics” de Ogden Roood ultimele 
teorii asupra culorilor, el confirma încă în secolul 19 adevărul contrastului simultan şi 
pentru culorile-lumină. 


vermillon (641 nm.), verde gălbui (536 nm.) şi albastru-violet (459 nm), 
aşa cum rezultă din schema urmatoare: 


- 
- 
- - 
- 

-— 

V gălbui 


Aşa stând lucrurile, vom conchide că senzaţia de alb (sau ceva 
apropiat lui) se produce în următoarele patru cazuri: 
A. Atunci când, suprapunem fascicolele colorate ale celor trei 
proiectoare. 
Explicație: adiţionarea (însumarea) culorilor spectrale de bază 
recompune lumina albă pe ecranul acromatic (vezi schema anterioară). 
B. În cazul când privim de departe fascicolele juxtapuse pe ecranul 
acromatic ale celor trei proiectoare. 
Explicație: cele trei pete îşi păstrează identitatea, dar privite de departe, 
se insumează pe retina noastră, creând efectul optic de alb. 


V gălbui 


R vermillon 


C. Dacă suprapunem oricare pereche de complementare generatoare. 
Explicaţie: fiecare pereche de complementare le conţine pe cele trei 
primare generatoare -- despre care ştim că, însumate, produc alb. 


V gălbui 


R vermillon 


Vi Magenta 


D. În situaţia când suprapunem oricare grup de trei culori (luate în 
succesiune pe cercul cromatic) peste grupul celorlalte trei culori rămase. 
Explicaţie: fiecare grupă este complementara celeilalte, astfel că se 
însumează cele trei culori primare — despre care ştim că dau lumina albă. 


V gălbui 


Ss 


XI 


PY R vermillon 


Vi Magenta 


Culorile-lumină secundare se pot obţine, în mod firesc, prin 
suprapunerea a câte două culori-lumină primare: roşul vermillon + 
verdele gălbui dau galben, roşul vermillon + albastrul-violet dau violet 
de Magenta (purpuriu), iar verdele gălbui + albastrul-violet dau 
albastru verzui (cyanic). 


V gălbui 


vermillon 


Vi Magenta 

Vom reține deci că amestecul aditiv se realizează prin însumarea 
lungimilor de undă ale culorilor spectrale. Datorită acestei însumări 
rezultă o intensitate luminoasă mai mare decât a fiecăreia din 
componentele amestecului, luate în parte. 

Amestecul aditiv este mai propriu culorilor lumină (fiind însă 
utilizat şi pentru culorile pigmentare). 

Aplicaţii ale amestecului aditiv de lumini colorate: 
- televiziunea în culori 


2. Amestecul substractiv de culori-lumină (realizat prin sustragere, 
scădere) 

Acest fel de amestec se produce înaintea momentului în care 
razele de lumină ajung la retină. 

Mecanismul fenomenului este demonstrat de următoarea 
experiență: 
- Aplicând pe acelaşi proiector (aşadar suprapuse una peste alta) trei 
sticle colorate în culorile-lumină numite primare generatoare (roşu 
vermillon, verde gălbui, albastru-violet), pe ecranul alb va apărea 
culoarea neagră (sau un gri foarte închis). 


Explicație: prin suprapunere am sustras din lumina spectrală albă, care 
pleacă de la proiector, toate cele trei culori-lumină de bază din care este 
formată; cu alte cuvinte lumina albă a fost sustrasă şi absorbită de sticlele 
colorate. 


O altă experiență demonstrează că putem reconstitui culorile- 
lumină primare generatoare din cele secundare (galben, cyan, Magenta ), 
ceea ce este imposibil în cazul pigmenţilor: 

- Dacă aşezăm peste un fond luminos două câte două sticle transparente, 


V gălbui 


Cyan G 
AVI vermillon 


Vi Magenta 


colorate potrivit, din galben şi violet de Magenta (purpuriu) obţinem un 
roşu vermillon, din galben şi albastru verzui (cyanic) rezultă verde 
gălbui, iar din albastru verzui (cyanic) şi violet de Magenta se va produce 
un albastru-violet. 
Explicația este vădită, dacă ne amintim modul în care sunt absorbite sau 
nu culorile spectrului de către sticlele colorate. Aplicând aceasta în cazul 
de față conchidem că ochiul nostru vede culorile care nu au fost absorbite 
de sticlele colorate. Culorile care le-au străbătut (sustrase deci din 
lumina albă), grupate două câte două, dau (prin suprapunere) culorile 
lumină primare. 

Aplicații ale amestecurilor substractive de lumini colorate: 
- scenografie (proiecţii colorate pe diferite ecrane, costume etc.) 
- jocuri colorate de apă etc. 


Deşi amestecul substractiv se poate face şi cu culori spectrale, 
este mai propriu amestecurilor pigmentare. 


AMESTECUL CULORILOR PIGMENTARE 

Acest amestec este cunoscut de pictori din practica paletei. Avem 

de a face şi aici cu ambele tipuri de amestec, supuse aceloraşi principii ca 
şi amestecurile spectrale: aditiv şi substractiv. 


1. Amestecul aditiv de pigmenţi 
Fiind şi acesta un amestec optic, se bazează la rândul lui pe 
însumarea (directă) pe retină a unor impulsuri cromatice care pleacă de la 
anumite culori juxtapuse. 
Aplicaţii: 
- mozaicurile 
- pictura pointilistă* 
- discul lui Newton (cu care se recompune lumina albă) 
- rasterul colorat din tipografia veche 


2. Amestecul substractiv de pigmenți 

Acest tip de amestec se produce prin combinaţii pigmentare care 
au loc înaintea ajungerii razelor colorate la retină. Este însă un amestec** 
care se poate face fie prin (a) melanjul pigmenţilor, fie prin (b) 
* Există opinia după care pointilismul (care a încercat să opereze cu lumini colorate) are 
o înţelegere eronată a discului lui Newton (Havel, op. ciz., p.219). 
** In perioadele clasice amestecurile se făceau prin suprapunerea succesivă de glasiuri. 


Impresioniştii au recurs la mici pete juxtapuse - un mijloc de expresie plastică folosit 
prin excelenţă de pointilişti (care au amestecat optic pete minuscule divers colorate). 


suprapunerea unor glasiuri transparente sau semitransparente. 
Aplicaţii: 
- amestecurile cotidiene de pe paleta pictorului 
- vopsitorie, zugrăveli 
- imprimeria contemporană (fotografii, planşe, hărți, afişe, reclame 
ele)”, 
* 

Rezultatele ambelor feluri de amestec substractiv ne sunt 
familiare pentru simplul motiv că pictăm cu cele trei culori pe care se 
bazează: roşu, galben, albastru. Să facem totuşi un scurt rezumat al 
amestecurilor substractive de pigmenţi, util pentru fixarea denumirilor 
(folosind pentru ilustrare cercul cu 12 culori al lui Itten): 

Există trei culori primare** fundamentale (numite şi de bază), 
care nu pot fi create prin amestec: R,G,A. 

Există trei culori secundare (denumite uneori binare, binare de 
gradul I, culori de gradul II, „complementare”), care rezultă din 
amestecul primarelor: 

- oranj (obţinut din roşu + galben) 
- verde (obținut din galben + albastru) 
- violet (obţinut din roşu + albastru) 

Există şase culori terțiare (denumite şi ternare, binare de gradul 
II, culori de gradul III), care rezultă din amestecul unei primare cu o 
secundară: 

- roşu + oranj = roşu-oranj (sau oranj-roşu) 

- galben + oranj = galben-oranj (sau oranj-galben) 

- galben + verde = galben-verde (sau verde-galben) 

- albastru + verde = albastru-verde ( sau verde-albastru) 
- albastru + violet= albastru-violet (sau violet-albastru) 
- roşu + violet = roşu-violet (sau violet-roşu) 

Prin amestecul primarelor cu terțiarele şi al terțiarelor cu binarele 
se poate crea cercul cu 24 de culori ş.a.m.d. Se spune că din amestecul 
fizic (pe paletă) al celor trei primare cu cele trei secundare rezultă cca. 
900 de tente distincte. 


* „Înţelegem că triada gal/ben-cyan-Magenta a devenit baza imprimeriei tricrome 
întrucât nu numai că permite realizarea unei game cât se poate de complete şi corecte, 
dar ne oferă, în afară de aceasta, violetul şi purpuriul, irealizabile prin amestecul 
vechilor materiale, cum ne dovedesc ilustrațiile de odinioară, executate cu primele 
culori primare” (Havel, op. cit., p.223). 

** Teoretizând, încă acum 500 de ani Leonardo le numea „culori simple”, iar pe cele 
secundare „culori din a doua categorie” (adică „ce se nasc din amestecul altor culori”). 


Culorile complementare fundamentale „primare” sunt în număr 

de trei perechi: 

- roşu -— verde, 

- galben — violet 
- albastru — oranj. 

Culorile complementare fundamentale „binare ” constituie alte 

trei perechi: 

-roşu-oranj cu verde-albastru, 

- galben-verde cu violet-roşu 

- albastru-violet cu oranj-galben. 

Oricare culoare a spectrului este complementară față de grupul 
celorlalte cinci culori. 

Amestecul de trei culori: 

- Culorile primare fundamentale (roşu, galben, albastru) amestecate 
optic dau alb, amestecate fizic în părți bine proporţionate dau gri neutru, 
iar la întâmplare dau griuri colorate. 

- Culorile secundare amestecate în părți egale dau un gri neutru, iar în 
părți inegale dau griuri colorate 

Amestecul optic al celor şase culori pigmentare dă — teoretic — 
alb (vezi discul lui Newton). 

Amestecul fizic al celor şase culori pigmentare dă negru. 

Complementarele fundamentale pigmentare îşi exaltă 
luminozitatea prin juxtapunere. 

Complementarele fundamentale pigmentare amestecate fizic se 
anihilează reciproc dând fie griuri neutre, fie griuri colorate. 

Griurile colorate se obțin din amestecul unei culori primare cu 
complementara ei, cu alb, negru sau gri. Cenuşiurile neutre cele mai 
sigure se obţin din alb şi negru; tonurile gri rezultate din complementare 
sunt de obicei tulburi şi nesigure („„murdare”). 


/ 
(0 tăi 

REPREZENTARE A CULORILOR 


A 

A efortul nostru de a defini culorile şi problemele lor se impune 
desigur cercetarea relațiilor generale dintre ele — derivaţiile, vecinătăţile, 
consonanţele, disonanţele, opoziţiile — cu alte cuvinte sistematizarea lor. 
Firesc este să pornim de la culorile curcubeului (spectrul solar), iar cu 
această ocazie vom constata că asupra numărului lor au existat vechi 
controverse. 

Dacă la începutul secolului 15 Leon Battista Alberti număra* patru 
culori (roşu, albastru verde şi gri — albul şi negrul ne fiind « culori 
adevărate, ci alterarea altor culori »), la sfârşitul aceluiaşi secol se vorbea 
despre şapte culori (Georg Reisch, 1496). Leonardo da Vinci numărase 
cinci, la fel cu Franciscus Anguilonius (1613) şi E. Mariotte (1620- 
1684). Peste două secole, Newton, care numărase iniţial cinci culori, le-a 
sporit numărul la şapte, incluzând şi indigoul, care este în fapt un derivat 
al albastrului. Spre sfârşitul aceluiaşi secol 17, savantul german Johann 
Zahn reface dispersia luminii prin cristal şi numără şase culori (roşu, 
galben, alb, verde, albastru şi violet; albul nefiind însă culoare, numărul 
lor scade tot la cinci). În secolul 18, Louis Bertrand Castel numără 12 
culori în spectru, dar William Hogarth ştie deja că « există doar trei culori 
inițiale în pictură, în afară de alb şi negru : şi anume roşu, galben şi 
albastru. Verdele şi violetul sunt compuse : prima din albastru şi galben, a 
doua din roşu şi din albastru »**. 

Dilema, şi veche şi nouă, pare justificată pe de o parte datorită lăţimii 
variate şi mai cu seamă a interferenţei dintre culorile curcubeului, iar pe 
de altă parte, numărului extrem de mare de tonuri şi nuanțe din natură. 

Dacă privim un tabel comparativ al măsurătorilor făcute de diverşi 
cercetători vom vedea că unii dintre ei (Abney, Listing, Popescu- 
Neveanu şi M.Golu etc) nu stabilesc pentru o anume culoare o cifră fixă 
(care să exprime lungimea ei de undă), ci îi acordă limite mai largi. După 


* Leon Battista Alberti, Despre pictură, Editura Meridiane, Bucureşti, 1969 
** Eric Protter, Pictori despre pictură, p. 83 


cercetătorii români albastrul e cuprins între 480-510 milimicroni, iar 
verdele, vecin, între 550-575 milimicroni (deci benzile sunt inegale, cea 
a albastrului e lată de 30, iar a verdelui de 25 milimicroni); surpriza este 
că în ciuda vecinătăţii lor, între ele se mai găseşte o bandă spectrală, lată 
de 4o milimicroni, ne inclusă în nomenclatura culorilor. Avem noi 
dreptul să nominalizăm însă spațiile rămase libere între benzi ca nişte 
„țări ale nimănui”? Unii o fac. 

Oricare ar fi numărul culorilor spectrului, în practica lor milenară 
pictorii au lucrat cu şase culori: trei primare şi trei secundare, iar dacă 
acestea se amestecă între ele, adăugându-se şi alb-negru, se obține un 
foarte mare număr de culori intermediare“. 

Destul de descumpănit trebuie să fi fost un pictor de mai acum câteva 
sute de ani văzându-se asaltat de noianul culorilor Spre norocul lui îşi 
făcea meseria bazat pe cunoştinţe empirice şi pe intuiție, potrivit 
vechiului sistem de transmitere a învățăturilor de la maestru către ucenic. 
E cu neputinţă ca, mânaţi de curiozitate, să nu se fi întrebat totuşi câte 
ceva despre legăturile dintre culori... 

Şi iată că, destul de târziu în ordine temporală, nevoia desluşirii unor 
relaţii necunoscute cuprinse în amintitul „noian de culori” a făcut să 
apară schemele logice, reprezentările grafice ale culorilor. Mai simple 
sau mai complexe, ele aveau menirea să-i ajute pe pictori atât în studiu, 
cât şi în practica artistică. Pentru început s-a recurs la figuri geometrice 
plane, ulterior s-au folosit şi cele în spațiu, menite să cuprindă nu numai 
tenta, ci şi luminozitatea şi saturaţia tonurilor (prima de acest fel pare să 
fi fost piramida lui J.H. Lambert, 1772). 

Oprindu-ne la câteva din schemele vizuale mai cunoscute, luate 
în amintita ordine temporală, ne vom convinge de importanța, varietatea 
şi utilitatea lor. 

Î. Cercul cromatic al lui Newton (sfârşitul sec. 17) 

Este de observat aria variată ocupată de culori -- aproximativ egală 
pentru roşu, verde şi violet (câte 60%), ceva mai mică pentru galben şi 
albastru (câte 54"), şi încă mai mică pentru oranj şi indigo (câte 340). 

Să observăm că în reprezentarea schematică a lui Newton figurează 


*În pofida interesul redus al pictorului în acest sens, numărul de tonuri şi nuanţe ale 
culorilor a fost cuantificat, de câteva bune decenii, în disciplina ştiinţifică numită 
colorimetrie, care a stabilit unele etaloane generalizatoare prin care culorile sunt 
exprimate numeric. Acestea se dovedesc cu totul necesare în fizică, chimie, design şi 
mai ales în industria producătorilor de materii colorante sau de maşini. Demersul a fost 
iniţiat de M.E. Chevreul în anul 1839, în prezent fiind aplicate sisteme colorimetrice 
complexe (Munsell, British Colour Council, AFNOR, Ostwald etc.), fără să se ajungă 
din păcate la un numitor comun. 


şapte culori (număr consemnat până azi de fizicieni, dar nu şi de pictori, 
care lucrează cu numai şase). 


O 
R 


Indigo 
A 


2. Triunghiul culorilor, după matematicianul german Johann 
Zahn (1684) 

Este primul triunghi cunoscut al culorilor. 

La baza triunghiului stau culorile primare, mărginite de alb şi 
negru, iar la primele intersecții găsim culorile binare; laturile cuprind 
amestecurile cu alb şi negru. 


Gri 


Roşu cireşiu 


O (galben auriu) 


Albicios Albastrui 


Alb 


3. Cercul culorilor, după Goethe (1807) 
Remarcăm ariile egale ale celor 6 culori. Este prima reprezentare 
logică a culorilor, folosită şi astăzi de pictori. 


4. Triunghiul, cercul şi sfera culorilor, după pictorul romantic 
german Philipp Otto Runge (1810) 


R 


Să notăm invenţia primei sfere a culorilor în care sunt 
reprezentate şi tonurile amestecate cu alb şi cu negru. 

3. Cercul culorilor principale şi cercul cromatic al lui Michel 
Chevreul (1839), conținând 1368 de nuanțe. (Într-o carte publicată în 
1864, autorul afirmă că pictorii folosesc cu mult mai multe: antichitatea 
— 14.800, iar pictorii secolului 18 -- până la 30 de mii de tonuri ). 

6. Triunghiul lui Eug ne Delacroix (prima jumătate a sec. 19). 


7. Cercurile cromatice şi conul dublu ale lui Ogden N. Rood 
(fizician american, sfârşitul sec. 19) 

Să observăm că în cercul cu 10 culori apar cinci perechi de 
complementare. 


G 


G verzui 


A verzui 


A de Prusia 


Purpuriu 


A ultramarin 


Alb 


Negru 


8. Cercurile cu 6, 8, şi 12 culori ale lui Adolf Hâlzel (pictor şi 
pedagog, premergător al Şcolii Bauhaus) 


Purpuriu 


Galben A Ibastru de Prusia 


Verde 


Violet albăstrui 


7 
PR 
A AS. de Prusia 
SI Z 


SI 


Verde gălbui Verde albăstrui 


9. Banda, cercul, şi sfera culorilor, după Albert Henry Munsel, 
(pictor şi fizician, 1913) 


Să observăm cum banda desfăşurată, de sus, se închide şi 
capetele ei roşii se suprapun. 


Reprezentarea plană a sferei culorilor arată astfel: 


Schema generală pentru caracterele de bază ale oricărei culori, 
propusă de Munssell şi acceptată unanim astăzi, este următoarea: 


Valoarea (value) 


Saturaţia (Chroma) 


10. Conul dublu cu 24 culori, după Wilhelm Ostwald (savant 
german, 1917) 


Alb 


Il. Sfera culorilor, după Paul Klee („Canonul totalităţii 
culorilor”): 


12. Cercul complex, steaua (imaginată în 1921) şi sfera culorilor, 
după Johannes Itten (profesor la Bauhaus, „Arta culorii "-- 196.1) 


Remarcând, în continuare, faptul că Itten adoptă sfera lui Runge, iată 
două vederi generale -- în secțiune orizontală şi verticală. 


În încheiere, se cuvin amintite şi alte scheme elaborate în decursul 
timpului, printre care triunghiul imaginat de astronomul Johann Tobias 
Mayer în 1745, care aşează roşul, galbenul şi albastrul la cele trei vârfuri 
(imaginând 240 de trepte cromatice), „solidul” piramidal al culorilor al 
lui Lambert (1772), modelul sferic al lui Runge (1810), diagrama 
culorilor a lui William Turner (1822), cercul şi piramida culorilor 
aparținând lui Hermann von Helmholtz (1856), „acordeonul cromatic” 
al pictorului german Rudolph Adams (1865), scala cromatică lineară 
propusă de Jehan-Georges Vibert (1891), cercul contrastelor (în care 
apar şi polii alb-negru) imaginat de W. Kandinsky, cercurile cu 6 sau 12 
culori ale lui P. Klee, „cercul cromatic armonic” cu 24 culori aparţinând 
Centrului Informatic al Culorilor din Belgia şi, desigur, altele. 

Rezumând, constatăm că au fost imaginate două feluri de 
scheme: plane şi spaţiale. 

Schemele plane -- Delacroix, Itten etc. -- sunt simple şi uşor 
accesibile (prezentând tentele medii, reprezentative); în schimb 
schemele tridimensionale -- Runge, Munsel, Klee etc.  -- sunt mai 
complete, permiţând cuprinderea tuturor celor trei caractere de bază ale 
culorilor: tenta dată de lungimea de undă, luminozitatea şi saturația 
Întrucât, din categoria acestora din urmă, sferele, conurile şi piramidele 
culorilor nu izbutesc totuşi să înfățişeze faptul că tonurile ajung la 
maxima saturație în condiţii de luminozitate variabilă, au fost imaginate 
şi reprezentări grafice mai complexe, dar din păcate complicate -- care 
nu intră în grupul de probleme aflate acum în atenție -- „solidul 
culorilor” al lui Albert Munsell, „cubul culorilor” al lui Alfred 
Hickethier, „trefle-diagram”-ul lui Edward Friel etc. 

În urma acestei succinte treceri în revistă, mai trebuie spus că 
reprezentările grafice rămân convenţii uzuale care nu corespund întru 
totul lungimilor de undă din spectru: violetul, cu lungimea de undă cea 
mai scurtă, este alăturat roşului, care are lungimea de undă cea mai mare 
(„şarpele care îşi muşcă coada”). lar de aici, o reducţie inerentă, 
generatoare de eventuale confuzii, iar pe plan practic, dificultatea 
cunoscută de toţi pictorii de a obţine un violet curat din roşu şi albastru. 

În istoria paletei, valabilitatea acestor reprezentări grafice este 
determinată de nevoia înţelegerii relaţiilor dintre culori. 

Schemele grafice sunt astfel veritabile busole orientative — 
pentru învățăcel, ca şi pentru publicul larg. 


— 

CONTRASTELE DE CULOARE 


An constatat că ochiul uman este un receptor subiectiv şi că nu 
întotdeauna „concluziile” lui concordă cu rezultatele obiective ale 
măsurătorilor făcute cu aparatele specializate. În interiorul pomenitei 
subiectivităţi, între culorile percepute de ochi apare întotdeauna o 
interacţiune — ceea ce însemnează că o culoare o influențează pe alta şi se 
lasă influențată la rândul ei --, interacțiune pe care aparatele de măsură nu 
o sesizează, fiind pur subiectivă. 

Datorată comparaţiei pe care ochiul nostru o face în mod spontan, 
culorile au o stabilitate relativă*. Astfel, un roşu mediu aşezat lângă un 
roşu rupt pare mai strălucitor, dar pus lângă un roşu şi mai intens pare el 
însuşi rupt. 

Interacțiunea culorilor generează în principal două feluri de 
relații cromatice: 

1. relaţii de contrast (de distanţare sau chiar de opoziţie cromatică) 
2. relaţii de asimilare (de apropiere, de nivelare cromatică) 

Pentru arta picturii cele mai importante sunt primele, contrastele, 
socotite a fi însăşi fundamentul armoniei cromatice. Pictorii o ştiu din 
totdeauna. 

Contrastele se produc datorită acţiunii simultane sau succesive a 
stimulilor luminoşi ambientali asupra organului vizual. 

Un contrast cromatic discret apare de îndată ce aplicăm o pată 
colorată puternic pe orice suprafață (albă, gri sau neagră, colorată sau 
ba): automat, restul suprafeţei pare a se distanţa într-o direcţie opusă 
cromatic sau valoric, spre complementara petei inițiale; iată de ce este 
importantă culoarea pereţilor pe care se expun tablourile. Dacă 
contrastul cromatic apare chiar şi în prezența unei singure culori 
aşternute pe pânză, cu atât mai firesc este să se producă atunci când se 
aştern două sau mai multe culori. 


* Aceeaşi instabilitate relativă o au şi liniile, formele plane, formele spaţiale, valorile, 
mărimile textura, raporturile de plin-gol etc. 


Un contrast cromatic clar apare întotdeauna când pe o suprafață 
există minimum două culori suficient de diferite între ele pentru a putea fi 
comparate. Cu cât distanţa dintre cele două culori care intră în contrast e 
mai mare, cu atât efectul este mai puternic, iar când distanţa ajunge la 
maximum, între cele două culori se stabileşte o relaţie de polaritate -- 
adică un contrast polar, o opoziție cromatică. E interesant de observat 
însă că opoziția cromatică nu este antagonică, ba dimpotrivă, polii opuşi 
se atrag asemenea polilor plus-minus din electricitate, producându-se 
efectele cele mai puternice“. 

Contrastele polare sunt următoarele: 

- contrastul complementarelor 

- contrastul valoric (numit şi de închis-deschis sau de clarobscur) 
- contrastul termic (numit de obicei de cald-rece) 

- contrastul cantitativ 

Ca urmare a acestor observații, cea mai simplă definiție a 
contrastului de culoare ar putea fi următoarea: numim contrast de culoare 
şirul de efecte specifice produse prin compararea a minimum două culori 
-- şir în care efectul principal este distanțarea reciprocă. Contrastele 
afectează deopotrivă tenta, luminozitatea şi saturaţia culorilor. 

Cei vechi cunoşteau contrastele. Leonardo da Vinci şi-a notat în 
„Tratatul” său (la p. 90): „Orice culoare se vădeşte mai bine prin culoarea 
potrivnică e1”, concretizând apoi: „albul mărginit de o culoare închisă 
face contururile să pară şi mai negre, iar albul şi mai alb”. După câteva 
decenii, Giorgio Vasari scria la rândul lui în „Vieţile...”: „o culoare mai 
deschisă o face să pară mai vie pe cea de lângă ea, iar culorile mohorâte şi 
palide le fac să pară mai vesele pe cele de alături, dându-le parcă o 
înflăcărată frumuseţe”**. Iar pentru Tintoretto, deşi aparținea tagmei 
coloriştilor venețieni, negrul şi albul erau cele mai frumoase culori, 
„deoarece una conferă forță personajelor adâncindu-le umbrele, iar 
cealaltă le scoate în relief”***, 

Dintre marii pictori ai secolului 20 — în general parcimonioşi cu 
declaraţiile --, Matisse afirmă: „Nu pictez lucrurile, ci diferenţele dintre 
lucruri”. Georges Braque o spune în felul său: „Eu nu pictez lucruri, ci 
raporturile lor”****. 


* În arta picturii, opoziţiile mari de orice natură -- de linii, forme, culori (mai ales cele 
distanţate valoric) etc., exprimă stări afective puternice; nu trebuie să mire pe nimeni 
încredințarea pictorului că între alb şi negru se petrece o dramă. 

** Eric Protter, op. cit., p. 55 

*** 1bidem, p.57 

*x** L, Brion-Guerry, Cezanne şi exprimarea spațiului, Ed. Meridiane, Bucureşti, 
1977, p.243 


Contrastele de culoare au constituit obiectul de studiu al mai 
multor oameni de cultură din ultimele secole — Goethe („Teoria culorii”, 
1807), Schopenhauer („Văzul şi culorile”, 1816), Eugene Michel 
Chevreul (care a scris în anul 1829 prima carte despre contrastul 
simultan, surprinzătoare pentru epoca sa) şi mai ales Adolf Hălzel, care 
a formulat întâia oară cele şapte tipuri de contrast. 

S-au ocupat de contraste şi câțiva pictori iluştri: Kandinsky, Klee 
şi Josef Albers (pictor şi teoretician american, provenit de la Bauhaus — 
Weimar). 

Cea mai importantă contribuție la studiul contrastelor o are 
desigur Johannes Itten. În „Arta culorii” (1961), el scrie: „Până astăzi ne 
lipseşte o introducere clară şi fundamentată în practica şi exerciţiile 
necesare explicării efectelor particulare ale contrastelor de culoare. 
Studiul pe care l-am efectuat asupra contrastelor de culoare constituie un 
element important al teoriei culorilor”. Preluând si completând studiile 
lui Holzel, el defineşte contrastele de culoare aşa cum sunt cunoscute 
astăzi: 

1. Contrastul culorii în sine 

2. Contrastul de clarobscur 

3. Contrastul de cald-rece 

4. Contrastul complementarelor 
5. Contrastul simultan 

6. Contrastul de calitate 

7. Contrastul de cantitate. 

„Aceste contraste, precizează Itten, sunt dirijate de legi atât de 
diferite încât fiecare din ele trebuie studiat în particular”*. 

Contrastele diferă între ele prin caracterele specifice, modul de 
formare, acțiunea optică, expresivă şi constructivă. Constituind legea de 
bază a creației artistice, importanța contrastelor cromatice este 
covârşitoare pentru pictură, deoarece fiind omniprezente acolo unde 
există lumină, pictura — ca artă a culorii — nu poate fi concepută în lipsa 
acestora. 

Studiul lor, mai ales în perioada de început este esențial. 

Intuite de geniul lor, cele şapte contraste de culoare se regăsesc în 
operele pictorilor dintotdeauna — începând cu bizonii de la Altamira şi 
continuând prin milenii până în zilele noastre. În fapt, ele sunt singurele 
(şapte) modalităţi în care se poate concretiza o imagine, iar cu cât unul 
sau altul dintre ele se manifestă mai vizibil, cu atât respectiva 
reprezentare picturală este mai pregnantă. 


* Johannes Itten, op. cit., p. 33 


CONTRASTUL CULORII ÎN SINE 


Vorbim despre contrastul dintre culorile puternic saturate. Acest 
contrast creează suprafețe multicolore, intense cromatic şi foarte 
expresive. 

Este cel mai simplu dintre contraste şi poate avea loc în prezența a 
minimum trei culori cât mai diferite între ele (adică depărtate în spectru). 

Contrastul poate fi pus în evidenţă prin trei exerciţii (planşe) ale 
căror efecte vor fi comparate în final: 

1. O suprafaţă în care se alătură* mai multe culori primare saturate la 
maximum — din care rezultă efecte expresive ferme, aproape aspre. 

2. O suprafaţă în care se alătură culorile secundare — aici efectul 
diminuându-se în comparaţie cu precedentul. 

3. O suprafață în care se juxtapun culori secundare şi terțiare — aici 
efectele, deşi se aseamănă, sunt mai slabe decât în planşa precedentă. 

Vom reține deci că cel mai puternic contrast de acest fel are loc 
între culorile primare (roşu, galben, albastru saturate la maximum) şi pe 
măsură ce ne depărtăm de ele forța contrastului scade. 

Dacă culorilor primare folosite în acest contrast le juxtapunem 
alb şi negru, forța expresivă a fiecărei culori creşte, accentuându-i-se 
sinele, caracterul particular. Explicație: 

1. negrul exaltă luminozitatea culorilor vecine, iar albul le amplifică 
saturaţia (chiar dacă le scade luminozitatea); 

2. scad mult influențele reciproce ale culorilor, care se neutralizează 
major, astfel încât caracterul particular al fiecărei culori creşte — motiv 
care justifică denumirea contrastului „în sine”. 

Aşadar, contrastul culorilor în sine câştigă cel mai mare efect 
expresiv dacă se alătură alb şi negru oricăror culori. 

Prin juxtapunerea primarelor cu secundarele poate fi creată o 
mare diversitate de contraste în sine; lipsind alăturările de alb şi negru, 
forța expresivă a contrastului este mai redusă. 

Vom observa că suprafaţa multicoloră creată cu ajutorul 
contrastului culorii în sine se poate îmbogăţi ca expresie şi cu senzațiile 
implicite produse de culorile implicate: tentele calde „vin”, cele reci 
„pleacă”, unele sunt mai grele iar altele mai uşoare, altele sunt calde sau 
reci, uscate-umede etc., etc. 

Valenţe noi se produc şi când variază valorația şi mărimea petelor 
colorate. 


* In exerciţiile obişnuite de juxtapunere, obişnuite în cromatologie, se recurge la mici 
carouri colorate aplatizat. 


Planşă cu alb şi negru juxtapuse primarelor, în care se obţine cel 
mai puternic efect expresiv (Itten, fig. 8): 


Planşă în care albul şi negrul sunt juxtapuse mai multor culori 
care au fost luminate sau nu, cu alb şi negru (Itten, fig. 9): 


Planşă cu culori pure, fără alb şi negru (Itten, fig. 10): 


Specificul expresiv al contrastului: 
- Contrastul produce (în general) efecte tonice, fortifiante, optimiste, 
clare, uneori aspre; îi sunt proprii vitalitatea şi bucuria vieții. 
- Contrastul pare pe deplin potrivit firilor luminoase şi limpezi. 
- Itten nuanţează* caracteristicile contrastului: „Culorile pure primare şi 
secundare exprimă întotdeauna o iradiere cosmică primitivă şi în acelaşi 
timp o realitate solemnă şi materială. lată pentru ce se întrebuinţează tot 
atât de bine pentru o încununare (couronnement) celestă, ca şi pentru o 
natură moartă realistă”. Şi mai departe: „Contrastul culorilor în sine 
poate să exprime la fel de bine o bucurie debordantă, ca şi o tristeţe 
profundă, viața primitivă, ca şi universalitatea cosmică”. 


Exemplificări 
- Purtătoare de buchete (Teba, dinastia XVIII). 
- Miniaturile Evului Mediu. 
- Arta decorativă arabă. 
- Vitraliile medievale (în deosebi capodoperele de la Chartres) şi 
moderne. 
- Duccio: „Naşterea”, vitraliul din 1288. 
- Giotto: „Vizita” şi „Nunta Mariei” (Scrovegni), „Madona Tuturor 
Sfinţilor” (Ufizzi). 


* Op. cit., p. 36 şi urm. 


- Masaccio: „Alungarea din Rai” (Brancacci, după restaurare), 
„Răstignirea” 

- Fra Angelico: întreaga operă — exceptând picturile murale. 

- Piero della Francesca: „Flagelaţia lui Hristos” „Madona cu Pruncul şi 
Sfinţi”. 

- Botticelli:  „Încoronarea Madonei” (tondo), „Plângerea lui Isus” 
(Minchen), „Fecioara cu Pruncul şi Sfântul loan Botezătorul”. 

- Leonardo: „Madonna Litta”. 

- Michelangelo: „Sfânta Familie” (tondo). 

- Rafael: „Madonna Alba”, „Fecioara cu Pruncul” (1505), „Madonna 
della Sedia”(tondo). 

- Griinewald („Învierea”, care după Itten exemplifică întreaga forță a 
contrastului) 

- Hieronymus Bosch: „Grădina plăcerilor” (panoul central), „Paradisul”. 
- Vermeer: „Lăptăreasa”, „Bucătăreasa”. 

- El Greco: „Sfânta Treime”. 

- Nicolas Poussin: „Extazul Sf. Pavel”. 

- Vincent van Gogh: „Autoportret cu pipă”, „Portretul doctorului 
Gachet”, „Stradă în Anvers”. 

- Paul Gauguin: „la Orana Maria”, „Femeie cu floare”. 

- Paul Cezanne: „Natură moartă cu mere şi biscuiţi”, „Vasul albastru”. 

- Henri Matisse: „Marele interior roşu”, „Femeie cu pălărie”, „Portretul 
Doamnei Matisse”, „Dansul”, „Fereastra”, „Colierul de chihlimbar”, 
„Bluza românească”, majoritatea colajelor. 

- Andre Derain: „Le port de Collioure”. 

- Joan Mir6: „Mână prinzând o pasăre”, „Figură şezând”, „Persoană 
aruncând cu piatra într-o pasăre”, „Serată snoabă la prințesă”, „Personaj 
stea”. 

- Picasso: „„Visul”, „Familie de saltimbanci”, „Irei muzicieni”, 
„Jacqueline Rocque 1957”, „Femeie care plânge”, „Portretul Dorei 
Maar”. 

- Wassily Kandinsky : „Munte”, seria de „Improvizații”, „Galben-roşu- 
albastru”, „Acord reciproc”. 

- Piet Mondrian: „Compoziţie în roşu, galben albastru” şi întreaga operă 
de maturitate. 

- Casimir Malevitch: „Suprematism”, 1915. 

- Giorgio de Chirico: „Geniul rău al unui rege”, „Manechinul Turnului 
Roz”, „Cântec de dragoste”. 

- Georges Rouault: „Bătrânul rege”, „Nocturnă (Ghetsimani)”. 

- Fernand Legcr: partea majoră a operei. 


- Raoul Dufy: „Buchet de flori”, „Regata”, „Fereastră la Nisa”. 

- Robert Delaunay: „Oraşul Paris”, „Alergătorii” 

- Marc Chagall: „Eu şi satul”, „„Visătorul”, „Purim”. 

- Franz Marc: „Calul albastru” şi parte din expresioniştii germani. 
- Roy Lichtenstein: „În maşină”, „Blue (Moby Dick)”. 

- Andy Warhol: „Four Campbell”s soup cans”, „Marilyn Monroe”. 


În pictura românească: 

- Ştefan Luchian: „Spălătoreasa”, „Bucătărie la Brebu”, „Peisaj la 
Moineşti”. 

- Theodor Pallady: „Chimonoul galben”, „Nud” (1943). 

- Gheorghe Petraşcu: „Natură moartă. Aur şi argint”, „Casă Ţărănească”. 
- lonȚuculescu: întreaga operă de maturitate. 

- Dumitru Ghiaţă: „[ărănci la târg”, „Târg oltenesc”. 

- Alexandru Ciucurencu: „Femeie culcată”, „Fată citind”, „Natură 
moartă cu ceas”, „Ciclamene”, „Femeie în interior”, „Femeie culcată”. 


Contrastul culorii în sine se regăseşte, de asemenea, în pictura 
țărănească pe sticlă de la noi şi din ţările vecine, în mare parte din arta 
populară (scoarțe, broderii, port, ceramică), în designul industrial şi 


cromatica bunurilor de larg consum (mai ales la cele destinate copiilor, 
inclusiv jucăriile), precum şi la multe afişe, ilustraţii, desene animate şi 
decoraţii ornamentale multicolore. 


CONTRASTUL DE CLAROBSCUR 


Denumirea contrastului este dată chiar de termenul clarobscur: 
clair = deschis, obscur = întunecat (motiv pentru care este denumit 
uneori de închis-deschis). Este contrastul care corespunde luminii şi 
umbrei, astfel că la baza lui stă valoraţia, adică raportul dintre valorile 
deschise şi închise, dintre culorile luminoase şi întunecate — fie ele 
policrome sau monocrome. 

Expresivitatea acestui contrast pretinde o distanţă mare între cei 
doi termeni (închis-deschis), iar când distanţa scade, expresivitatea 
scade şi ea. 

Acest contrast este caracterizat cel mai bine de raportul alb-negru 
-- lucru firesc dacă ne gândim că albul şi negrul sunt limitele extreme 
între care se desfăşoară întregul spectru colorat. 

Este un contrast fundamental, prezent în orice imagine vizuală, 
deoarece fiecărei culori îi corespunde, implicit, o anumită treaptă 
valorică situată între alb şi negru. Fiind un contrast fundamental, 
contrastul de clarobscur este prezent în întreaga istorie a artelor. 

Să observăm că acest contrast desfăşoară două categorii de 
probleme: cele legate de acromatism (sau monocromie) şi cele ale 
tonurilor colorate (cu sau fără amestecuri fizice de alb şi negru). 


1. Clarobscurul acromatic (monocromatic) 


Gamele de alburi, negruri şi griuri se deosebesc net de toate 
celelalte game, prin caracterul lor neutru şi totodată abstract. 

Albul pur şi negrul pur sunt noţiuni teoretice fără corespondent în 
lumea obiectelor naturale, în care cel mai luminos alb este, după cum am 
văzut, sulfatul de bariu (blanc fix), iar cel mai întunecat negru este 
catifeaua neagră (cu 1-2 % luminozitate); pictorii o ştiu, Van Gogh* o 
spunea: „Negrul absolut, la drept vorbind nu se află nicăiri. Negrul, ca şi 
albul intră în compoziția aproape tuturor celorlalte culori şi formează 
nemărginita variaţie de griuri, deosebite ca ton şi vigoare”. Leon Battista 
Alberti simţise forţa albului şi negrului încă la începutul secolului 15: 
ele, afirmă autorul, „fac lucrurile pictate să pară într-adevăr ieşite în 
felief e 

Am văzut cum albul aplicat pe o formă pare că o măreşte, iar 


* Scrisori, Editura Meridiane, 1970, 1, p. 125 
** Op. cit., p. 60 


negrul pare că o micşorează. „Albul nu este culoare, însă are darul de a 
primi orice culoare”, observase* Leonardo, cu atâţia ani în urmă. 
Intradevăr, se comentează astăzi, albul juxtapus unei culori o intensifică 
cromatic şi o întunecă, iar amestecat cu o culoare o decolorează şi o 
răceşte; răcirea culorilor amestecate cu alb (aparținând fenomenului 
numit cianotropie, adică înălbăstrire) a permis multor peisagişti din 
secolele trecute să picteze largi ceruri doar cu alb şi negru, fără pic de 
albastru. 

Negrul juxtapus unei culori o luminează, iar amestecat cu o 
culoare o decolorează şi o întunecă. Parcă în pofida acestui fapt, August 
Renoir trecea negrul printre culori: „Negrul este una dintre „culorile cele 
mai importante (...). Greşeala „pompierilor” era aceea de a nu vedea 
decât negru şi încă negru pur. Natura însă nu poate suferi puritatea (...). 
Aşa încât trebuie să folosim negrul, dar să-l amestecăm, ca în natură”**. 

Dar albul şi negrul sunt totuşi non-culori, iar atunci când le găsim 
intercalate între mai multe pete colorate, ele îşi păstrează caracterul, 
ambele rămân pauze acromatice care exaltă culorile învecinate. 

Iată cele două exemple de clarobscur acromatic, primul pe alb- 
gri-negru, al doilea pe tonuri derivate din alb-albastru (Itten, fig. 11, 12). 


* Leonardo da Vinci, Tratat despre pictură, Editura Meridiane, Bucureşti, 1971 
** Jean Renoir, Renoir - zbucium şi creație, Ed. Univers, Bucureşti, 1971,p. 137 


Amestecul de alb şi negru creează griuri neutre — fiecare din ele 
avându-și distincţia lor, dar fiind oarecum lipsite de „personalitate” 
atunci când au vecini puternic saturați. Aceste griuri neutre pot însă 
îndeplini rolul de pauze acromatice, necesare economiei tabloului. Când 
glisează pe nesimţite între alb şi negru, trec printr-un lung şir de trepte 
valorice, degradându-se* într-un sens sau altul. lată două benzi 
monocrome, alăturate, în care se pleacă de la extremele albe spre centrul 
negru, şi invers: 


Este evident că un gri neutru nu are încărcătură cromatică 
proprie, dar se animă cromatic, indirect, lângă o culoare intensă (cu care 
intră în contrast simultan), lăsând impresia că împrumută cromatism, 


* La noi, în limbajul obişnuit există trei înțelesuri ale termenului degradeu: a. în sensul 
comun se referă la slăbirea purității şi luminozităţii unei culori (culoarea se deplasează 
descendent), b. într-un sens special (franc. degrade), indică luminarea unei culori cu alb 
(culoarea se deplasează ascendent pe scara valorică) şi c. alt sens, admite deplasarea 
unei tente colateral (spre alb sau negru). 


tinzând totodată spre complementara culorii juxtapuse. 

Practic, griuri neutre se pot obţine din alb şi negru, din amestecul 
primarelor (la care se adaugă puţin alb) şi din amestecul oricărei perechi 
de complementare (dacă se respectă anumite proporții -- altfel rezultă 
griuri colorate). Adăugând puţină culoare griurilor neutre (mai deschise 
sau mai închise), rezultă game bogate de griuri colorate, subtile şi 
rafinate. 

O ultimă remarcă: aşa cum am observat deja din fig. 12, 
contrastul de clarobscur poate fi obținut — teoretic -- pe baza oricăreia din 
cele şase culori, în fiecare caz putându-se obţine scări valorice 
monocrome (însă cu cât culoarea este mai luminoasă, cu atât va fi mai 
redusă scara ei valorică, galbenul având-o minimă, iar violetul, maximă). 


Exemplificări 

Există un foarte mare număr de opere construite pe baza albului, 
negrului şi a griurilor intermediare: 
- tuşurile extrem orientale 
- gravurile necolorate în lemn, metal, piatră etc. 
- desenele necolorate executate în orice material şi în orice stil -- unele 
picturi moderne (pop-art, op-art etc.) şi experimente contemporane 


În aceeaşi ordine de idei, să remarcăm faptul că anumiţi artişti 
cultivă fie monocromiile ridicate spre alb, fie dimpotrivă, pe cele scăzute 
— inclusiv negrul, aplicat în pete mari, ca rapel cromatic. Dintre primii ne 
amintim opera portughezei Vieira da Silva, care a fructificat efectele de 
alburi şi griuri aplicate pe mari suprafeţe; şi desigur, compatriotul nostru 
Nicolae Grigorescu, pictorul care spre sfârşitul vieţii a traversat aşa 
numita „perioadă albă”. Americanul Jasper Johns nu se sfieşte ca, în 
„Steag alb” să picteze (folosind encaustica şi colajul) în griuri calde şi 
luminoase contrastantul drapel al SUA, iar compatriotul său, Jackson 
Pollock, părintele expresionismului abstract, realizează seriile sale de 
„drip paintings” (numite şi „action paintings”), acele cunoscute 
păienjenişuri obținute din tuşe stropite sau scurse, care amestecându-se 
optic dau varietăți nebănuite de gri. Probabil că cel mai departe a ajuns 
rusul Kazimir Malevici, în dorința sa de a crea o artă a senzaţiei pure, 
senzația de „lipsă a obiectului”, pictând „Compoziţie suprematistă: Alb 
pe alb” „adică o pânză albă, şi „Elemente suprematiste. Două pătrate”, în 
care alătura două pătrate negre pe un fond alb. În schimb, Sebastiano del 
Piombo pictase în „Portretul lui Pietro Aretino” „cinci sau şase feluri de 
negru, folosite pentru a imita catifeaua, mătasea, hermina, damascul şi 


stofa, precum şi barba”*. Van Gogh** descifrase „cel puţin douăzeci şi 
şapte” de negruri la Frans Hals. Josef Albers a obținut, din linii negre 
aplicate pe un fond alb, efecte marcate de clarobscur în „Io monte 
Alban”. Hans Hartung, într-o perioadă târzie a pictat opere aproape 
negre, suflate cu pistolul (Beaubourg, Paris), iar Pierre Soulages a 
juxtapus mari pete negre peste fonduri perfect albe. „Produc mereu, mai 
ales, într-o singură culoare şi totdeauna în combinaţii no”, declară Paul 
Klee***. Monocrom, pe brunuri, şi-a pictat Andre Derain „Masa de 
bucătărie”, la fel Andre Masson, care şi-a lucrat „Caii morţi” pe bejuri. 
Piet Mondrian a folosit în „Compoziție Nr. 10” doar alb şi negru. Cei 
Mari nu au prejudecăţi. 

În pictura secolului 20, negrul intercalat ca pată de culoare a tentat pe 
mulţi dintre marii creatori. În opera unui Fernand Leger sau Gheorghe 
Petraşcu, într-un mod sau altul, negrul « desenează » petele de culoare. 
Georges Braque şi-a marcat mari insule de negru în „Pictorul şi modelul 
său”, „Femeie la şemineu”, „Șemineu”, „Aria de Bach”, „Doamnă cu 
pălărie”, „Salonul”. Joan Mir6, de asemenea: „Doamnă albă”, 
„Dansatoare spaniolă” etc. La fel, Paul Klee („Întoarcerea la peşte”), W. 
Kandinsky («Due, ec. »), şi Arshile Gorky („Garden in Soch'”). 
Implicându-şi întregul corp în „măturarea” pânzei, Franz Kline pictează 
în alb-negru „Tabloul numărul 7”. 


2. Clarobscurul policrom 


Clarobscurul colorat pune probleme mai speciale. 

Pentru înțelegerea acestora, să analizăm scala cu 12 trepte a lui 
Itten (fig. 15), care etalează corespondenţa dintre griurile acromatice 
rezultate din alb-negru (situate în stânga, pe verticală) şi culorile 
spectrului — luminate până la alb şi întunecate până la negru. 

Observăm din scala imaginată de Itten că saturația maximă a 
culorilor diferă după gradul lor de luminozitate: G=4, 0=6,R= 3, 
V=8, A=9, Vi=10, 

Cu această ocazie vom menţiona meritul lui Goethe, căruia îi 
venise ideea unei asemenea scale cu două sute de ani în urmă; în scala 
lui, valorile numerice ale culorilor (socotite în sens invers) sunt: G=9, 
O0=8,R=6, V=6,A =4, Vi= 3. După câte se vede, pentru ambii autori 
galbenul este culoarea cea mai deschisă şi violetul cea mai închisă -- deşi 


* Giorgio Vasari, Vieţile..., p. 196 
** Scrisori, |, p. 304 
*** Felix Klee, Paul Klee, Ed. Meridiane, Bucureşti, 1975, p.95 

creşterea-scăderea spre limitele extreme de alb-negru este inversată. 

Să mai observăm că o culoare nu poate fi luminată cu alb sau 
întunecată cu negru decât până la un anumit punct, dincolo de care 
culoarea se modifică, devine inexpresivă sau se transformă în altceva 
(galbenul devine oliv, iar roşul, violetul şi albastrul se anihilează prin 
luminare cu alb). De aici tragem concluzia că există un punct anume - 
marcat cu steluțe, în care fiecare culoare îşi manifestă în mod plenar 
specificul, un specific pe care dacă vrem să-l păstrăm suntem obligați să 
pivotăm doar în preajma acelui punct. 

Pentru familiarizarea discipolului cu alcătuirea tonurilor 
deschise şi închise, Johannes Itten propune două exerciţii, în care se 
pleacă de la tonurile centrale — galben şi albastru (fig. 13,14); 


Vom adăuga în continuare că eclerajul are anume implicații 
asupra clarobscurului colorat, pentru că atunci când intensitatea 
radiaţiilor luminoase scade mult, coborând la ceea ce se numeşte lumină 
crepusculară (fapt pomenit deja) --, culorile roşu, oranj, galben se rup, iar 
culorile albastru şi violet par a se întări. Aşa stând lucrurile, creatorul va 
rămâne cu două învățăminte: la modul optim, fiecare tablou ar trebui 


expus în lumina în care a fost lucrat*, iar lucrările clasice executate în 
clarobscur colorat, unde predomină culorile calde, suportă numai o 
lumină scăzută, adică lumina în care au fost executate; etalate într-o sală 
cu lumină vie se falsifică cromatic, devin violente şi îşi pierd „misterul”. 
Să ne închipuim pentru o clipă „Aman implorând iertare Esterei”, una 
din capodoperele lui Rembrandt, aflată la Muzeul nostru Naţional, 
expusă în piaţa publică! 

O altă problemă deosebită este cea a imixtiunii contrastului 
simultan, care face ca griurile neutre să se coloreze optic alături culorile 
cu acelaşi grad de luminozitate. O mai pomenim, fiindcă nu poate fi 
neglijată. Prin urmare: 

- dacă vrem să păstrăm griurile neutre, le vom juxtapune unor culori cu 
alt grad de luminozitate (situaţie în care influența cromatică asupra 
griurilor va fi minimă); 

- şi invers, dacă alăturăm griurile neutre unor culori la fel de luminoase, 
ele se vor colora indirect. 


Specificul expresiv al contrastului 
- Efecte dramatice, nelinişte, mister, efecte scenografice. 
- Este contrastul cel mai potrivit pentru temperamentele pasionale, 
frământate, neliniştite. 


Exemplificările abundă -- inclusiv în arta secolului 20 (ceea ce 
este poate surprinzător pentru unii): 
- Picturile rupestre: plafonul marii săli de la Altamira, taurii din marea 
sală de la Lascaux, „Vânatoarea mistreţului” (Africa de Sud), picturile de 
la Tassili etc. 
- Ceramica pictată în Grecia antică. 
- „Pariziana” (Cnossos). 
- Picturile murale din vila misterelor (Pompei). 
- Picturile lucrate în encaustică de la Fayoum. 
- Mantegna :,,Crist mort”, „Sfântul Sebastian”. 
- Leonardo da Vinci : întreaga operă de maturitate 
- Tiţian: „Lavinia Vecellio” 
- El Greco: „Laocoon”, „Răstignirea”. 
- Caravaggio: „David ţinând capul lui Goliat”, „Vocaţia Sf. Mater”, 
„Convertirea Sf. Pavel” 


* Este de observat că şi lumina naturală, diurnă, are totuşi mici variații cromatice: la 
răsărit este uşor roşcat-violacee, la prânz este mai rece, uşor albăstruie, iar la apus 
devine foarte caldă, galben-oranjie. 


- Rembrandt: „Omul cu casca de aur”, „Aman implorând iertare Esterei” 
şi întreaga operă pictată după „Rondul de noapte”; inclusiv desenele 
lucrate în diferite tehnici. 
- Hieronymus Bosch: „Corabia nebunilor”, „Ladul”, „Crearea lumii” . 
- Lucas Cranach: „Lucreţia”. 
- Alţi artişti iluştri, ca Georges de la Tour, Louis le Nain, Zurbaran, 
Ribera, William Turner (pe care Itten, îl socoteşte „primul pictor abstract 
din pictura europeană” --p.11). 
- Francisco de Goya: întreaga operă, cu o subliniere asupra picturilor din 
„Quinta del Sordo”. 
- Pablo Picasso: „„Guernica”,,,Masacrul din Coreea”, „Celestina” , „La 
vie”, „Portretul lui Ambroise Vollard” etc. 
- Georges Braque: „Pasărea la cuibul său”, „Peştii negri”, „Salonul”, 
„Atelier” şi majoritatea operei. 
- Cazimir Malevitch: „Compoziţie suprematistă: alb pe alb”. 
- Marcel Duchamp: „Nud coborând o scară, nr.2”, „Tânăr trist într-un 
tren”. 
- Georges Mathieu: „Marele algoritm alb”. 
- Suprarealiştii Max Ernst („Oraş pietrificat”), Rene Magritte („Omul 
din larg”) şi Salvador Dali („Cavalerul morţii”, „Premoniţia războiului 
civil”, Somnul”). 
- Yves Tanguy: „Dormeuse”, „Pentru a rupe echilibrul”. 
- Partea majoritară a operelor unor mari artişti a1 secolului 20: Georges 
Rouault, Maurice Vlaminck, Amedeo Modigliani, Pierre Soulages, Hans 
Hartung, Maurice Utrillo, Vieira da Silva, Jackson Pollock, Franz Kline, 
Victor Vassarely, Willem de Kooning, Giorgio Morandi. 

Si în pictura românească prezentul contrast se găseşte uşor, la 
clasici, ca şi la contemporani. Câteva referinţe: 
- Nicolae Grigorescu: „Drum greu”, „Roşior călare”, „Atacul de la 
Smârdan (studiu)”, portretele, peisajele (incluzând, desigur, „perioada 
albă”). 
- Ion Andreescu: „larna în pădure”, „Stejarul”, „Iarna la Barbizon”, 
portretele etc. 
- Stefan Luchian: „Ghereta Filantropiei”, „Zugravul”. 
- Gheorghe Petraşcu: „Autoportret, 1923”, „Natură moartă, 1940”, 
„Palatul Molibieri”. 
- Theodor Pallady: „Pont Neuf”, „Pe cheiul Senei”, „Place Dauphine”. 
- Camil Ressu: „Cosaşi odihnindu-se” etc. 
- Corneliu Baba: întrega operă de maturitate. 

Acestor exemple li se adaugă, de asemenea, designul multor 


articole de uz casnic (vase de bucătărie, obiecte de aluminiu eloxat, 
maşini de gătit, articole electrocasnice etc.).. 


Trei recomandări cu caracter general: 

1. Contrastul de clarobscur se pretează la un cromatism redus, baza lui 
fiind opoziția dintre deschis-închis. 

2. Pentru a păstra unitatea şi claritatea unui tablou lucrat în clarobscur 
cromatic sau acromatic este important să restrângem valorile în două- 
trei-patru grupe distincte (eventual în cele trei valori clasice: pentru 
zonele de lumină, umbră şi fond). 

3. Dacă vrem să ne păstrăm griurile neutre, le vom alătura unor culori cu 
luminozități distanţate (şi invers, dacă le înconjurăm de tonuri cu valori 
apropiate, contrastul simultan le va colora indirect). 


EA 


Păstrându-ne la acelaşi nivel general, constatăm faptul că suntem 
în prezența unui contrast de bază în percepţia volumului obiectelor şi a 
profunzimii lor spaţiale. 

Un exemplu edificator: dacă observăm trei sfere egale distribuite 
în profunzime (una aflată în prim plan, a doua dispusă la o distanță 
medie, iar a treia aflată în depărtare) constatăm că în primul plan 
contrastul dintre lumină şi umbră este foarte puternic, iar pe măsură ce 
sfera se îndepărtează de noi contrastul valoric scade, tinzând spre gri — 
aşadar părând să se „dizolve”, aparent, în aerul interpus. Rămânem cu 
două concluzii: 1) datorită raportului valoric definim volumul obiectelor 
şi 2) cu ajutorul aceluiaşi raport, le localizăm spaţial. 

Mergând mai departe, este cazul să reamintim noțiunile de spațiu 
real şi spațiu plastic. 

„Spaţiul real” este considerat a fi una din formele de bază ale 
existenței materiei, inseparabilă de materie. Acest spaţiu poate fi 
determinat prin măsurarea celor trei dimensiuni bine cunoscute: 
înălțimea, lățimea şi profunzimea; folosindu-ne de ele putem stabili 
situația (forma, mărimea, locul, distanţa) în care coexistă componentele 
lumii reale. 

Acest tip de spațiu poate fi perceput de orice om cu vedere 
normală. 

„Spaţiul plastic ” este o convenţie, o interpretare a spațiului real, 
făcută cu mijloacele de expresie ale artei plastice: formă, culoare, 
valoare etc. EI este un spațiu fictiv, creat de artist şi articulat cu ajutorul 


elementelor de limbaj* specific (beneficiind ca atare de „gramatică şi 
sintaxă”), adică cu ajutorul unor convenţii formale. Este aşadar un spaţiu 
convențional. Tabloul nu copiază realitatea, ci o re-creează, în fapt o 
sugerează. 

Spaţiul plastic este dificil de perceput în lipsa unei educaţii a 
ochiului. 

La începutul secolului 20 reprezentările renascentiste ale 
spațiului real, bazate pe postulatele lui Euclid, s-au modificat. Spaţiul 
plastic a suferit la rândul lui o firească „punere la zi”, corespunzătoare 
stadiului contemporan al cunoaşterii. Astfel: 

- modeleul clasic, bazat pe valorație -- mijloc eficace de reprezentare a 
vechiului concept spaţial -- a început a fi mai puțin utilizat; lipsa 
modeleului clasic i-a indignat încă pe contemporanii lui Edouard Manet, 
care o pictase pe „Olympia” în 1863, deschizând astfel drumul 
decorativismului în pictura europeană; 

- tabloul este construit tot mai mult prin culoare, care devine astfel 
principalul solist însărcinat cu transmiterea mesajului plastic. 

Tendinţa dominantă în secolul 20, afirmată cu indiscutabilă 
autoritate de Matisse, pare a fi restrângerea la primele două dimensiuni 
tradiționale: înălțimea şi lățimea; se tinde spre reducția imaginii la 
primul plan -- lucru perfect posibil, deoarece primul plan conţine 
suficiente elementele utile pentru construirea ei. 

Se trece astfel de la redarea spațiului, la sugerarea lui, aceasta 
fiind pentru observatorul atent una din tendințele artei moderne şi 
contemporane**. 

Să remarcăm, în încheiere, că arta sugestiei spaţiale nu e de fel 
nouă, întrucât unele mari stiluri de până la Renaştere cultivă viziunea 
decorativă, bidimensionalul: arta egipteană, arta bizantină, arta arabă, 
arta unor popoare primitive etc. 


* „Cine spune artă, spune limbaj. Şi un limbaj, fie vorbit, fie pictat, nu e nici odată un 
lucru al cărui sens să apară imediat tuturora, el este un lucru elaborat, construit, 
„artificial”, pe care n-ajungi să-l înţelegi decât după ce ai învăţat un vocabular, o 
sintaxă”. Joseph-Emil Muller, Arta modernă, Editura Ştiinţifică, Bucureşti, p. 30 

** Această tendinţă a generat curente noi, definitorii pentru secolul 20. W. Kandinsky o 
semnala încă din 1910: “Renunţarea la figurativ şi unul din primii paşi făcuţi în 
imperiul abstracțiunii a avut loc în sistemul de raporturi grafico-picturale prin 
excluderea dimensiunii a treia, adică prin efortul de a păstra „tabloului ” caracterul de 
pictură pe suprafață. Modelarea a fost eliminată. În acest fel obiectul real se deplasa 


spre abstracţie”. (Op. cit.,p.91) 


CONTRASTUL DE CALD-RECE 


Numele contrastului îl şi descrie totodată: este contrastul dintre 
culorile calde şi reci — tentele respective putând să fie de tip 
complementar, sau nu. 

Denumirile de cald-rece, date culorilor, pot stârni însă întrebarea 
dacă nu cumva respectivele etichetări sunt mai mult decât simple 
convenţii de limbaj pictural. Nu cumva se poate vorbi şi despre altceva în 
acest sens, eventual chiar despre anumite corespondențe fiziologice 
obiective? 

Încercând să lămurescă aceste întrebări, Itten a născocit un test 
interesant, cerând unui grup de funcționari să lucreze într-o încăpere 
zugrăvită în roşu-oranj (vermillon), iar altuia, într-una zugrăvită în 
albastru-verzui (turcoaz) - aşadat împrejurați de cea mai caldă şi de cea 
mai rece culoare a spectrului. La sfârşitul zilei, opiniile subiecților 
privitor la temperatura ambianţei au diferit de la un grup la altul cu trei- 
patru grade, celor din prima sală părându-li-se atmosfera mai caldă decât 
celorlalți*. S-ar putea conchide, prin urmare, că roşul de Saturn 
activează întrucâtva circulaţia sanguină, iar albastrul de mangan o 
calmează. (Testul ne readuce în minte faptul că roşul se învecinează în 
spectru cu razele infraroşii, care sunt purtătoare de energie calorică, 
precum şi conotaţiile impresive ale culorilor). 

Realitatea fenomenului pare să fi fost demonstrată de Itten şi 
printr-un alt experiment  -- unul în care subiectivitatea celor testați nu 
mai joacă vreun rol. Pereţii unui grajd care adăpostea cai de curse au fost 
zugrăviți în culorile pomenite mai înainte, adică o jumătate în roşu-oranj, 
iar cealaltă jumătate în albastru-verzui; surpriza a fost că, după alergătura 
extrem de solicitantă a cursei, caii reveniţi în jumătatea rece s-au liniştit 
foarte curând, pe când cei din jumătatea caldă s-au calmat cu greu; ba mai 
mult, muştele au migrat în sala roşie. 

Rezultatele celor două teste pot fi desigur comentate, dar pare 
sigur faptul că, dincolo de implicaţiile lor estetice, culorile (în fapt, 
lumina) acționează profund nu numai asupra fiinţelor, oricare ar fi ele, ci 
şi asupra regnului vegetal.. 

Revenind la problema în discuţie, o observaţie cu caracter 
general: în sânul fiecărei culori „căldura” variază; astfel un vermillon 
este mai cald decât un roşu cadmiu, galbenul de crom este mai cald decât 
cel citron, verdele de crom e mai cald decât smaragdul, iar ultramarinul 


* Cromoterapeuţii o ştiu: lumina roşie excită inima, iar lumina albastră, dimpotrivă. 


mai cald decât manganul etc. Şi totuşi, global vorbind, roşul şi galbenul 
aparțin culorilor calde, verdele şi albastrul celor reci. 

Încercând să definim totuşi termicitatea reală, observăm cum 
primele trei culori din spectru sunt calde, pivotând în jurul imaginii 
focului: R,O,G; ultimele trei sunt reci, amintind cerul, gheaţa şi apele 
răcoroase: A, V, Vi. Culorile calde merg de la G spre O şi R, iar cele reci de 
la V spre A şi Vi, dezvoltându-se într-un sens sau altul, încălzindu-se sau 
răcindu-se. În cercul cromatic cu 12 culori al lui Itten culorile calde sunt : 
G, G-0, 0, R-O,R, R-Vi, iar cele reci sunt: G-V, V, A-V, A, A-Vi, Vi*. 

Axa despărțitoare dintre cald şi rece este G-Vi. 

Polii termici, care ctalează contrastul maxim, sunt: R-O (adică 
roşul de Saturn, culoarea cea mai caldă) şi A-V (deci oxidul de mangan, 
culoarea cea mai rece). 

Reprezentarea schematică a ideilor lui Itten este următoarea: 

axa cald - rece 


polii termici 


* Camil Ressu o spune mai „cald”: „În natură deosebim două grupe de tente: tente 
calde, care începând de la galben închis merg spre roşu până la brun, şi tente reci care 
pleacă de la alb şi galben deschis, trec prin verde, albastru şi ajung la negru (...). 
Oriunde se află o culoare rece, alături descoperim în contrast tonuri calde” (Eric Protter, 
Pictori despre pictură, Ed. Meridiane, p. 223,224). 


Pe de altă parte, este interesantă comparaţia acestei reprezentări 
cu alte puncte de vedere. Cercul lui Rood, cu 10 culori şi cercul lui 
Holzel, cu 8 culori arată astfel: 


G verzui 


a 


A de Prusia 


Ultramarin 


Purpuriu 


i 
4 


A de Prusia 


Adoptând punctul de vedere al lui Johannes Itten, să observăm că 
-- în cercul lui cu 12 culori --, tentele G şi Vi, deci culorile de graniță 
dintre zona caldă şi rece, sunt oarecum ambigui, ele putând intra atât în 
acordurile calde cât şi în cele reci. Acest lucru se poate proba uşor, 
acoperind succesiv cu hârtie albă câte una din cele două grupe. Singura 
modificare notabilă o suferă violetul, care devine cald pe un fond 
albastru şi rece pe un fond roşu. 

Vi Vi 


Trecerea, în cercul cu 12 culori, de la un pol termic la altul (RO- 
AV) se poate realiza de pictor pe două căi: 


1. Prin zona culorilor închise, caz în care trecerea se face în mod normal: 
RO-R-RVIi- Vi-AVi-A-AV. 

2. Prin zona galbenului, caz mai special, în care pictorul este obligat să 
recurgă la un artificiu, anume să crească luminozitatea celorlalte culori 
spre cea a galbenului: RO-0-GO-G-GV-V-AV. 

Din practica de atelier ştim că încărcătura caldă sau rece a 

oricărei culori este variabilă şi că orice culoare fluctuează, îşi modifică 
temperatura spre cald sau spre rece, în funcție de culoarea vecină 
(datorită contrastului simultan). Cu această ocazie au loc două 
fenomene: 
1. Distanţarea termică — caz in care culoarea caldă devine şi mai caldă, 
iar cea rece şi mai rece; faptul devine evident dacă privim un gri cald 
aşezat lângă un gri rece, iar alături, acelaşi gri cald juxtapus unui gri 
neutru: 


Gri cald Gri rece 


Gri cald Gri neutru 


2. Nuanţarea fiecărei culori spre complementara celeilalte devine 
vizibilă dacă privim un R juxtapus unui A şi acelaşi R lângă un G; în 
primul caz roşul va tinde spre oranj, şi A către V, iar în al doilea R tinde 
spre Vi şi G spre V: 

R A R G 


Contrastul de cald-rece creează senzaţii polare, dintre care cea 
mai puternică este senzația de căldură-frig. Nu este singura. lată 
senzațiile polare ale acestui contrast, rezultate exclusiv din raportul de 
culoare şi fără nici o imixtiune figurativă (expuse în ordinea cald-rece): 

- căldură-frig 

- însorit-umbrit 
- Jos-sus 

- terestru-aerian 
- greu-uşor 

- uscat-umed 


- opac-transparent 
- agitat-calm 

- aproape-departe 
- mare-mic 

Grupate, sugestiile cele mai importante din punctul de vedere al 
pictorului sunt cele legate de redarea spaţiului, al volumului şi mărimii: 

- culorile calde vin, cele reci pleacă (fiind utile pentru redarea planurilor 
apropiate şi îndepărtate); 

- culorile calde sugerează partea însorită, cele reci partea umbrită (adică 
lumina şi umbra unui corp, elemente cu ajutorul cărora pictorul redă 
volumul corpurilor); 

- acelaşi obiect, dacă este colorat în culori calde pare mai mare, iar în 
culori reci pare mai mic. 

Pe baza acestui contrast Cezanne a inventat modulația, adică 
sugerarea spaţiului şi a volumului prin culoare (condiţionată de 
apropierea distanțelor valorice). 

Pentru realizarea modulaţiilor — aceste subtile şi rafinate pasaje 
dintre culorile pure — se poate recurge la oricare tonalitate, cea mai 
favorabilă rămânând însă zona cu luminozitatea mijlocie. 

Efectele contrastului de cald-rece depind şi de saturația culorilor, 


care le modifică temperatura: albul amestecat fizic în culori le răceşte. 
lată cât de cald este un galben mediu față de acelaşi galben în care s-a 
introdus puţin alb: 


Pictorul poate utiliza contrastul de cald-rece potrivit 
temperamentului propriu: 
1. - Prin juxtapuneri îndrăzneţe de pete -- din care rezultă efectele cele 
mai puternice, întrucât sunt cuprinşi polii termici RO-AV (Itten fig. 20): 
2. - Prin modulaţii, care produc raporturi subtile, rezultate din 
menţinerea unităţii valorice. 


Modulaţiile pot fi făcute în tonalități închise sau deschise, dar cea 
mai avantajoasă este o luminozitate medie; apare riscul denaturării 
caracterului culorii de bază dacă nu se respectă următoarea regulă: 
culoarea de bază de la care se pleacă se poate deplasa spre stânga sau spre 
dreapta (adică spre cald sau spre rece) cu cel mult două arii din cercul cu 
12 culori. Două exemple (Itten fig. 21,22): 


- Un acord care are culoarea de bază AV trebuie să se rezume numai la 


ariile V,GV (din direcţia galbenului) şi la A, AVi (din direcția albastrului). 
- Când culoarea de bază este RO acordul poate cuprinde numai O,GO (în 
spre G)şi R,RVI (înspre V). 


Recomandare: întrucât contrastul de cald-rece este adesea concurat 
de contrastul de clarobscur, pentru evitarea confuziilor e bine ca tentele 
utilizate să aibă valori apropiate; ideea a mai fost enunțată atunci când s- 
a vorbit despre opţiunea trecerii de un pol termic la altul. Regula 
generală pentru orice contrast este fortificarea contrastului de bază al 
tabloului şi diminuarea celorlalte. 


Specificul contrastului 

- Strălucire cromatică, sugestii de ireal (generate de apropierea valorică a 
tonurilor). 

- Este cel mai muzical contrast, întrucât cultivă în deosebi culorile pure. 

„Printre celelalte contraste de culoare, contrastul de cald-rece foloseşte 
culorile cele mai strălucitoare. EI permite obținerea cu ajutorul culorii a 
unei muzici magnifice”* . 

- Vitraliile, cu strălucirile lor intense şi pure, etalează specificul acestui 
contrast la modul cel mai spectaculos. 


Exemplificări 
- Vitraliile, în general şi în deosebi „La belle verriere” de la Chartres 
- Hieronymus Bosh: „Sf. loan din Patmos”. 
- Mathias Griinewald: „Concertul îngerilor” (unde contrastul îşi dă 
măsura plenar, sugerând o aleasă muzicalitate, „o atmosferă celestă şi 
divină” — după Itten). 
- El Greco: ,„„Vedere din Toledo”. 
- Antoine Watteau: „Indiferentul”. 
- William Turner: „Castelul Norham, răsărit de soare”, „Apus de soare 
peste lac”, „Răsărit de soare cu monstru marin”. 
- Claude Monet: „Impresie — răsărit de soare”, „Catedrala”, seria 
„Catedralelor din Rouen”, „Parlamentul Londrei în ceaţă”. 
- Georges Seurat: „Sena la Grande Jatte”, „Fort Sanson, Grandchamp, 
1885”. 
- Alfred Sisley: „Catedrala din Moret”. 
- Camille Pissaro: „Livada”, „Vedere din Chaponval”. 
- Vincent van Gogh: „Autoportret, 1889” 
- Paul Gaugain: „Bonjour, Monsieur Gaugain”. 
- Paul Cezanne: „Baigneuses, 1902”, „Marele pin, 1895”, „Trei pini 
lângă Aix”, seria de „Munţi St. Victoire”, „Mere şi portocale”. 
- Auguste Renoir - „Le moulin de la galette”, „Doamna Monet citind 
ziarul”, „Nud, 1910”. 


* Itten, op. cit., p.47. 


- John Constable: „„Wivenhoe Park” . 

- Pierre Bonnard: „Sala micului dejun”, „Paradisul pamântesc”, 
„Ferma”, „Vara la St. Tropez”, „Femeie la oglindă”, „Fereastra”. 

- Robert Delaunay: “Ferestre simultane”, “Soare, lună”. 

- Georges Braque: „Natură moartă — 1909”, „La Roche — Guyon, 1909”. 

- Henri Matisse: „Femeie pe sofa”, „Soare, lună”, „Peşti roşii şi o 
sculptură”. 

- Pablo Picasso: „Peisaj din Horta de Ebro”. 

- Raoul Dufy: „Tribut lui Mozart”. 

- Haim Soutine: „Zi cu vânt la Auverre”. 

- Nicolas de Stacl: „Compoziţie” (1959). 

- Paul Klee: „Două sihăstrii campestre”, „Hammamet şi moscheea sa”, 
„Eflorescenţă feerică”, „Peisaj lângă Pilamb”, „Cristalizare 
fizionomică”. 

- Marc Chagall: „Autoportret, 1959”, „Flori aniversare”. 

- Jackson Pollock: „Shimering Substance”. 


În pictura româneasca: 
- Nicolae Grigorescu: „Femeie la malul mării”. 
- Theodor Pallady: „Autoportret”. 


- Gheorghe Petraşcu: „Marină”, „Peisaj la Turtucaia”, „Portretul 
Marianei”, „ Veneţia” . 

- Francisc Șirato: „Înaintea oglinzii”. 

- Nicolae Tonitza: „Nud”. 

- Ion Țuculescu: „Ruginile toamnei”, „Ochi negri într-un ocean oranj”. 

- Alexandru Ciucurencu: „Nud cu ghitară”, „Vas cu pensule şi flori”, 
„Sălcii”. 


Alte utilizări: reclame publicitare care fructifică senzațiile 
specifice (mare, munte etc), zugrăveli şi vopsitorie (cu aplicații specifice 
în spitale, şcoli, uzine, spaţii particulare). 


CONTRASTUL COMPLEMENTARELOR 


Vorbim despre un contrast fundamental a cărui prezenţă în orice 
imagine este implicită, datorită construcției anatomo-fiziologice a 
ochiului. Ar fi prea simplu însă dacă l-am defini doar prin opoziția 
tentelor aflate în triada perechilor de complementare (fundamentale), 
binecunoscute de cei care pictează. În fapt, complementarele sunt - 
pentru a-l cita pe Itten*, orice pereche de „două culori pigmentare al 
căror melanj dă un gri-negru cu un ton neutru”. (Cu acest prilej ne vom 
reaminti şi reversul: amestecul a două complementare din gama 
culorilor-lumină reface lumina albă, diurnă). 

Contrastul complementarelor a fost semnalat cu Soo de ani în 
urmă de Leonardo da Vinci, dar demonstraţia lui ca fenomen fiziologic o 
face Charles Bourgeois (1813). 

Realitatea lui poate fi demonstrată uşor: 

1. fie privind unu-două minute un disc roşu aplicat deasupra unui suport 
alb (acromatic), prilej cu care vom observa că discul se aureolează în 
verzui (iar aureola discretă scade şi dispare pe măsură ce se depărtează de 
disc); 

2. fie, după unu-două minute de contemplare, mutându-ne rapid privirea 
de pe un disc roşu pe o suprafaţă albă aşezată alături, pe foaia albă apare 
un disc verzui. 

Înlocuind roşul cu celelalte două culori primare, vor apărea 
aureole de culoarea complementarelor acestora. 

Realitatea acestui fenomen este probată şi de un alt test: dacă în 
spectrul cromatic ieşit prin prisma de cristal folosită la dispersie de 
Newton vrem să aflăm complementara oricărei culori, mai întâi o izolăm 
pe aceasta de celelalte, iar restul de cinci culori le captăm cu o lentilă. De 
exemplu, izolând R şi captând OGVAVIi, rezultă culoarea V, care este 
complementara roşului. 

Ca urmare a acestor experienţe conchidem că ochiul nostru simte 
nevoia complementarelor, le cere, iar dacă nu i se oferă şi le produce 
singur. Explicaţia fenomenului este oboseala grupei de celule vizuale 
specializate pentru culoarea contemplată, oboseală care dezechilibrează 
energetic ochiul; pentru a restabili echilibrul pierdut, grupa celulelor 
vizuale specializate pentru culoarea complementară reacţionează 
producând ele însele aureola respectivă**. 

* Op. cit,p.49 
** Deşi această explicaţie nu-i satisface în întregime pe cercetători, este plauzibilă, 
fenomenul ca atare fiind întru totul cert. 


Se consideră că există trei perechi de complementare 
fundamentale primare* : 
R-V, G-Vi, A-O 

În cercul cu 12 culori la care ne referim de obicei mai există şi trei 
perechi de complementare secundare: 
RVi- GV, GO-AVI, AV-RO. 

Să observăm că fiecare pereche din aceste complementare 
primare conține triada primarelor fundamentale: 
R- V = R-(G+A); 

R-Vi = G-(R+A); 
A--0O = A-(R+G). 

Astfel, amintindu-ne problemele teoretice ale corpurilor 
colorate, oricare ar fi culoarea reflectată de suprafaţa lor, respectiva 
culoare reflectată este complementara tonului obținut prin însumarea 
celorlalte culori din spectru, care au fost absorbite. În cercul cu 12 culori, 
se consideră că doar una singură poate fi complementara alteia. 

Complementaritatea absolută este totuşi greu de stabilit, 
fenomenul nefiind unul de ordin fizic, ci psihofiziologic. Cert este că 
tentele complementare „se cheamă una pe cealaltă”, aşa cum observase 
deja Goethe, iar deosebit ne apare faptul că între ele se stabileşte, pe de o 
parte un contrast maxim (atunci când sunt juxtapuse în pete mari), şi pe 
de alta o neutralizare (atunci când sunt juxtapuse în pete mici, generând 
griuri). 

Relaţiile dintre perechile complementare sunt redate bine de o 
experiență devenită clasică: o suprafață pictată în dungi egale de roşu şi 
verde se percepe în mod diferit, în funcţie de distanţa de la care este situat 
ochiul nostru: 

1. de la mare distanță percepem un gri (creat de amestecul aditiv); 
2. de la distanță medie percepem dungile, dar imprecis delimitate; 
3. din apropiere cele două culori se exaltă atât cromatic cât şi valoric. 

În prima parte a experienţei de mai sus s-a produs un amestec 
optic (aditiv) al complementarelor. Este interesant de văzut ce se 
produce prin amestecul fizic. Acest amestec fizic** poate fi desluşit 
printr-o joacă de-a ecuaţiile: 

R+V=X, deci R+(G+A)=X; 
A+O0=X, deci A+(G+R)=X; 


* La începutul secolului 20, Kandinsky sugera alte trei perechi: R-V, G-A, O-Vi (Op. 
cit. p. 86) 

** In amestecul fizic, pe paletă, al complementarelor, oricât de pure şi de opace le-am 
alege, ele nu vor da niciodată alb şi ar trebui să fie perfect transparente şi aplicate în strat 
gros ca să ajungă la negru” (Havel, op. cit., 219). 


G+Vi=X, deci G+(R+A)=ă. 

Întrucât ştim că R + G +A = gri neutru, rezultă că X = gri neutru 
(la care se mai adaugă puţin alb); iar dacă din amestecul primarelor nu 
rezultă un gri neutru, denotă că cele trei tonuri nu sunt bine alese. 

Aşadar prin juxtapunere perechile de complementare se fortifică, 
iar prin amestec (fizic sau uneori optic) se distrug, fapt care îi aminteşte 
lui Itten apa şi focul. 


Câteva perechi de complementare posedă caractere particulare: 
1. Perechea G — Vi conţine totodată şi un puternic contrast de clarobscur 
(valoare). 
2. Perechea RO -- AV conţine totodată şi contrastul cel mai puternic de 
cald-rece (pentru că respectivele culori sunt polii termici ai spectrului). 
3. Perechea R -- V are o luminozitate egală. 


Caracterele comune ale complementarelor: 
1. În orice pereche o complementară este caldă, alta rece 
2. Prin juxtapunere cele două complementare de obicei se exaltă 
reciproc, iar prin amestec fizic se anihilează reciproc. 
3. Prin juxtapunere, deşi sunt opuse, fiecare complementară cere 
prezenţa celeilalte, obținându-se efectele expresive cele mai puternice. 
4. Dacă juxtapunerea complementarelor respectă proporțiile juste de 
mărime, rezultă efecte statice ferme, senzația de ordine şi de forță 
echilibrată. 
5. Dacă juxtapunerea complementarelor se face la întâmplare, efectele 
obţinute sunt dinamice, echilibrul devine instabil. 
6. Din amestecul lor fizic, făcut la întâmplare, rezultă griuri colorate 
expresive, dominate de tenta pusă în cea mai mare cantitate. 
7. Din amestecul fizic al complementarelor în părți egale -- fără alb şi 
negru -- rezultă acelaşi gri neutru; dacă în centru nu apare acelaşi gri 
neutru, culorile care au intrat în amestec nu sunt adevăratele 
complementare. (Vezi pagina următoare: Fig. 6,7,8, Itten, în textul 
german). 


Itten ilustrează (în fig. 29,30) efectele expresive ale contrastului 
complementarelor prin două planşe: în prima se operează cu roşul, 
verdele şi degradeurile lor, iar în a doua apar două perechi de 
complementare : O, A şi polii termici (roşu vermillon cu albastru verde). 


Există un mare număr de cazuri în care se poate concretiza 
contrastul de complementare. Cazurile diferă după: 
- mărimea celor două culori (egală sau inegală); 
- puritatea lor; 
- luminozitatea lor; 
- numărul şi ritmul petelor pe o suprafață; 
- felul utilizării (juxtapunere, modulație, amestec). 


Să reținem că acest contrast se interferează cu alte trei tipuri de 
contrast: 

- contrastul de clarobscur (perechea G-Vi care conţine cea mai luminoasă 
şi cea mai întunecată culoare din spectru); 

- contrastul de cald-rece (în care perechea RO-AV reprezintă cea mai 
caldă şi cea mai rece zonă a spectrului); 

- contrastul simultan (datorită căruia oricare culoare tinde şi produce o 
altă tentă). 

Efectul alăturării complementarelor în stare pură produce 
nemulțumirea profesioniştilor, le pune unele probleme, fiindcă 
alăturarea lor la saturația maximă este neplăcută, violentă*, ba chiar 
nearmonioasă . Faptul fusese comentat de unii cercetători încă din 
secolul 19. Chevreul observase că între două complementare se poate 
stabili un acord numai dacă una o domină pe cealaltă. Pictorii rezolvă 
situația în două feluri: 


* „Juxtapunerea a două culori complementare dă o mare forță unei senzaţii de armonie 
fundamentală, spune Marc Havel , dar prea violentă pentru privire” (Op. cit., p. 312). 


1. fie atenuează una din complementare, dar o distribuie pe o suprafață 
mai mare; 

2. fie izolează complementarele printr conture negre (cazul vitraliilor), 
prin interstiţii albe sau neutre din punct de vedere cromatic. 

Oricare soluție s-ar alege, importanța contrastului este cu totul 
aparte, deoarece contrastul complementarelor fiind unul fundamental, 
este prezent în toată istoria artelor* (pictorii egipteni ştiau deja să aşternă 
roşul lângă verde). În decursul timpului, complementarele au generat 
game bogate prin degradeurile ce le sunt proprii; efectele au fost şi mai 
spectaculoase atunci când s-au utilizat toate cele trei perechi — cu 
respectul ce se cere acordat ierarhizării. Prezența complementarelor nu 
este obligatorie, însă aflat în fața unui tablou, ochiul privitorului le caută 
şi le asociază la modul spontan. 

Specificul contrastului: 

- Complementarele produc impresia de forță (fie că e vorba de o 
soliditate statică, echilibrată şi clară, fie de una dinamică). 


Exemplificări 
- Egiptul antic: „Osiris primindu-l pe rege” (mormântul lui Set I, Valea 
Regilor). 
- Ducceio: Polpticul  „„Maesta”, „, Crist şi apostolii pe drumul spre 
Emanus”. 
- Giotto: „Întâlnirea la Poarta de Aur” şi „Suirea la cer”(Scrovegni). 
- Jan van Eyck: „Sf. Ieronim”, „ Isabella Borluut”, „Polipticul Mielului 
mistic”, „Fecioara cu Pruncul într-o biserică”. 
- Rogier van der Weyden: „Bunavestire”, „Crucificarea”. 
- Tiţian: „Portretul lui Francisc I”„Bachus şi Adriadna”, „Violante”, 
„Danae”. 
- Albrecht Direr: „Apostolii Ioan şi Petru”, „Madona cu irişi”, 
„Împăratul Maximilian”, „Sărbătoarea duminicii rozariului”. 
- Piero della Francesca: „Solomon primind-o pe regina din Saba”, 
„Maria Magdalena”, „Învierea”, „Altarul din Brera”. 
- Antonello da Messina: „Tânăr”, „Crist ajutat de înger”, „Sf. George şi 
Sf. Rosalia”, „Portret de tânăr”(Borghese). 
- Masaccio: „Sf. Ana Metterza”, „Sf. Petru încoronat” (Brancacci), 
„Răstignirea” (Florenţa), „Fecioara cu pruncul” (Londra). 
- Masolino da Panicale: „Logodna Fecioarei” (1433). 


* Ne vom aminti mereu, ne asigură Itten, că „legea fundamentală a armoniei cromatice 
include legea complementarelor” (Op. cit., p.52). 


- Paolo Uccello: Vânătoarea”. 

- Jean Fouquet: „Charles VII”, „Pieta”. 

- Rafael: „Madonna Tempi”, „Madonna Niccolini-Cowper” (1508), 
„Madona cu sticlete”, „Punerea în mormânt”. 

- Mantegna: „Calvarul”. 

- Botticelli: „Plângerea lui Hristos”. 

- Griinewald: „Altarul Issenheim”, „Altarul 'Tauberbishofsheim”, „Mica 
Răstignire”. 

-  Arcimboldo: „Verthumnus”, cele patru tablouri reprezentând 
anotimpurile. 

- El Greco: „Pieta”, „Sfânta Treime”, „Sf. loan Evanghelistul”, „El 
Espolio” (Dezbrăcarea). 

- Breughel: „Căderea lui Icar”, „Calvarul”. 

- Holbein cel Tânăr: „Ana de Cleves”, „Lais din Corint”, „Venus şi 
Amor”, „Portretul negustorului Georg Gisze”, „Regina Jane Seymour”. 

- Rubens: „Trei Graţii”, „Portretul Suzanei Fourment”, „Cele patru 
puncte cardinale”, „Castor şi Polux răpesc fetele lui Leucip”. 

- Lucas Cranach: „Katerine von Bora”, Vânătoarea”. 

- Vermeer: „Lecţia de muzică”, „Fata cu cercelul de perlă”. 

- Velazquez: „Filip III călare”, „Infanta Margareta”. 

- Canaletto: „Piaţa San Marco”. 

- Antoine Watteau: „Insula Cytera”. 

- Chardin: „Dietă cu ustensile de gătit”, „Fântâna de aramă”. 

- Eugene Delacroix: „Fuga lui Lot”, „Hristos pe Marea Galileii”, 
„Andromeda”, „Cal cabrat”, plafonul „Galeriei lui Apollo” (Luvru). 

- Camille Pissaro: „Casa lui Knock”. 

- Paul Signac: „Apus de soare”, „Portul Saint Tropez”. 

- Ingres: „Odalisca şi sclava”, „Marea odaliscă”. 

- Van Gogh: „Cafeneaua de noapte”, „Noapte înstelată”, „Natură moartă 
cu irişi”, „Portretul poetului belgian Boch”, „Stradă din Auvers”, 
„Autoportret cu urechea tăiată şi pipă, 1889”, „Portretul dr. Gachet” 
(ultimele două lucrări cuprind fiecare câte două perechi de 
complementare). 

- Paul Gaugain: „Calul alb”, „Crist galben”, „Scene de viaţă tahitiană”. 

- Paul Cezanne: „Joachim Gasquet”, „Cabana lui Jourdan”, „Les grandes 
baigneuses”, „Mere, piersici, pere şi struguri”, „Mere şi biscuiţi”, 
„Marginea unui râu”, „Muntele Saint Victore”. 

- Amedeo Modigliani: „Leon Bakst”, „Fata în bluză verde”, „Elvira”, 
„Jeane Hebuterne”. 

- Pierre Bonnard: „Acoperişul roşu”, „Nud în contre-jour”, „Sufrageria 


de la ţară”. 

- Henri Douanier Rousseau: „Leu înfometat”. 

- Henri Matisse: „Natură moartă cu stridii” (în care apar toate cele trei 
perechi de complementare”), „Femeie în albastru”, „Ramură de prun pe 
fond verde”, „Dansul”. 

- Marc Chagall: „Cocoşul”, „Aniversarea”, „Promenada”. 

- Raoul Dufy: „La vie en rose”. 

- Andre Derain: „LL! Algerienne”. 

- Victor Brauner: „Compoziţie (Balaurul)”. 

- Max Ernst: „Oraşul”. 

- Edvard Munch: „Țipătul”, „Dansul vieţii”. 

- Georges Braque: „Masa de biliard”. 

- Pablo Picasso: „Domnişoarele de la Avignon”, „Trei femei”. 

- Joan Mir6: „Fabrica”,,, Donna e uccello di fronte al sole”. 

- Willem de Kooning;: „Untitled”. 

- Robert Rauschenberg: „Persimmon”. 


În pictura românească 
- Ştefan Luchian: „Anemone” (1908), „Scurteica verde”, „Fântâna de la 
Brebu”, „„Maci şi garoafe”. 


- Theodor Pallady: „Pălăria şi umbrela pictorului”, „Flori şi ceaşcă de 
ceai”, „După baie”, „Peisaj din Saint Paul”. 

- Nicolae Tonitza: „Fata pădurarului”, „Mica olandeză”, „Cabaret la 
Mangalia”. 

- Ion Țuculescu: „Câmp de rapiță” 

- Alexandru Ciucurencu: „Căpiţe de fân”, „Case la Șelimbăr. 1961”. 


Contrastul Complementarelor se regaseste firesc si în arta de 
sorginte bizantina - desi îsi împarte prezenta cu contrastele de clarobscur, 
ale culorii în sine si, mai rar, de cald-rece. lata câteva opere 
semnificative: 

- Scoala cipriota: „Sfântul Gheorghe cu scene din viaţa şi martiriul său” 
(sec.13). 

- Scoala cretana; „Sfântul Ioan Teologul” (sec 16). 

- Icoanele novgorodiene („„Arhanghel”, 1130 - 1209, „Sfinţii Blasius şi 
Spiridon”, sec. 14) şi din Pskov, mozaicurile de la Mănăstirea Sfânta 
Sofia din Kiev etc. 

- Andrei Rubliov: „Sfânta Treime”. 

- În arta murală autohtonă: „Judecata de apoi” (Mănăstirea Voroneţ), 
„Sf. Marina” (Pronaosul Mănăstirii Arbore), „Imnul Acatist” 


(Mănăstirea Humor), „Sfinţii militari” (Naosul Mănăstirii Moldoviţa), 
„Arborele lui leseu” (Biserica Sf. Gheorghe - Suceava), „Pieta” 
(Mănăstirea Bistriţa - Neamţ) etc. 


CONTRASTUL SIMULTAN 


Definindu-l sumar, vom spune că avem de-a face cu contrastul 
dintre două culori alăturate în care fiecare din ele şi pretinde şi îşi 
produce simultan culoarea complementară. Astfel, contrastul simultan 
este tot unul fundamental, întrucât are la bază legea complementarelor. 
(Altfel spus, e un fel de variantă a contrastului complementarelor, în care 
unul din termeni lipseşte, fiind sugerat de ochiul nostru). 

Acest contrast are o valabilitate şi o răspândire nebănuite, lucru 
foarte bine pus în evidenţă de Michel Eugene Chevreul: „A pune culoare 
pe o pânză nu înseamnă numai a colora în respectiva culoare partea din 
pânză pe care este aplicată pensula, ci şi a colora în complementara ei 
spațiul înconjurător”*. 

Dacă aplicarea unei singure culori pe o suprafaţă acromatică 
creează un contrast simultan, cu atât mai mult se produce prin 
juxtapunerea a două sau mai multe culori, contrastul acţionând în cazul 
juxtapunerii oricăreia din culorile spectrului : se produce normal între 
două culori vecine, se accentuează dacă acestea sunt mai depărtate, iar 
cel mai puternic contrast are loc între culorile total opuse 
(complementarele). Exemple: 

a. Primarele R, G se îndepărtează spre culorile vecine: roşul tinde spre 
violet (care este complementara galbenului), iar galbenul tinde spre 
verde (care e complementara roşului). 

b. Secundarele V, Vi se îndepărtează şi ele spre culorile vecine: verdele 
tinde spre galben (care e complementara violetului), iar violetul tinde 
spre roşu (care e complementara verdelui). 

c. Vecinele G,V se îndepărtează la rândul lor: galbenul tinde spre roşu, iar 
verdele tinde spre violet (adică fiecare tinde spre complementara 
celeilalte). 

Să reținem că cel mai puternic contrast simultan se produce între 
două complementare, când tentele se exaltă reciproc. Exemplul cel mai 
la îndemână ni-l oferă o pată (floare) roşie înconjurată de (o pajişte) 
verde. 

Trebuie precizat că acest contrast nu se poate fotografia, el are 
loc doar pe retină, unde se desfăşoară un proces subiectiv care nu-şi are 
drept corespondent în realitatea obiectivă decât unele premize. 


* Chimistul francez Michel Eugene Chevreul (1786-1889), autorul primului studiu 
compact despre „Legea contrastelor simultane a culorilor”(1829), conchidea: 
„Juxtapunerea face ca două culori să piardă ceea ce au ele asemănător. Legea 
contrastului culorilor este, prin urmare, inversa amestecului culorilor”. 


Cunoaştem deja modul în care se manifestă contrastul simultan 
din cele spuse despre contrastul complementarelor: privind 1-2 minute 
un disc roşu aplicat peste un fond alb (acromatic), îl vedem aureolându- 
se în verzui. Efecte complementare similare se produc şi în cazul 
celorlalte două primare primare, G, A -- dar vom avea grijă să analizăm 
fiecare caz în absenţa celorlalte. 

Contrastul simultan se concretizează în patru variante destul de 
diferite între: 
- primul are la bază complementarele, 
- următorul este bazat pe luminozitate, 
- al treilea se referă la termicitate, 
- ultimul se bazează pe saturație. 
1. Contrastul simultan bazat pe legea complementarelor. 

Este varianta în care contrastul se manifestă cel mai puternic. 
Cazul este uşor de pus în evidenţă prin câteva exerciţii de suprapunere a 
unor griuri neutre peste culorile principale, prilej cu care vom vedea cum 
griurile virează spre complementarele culorilor fiecărui fond (Itten, fig. 
31-36); 


Pentru ca testul să fie foarte uşor citibil, se recomandă: (1) tentele 
să fie cât mai saturate, (2) griurile să aibă aceeaşi luminozitate cu 
fondurile, (3) lumina să fie puternică şi din față, (4) planşele să fie privite 
insistent un minut sau două, (5) în timpul contemplării să fie aşezate sub 
nivelul ochilor şi, în fine, (6) să fie examinată câte o singură imagine (în 
lipsa celorlalte). 

Analizând rând pe rând fiecare planşă vom observa că griurile nu 
mai modifică luminozitatea culorilor care le înconjoară (cu care au fost 
de le început egale), ci doar le slăbesc întrucâtva, părând chiar a 


împrumuta de la ele un uşor cromatism. 


2. Contrastul simultan de luminozitate. 

- Cazul A. Două tonuri diferite ca luminozitate ale aceleiaşi culori 
(fie ele chiar şi alb-negru) îşi accentuează reciproc valoarea. Astfel, două 
albastruri, unul închis şi altul deschis se îndepărtează valoric (cel închis 
pare şi mai închis, cel deschis pare ş-i mai deschis. Planşă comparativă 
(în pagina următoare, albastrurile sunt detaşate, pe un fond alb): 


A închis 


A deschis 


fond alb 


A A 
închis deschis 


- Cazul B. Acelaşi pătrat roşu pus pe un fond brun închis pare mai 
luminos decât dacă e suprapus peste un fond galben: 


brun G 
R 


- Cazul C. Aceeaşi culoare roşie suprapusă peste un fond alb 
coboară valoric şi creşte cromatic, iar peste unul negru se luminează: 


alb negru 
R 


- Cazul D. Contrastul acționează identic şi în cazul relațiilor 
dintre tentele neutre: acelaşi gri se întunecă peste un fond alb şi se 
luminează pe negru: 


alb negru 


3. Contrastul simultan de cald-rece. 
Să luăm, ca exemplu general, acelaşi gri neutru suprapus pe un 
fond cald griul pare rece, iar pe unul rece pare cald: 


R A 
gri 
neutru 


Remarcând faptul că în toate aceste cazuri tentele -- inclusiv 
griurile -- se distanțează caloric, vom consemna şi unele nuanţări. 

- Cazul A (cu „mecanism” tipic): pus lângă un gri verzui, un gri 
gălbui iradiază violet, care se suprapune peste griul verzui răcindu-l şi 
mai mult; griul verzui iradiază roşu, care se suprapune griului gălbui 
încălzindu-l şi mai tare: 


gri 
verzui 


- Cazul B: Dacă juxtapunem două culori calde ambele se răcesc, 
iar dacă juxtapunem două culori reci ambele se încălzesc: 


7 tea: PA 


Re 


Explicaţie: fiecare din culorile juxtapuse îşi iradiază 
complementara proprie, care se adaugă (suprapune) peste culoarea 
vecină, nuanţând-o într-un sens sau altul; veridicitatea efectelor se poate 
constata comparând tentele juxtapuse cu aceleaşi tente, detaşate. 


4. Contrastul simultan de saturație. 

Dacă juxtapunem o culoare pură lângă una ruptă sau lângă un gri 
colorat, culoarea pură pare şi mai saturată: s-a produs un contrast 
simultan de saturație. 

Explicaţie: fiecare din cele două culori tinde spre complementara 
proprie, dar culoarea pură (fiind mai puternică) îşi impune forţa 
cromatică. lată cum arată un RO lângă un ton gălbui: 


fond alb 


gri gălbui 


Ca urmare a acestor patru cazuri particulare, contrastul simultan 
definit mai complet este: un contrast între două culori juxtapuse în care 


fiecare din ele se modifică într-un mod specific - se îndepărtează una de 
alta producând propriile complementare, se exaltă sau se neutralizează, 
se încălzesc sau se răcesc, se luminează sau se întunecă etc. 


Exemplificari: 

Raspândit pretutindeni, în pofida faptului ca este greu de sesizat, 
contrastul simultan potenteaza de obicei forta culorilor juxtapuse, iar în 
alte cazuri - potrivit vointei (sau intuitiei) pictorului - o diminuează. 
Fiind un contrast fundamental, îl întâlnim în ambele registre, cromatic şi 
acromatic. 

Johannes Itten ne propune totuşi câteva identificări: ilustrația 
„Satan şi lăcustele” din Apocalipsa Sf. Sever (sec.11), „Crist despuiat de 
veşminte” de El Greco, „Le cafe, le soir” de Van Gogh. 

I s-ar putea adăuga alte câteva localizări, în care, cum s-a mai 
spus, folosindu-l ca stratagemă plastică, pictorul fie centrează atenția 
privitorului, fie încălzeşte sau răceşte un element apropiat: „Soții 
Arnolfini” şi „Fecioara la fântână” de Jan van Eyck, „Portretul lui 
Oswolt Krek” de Durer, „„Cascada” de Henri Douanier Rousseau, „Norul 
roşu” de Piet Mondrian, „Autoportret” (cu fond roşu) de Ion Țuculescu, 
„Flori roşii pe fond albastru” de Alexandru Ciucurencu. Fireşte, ne pot 


interesa în sensul preocupării prezente şi contrastele simultane de 
luminozitate pe care le întâlnim în operele lui Rembrandt şi ale atâtor 
creatori proveniţi din toate colţurile lumii. 


Câteva concluzii 
1. După parcurgerea problemelor puse de contrastul simultan putem 
vorbi cu şi mai multă îndreptățire despre instabilitatea culorilor, despre o 
dinamică cromatică. Aşadar culorile dau impresia de continuă schimbare 
potrivit alăturărilor la care le supune pictorul. Această instabilitate a 
culorilor este însă una subiectivă, are loc doar la nivelul receptorilor 
ochiului, iar aparatele nu o înregistrează, culorile rămânând (obiectiv) 
aceleaşi. 

2. Privind imagini de orice fel, colorate sau nu, remarcăm cu uşurinţă cât 
de răspândit este acest contrast şi cât de frecvente sunt cazurile în care îi 
întâlnim variantele. 

3. Utilitatea practică a contrastului simultan este enormă: fără să atingem 
o culoare, cu ajutorul lui o putem exalta sau neutraliza, încălzi sau răci, 
lumina sau întuneca. Facilităţile oferite pictorului sunt considerabile. 

Este cazul să ne amintim de faimoasa afirmaţie a lui Eugene 
Delacroix: „Daţi-mi noroi, voi face din el pielea unei Venus dacă îmi veți 
lăsa posibilitatea să-i creez mediul ambiant după gustul meu”, afirmând 
valabilitatea intercondiţonărilor cromatice şi valorice. Eliberând 
pictorul din postura de „copiator” al naturii, Delacroix defineşte astfel 
unul din principiile de bază ale artei moderne. (Înzestrat cu o intuiţie şi o 
acuitate vizuală ieşită din comun, acest pictor-şef de Şcoală notase în 
caietele sale multe observaţii fine, înaintea multor confraţi — printre 
altele şi faptul că o suprafață galbenă virează în umbră spre 
complementara sa, un ton violaceu ş.a.). Cu alte cuvinte, nu există 
culoare murdară sau urâtă, ci doar raporturi neizbutite, acorduri false“. 

O altă înlesnire: „, Un portret a cărui carnaţie este puţin prea roşie, 
dar pe care nu vrem să-l mai modificăm, va căpăta un aspect normal cu un 
fond roşu; dacă este prea palid, va deveni mai roz cu un fond verde 
e li 

Şi un test, propus de A. Lhote: „Cu ajutorul hârtiilor colorate, 
decupate şi plasate pe tonuri diferite pe de o parte, şi asemănătoare pe de 


* După multe alte decenii, W Kandinsky abordează esteticul culorilor din alt punct de 
vedere: ,, În pictură..., orice culoare este interior frumoasă, pentru că orice culoare 
provoacă o vibraţie a sufletului, iar orice vibrație îmbogățește sufletul. Astfel poate fi 
frumos, pe plan interior, orice este urât pe plan exterior. Aşa este în viaţă, la fel ca în artă. 


De asemenea, nimic nu poate fi „urât” în efectul său interior”. (Op. cit., p. 113). 
** Vibert, în Havel, op.cit.,p. 31l 


altă parte, putem verifica teoria că simpla vecinătate este suficientă ca să 
transforme o culoare dată din dublul punct de vedere, al tentei şi al 
tonului””*. 

În final, trebuie semnalate şi unele consecinţe ale contrastului 
simultan, poate ne dorite, care pot apărea în practica de atelier: este vorba 
despre aşa numitul efect de degradeu luminos, şi efectul de egalizare 
cromatică şi valorică (această ultimă consecinţă fiind analizată de Joseph 
Fuchs** ), 

Efectul de degradeu luminos 

Dacă înşirăm unul după altul patru dreptunghiuri colorate în albastru 
închis, mediu, deschis şi foarte deschis, se produce instantaneu impresia 
câtorva caneluri, aşadar a unor curburi care se repetă -- deşi tentele 
juxtapuse sunt perfect plate. 

- Cazul A. Efectul se produce între treptele valorice ale aceleiaşi culori: 


A închis A mediu A deschis A f. deschis 


- Cazul B. Impresia de caneluri se produce şi în cazul valorilor 
desfăşurate între alb şi negru — dacă, de exemplu, alăturăm patru pătrate 
colorate în gri închis, mediu, deschis şi foarte deschis: 


* Tratate..., p. 142 
** Vezi si P. Constantin, op. cit., p.34 


Efectul de egalizare 

Fenomenul se fructifică frecvent în pictură, artele grafice, 
designul ambiental, teatru etc., manifestându-se în ambele zone, 
acromatică şi cromatică. 


Cazul A. Egalizarea valorică (în registrul acromatic) poate fi pusă în 
evidenţă cu ajutorul următoarelor scheme grafice, în care vom observa 
cum micul triunghi gri apare mai evident în cazul crucii negre - unde 
contrastează mai puternic cu albul fondului alb - iar în al doilea caz, este 
întrucâtva mascat, părând „absorbit” de marele triunghi negru, situaţie 
în care se produce fenomenul de egalizare: 


Cazul B. Egalizarea cromatică apare în următoarea schemă: 


Dacă „citim” crucea ca având braţele roşii, atunci octogonul oranj 
pare mai roşu, iar dacă ne-o imaginăm cu braţele galbene, pare mai galben. 
Datorită asocierii cu tentele vecine, mai extinse ca suprafață, oranjul din 
centru pare să vireze după caz, fie spre roşu, fie spre galben, deşi în mod 
obiectiv rămâne acelaşi. Este efectul de egalizare. Ca şi în cazul precedent, 
al egalizării acromatice, „peştele cel mare îl înghite pe cel mic”. 

Efectul este folosit adesea în pictură, cu ajutorul lui fiind vibrate 
unele pete mari (fundaluri, ceruri etc.), fără de care acestea ar putea părea 
prea simple; este un mod de a le „popula” suprafeţele. Maeştrii mozaicului 
îl folosesc de veacuri. 


CONTRASTUL SUCCESIV 


Contrastului succesiv (numit astfel de E.Hering, în 1878), căruia i 
se mai spune imaginea negativă, este o post-imagine negativă, adică 
întoarsă pe dos. Contrastul are loc exclusiv la nivelul retinei, aparatele ne 
putându-l înregistra. Fiind ne important pentru pictură, îl pomenim în 
contextul de față mai mult pentru informare. 

Contrastul succesiv se manifestă în ambele registre, cromatic şi 
acromatic. 

lată trei exemple ilustrative pentru modul în care se manifestă în 
registrul cromatic: 

1. Dacă privim câteva minute un fond oranj şi mutăm brusc privirea peste 
un şir oarecare de obiecte, acestea se vor colora instantaneu în albăstrui. 

2. Un alt efect similar: dacă atârnăm de o aţă un pătrat roşu aşezat în fața 
unui ecran gri şi îl privim unu-două minute, apoi îndepărtăm pătratul, în 
locul lui va apărea un gri uşor verzui. 

3. Dacă privim câteva minute un pătrat roşu suprapus pe un fond negru şi 
mutăm privirea pe un pătrat alb, egal cu primul şi aşezat alături, pe un fond 
negru, pătratul alb se va colora în gri verzui. 

Pentru registrul acromatic, alte trei exemple: 

1. Dacă privim cu insistenţă, câteva zeci de secunde, un om îmbrăcat în 
negru profilat pe un perete alb, luminat puternic şi apoi închidem ochii, 
vom Zări silueta albă a omului, profilată pe un fundal închis. 

2. Dacă privim în mod prelungit un pătrat alb aplicat pe un fond închis 
(acromatic), după îndepărtarea lui zărim silueta unui pătrat gri-negru 
profilată pe un fond deschis. 

3. Seara, dacă privim câtva timp ecranul foarte luminos al televizorului şi 
închidem ochii, ecranul ne va apărea în negru aureolat cu alb. 


Explicaţie: datorită fiziologiei oculare, atunci când sunt 
stimulate în exces, celulele noastre vizuale specializate pentru o anume 
culoare obosesc; dacă în această situație ne mutăm brusc privirea, vom 
zări instantaneu culoarea produsă de celelalte grupe (deci aproximativ 
complementara culorii inițiale), care acționează pentru echilibrarea 
energetică a ochiului. În cazul tonurilor acromatice se activează 
bastonaşele retinei. 


CONTRASTUL DE CALITATE 


Deşi se mai poate numi contrast de saturație — probabil un termen 
mai adecvat, Johannes lItten îl denumeşte „de calitate”, prin asta 
înțelegând „gradul de puritate sau de saturație al culorilor”. 

Este contrastul dintre culorile pure*, intense, saturate, vii, 
aprinse şi culorile rupte, palide, stinse, mohorâte, terne. Contrastul poate 
varia extrem de mult, după cum variază puritatea şi luminozitatea 
tonurilor. 

Contrastul de calitate este contrastul subtil şi rafinat al 
acordurilor în care intră griurile colorate — acestea fiind socotite 
generatoarele prin excelență ale farmecului specific picturii, ele 
producând ceea ce se numeşte „parfumul” unui tablou. 

Expresia de rupere a unei culori aparţine criticului de artă englez 
John Ruskin**, care în anul 1856 vorbea despre actul de „a rupe o 
culoare în mici puncte prin juxtapunere sau suprapunere”. Astăzi ruperea 
culorii pure se referă la alterarea ei cromatică sau/şi valorică, motiv 
pentru care se foloseşte şi sintagma „ton rupt”. 

Ruperea culorilor pure se poate face în mai multe feluri: 

1. Prin amestecul cu alb. 

- Rezultat general: amestecul se luminează, se decolorează şi se 

răceşte. 

- G+ alb: se luminează şi se răceşte uşor. 

-R+ alb: roşul mediu se luminează şi se răceşte. 

- R carmin + alb: se luminează şi devine albăstrui, rece. 

- A+ alb: se luminează, dar rămâne la fel de rece. 

- Vi + alb: se schimbă caracterul culorii (din solemn şi impunător 

devine vesel). 

2. Prin amestec cu gri neutru. 

- În general scade saturaţia culorilor, producându-se griuri 

colorate (care sunt nuanţe ale culorii pure). 

- Se conservă de obicei luminozitatea culorii pure (excepţie 

făcând galbenul). 

- Culorile rupte cu gri neutru devin „neutre şi oarbe” (Itten). 


* În natură, cele mai saturate sunt culorile-lumină ale curcubeului, iar alte culori 
puternic saturate pot fi regăsite fie printre pigmenţi pictorilor, fie printre minerale, flori 
etc.; în schimb culorile rupte sunt prezente la modul covârşitor. 

** Sensul dat de Ruskin, limitat doar la amestecul optic, cuprinde astăzi şi amestecul 
fizic. 


3. Prin amestec cu negru. 
- Rezultat general: scade saturaţia şi luminozitatea culorii (iar 
dacă creşte cantitatea de negru se anulează cromatic culoarea 
derivată). 
- G+ negru: galbenul îşi schimbă rapid caracterul tonic, devenind 
„maladiv şi veninos” (Itten îşi ilustrează afirmaţia cu „Nebunul” 
lui Theodore Gericault). 
- R + negru (caz frecvent în istoria artelor): roşul mediu scade 
puternic spre acromatism. 
- R vermillon + negru: roşul aprins devine brun, iar culoarea 
parcă a fost prăjită. 
- R carmin + negru: amestecul tinde spre violet. 
- A + negru: albastrul tinde să dispară, fiindcă suportă puţin 
negru. 

4. Prin amestecul cu complementara corespunzătoare. 
- În general, se produc modificări de saturație şi luminozitate, 
potrivit proporției fiecăreia, la un moment dat tonul rezultat fund 
un gri neutru, mediu*. 
- Itten vorbeşte (p. 56) despre tentele „bizare şi surprinzătoare” 
care rezultă din amestecurile complementarelor cărora li se 
adaugă alb. 

5. Prin amestecul cu o culoare opusă termic. 
Exemplu: R+A, R+V, O+Vietc. 

6. Prin amestecul cu o culoare ruptă (natural sau pe paletă). 
Exemplu: R+ o culoare de pământ, sau R+AO 

7. Prin amestecul optic. 
- Amestecul** se obține prin suprapunerea de linii haşurate 
(tratteggiare), de puncte (punteggiare) sau de glasiuri (în acest 
din urmă caz reducându-se uşor numai luminozitatea culorii, în 
vreme ce cromatismul sporeşte). 


In concluzie, ruperea unei tente este însoțită întotdeauna de 
scăderea saturației şi a luminozităţii (excepţie făcând ruperea cu alb). Să 


* Camilian Demetrescu este de părere că pentru a obţine un gri neutru dintr-o pereche de 
complementare, se amestecă o primară (| p.) cu o secundară (2 p.), deoarece forța 
cromatica a primarelor este dublă față de a secundarelor. Op. cit., p. 38 

** Datorăm primele două feluri de suprapuneri aşa numiţilor „primitivi” italieni, (din 
Trecento) care, lucrându-şi temperele cu uscare promptă, puteau modela totuşi formele; 
glasiurile au apărut mai târziu, după perfecționarea picturii în ulei (permiţând unui 
pictor ca Tiţian să suprapună, după propria-i exprimare, până la „trenta o quaranta 
svelature"-- treizeci sau patruzeci ), menţinându-se în uz până astăzi. 


nu uităm, vorbind despre tonurile rupte, nici de caracterul instabil al 
culorilor, care şi prin juxtapunere pot deveni mai saturate sau mai terne. 

Ne vom aminti, de asemenea, că griul neutru se obține prin 
amestecul culorilor care conţin roşu, galben şi albastru (direct sau 
indirect), ca şi prin amestecul albului cu negrul. 

Contrastul de calitate se demonstrează optim prin schemele lui 
Itten (după Kunst der Farbe), în care vom observa cum tenta pură din 
centru se degradează treptat spre griurile din colţuri -- dar (pentru a fi 
eliminat contrastul de clarobscur) se conservă în toate cazurile cu 


aproximativ acelaşi grad de luminozitate: 

Când vrem să explicăm cuiva, eventual copiilor, specificul 
acestui contrast, putem recurge la exemplificări familiare: o haină, un 
fular, o geantă, o supracopertă, o cană, un creion etc. — toate acestea ca 
fiind variante ale uneia şi aceleiaşi culori. Pictorii folosesc de multe ori în 
operele lor asemenea pseudo-repetiţii. Van Gogh îi scria cândva fratelui 
său: „Am pictat în săptămâna asta două naturi moarte (urmează 
descrierea n.n.)... aşadar şase albastruri deosebite şi patru sau cinci 
tonuri de galben şi de portocaliu”*... 

De altfel, denumirile culorilor de tub sunt la fel de ilustrative 
pentru exemplificarea contrastului despre care vorbim: să luăm, de pildă, 
albastrurile de cobalt, ultramarin, mangan, ceruleum, Prusia, azuriu etc., 
sau roşurile de cadmiu, vermillon, permanent, englez, venețian, 
pompeian, indian, quinacridon, de mars, de coşenilă etc. 

Itten atrage atenția** că „dacă vrem să întrebuințăm exclusiv 
contrastul de calitate, fără amestecul altor contraste, culoarea ternă 
trebuie să rezulte din acelaşi melanj ca şi culoarea luminoasă, adică să se 
plece de la aceeaşi culoare: roşul tern trebuie să conţină roşul luminos şi 
albastrul tren trebuie să conţină albastru luminos. Nu trebuie pus roşu 
luminos în albastru tern sau verde luminos în roşu tern”. 

În aprecierea contrastului de calitate pot apărea confuzii — mai 
ales cu contrastul de clarobscur. Pentru a le evita vom ţine seama de 


* Scrisori, IL, p., 39 
*%* Op. cit.,p. 58 


faptul că în cazul contrastului de închis-deschis vorbim doar despre 
luminozitate, iar aici ne referim atât la saturație, cât şi la luminozitate. 

Deoarece contrastul de calitate operează cu tonuri pure care se 
juxtapun griurilor de tot felul, ne vom aminti că griurile sunt exaltate de 
forța tonurilor vii dimprejur. (Efectul se poate demonstra cu o planşă în 
care un pătrat gri va fi rezervat ca reper, iar alături pătratul va fi pus, pe 
rând, în centrul fiecăreia din cele şase culori). Şi vom observa, în aceeaşi 
ordine de idei, că tentele vii care sunt înconjurate de griuri sau de tonuri 
rupte îşi pierd din luminozitate şi scad cromatic. 

În concluzie, acest contrast evidențiază poate cel mai 
semnificativ instabilitatea culorilor: o tentă pare ternă lângă alta pură, şi 
apare mai pură lângă alta şi mai ternă. 

Utilitatea studierii contrastului de calitate este triplă: permite 
depistarea simțului nativ pentru culoare, pe care îl şi educă, îl şi 
corectează.* 


Specificul contrastului: 
- Calm, serenitate, bogăţie cromatică, „parfum” specific pictural. 
- Pare contrastul specific clasicităţii. 


Exemplificări 
- Breughel: „Turnul Babel”. 
- Georges de la Tour: „Noul născut”. 
- Eugene Delacroix: „Vânătoare de lei” (1854). 
- Van Gogh: „Măslini”, „Vedere de la St. Remy”, „Autoportret cu pălărie 
de paie”, „Floarea Soarelui” (1888), „Livadă de măslini” (1889), „Parcul 
Conor înflorit” (1890). 
- Paul Gauguin: „Te arii wahine (Regina)” (1896). 
- Paul Cezanne: „La marginea pădurii”, „Tentația Sf. Anton”, „Fiul 
artistului, Paul”, „Portretul Doamnei Cezanne” (1885), „Femeie cu 
pălărie verede (M. Cezanne)”, „Polinezia, marea”. 
- Auguste Renoir: „Îmbăierea” (1903). 
- Edgar Degas: „După baie” (1884). 
- Maurice Utrillo: „Casa Berlioz în Montmartre”. 
- Henri Matisse: „Pianul”. 


* Când vorbim despre contrastul griurilor colorate, putem reciti cu folos cuvintele 
lui Van Gogh care ştia ce spune când era vorba despre culoare: “ E colorist cine 
izbuteşte, văzând o culoare în natură, să o analizeze bine şi să spună: în acest gri- 
verde intră galben cu negru şi foarte puţin albastru etc. De asemenea, e colorist cine 


izbuteşte să potrivească pe paleta sa diverse griuri din natură” (Scrisori, |, p. 125). 


- Raul Dufy: „Sena”. 

- Rene Magritte: „Marea familie”. 

- Georges Braque: „La Roche-Guyon — castelul”, „Faţa de masă 
galbenă”. 

- Paul Klee : „, Senecio ”, „Semne pe galben”, „Noapte albastră”, „Pesiaj 
cu păsări galbene”, „Lună plină”, „Încântarea peştilor”, „Semicerc spre 
figură unghiulară”, „Ad Parnassum”. 

- Salvador Dali : „„ Fantoma lui Vermeer din Delft care poate fi folosită ca 
masă”. 

- Pablo Picasso: „Clovni cu câine”. 

- Juan Mir6: „Cal de circ”, „Constelaţie: steua de dimineaţă”. 

- Jacques Villon: „Soldaţi în marş”. 

- Andre Masson: „Sătenii”. 

- Josef Albers: mai multe opere din seria „Omagiu pătratului”. 

- Helen Frankenthaler: „Munţi şi mare”. 


In pictura românească: 
- Theodor Aman: „Bal mascat în atelier”. 


- Nicolae Grigorescu: „Fete torcând la poartă”. 
- Francisc Șirato: „Femeie şezând pe sofa”, „Casa roză”. 


- Ion Țuculescu: „arca neagră”. 


CONTRASTUL DE CANTITATE 


Suntem în prezența unui un contrast de suprafeţe, de mărimi sau 
de proporții -- putând fi denumit dupa oricare din aceste atribute --, care 
operează cu raporturile mare-mic, mult-puţin, lung-scurt, larg-strâmt, 
gros-subţire. Avem de-a face, aşadar, cu contrastul dintre două sau mai 
multe pete diferite ca mărime. 

Înţelesul contrastului este bine ilustrat de amintitele spuse ale lui 
Paul Gauguin: „Un kilogram de verde este mai verde decât zece grame de 
aceeaşi culoare”. Din fraza aparent încifrată a faimosului pictor vom 
înțelege desigur că o culoare, distribuită pe o suprafață mare ne apare mai 
intensă, deci mai saturată decât atunci când ocupă o suprafață mică. 

În studiile sale după natură, pictorul îşi reprezintă raporturile 
cantitative dintre petele colorate ale tabloului la care lucrează bazat pe 
analiza „la cald” a motivului — aşadar o analiză dirijată de intuiţie. 
Demersul e dificil, şi riscul stabilirii unor raporturi de mărime incerte e 
real, întrucât generează impresia generală de confuzie, incertitudine sau 
dezordine; fireşte, aceste efecte neplăcute sunt mai pregnante la temele 
în care invenţia este masivă. Stabilirea echilibrului cantitativ şi în 
general controlul raporturilor de acest fel apare astfel ca o necesitate — 
mai ales în anii de ucenicie. Cum realizăm această necesitate? 

Să observăm că distribuţia oricărei tente trebuie corelată cu 
luminozitatea ei. De ce? Fiindcă o pată mică, saturată şi foarte 
luminoasă, de pildă, poate domina o pată mare, întunecată şi ruptă. Cu 
alte cuvinte în tablou contează nu numai mărimea, ci şi luminozitatea 
petelor colorate. 

Adevărul este că în practica de atelier luminozitatea unei pete 
colorate nu este foarte uşor de stabilit. Denumirile „deschis” sau „închis” 
sunt prea vagi pentru comparații, iar un alt reper posibil — anume 
pigmenții de tub, adeseori diferă valoric de la o fabrică la alta; pe de altă 
parte folosirea unui soi de „busolă”, sugerată de unii, cum ar fi un 
eşantion gri mediu (aplicat pe carton) cu care pictorul ar putea face 
comparații empirice cu fiecare din culorile lui este, practic, o utopie. 


Rezolvarea problemei o găseşte Johannes Itten. Şi este curios să 
observăm că, în analizele lui, părintele cromatologiei nu a recurs la 
propria scală tonală (vezi planşa de la contrastul de clarobscur), ci la 
scala luminozităţii imaginată de Goethe: R=9,0=8, R=6, V=6, A 
4, Vi=3.* 

Demonstrația lui** nu este complicată. Bazaţi pe înşiruirea 
numerică descendentă, să grupăm mai întâi perechile de complementare 
(în ordinea cald-rece): 

G*VWi=9*3 

O*A = 8*4 

R*V =60*0 

Simplificate, raporturile numerice de luminozitate devin: 

G* Vi = 3*] 

O*A =2*1 

R*V =1*1 

Să socotim apoi fiecare din aceste rezultate ca pe un întreg şi să le 
transformăm în fracții: 

G* Vi = 3/4* 1/4 

O*A = 2/3* 1/3 

R*V = 1/2 %*12 

Pentru utilizarea practică a acestor rezultate este necesară însă o 
inversare completă -- demersul fiind cu totul logic, deoarece o culoare 
luminoasă pare mai activă, mai „prezentă” decât una întunecată, faţă de 
care e normal să ocupe o suprafață mai mică; de pildă galbenul, care este 
de trei ori mai luminos decât violetul, va trebui să ocupe o suprafaţă de 
trei ori mai Mică. 

Raporturile inversate devin astfel: 

G* Vi = 1/4*3/4 

O*A = 1/3*2/3 

R*V = 1/2*1/2 

Aceste rezultate sunt considerate ca raporturi cantitative 
armonice. 


* Este notabil faptul că Arthur Schopenhauer, foarte interesat de cercetările 
cromatologice ale lui Goethe, a imaginat la rândul lui o scală a luminozităţii culorilor, 
foarte apropiată de a acestuia: negru = 0, violet= 1/4, albastru = 1/3, verde = 1/2, roşu = 
1/2, oranj = 2/3, galben = 1/4, alb = 1. Filosoful german a alcătuit şi un cerc cromatic 
cantitativ. 

** Op. cit.,p. 60 


Raporturile cantitative armonice ale complementarelor pot fi 
exprimate grafic în scheme simple şi uşor de reținut: 


Sp pr 
1/2 1/2 


Distribuite în cercul cromatic, aceste raporturi cantitative 
modifică cercul cunoscut al culorilor (în care acestea ocupau arii egale). 
Pentru a le concretiza, construcția este simplă. 

- Mai întâi se desenează un cerc, se împarte în trei părți egale 

(după câte perechi de complemetare există), şi fiecare parte 

rezultată se divide potrivit raportului ştiut pentru fiecare din 

aceste perechi: G*Vi =4, 0*A=3,R*V=2. 

- Alături se desenează un cerc de aceeaşi mărime. Se iau 

cantitățile precizate în primul cerc şi se transferă aici, dar 

păstrând ordinea culorilor din spectru: R,O,G,V,A,Vi. 


O 
L] 
< 
Ș 
5) 
E= 
9 
5) 
= 
d) 
= 


Am văzut că inversând raporturile de luminozitate s-au obținut 
valori numerice de mărime. Ca urmare, poate fi imaginat următorul 
tabel: 


Luminozitate 


Marime 


Întrucât aceste cifre sunt uşor de memorat (copiii din clasele 5-6 
le rețin uşor), pe baza lor se pot stabili raporturi armonice de mărime 
valabile în orice acord armonic: 

-primarele:  R=6 G=3 A=8 

- secundarele: V=6 Vi=9 O0=4 

Construirea unei imagini pe baza acestor proporții raționale 
creează un echilibru* armonic — cu rezultantă statică (condiţia este ca 
tentele să aibă maximum de saturație). Planşă (Itten, fig. 46): 


* Este de subliniat faptul că, în pictura modernă, echilibrul se realizează atât prin 
simetrie, cât şi prin asimetrie, invalidând în bună măsură principiul tradiţional care 
cultiva cu deosebire simetria. 


O altă distribuție a mărimilor — mult folosită în epocile moderne — 
este cea în care una din ele predomină. Sunt create astfel efecte expresive 
— cu rezultantă dinamică. Planşă (Itten, fig.47): 


Contrastul de cantitate prezintă aceleaşi efecte armonice şi 
expresive şi în cazul în care înlocuim tentele cu alb şi negru. Putem astfel, 
să desenăm o planşă asemănătoare unei table de şah, cu pătrate egale de 
alb-negru; sau o alta, în care pe suprafaţa albă să aplicăm pete aleatorii de 
negru: vom vedea cum contrastul de cantitate se interferează şi totodată 
amplifică expresia contrastului de clarobscur (este un caz rar, de 
cooperare între contraste). 

Evident, alegerea oricărei soluţii depinde de temperamentul 
pictorului. 

Este de remarcat „ciudăţenia” prin care o culoare pusă în cantitate 
mai mică devine mai importantă; efectul este explicat de Itten (p. 60) ca o 
„voinţă universală de echilibru” care se manifestă organic în natură — a se 
vedea Pieter Breughel cel Bătrân, „Peisaj cu căderea lui Icar”. 

Contrastul de cantitate, fiind unul fundamental, se implică în 
toate celelalte contraste, devenind important pentru selecția culorilor cu 
care se construieşte un tablou. În consecință, conturul desenat al unei 
forme pe pânză nu este ceva definitiv stabilit -- el putând fi fals dacă 
raporturile de mărime ale petelor colorate, saturaţia şi luminozitatea lor 
sunt eronate în raport cu ansamblul; a rămâne sclavul unui desen inițial 
este o eroare. 


Specificul unui raport armonic de mărimi: 

- Imagini stabile, calm, echilibru, tensiune statică (şi întrucâtva neutră) 
Specificul unui raport expresiv de mărimi: 

- Dinamism, instabilitate, imagini vii şi active 


Exemplificări 
- Durer: „Apostolii loan şi Petru” (efect dinamic) . 
- Botticelli: „Portretul unui necunoscut” (efect dinamic) . 
- Holbein: „Portretul lui Eduard VI” (efect dinamic) . 
- Vermeer: „Femeie ticluind o scrisoare” (armonie statică). 
- Vincent van Gogh: „Autoportret. St. Remy” (1889) (efect dinamic) . 
- Henri Matisse: „Portretul soţiei” (1912) (efect dinamic), „Vas cu 
portocale” (armonie statică), „Faţa de masă albastră” (1909) (armonie 
statică), „Femeie pe fotoliu verde” (armonie statică), „Femeie în verde” 
(efect dinamic), „Peisaj văzut prin fereastră, Tanger” (efect dinamic), 
„Glastră albastră cu flori” (efect dinamic). 
- Paul Gauguin: „Vahine no te vi, Femeie cu mango” (armonie statică). 
- Henri Douanier Rousseau: „[iganca adormită” (efect static). 
- Maurice de Vlaminck: „Colibe” (efect static), „Interior de bucătărie” 
(efect dinamic). 
- Paul Klee: „Giuvaeruri” (efect dinamic). 
- Marc Chagall: „Ascultând cocoşul” (efect dinamic). 
- Piet Mondrian: „Norul roşu” (efect dinamic) . 
- Rene Magritte: „Invenţie colectivă” (armonie statică), „Negrul magic” 
(armonie statică). 
- Juan Mir6: „Fără titlu” (1952) (efect dinamic), „Dansator” (1925) 
(efect dinamic) 
- Nicolas de Stal: „Nud culcat” (efect dinamic). 
În pictura românească: 
- Nicolae Grigorescu: „Fete torcând la poartă” (efect dinamic). 
- Ion Andreescu: „Trandafiri albi, roz şi roşii” (armonie statică). 
- Ştefan Luchian: „Anemone”, 1908 (armonie statică). 
- Gheorghe Petraşcu: „Natură moartă cu căldăruşe” (armonie statică). 
- Theodor Pallady: „Flori şi ceaşcă de ceai” (armonie statică). 
- Corneliu Baba: „Cina”, 1959 (efect dinamic), „Nud - 1964” (armonie 
statică). 
- Alexandru Ciucurencu: „Natură moartă cu tuburi de culoare” (armonie 
dinamică), „Natură moartă cu pensule şi flori” (armonie dinamică). 
- Ion Țuculescu: „Dans” (armonie dinamică). 


Capitolul 10 


CULOAREA ÎN STUDIUL DUPĂ NATURĂ 


A 

Îi fața naturii, variată la nesfârşit, poţi visa... Poţi visa chiar de 
„vei privi zidurile împestrițate cu diferite pete, ori pietrele felurit 
colorate” — cum scrie Leonardo da Vinci în Tratatul său*--, unde „vei 
putea vedea reprezentări a tot felul de peisaje (...), a tot felul de bătălii, 
atitudini stranii cu expresii de o clipă, figuri, straie şi nenumărate lucruri 
ce le poţi aduce la o formă conturată şi bine întocmită”. A studia natura 
este altceva. 

Studiul după natură, care a constituit timp de multe secole 
temelia învățării meseriei de pictor, este privit astăzi cu o anume 
reticență. Rostul lui pare unora o chestiune oarecum opţională, ambiguă, 
dacă nu chiar vetustă. Vizavi de uimitoarea varietate stilistică, la care 
asistăm în zilele noastre, ne putem pune întrebarea dacă mai este necesar 
sau ba. Iar dacă răspunsul este, să zicem, afirmativ, cum trebuie el 
abordat? Deruta este reală. Fără studiu, cum poţi învăţa totuşi să pictezi 
— act major, care pretinde pe lângă manualitate, şi metodă de lucru, şi 
învățătură şi acumulări îndelungi**, şi deschidere culturală, şi câte 
altele? 

Johannes Itten, creatorul complexei teorii a culorii cu care şi-a 
„dominat” epoca, o personalitate a cărei gândire modernă nu mai trebuie 
demonstrată, are în privinţa amintitului studiu opinii ferme. El 
constată***, cu So de ani în urmă, că „este simptomatică lipsa de 
orientare care domneşte în epoca noastră privitor la necesitatea studiului 
în cadrul şcolilor de artă. Prin studiul după natură nu trebuie să se 
înţeleagă imitarea automată a impresiilor întâmplătoare, ci dimpotrivă, 
cercetarea analitică şi elaborarea formelor şi culorilor necesare unei 


reprezentări autentice a naturii”; „acest studiu, ne permite interpretarea 
* Op. cit., p.43 

** Cu Goo de ani în urmă, Cennino Cennini socotea necesari pentru un ucenic 13 ani de 
învățătură, cerându-i să nu contenească „niciodată desenul, nici chiar în zi de 
sărbătoare, nici în zi de lucru” (Tratatul de pictură, Editura Meridiane, Bucureşti, 1977, 
p. 100). 

*** Vezi op. cit., p. 79 


naturii şi nu imitarea ei” (subl.n.). 

Insă, continuă autorul elvețian: „pentru ca interpretarea să 
corespundă naturii veritabile a lucrurilor, reprezentarea materială trebuie 
să fie precedată de o observaţie atentă şi de o reflecţie clară” -- exprimând 
încă o dată ceea ce pictorii ştiu de secole. Tradiţia lucrului la şevalet cere 
ca „motivul” aflat în faţă, fie el cât se spectaculos, să nu fie copiat 
mecanic, potrivit impresiilor de moment. Practic, sunt parcurse două 
etape: (1) începutul este marcat de observaţia şi analiza mentală a 
motivului -- fază în care rolul major îl deţine intuiţia; (2) mai apoi are loc 
„elaborarea formelor şi culorilor” la care se referea autorul citat mai sus 
-- în care rolul precumpănitor îl deține rațiunea*. 

Adevărul este că natura ni se oferă cu generozitate privirilor, dar 
ne apare întotdeauna supraîncărcată de detalii, „stufoasă”. Pictorului 
care lucrează după, sau cu natura — şi cu atât mai mult ucenicului-pictor -- 
îi revine sarcina de a discerne, de a selecta, de a sintetiza. Acestea sunt 
operaţii grele, care implică şi mintea, şi inima. 

„Elevul — precizează mai apoi Itten -- trebuie să lupte împotriva 
naturii, deoarece posibilitățile de acţiune ale acesteia sunt diferite şi mult 
mai vaste decât mijloacele de care dispune artistul”. De altfel, 
înregistrarea naturii „aşa cum este” a fost deja preluată de vreun secol şi 
jumătate de către fotografi, care dispun de aparate ultra-performante. 
Impactul asupra picturii a fost decisiv. În consecință, opinează un pictor 
de talia lui Braque: "să pictezi nu înseamnă să reproduci”; Paul Klee este 
mai explicit, în sensul artei pe care o face: „dialogul cu natura rămâne 
pentru artist o condiția sine qua non. Artistul este om, este el însuşi 
natură... Progresul său în observaţia şi viziunea naturii îi permite să 
acceadă puţin câte puţin la o viziune filozofică a universului, 
permițându-i să creeze liber forme abstracte”**. Oricum, pentru pictorul 
care mai lucrează după/cu natura, modul de abordare a fost definit o dată 
pentru totdeauna, la modul genial, de Maurice Denis: „un tablou — 
înainte de a fi un armăsar focos, o femeie goală sau o anecdotă oarecare — 
este în primul rând o suprafață plană acoperită de culori asamblate într-o 
anumită ordine”. 

Mai cu seamă, ucenicului-pictor nu-i va fi uşor. Nesecondat de 


* În privinţa demersului creator, este cu totul semnificativă insistența cu care autorul 
revine asupra unei idei: „Nu raţiunea este hotărâtoare în artă. Deasupra ei se situează 
intuiţia, fiindcă ea ne poartă prin lumea iraționalului şi a metafizicii, pe care nici o 
formulă cifrată nu o poate cuprinde. Formulele logice şi intelectuale nu sunt decât 
vehiculele care ne conduc spre o treaptă superioară” (op, cit., p.29). 

** Paul Klee, Theorie de l'art moderne, p. 43,46 


geniu, instinctul fără şcoală este falimentar*. 

Pe de altă parte, artistul dăruit destinului său „nu este copilul 
răsfățat al vieții” — cum se exprima cândva W.Kandinsky**, el este 
obligat să deprindă grelele convenţii formale specifice profesiei lui, să 
înveţe adică limbajul picturii. 

În cele ce urmează vom puncta succint câteva din aceste 
elemente de limbaj pictural. 


1. Culoarea locală a obiectului 

Strict obiectiv, lumea şi corpurile pe care le cuprinde, sunt 
incolore. 

Pe de altă parte, ştim că oricare suprafață fie absoarbe (parțial sau 
total), fie reflectă (parţial sau total) lumina, iar culoarea reflectată ne 
apare drept culoarea locală a obiectului. Această culoare locală (în fapt, 
reală), se etalează cel mai clar într-o atmosferă luminoasă, fiind 
întotdeauna afectată de natura sursei de iluminare. 

Culoarea locală (reflectată de suprafața obiectului) este astfel 
complementara culorii rezultate prin însumarea razelor absorbite. Dar, 
această culoare locală nu trebuie considerată de pictor ca intangibilă. 
Practic, impresioniştii au împins-o până aproape de limita desființării. 
Van Gogh mărturisea cândva: "eu păstrez din natură o oarecare ordine a 
succesiunii şi o oarecare precizie în plasarea tonurilor; studiez natura 
pentru a nu face lucruri fără sens, pentru a rămâne rezonabil, dar mă 
interesează mai puţin să fie culoarea mea precis identică, „a la lettre”, din 
moment ce ea produce frumosul pe pânza mea, aşa cum cealaltă produce 
frumosul în viață””***. 

Revenind la tezele fizicii teoretizante, un corp care reflectă toate 
razele de lumină receptată ne apare alb, iar un corp care absoarbe toate 
razele de lumină receptată apare negru. lar culoarea locală a unui obiect 
este „citibilă” în zona lui medie, ne atinsă nici de lumină şi nici de umbră. 
Este un fapt: demi-tenta dă culoarea obiectelor. 


* Pitoreasca legendă care face din Barbu Lăutarul admirabilul reproducător al unui 
concert dat de Franz Liszt, pe loc, la întâia audiție şi cu instrumentele micii lui formaţii, 
îi demonstrează excepţionalul său instinct muzical; dar istoria muzici îl consemnează 
doar pe marele compozitor maghiar. 

** Textul complet: „Artistul nu este copilul răsfăţat al vieţii: el nu are dreptul să trăiască 
fără obligaţii; el are o muncă grea de îndeplinit, care adesea va fi o cruce de dus. El 
trebuie să ştie că fiecare din faptele, sentimentele, gândurile lui, constituie materialul 
fin, intangibil, dar solid, din care vor rezulta operele sale şi că, tocmai de aceea, el nu va 
fi liber în viaţă, ci numai în artă”. (Op. cit.,p. 112) 

*** Eugen Schileru, Pre/udii critice, Ed. Meridiane, Bucureşti, 1971, p. 122 


Culoarea locală — trebuie repetat --, nu a fost şi nu este însă un 
tabu în pictură*. 


2. Culoarea luminii şi a umbrei 

Pe un obiect expus luminii apar trei tonuri succesive: tonul de 
lumină, tonul mediu şi tonul de umbră. 

Culoarea locală a obiectului se modifică o dată cu schimbarea 
unghiului de incidenţă al razelor luminii: în lumină se deschide şi 
împrumută ceva din culoarea sursei luminoase, iar în umbră se întunecă 
şi tinde spre complementara culorii eclerajului. În zona intermediară 
rămâne neschimbată. 

Exemple: 

- Noaptea, pe o stradă înzăpezită şi luminată cu becuri incandescente -- 
care dau o lumină caldă, spre gălbui-oranjiu --, zăpada prinde umbre 
albastre profunde. 

- Copacii, la apusul soarelui au umbrele albăstrui, fiindcă la ora aceea 
lumina solară tinde spre oranj. 

- Într-o seară de iarnă, sub luminile multicolore ale reclamelor, pe zăpadă 
se văd umbre multicolore -- care sunt complementarele culorii 
eclerajului. 

Luminile şi umbrele colorate pot fi fotografiate, aparatele le 
sesizează, ceea ce denotă că sunt fenomene obiective şi nu impresii 
optice, produse ad hoc de contrastul simultan. 

Fiind un fenomen real, impresioniştii l-au sesizat şi l-au pictat — 
ceea ce ne duce cu gândul la stupefacția privitorilor vremii, care vedeau 
tablouri în care umbrele erau albastre (şi nu pictate prin amestec cu 
negru, ca până atunci). Demersul impresioniştilor poate fi considerat, cu 
siguranță, ca o excelentă lecţie de educaţie vizuală: pictând ei au învățat 
publicul să vadă colorat. 

Studiind efectul umbrelor colorate, Itten relatează experienţele 
făcute la Ziirich, în 1944: în lumină diurnă**, un obiect alb a fost luminat 
cu un spot de lumină roşie: umbra a apărut verde; iar „o lumină verde a 
produs o umbră roşie, o lumină galbenă a creat umbre violete şi o lumină 
violetă a produs o umbră galbenă”. 

lată cum reapare problema calităţii luminii din timpul lucrului la 
paletă. Ea nu poate fi neglijată, dacă ne gândim la consecinţele de loc 


*În anticele reliefuri asiriene apar carnaţii verzi şi buze negre. Raoul Dufy pictează cu 
negru apa şi nisipul arenei, iar pământul cu albastru. Ca să nu mai vorbim de Picasso! 

** Experienţa cu eclerajul colorat s-a făcut şi în absenţa luminii diurne, rezultatele fiind 
neaşteptate (op. cit.,p. 82). Acestea nu intră acum în atenţia noastră. 


plăcute ale semiobscurităţii. lar când aflăm că un pictor de talia lui 
Picasso lucra noaptea, la lumina reflectorului, faptul nu ne poate linişti — 
forța artei sale nu rezidă totuşi în rafinamentele cromatice. 


3. Culoarea eclerajului (iluminării) 

Cu cât eclerajul (adică iluminarea naturală sau artificială, directă 
sau obținută prin reflexie) e mai colorat, cu atât se modifică mai mult 
culoarea locală a obiectului, saturaţia şi nuanțele implicite; şi invers, cu 
cât e mai necolorat, adică mai aproape de lumina „albă” de zi, culoarea 
obiectelor ne apare mai adevărată. 

lată două cazuri particulare, care ne arată cum tenta locală a 
obiectului se amestecă optic cu cea a eclerajului: 

a. Dacă iluminăm un obiect galben cu o lumină albastră, obiectul ne va 
apărea colorat în galben-verzui. 

b. Dacă iluminăm un obiect albastru cu o lumină oranj, obiectul ne va 
apărea aproape negru (acelaşi lucru petrecându-se cu orice pereche de 
complementare). 

c. O lămâie iluminată cu galben va apărea şi mai galbenă. 

Ceea ce înseamnă că lumina diurnă favorizează munca 
pictorului. Fireşte însă că şi de astă dată, o lumină mai caldă va exalta 
culorile calde şi le va atenua pe cele reci şi, desigur, invers. 

Intensitatea eclerajului modifică şi ea tentele: 

- optimă este lumina de intensitate medie sau mare, care favorizează 
culorile, acestea rămânând luminoase şi strălucitoare; 

- lumina prea scăzută răceşte culorile (în sensul că roşurile tind spre 
acromatism, iar albastrurile şi verzurile devin mai tari, galbenul tinde 
spre verde, verdele spre albastru etc.); 

- lumina prea puternică le „albeşte”. 


4. Reflexele. 

„Nu există umbre propriu zise: nu există decât reflexe” îşi nota 
Delacroix pe o filă de Jurnal*, adăugând: „Când ne aruncăm ochii pe 
obiectele din preajmă, fie că e vorba de un peisaj sau de un interior, 
observăm între obiectele ce ni se înfăţişează un fel de legătură pricinuită 
de atmosfera înconjurătoare şi de reflexele de toate felurile, care fac — ca 
să spunem aşa — ca fiecare obiect să contribuie la un fel de armonie 
generală. E un fel de vrajă de care pictura se pare că nu se poate lipsi; şi 
totuşi, cei mai mulți pictori, şi chiar marii maeştri nu au fost preocupați 
de ea”. 


* Bugene Delacroix, Jurnal, Ed. Meridiane, II, p. 103, 127 


Cezanne spunea acelaşi lucru: „reflexele sunt acelea care 
învăluie obiectele, iar lumina ambiantă, anvelopa, e constituită din 
ansamblul reflexelor”. Leonardo da Vinci le consemnase nu numai 
prezenţa, ci şi modul de articulare în ambianța specifică. 

În natură corpurile se influențează reciproc prin reflexe colorate, 
care se interferează, modificând culoarea locală şi chiar forma acestor 
corpuri. Astfel: 

- Un obiect roşu produce un reflex roşcat asupra unui obiect alb aflat 
alături sau un reflex gri-negru asupra unui obiect verde, aflat alături; sau 
reflexe brune asupra unui obiect negru. Umbra purtată a obiectelor este şi 
ea colorată de reflexele dimprejur. 

- Lumina soarelui de amiază pare a „roade” calota craniană a cuiva situat 
în plein-air, în vreme ce partea de jos a capului se accentuează. 

Cu cât creşte luciul unor suprafeţe, cu atât razele reflectate de 
acestea -- reflexele -- sunt mai vizibile. Cu această ocazie vom constata, 
o dată mai mult, cât de temeinic au aprofundat impresioniştii în opera lor 
două probleme care îi definesc: 

a. reflexele corpurilor, colorate sau ba -- ajungând la concluzia că tentele 
locale ale corpurilor tind să se dizolve şi să se contopească într-o unică 
atmosferă luminoasă; 


b. modificarea luminii diurne (deci a eclerajului) pe parcursul aceleiaşi 
zile* - transfigurând efemeritatea clipei în eternitatea ei. 


5. Redarea volumului prin culoare. 

Volumul — impresia de relief tridimensional a unui obiect — s-a 
redat altădată cu ajutorul celor trei tonuri ale luminii locale, desfăşurate 
pe un obiect în partea luminată, în zona medie şi în cea umbrită. 

Astăzi, posibilitățile pictorului au sporit, existând două 
modalităţi de redare a volumului: modeleul şi modulația — ambele 
funcționale în arta modernă şi contemporană. 


A. Modeleul 
Modeleul este procedeul tradițional, larg folosit în istoria 
picturii, în care volumul se obţine cu ajutorul luminii şi umbrei, deci a 


* Tlustrativă pentru această preocupare impresionistă este o scrisoare adresată de 
pictorul nostru naţional, Nicolae Grigorescu, lui Alexandru Vlahuţă. Pictorul îi scrie că, 
plimbându-se într-o după amiază prin împrejurimile Câmpinei, a descoperit motivul 
unui excelent tablou. Consultându-şi ceasul şi-a propus să revină a doua zi cu pânza şi 
uneltele meseriei sale. Reîntors a doua zi, scrie pictorul, deşi ajunsese acolo la aceeaşi 
oră, să zicem 5 p.m. --, deşi cerul, dealurile, copacii şi drumurile erau aparent la fel, 
vraja lor se destrămase. Dispăruse ... Pictura! 


degradeului lucrat în valoare“. Modeleul, ca procedeu curent al 
pictorilor pe care îi interesează redarea impresiei de volum a obiectelor -- 
în diverse epoci optându-se pentru diverse „trepte” de reliefare--, are 
prea puţin de-a face cu acel truc extra-pictural numit frompe-l 'oeil 
(înşeală ochiul). Exemplificări ale modeleului întâlnim în toată istoria 
picturii, începând cu vechii greci (care afirmau că ei ar fi inventat 
„relieful” în pictură -- ceea ce pare posibil), în pictura europeană 
reinstaurându-se puternic o dată cu Van Eyck, trecând prin Renaştere şi 
prin operele luminiştilor secolului 17;  depăşindu-i pe Courbet şi pe 
academişti, dar ocolindu-i pe Impresionişti, modeleul tradițional are 
reveniri puternice în secolul 20. 

Metoda de lucru, neaşteptat de simplă, ne este cunoscută. Practic 
vorbind, în culoarea locală a obiectului -- încă umedă -- se introduce alb 
în lumină şi negru în umbră, realizându-se apoi pasajele mai mult sau mai 
puţin fine; astfel culoarea locală rămâne nealterată în zona intermediară. 
Procedeul redă ca atare tridimensionalitatea lumii reale. 

Folosindu-se aşadar culorile locale ale obiectelor şi suprafeţelor 
învecinate, rezultă compoziţii realiste, dominate de impresia de 
concreteţe, în care sunt cuprinse serii de elemente disparate, reunite 
parcă în pofida fiecăreia din ele**. 

Putem conchide: relieful unor obiecte se poate reda prin tonuri de 
lumini, semitonuri şi umbre, folosind ca atare mijloacele de expresie ale 
clarobscurului; modeleul nu exclude culoarea, ci o trece în planul 
secundar, cultivând valorile expresive ale valorației. 

B. Modulaţia 

Modeleul tradițional a fost înlocuit într-o bună măsură de 
modulație -- procedeul modern inițiat de Paul Cezanne***, pictorul 
socotit nu o dată drept „părintele picturii moderne”, cel care a reconstruit 
în pictura sa „scheletul geometric” al naturii, structura sa profundă, 
compromisă de irizațiile impresioniste. Prin modulație se redă 
tridimensionalitatea obiectelor (realizată altădată cu ajutorul luminii şi 
umbrei) prin intermediul culorii, apelându-se la efectele ei termice şi 
spaţiale. Cu alte cuvinte valoarea a fost convertită în culoare. 

Concret, modulația se realizează prin pasajul dintre 


* Nu trebuie uitată nici textura, adică rugozitatea suprafeței, care contribuie, la rândul 
ei, la crearea senzaţiei de volum prin comparaţia cu fondul şi cu alte forme vecine. 

*%* Dacă ne întrebăm ce le reține laolaltă, vom descoperi că elementele coagulante sunt 
în special liniile de forță ale cadrului plastic, cărora li se adaugă rapelurile cromatice, 
valorice etc. 

*** Lărgind sensul termenului modulație, unii analişti identifică procedeul şi la artişti 
ca Henri Matisse, Fernand Leger etc. Termenul, ca atare, aparţine lui Paul Serusier. 


complementare obţinut exclusiv din tente pure -- în care (atenție!) aceste 
tente pure sunt de valori fie egale, fie apropiate. În fapt, nu este o redare ci 
O sugerare a celei de a treia dimensiuni — profunzimea (în lipsa oricărui 
relieftradițional). 

Iată soluţia Cezanne (pur cromatică): 


Explicație: 
- Metoda oferă pictorului două soluţii: fie trecerea de la zona luminii 
dominate de O la A sau la albăstruiul umbrei prin G şi V, fie pasajul dintre 
complementarele O A prin R şi Vi (aceste două soluţii justificând 
predominanţa fie a verdelui, fie a violetului din operele maestrului de a 
Aix-en-Province). 
- Prin urmare dacă folosim procedeul modulaţiei în reprezentarea unei 
bile albe, lumina ei va fi uşor oranjie, culoarea locală albă va apărea în 
zona intermediară (unde va fi nuanţată fie spre GV, fie spre RVi), iar 
umbra va fi albăstruie. Astfel, decorativitatea unui cerc se va 
metamorfoza într-un „spaţiu-suprafață”. Degradeul obținut altădată prin 
clarobscur s-a transformat o dată cu Câzanne în modulația modernă. 

În cazul unui măr roşu, zona lui luminată va tinde spre O, va urma 
o trecere (OR) spre culoarea locală R, după care urmează un pasaj (Vi) 
spre umbra albăstruie. Urmând aceiaşi schemă, în cazul unui măr galben, 
lumina va fi uşor oranjie, galbenul va marca tonul local, iar umbra va fi 
marcată de albastru. 


Datorită pictorului Alexandru Ciucurencu - unul din cei mai 
importanți colorişti români - care a adoptat modulația potrivit 
temperamentului propriu, se mai poate vorbi astăzi despre o variantă 
posibilă a schemei lui Cezanne. Adoptându-i punctul de vedere, culorile 
luminii şi umbrei devin complementarele G-Vi: 


Consecințele modulaţiei 

A. Întrucât modulaţia înlocuieşte deschisurile luminii şi închisurile 
umbrei cu variaţii ale culorii locale, care se încălzesc şi se răcesc, 
obligaţia acestora este să se apropie de aceeaşi treaptă valorică. Culoarea 
locală este astfel interpretată şi nu copiată. 

B. Faptul că tonurile tind spre luminozităţi similare (scăzând aproape 
total distanţele valorice proprii modeleului), face ca, de pildă, tablourile 
modulate a lui Cezanne să devină neconcludente în fotografiile alb- 
negru*. 

C. Tonurile locale ale diferitelor obiecte sunt legate implicit prin aceea că 
zonele atinse de lumină tind spre culoarea eclerajului, iar zonele umbrite 
tind spre complementara acesteia. Rezultatul este surprinzător: se 
realizează armonizarea aproape involuntară a tabloului, deoarece se 
„înfrățesc” între ele toate părțile luminate, tot aşa cum se unifică 
cromatic umbrele. (Obiectele diferit colorate nu mai apar acum. izolate, 


* Din păcate, în cazul acestui mare artist, albastrurile de Prusia s-au manifestat la modul 
invadator, iar verniurile finale s-au îngălbenit. 


ci produc o atmosferă, generală unificatoare). 
D. Complementaritatea specifică modulaţiei sporeşte forța evocatoare a 
volumului obiectelor figurate în tablou. 

Să notăm în încheiere că modulația nu se pretează la 
decorativism, cum s-ar părea, poate, şi nici la lipsă de nuanţe, ba 
dimpotrivă: „împărăție a culorii pure, modularea a ştiut să facă apel, din 
fericire, la tonuri rupte, degradate cu alb, la griuri mov. Să ne gândim la 
Bonnard, ca şi la Cezanne”* 

Pe de altă parte, ne avertizează Itten **, e bine să ştim că „Tiţian şi 
Rembrandt se limitau la modulaţia colorată a fețelor sau figurilor, pe 
când C&zanne trata întreaga pânză ca pe o unitate formală, ritmică şi 
colorată. Această nouă unitate este bine pusă în evidenţă de natura 
moartă „Mere şi portocale” . 


6. Exprimarea spațiului prin culoare. 

Preceptul după care culoarea este inseparabilă de forma 
obiectului este demonstrat de o bună parte a istoriei artelor. Cu toate 
acestea, de la impresionişti încoace — şi mai ales de la Cezanne --, pictorii 
tind tot mai mult să scoată culoarea din starea ei de subordonare faţă de 
formă şi să o situeze ca „vioară primă” în expresia tabloului. 

În procesul de eliberare a culorii, de un secol şi jumătate asistăm 
la modificarea conceptelor de spaţiu şi volum despre care tot vorbim - 
vezi modulaţia, contrastul de clarobscur, etc. Ca şi în cazul exprimării 
volumului, şi în reprezentarea  spațialităţii, în pictura modernă se 
apelează la funcțiile specifice culorii. 

Efectul spaţial al culorilor are în practică destule hăţişuri. 

Să ne oprim mai întâi la reprezentarea grafică a sugestiilor 
spaţiale create de culori, aşa cum a imaginat-o Kandinsky*** : 


R 


| Oe o-B-0- 


Y 


*Havel, op. cit., p. 330. 
** Itten, op. cit., p. 12. 
%** Op. cit.,p. 73,14, 79 


Explicație: 
oranjul = vine (mişcare excentrică) 
galbenul = vine (mişcare excentrică) 
verdele = imobilitate absolută 
roşul= mişcare în sine (autonomă) 
albastrul = pleacă (mişcare concentrică) 
violetul = pleacă (mişcare concentrică) 


Iată contrazisă vechea tradiţie de atelier după care tentele calde 
vin şi cele reci pleacă. Ceea ce observăm imediat în schema de mai sus 
este faptul că verdele (rece) stă, dar stă şi roşul (cald); ba mai mult, dacă 
judecăm un ansamblu de două sau de mai multe pete colorate putem 
constata că sugestia spaţială a uneia se poate inversa şi că vine în față o 
culoare albastră sau violetă. lată-ne în impas. Care e adevărul? 

Contradicția de mai sus apare din cauză că autorul schemei 
analizează culorile izolate una de alta. El socoteşte că mişcările culorilor 
se fac nu numai „pe orizontală”, adică vin sau pleacă de la privitor, ci sunt 
totodată şi „excentrice” (galbenul, care se împrăştie, se mişcă 
„centrifug”) sau „concentrice” (albastrul, care face implozie, se mişcă 
„centripet”). Primele cercuri agresează privirea, în timp ce ultimele două 
o absorb. Efectele respective , explică el, sporesc dacă li se adaugă 
culorilor alb, şi scad dacă sunt amestecate cu negru. Şi totuşi, care este 
regula? — dacă există vreuna. 

Problema o rezolvă Johannes Itten. Corelând culorile, judecând 
aşadar modul în care se raportează una la alta pe suprafaţa tabloului, el ne 
propune două teste simple, pe deplin semnificative. Dacă luăm o bandă 
colorată în cele şase culori spectrale şi o aşezăm mai întâi peste un fond 
negru, apoi peste un fond alb, vom observa că pe fondul negru, galbenul 
vine cel mai mult şi violetul se îndepărtează cel mai mult, iar celelalte 
culori se situează undeva între cele două extreme; pe fondul alb efectul 
este invers: violetul vine cel mai mult, iar galbenul pare reţinut de albul 
dimprejur. 

Regula generală transmisă nouă de peisagişti, după care culorile 
calde vin, iar cele reci pleacă, este contrazisă din câte se vede şi de astă 
dată de cele două experimente, astfel că suntem obligaţi să înțelegem 
altceva: „pentru a judeca efectul de profunzime, culoarea de referință 
este la fel de importantă ca şi culoarea însăşi”*. Această concluzie 
ilustrează o dată în plus subiectivismul vederii colorate şi ca atare 


*]. Itten, op. cit.,p. 77 


caracterul relativ al efectelor cromatice. 

Începând din anul 1915, Itten a făcut studii sistematice privitoare 
la efectul spațial al culorilor, ajungând la concluzia că: „cele 6 culori 
fundamentale produc pe un fond negru efecte de profunzime 
corespunzătoare proporțiilor secțiunii de aur”. Vom înţelege cum stau 
lucrurile, urmărindu-i demonstrația şi concluziile: 

- Pe dreapta AB se desenează punctul C, care o secţionează în 
două lungimi corespunzând secţiunii de aur. (Aflarea punctului C se face 
după o metodă cunoscută --n.n.). 

- Astfel raportul AC / CB este egal cu raportul CB /AB. 

- Porțiunea AC poate fi numită minoră, iar porţiunea CB, majoră. 


minor  C major B 


Referindu-se la cercul cu 12 culori (vezi schema) şi conform 
raționamentului de mai sus, autorul conchide: 

- În raportul GR (judecând efectele spaţiale), O corespunde punctului C, 
împărțind distanța GR în două părți: GO (care corespunde raportului 
minor) şi OR (care corespunde raportului major). 

- În raportul GA, culorile G-RO reprezintă raportul minor, iar RO-A 
reprezintă raportul major. 

- În raportul GVi, culorile GR şi RVi reprezintă raportul minor-major. 

- În raportul GA culorile GV şi VA reprezintă raportul major-minor. 

Itten face apoi o primă aplicaţie concretă a raportului G- RO-—A, 
în care aceste culori sunt aplicate pe un fond negru. Rezultatul este 
următorul: 

- Gvine puternic în față; 
- ROvine mai puţin; 
- Apare profund (ca şi negrul). 


Aplicația a doua, în care aceleaşi trei culori se aplică pe un fundal 
alb, evidenţiază un efect exact contrar față de situaţia precedentă: 
- Gvine puţin sau deloc; 
- RO vine; 
- Avine puternic; 


Fond alb 


Rezumând, vedem că spaţialitatea culorilor este profund afectată 
de contrastul de luminozitate (clarobscur). 

Pe fond negru: 
- Tonurile se apropie de privitor proporțional cu gradul lor de 
luminozitate: cele deschise, mai mult, iar cele închise mai puţin sau de 
loc. 
- Tentele polilor termici AV şi RO se comportă însă mai aparte: dacă sunt 
pure (şi la fel de luminoase), AV pleacă iar RO vine; aşadar cele reci 
pleacă, iar cele calde vin. 
- Aceleaşi tente dacă sunt luminate cu alb, vin amândouă până la acelaşi 
nivel; iar dacă sunt luminate şi mai mult, AV avansează iar RO dă înapoi. 


Pe fond alb 
- Tonurile luminoase rămân pe acelaşi plan cu albul fondului. 

- Tonurile închise vin spre privitor în măsuri diferite (cele mai închise vin 
cel mai puternic). 

Nu putem încheia discuţia noastră fără a semnala imixtiunea 
contrastelor de calitate şi, respectiv, de cantitate în sugestiile privind 
spațialitatea culorilor. 

a). O culoare luminoasă şi saturată vine mai puternic decât una 
luminoasă, dar mai stinsă: 


G saturat G stins 


b). Şi influenţa cantităților are un rol important: o mică pată galbenă 
avansează când e plantată pe o mare suprafaţă roşie (care are un ton mai 
întunecat decât galbenul); iar dacă se inversează situația, roşul vine în 


Fond R Fond G 


G R 


fața galbenului: 

La finalul acestei discuții despre efectul spaţial al culorilor, se 
pare că singura regulă este lipsa unei reguli fixe. „Aici sensibilitatea 
personală a artistului şi scopul pe care şi I-a fixat pictorul sunt singurii 
judecători”"*, iar „efectele spaţiale trebuie reglate” de la caz la caz. 

Şi ca un îndreptar general, cu caracter aplicativ, autorul teoriei 
culorilor ne aminteşte recomandarea lui Corot: „Nu faceţi ferestre”. 


* J. Itten, op. cit., p. 78. 


CÂTEVA MODALITĂȚI PRACTICE DE REDARE A 

PROFUNZIMII SPATIALE 
A. Diminuarea aparentă — într-un mod calculabil — a figurilor, clădirilor 
etc., o dată cu dispunerea lor treptată în profunzime. (Perspectiva 
lineară) 
B. Apropierea valorică a tuturor tonurilor spre un ton (relativ) mediu, pe 
măsură ce se îndepărtează în spaţiu, dată fiind tendinţa valorilor de a-şi 
reduce distanţele: primul plan evidențiază contraste valorice puternice, 
contraste care scad spre fundal, tinzând spre gri. 

In consecință conturele şi detaliile formale ale elementelor 
îndepărtate se estompează, fapt observat de Leonardo (par. 468): „De vei 
face lucruri finisate şi lesne de recunoscut de la mari depărtări, ele vor 
părea apropiate”. (Perspectiva valorică). 

C. Scăderea treptată a purității culorilor, justificată prin tendinţa de 
neutralizare cromatică a elementelor distribuite în profunzime. 
Neutralizarea este secondată de răcirea culorilor, pe măsură ce acestea se 
îndepărtează de primul plan — mai cald. Avem de-a face cu percepția 
normală a culorilor din natură: cele calde par mai apropiate, cele reci mai 
îndepărtate. (Perspectiva cromatică). 

D. Scăderea opoziţiei opacitate - transparenţă, o dată cu profunzimea 
spațială. Opacitatea sugerează planurile apropiate, iar transparenţa pe 
cele îndepărtate. (O culoare se poate opaciza prin reducerea la minimum 
a liantului, iar dacă nu devine suficient de opacă trebuie înlocuită cu un 
alt pigment — de aceeaşi culoare, dar mai opac). 

E. Suprapunerea parțială de forme — fie ele figuri, obiecte, clădiri etc. 

F. Înălţarea punctului de observaţie. (Perspectiva „în zbor de pasăre”, 
utilizată întâia oară în antichitate, de Romani, la începutul Renaşterii, dar 
şi mai târziu). 

G. Efecte de profunzime pot fi obținute şi prin alternanța unor simple 
ecrane variate ca luminozitate (tot aşa cum un alb pare să se apropie lângă 
un negru); sau, suplimentar, prin simplul fapt că partea inferioară a unui 
cadru plastic este percepută ca având tendinţa să se apropie de privitor. În 
plus, la structurarea spaţiului contribuie şi tuşele energice ale pictorului. 
H. Accentuarea conturelor unor elemente le sugerează apropierea. 

Iată două cazuri: 

— Atunci când un corp se profilează pe un fundal asemănător ca 
tentă, luminozitate şi saturație, pentru a-i marca aşezarea mai apropiată 
în spațiu pictorii recurg la contur -- uneori discontinuu. Marc Havel îi 
evocă în acest sens pe Tintoretto, Millet şi Cezanne (care conturează cu 
albastru intens unele figuri profilate pe cer); iar la vremea lui, Rubens 


folosise conturul ,, ca pe un contrast colorat”. 

— În situaţia unui obiect care se siluetează închis pe deschis 
într-un mod brutal, pasajul se face cu o tuşă întreruptă, care va părea 
erodată de tonurile luminoase dimprejur. 

Alături de cele înşirate mai sus, vom aminti cu titlu informativ şi 
alte câteva tipuri de perspectivă care populează literatura de specialitate: 
perspectiva ,„broaştei ” (în care lucrurile sunt privite de jos în sus, cum 
s-ar spune de la piciorul broaştei spre cer), perspectiva , în ochi de peşte” 
(care operează cu linii de fugă elipsoidale, folosită uneori de fotografii 
contemporani), perspectiva afectivă (în care autorul dimensionează 
elementele după criterii subiective sau după ierarhia socială, ca în arta 
egipteană), perspectiva sacră, pe care o întâlnim în arta bizantină, în care 
elementele cresc pe măsură ce se depărtează de noi, perspectiva 
simultaneistă etc. Inedite, unele din aceste tipuri de reprezentare au 
surprins, la început. Sugerând spațialităţi din cele mai diferite, evitând 
documentarul (în pictură importante fiind convențiile legate de spațiul 
plastic), ele diferă istoriceşte, variind de la o cultură la alta şi de la un stil 
la altul*. 


7. Raportul dintre culoare şi formă 

Se ştie că liniile, fie ele chiar simple, dinainte încă de a fi încropite 
în forme articulate, pot exprima stări („sentimente”) descifrabile. O linie 
dreaptă sugerează fermitate şi decizie, una frântă, dimpotrivă -- rupere, 
ezitare, porniri aleatorii, iar una curbă (deschisă) induce senzaţia de 
graţie şi de mişcări line, în funcţie de sensurile ei ondulatorii, ascendente 
sau descendente. Aşadar şi poziţia liniilor contează: dacă o oblică este 
întotdeauna dinamică, transmițând sugestii, potrivit direcționărilor ei, o 
orizontală va sugera stabilitate şi pasivitate, impresia de static. O linie 
geometrică fermă va părea mai dură decât una tremurată. O linie lungă va 
sugera amploare, una scurtă, ezitare, meticulozitate. O verticală ni se va 
părea activă, plină fermitate, înălțare şi decizie, iar asocierea ei cu o 
orizontală ne va crea senzaţia de echilibru absolut. Şi tot aşa, vom asocia, 
involuntar, paralelele divers distanțate cu ideea de ritm, pulsaţie şi 


* Există şi alte puncte de vedere. Discutând despre Cezanne şi exprimarea spațiului în 
pictură, Lihane Brion-Guerry, crede că „Nu există o singură perspectivă, ci o sută, căci 
sunt o sută de maniere pentru a rezolva problema pusă: sugerarea, cu ajutorul unei 
suprafeţe bidimensionale, a spaţiului tridimensional”, enumerând câteva: „perspectiva 
alegorică a grecilor”, „perspectiva mistică a vechii arte chineze”, „perspectiva 
simbolică a Evului Mediu”, „perspectiva raționalistă a Renaşterii”, „perspectiva 
sentimentală a Barocului”... 


ordine, liniile întretăiate cu ideea de dezordine, liniile groase cu energia 
şi temeritatea, poate cu căldura, liniile subțiri cu fineţea şi slăbiciunea, 
liniile şerpuite cu moliciunea, poate cu eleganța, liniile agitate, opuse, 
alternate, meandrice cu frământarea etc. Liniile constituite deja în forme 
— fie ele cât de simple, ne transmit impresii cu neputinţă de ignorat. Altfel 
ne va apărea, în fondul lui, un triunghi ascuţit ca un ciob de geam spart 
față de rotunjimea perfectă a lunii pline, adică a unui simplu cerc. 

Încă la începutul secolului trecut, Kandinsky* era convins că 
„forma însăşi, fie ea şi complet abstractă, şi aidoma unei forme 
geometrice, are propriul ei sunet interior, este o esenţă spirituală cu 
trăsături care fac parte din identitatea ei. Un triunghi (fără alte precizări — 
dacă este vorba despre un triunghi ascuţit, isoscel sau echilateral) este o 
esență de acest fel, cu propriul ei parfum pictural. Acest parfum se 
diferențiază în cursul raporturilor cu alte forme, dobândeşte nuanţe 
secundare, rămânând în fond neschimbat, după cum mireasma 
trandafirului nu va putea niciodată să se confunde cu mireasma violetei. 
La fel se întâmplă cu cercul, pătratul şi orice alte forme posibile”. 

În mare, forma şi culoarea sunt noţiuni inseparabile -- am mai 
vorbit despre asta -- între ele existând o intercondiționare reală. Ne 
putem convinge de acest lucru umplând formele geometrice de bază în 
mod aleatoriu, cu alte şi alte culori: de fiecare dată vom resimţi o altă 
impresie, determinată de schimbarea culorii fondului. Astfel, vom 
conchide, împreună cu creatorul amintit, că „Valoarea unor culori, este 
subliniată prin unele forme şi atenuată prin altele. În orice caz, culorile 
ascuţite sună, în specificul lor, mai puternic dacă se asociază cu o formă 
ascuţită (de exemplu, galbenul în triunghi), pe când culorile care tind 
spre tonuri adânci sunt accentuate în această tendinţă de formele rotunde 
(de exemplu, albastrul în cerc)”. 

Forma şi culoarea. Îmbinarea lor i-a preocupat şi pe unii din 
vechii maeştri**. 

Oricum aceste două componente de bază ale imaginii avându-și 
propriile valori expresive, este pe întru totul firesc ca acțiunea lor să fie 
sincronizată şi coordonată de către artist. Cu alte cuvinte culoarea şi 
forma elementelor unui tablou ar trebui, măcar ca opţiune, să se susțină 
reciproc. 

Johannes lItten îşi afirmă cu fermitate opiniile***, (deşi 
asemenea limitări sunt privite uneori cu îngăduință de pictori, alteori ba). 


* Op. cit.,p.57 
** Unul dintre aceştia se crede a fi Matthias Griinewald. 
*** Op. cit.,pp. 75-76 


După el, celor trei culori fundamentale le corespund formele 
fundamentale -- pătratul, triunghiul, cercul --, pe care le analizează rând 
pe rând. 


Pătratul 

„Caracterul lui fundamental este dat de două verticale şi două 
orizontale, egale între ele şi situate în unghi drept” unele față de altele. 
Prin contrastul dintre liniile şi unghiurile drepte se produce o tensiune 
puternică şi senzația de stabilitate. „Din familia pătratului fac parte toate 
formele care se bazează pe orizontale şi verticale”, adică dreptunghiul, 
prisma, crucea etc. 

„Pătratul era la egiptenii vechi ideograma câmpiei”, constituind 
„simbolul materiei, al greutăţii şi al frontierelor fixe”; în fapt, el 
„simbolizează materia în repaos”. 

„Corespunde roşului, care e culoarea materiei”, roşul fiind o 
culoare grea, densă şi opacă. 


Triunghiul 

Caracterul acestei figuri geometrice este dat de trei diagonale 
reunite între ele. Unghiurile triunghiului par întotdeauna „agresive şi 
combative”. „Din aceeaşi familie fac parte toate formele care conţin 
diagonale -- adică rombul, trapezul şi formele în zigzag”. 

Triunghiul „este simbolul gândirii” şi a lipsei de materialitate. 

Corespunde galbenului deschis. 


Cercul 

Punctul care se mişcă poate genera linii variate: cercul este un 
punct care se deplasează constant în jurul altui punct, sugerând mişcarea 
perpetuă şi totodată „impresia de destindere”. „Din familia lui fac parte 
toate formele geometrice care au un caracter curb sau circular -- adică 
elipsa, ovoidul, sinusoida, parabola etc.” 

Cercul „simbolizează spiritul”, activ, complet, definitiv şi unitar, 
sensurile lui vechi stârnindu-ne şi interesul: în China veche se utilizau 
elemente circulare pentru construirea templului cerului, iar „semnul 
astrologic al cerului este un cerc cu un punct în centru”. 

Cercul „corespunde albastrului transparent”. 


lată reprezentările grafice ale acestor forme şi combinaţiile lor: 


A Vi R 


Schemele de mai sus pun în evidenţă atât formele geometrice de 
bază şi corespondentele lor cromatice, cât şi principalele lor derivate. Fie 
că le acordăm sau nu credit, ele constituie autentice prilejuri de 
meditație. 

Ideea convergenţei culorii cu forma ne este expusă de Itten 
simplu*: „Când expresia unei forme coincide cu expresia unei culori 
efectele lor se cumulează”. Pe de altă parte, pictorul va simți desigur 
nevoia ca „un tablou a cărui expresie e determinată în principal de 
culoare va trebui să-şi dezvolte formele plecând de la culoare, pe cândun 
tablou axat pe formă va trebui să-şi primească culorile pornind de la 
formă”. 

Principiul lui Itten ne trimite cu gândul la orientarea cubistă (care 
a cultivat la modul spectaculos forma), la expresionism sau la futurism 
(curente interesate atât de formă, cât şi de culoare), ca şi la superbii 
pictori impresionişti, apoi la cei care țin de taşişm, ori la fovii obsedați şi 
* Op. cit. P16 


de lumină şi de culoare. Dar, cum putem constata cu uşurinţă din aceste 
trimiteri, coordonarea fortuită, „îmbinarea” cu orice preţ a culorii cu 
forma nu constituie o regulă inextricabilă. Aşa se face că, deşi opiniile 
celor doi mari profesori de la Bauhaus concordă în privinţa 
corespondenţelor mari dintre forme şi culori*, în artă sentinţele fară 
drept de apel sunt neavenite. Următorul text al aceluiaşi Kandinsky, 
propune un punct de vedere nou: „Pare limpede că nepotrivirea dintre 
formă şi culoare nu trebuie socotită ca exprimând o „lipsă de armonie”, ci 
dimpotrivă, ca o nouă şansă spre o nouă armonie. Întrucât numărul 
culorilor şi al formelor este infinit, combinațiile posibile sunt şi ele 
infinite — la fel ca şi acţiunile lor”. 


În acest capitol, în care am abordat succint parte din problemele 
studiului dupa natură, nu ne-am oprit o clipă, barem, la ideea de 
“modernitate”, la “contemporaneitate”, la “a fi în pas cu vremea ta” - 
această obsesie a multor pictori de la noi, în ultima jumătate de secol. De 
ce? Fiindcă o asemenea procupare este, în realitate, inutilă. Eşti modern 
fără să vrei. Cum poți să fii - decât prin exceptie - altundeva decât în 
secolul tău, contemporan cu tine însuţi, atâta vreme cât îți trăieşti viaţa 
acum, simți şi gândeşti ca acum? 

Pseudo-obsesia modernităţii cu orice preţ a fost taxată cum se 
cuvine, cândva, de Salvador Dali în stilul său**: “Nu te sili să fii modern. 
Este singurul lucru pe care orice ai face, nu-l poţi evita”. 


* Ca şi Itten, dar mult înaintea lui, Kandinsky crede că roşul corespunde unghiului drept 
şi pătratului, galbenul este propriu unghiului ascuţit şi triunghiului, iar albastrul se 
potriveşte cu unghiul obtuz şi cu cercul. 

** Salvador Dali, Jurnalul unui geniu, Editura Humanitas, Bucureşti, 2001, p. 48. 


Capitolul II 


ACORDUL CROMATIC 


D acă vorbim despre acordul cromatic, va trebui să-l disociem ca 
noţiune de armonia cromatică, deşi în vorbirea zilnică nu prea sesizăm 
deosebirea. Va trebui să admitem, volens-nolens, că acordul este o 
problemă mai curând tehnică; este ceva asemănător actului prin care 
violonistul îşi acordează instrumentul, atunci când îşi potriveşte — după 
diapazon — cele patru strune cu sunetele: mi, la, re, sol în care îşi va cânta 
mai apoi concertele. În această accepţie, e vorba despre un acordaj al 
paletei, cu care mai apoi pictorul îşi va „cânta” la rândul lui simfonizările 
cromatice. Văzute în felul acesta, acordurile nu sunt sinonime cu 
armonia, dar stau undeva la fundamentul ei. Unii le-au numit „solfegii” 
ale muzicii care va să vină. 

Datorită importanţei ce o au în explorarea unui teritoriu atât de 
complex cum este acordul culorilor, vom prezenta opiniile pictorului şi 
esteticianului francez Paul Serusier (1864-1927). 

EI distinge două tipuri de acord: 

A. prin înrudire, 
B. prin contrast. 


A. Acordurile prin înrudire 

Acordurile de acest tip se stabilesc, potrivit numelui, prin 
înrudirea culorilor, având comună cel puţin una din cele trei caracteristici 
proprii fiecărei culori — tenta, valoraţia şi saturația. Regula ar fi 
următoarea: „două culori se acordă dacă sunt: (1) de aceeaşi natură 
(albastru de Prusia şi bleu ciel etc. = aceeaşi tentă); (2) de aceeaşi valoare 
(roşu închis şi albastru închis etc. = aceeaşi valoare); (3) de aceeaşi 
intensitate (vermillon şi albastru de Prusia etc. = aceeaşi saturație)”. 
Pentru desluşirea înţelesurilor acestui principiu, nu prea simplu la prima 
vedere, ne va însoți un ghid avizat, Marc Havel*: 


* Ele sunt bine rezumate şi argumentate, de Marc Havel în „Tehnica tabloului" , pp. 
363-370. 


1. În primul caz -- în care avem tonalități izocrome -- se foloseşte o 
singură culoare, iar acordul ca atare va consta în raporturi de "ton în ton”, 
acestea fiind aşa numitele „game de umbre”. 

Avem de-a face aşadar cu acorduri monocrome. Prin urmare, 
folosind aceeaşi culoare, diferențele apar doar în privinţa valorii şi 
saturației. 

Acordul de ton în ton se poate realiza atât prin: a) amestecul fizic 
al culorilor cu alb (ex. guaşa), cât şi prin b) folosirea unui fond alb peste 
care se revine prin suprapuneri (€ex.. laviul) sau prin adiţionarea de 
puncte ori de linii. 

Se obțin astfel efecte care marchează atât profunzimea spațială, 
cât şi volumul obiectelor. 

Tehnicile optime de concretizare sunt camaieul, grisaiul, 
sanguina, sepia. 

Dintre artiştii reprezentativi pentru acest tip de acord fac parte 
Leonardo, Durer, Poussin şi alții. Pomenind aici unele reprezentări 
picturale rupestre şi ceramica Greciei antice, efecte de acest fel sunt 
cultivate şi în perioada modernă şi contemporană, de unii pictori 
cunoscuţi, cum sunt William Turner, Victor Vassarely şi op-art-ul, 
Jackson Pollock, Frank Stella, etc.), ca şi în diverse reprezentări 
decorative sau experimente de ultimă oră. 

Există însă unele dificultăți în obținerea unor monocromii 
absolute, semnalate de ghidul nostru: „Vassarelly şi toţi cei care folosesc 
game izocrome ştiu că nu le pot obţine cu o singură culoare a paletei. Ei 
trebuie să o corecteze progresiv prin nuanțare. Griurile, de exemplu, ca 
să rămână neutre, indiferent de valoare, cer un adaos de galben- 
portocaliu pentru părțile luminoase, şi albastru pentru cele întunecate” . 


2. În al doilea caz vorbim despre acordul dintre culorile de aceeaşi 
valoare (izofane). 

Acum se operează fie cu tente policrome, fie cu griuri colorate la 
fel de luminoase, astfel că această categorie de acorduri se pot deosebi 
prea puțin prin fotografierea monocromă -- în alb-negru, sepia etc. 

Acordurile izofane se folosesc adesea în pictura murală 
contemporană, întrucât folosirea lor permite evitarea acelor neplăcute 
iluzii de <<găuri în perete>>, contrare gusturilor zilei şi detestate de 
arhitecţi. În schimb, folosirea lor „ne permite să acordăm prioritate 
cercetărilor în domeniul culorii, faţă de celelalte preocupări picturale, 
materie, volum etc.”. 

Putem întâlni astfel de practici în operele unor « monştri sacri » 


cum sunt Braque, Chagall, Picasso, în multe opere cubiste şi în foarte 
multe opere care tind să renunţe la cea de a treia dimensiune. 


3. În altreilea caz întâlnim culorile cu saturaţii egale (izodine). 

Acestor culori le lipseşte luminozitatea comună, în schimb 
culorile pot ajunge la maxima intensitate (saturație) cromatică, aşa cum 
le descoperim în anluminurile medievale, în vitraliile mai vechi sau mai 
noi, în fovism şi multe alte opere moderne şi contemporane. 

Fireşte, aceste acorduri se pot realiza şi cu tente de o saturație 
moderată, aşa cum întâlnim la Paul Cezanne (care foloseşte culorile 
izodine pentru a obţine contraste puternic saturate pentru prim planuri şi 
contraste mai scăzute pentru planurile îndepărtate spaţial), uneori la 
Bonnard, Klee, Juan Gris şi alții, iar la noi Dumitru Ghiaţă, parte din 
impresionişti şi nu numai. 

De astă dată vor fi evitate însă juxtapunerile « culorilor din 
familii prea apropiate, precum şi, dimpotrivă, cele care fac să se înfrunte 
puternic complementarele”. 


B. Acordurile prin diferențiere (cu caracter complementar). 

În acest caz acordul rezultă din două complementare juxtapuse 
(“cu condiţia ca una din două să fie stinsă sau decolorată: vermillon şi gri 
verzui, verde şi gri roz etc.” -- spune acelaşi Paul Serusier) . 

Probabil că avem de-a face cu cel mai răspândit acord, în care 
fiecare pereche de complementare poate fi punctul de plecare a 
numeroase nuanțe — prin degradeurile lor  —, ceea face ca să se 
îmbogăţească armonia ansamblului. Oricum, complementaritatea 
generează impresia de armonie — o armonie bogată, tensionată şi 
puternică. 

Acordul bazat pe contrastele complementarelor a fost studiat cu 
precădere de Johannes Itten, care pleacă de la nevoia fiziologică a unui 
gri neutru, mediu, necesar ochiului pentru menţinerea sau refacerea 
echilibrului energetic. Acest gri trebuie să rezulte din ansamblul 
culorilor care participă la un acord. lar cum, din cele parcurse până acum, 
ştim că un astfel de gri neutru se obține fie prin melanjul fizic al celor trei 
culori primare, fie prin melanjul unei singure perechi de complementare 
(pentru că fiecare pereche de complementare le conţine pe cele trei 
primare: ex. perechea roşu-verde este compusă din roşu şi galben plus 
albastru), fie din melanjul de alb şi negru (în care albul cuprinde, teoretic, 
primarele), se pot trage două concluzii: 


1. Un echilibru armonic se poate produce numai în prezenţa directă sau 
indirectă a celor trei primare. 

2. „La modul general, sunt armonioase toate perechile de complementare 
şi toate acordurile triple de tonuri -- ale culorilor situate pe cercul 
cromatic divizat în 12 părți egale — care se găsesc în interiorul unui 
triunghi echilateral ori isoscel, în interiorul unui pătrat sau al unui 
dreptunghi”* etc. 

Oprindu-ne asupra fiecărui caz în parte, vom spune de la început 
că sunt posibile acorduri armonice între două, trei, patru, cinci sau şase 
tonuri. Cazurile prezentate sunt ilustrate prin rotirile făcute în cercul cu 
12 culori (imaginat de Itten) a unor linii sau forme geometrice plane. 


Acordul de două tonuri 

Cele două culori complementare sunt opuse diametral în cercul 
sau în sfera culorilor. În cercul cu 12 culori se obţin prin rotirea 
diametrului: 


În sfera culorilor numărul acordurilor de două tonuri este aproape 
nelimitat, dacă respectivele două culori sunt situate simetric față de 
centrul sferei -- ceea ce însemnează că unei culori grizate trebuie să-i 
corespundă de cealaltă parte o culoare cu acelaşi grad de grizare. 

Demonstrația este mai clară pe o sferă desfăşurată (adică în 


* ]. Itten, op. cit.,p.22 


steaua culorilor), urmarind stelutele perechi: 


Acordul de trei tonuri 

Acordul armonic este dat de astă dată de culorile situate în 
vârfurile unui triunghi echilateral sau ale unui triunghi isoscel situat în 
cercul cu 12 culori. Există mai multe cazuri concrete. 
1. Acordurile rezultă prin rotirea unui triunghi echilateral în cercul 
culorilor (în care cel mai puternic este acordul R-G-A): 


A 


2. Acordurile rezultă prin rotirea unui triunghi isoscel: 


3. Aceleaşi două triunghiuri pot fi aplicate şi pe sfera culorilor, în orice 
ordine, cu condiția ca punctele de intersecţie ale medianelor să atingă 
centrul sferei. (Se folosesc sferele imaginate de Itten, situaţiile limită 
fiind cele în care unul din vârfurile triunghiului atinge albul sau negrul - 
prilej cu care se potenţează forța contrastului de clarobscur). 

Acordul de patru tonuri 

Acordurile rezultă prin rotirea pătratului, dreptunghiului şi 
trapezului. 


A. Cazul pătratului: 


C. Cazul trapezului*: 


* „Acordurile obţinute astfel au tendinţa de a forma contraste simultane, iar amestecul 
fizic al celor patru tente dă un gri negru" (]. Itten, op. cit.,p.73). 


Acordul de cinci tonuri 

Acest acord se poate realiza plecând de la acordul de trei tonuri, la 
care se adaugă alb şi negru. 
Exemple: R,G,A+ alb şi negru; O,Vi,V + alb şi negru etc. 


Acordul de şase tonuri 
Acest acord se poate realiza în cercul , steaua şi sfera culorilor. In 
cercul culorilor hexagonul poate indica doar două soluții: 


a, 


Dacă rotim un hexagon mărit sau micşorat în interiorul stelei 
culorilor (adică a sferei desfăşurate) putem obține multe alte acorduri de 
6 tonuri: 


Pornind de la patru culori înscrise pe ecuatorul sferei -- culori 
care formează între ele un pătrat ori un dreptunghi -- şi adăugând de 
fiecare dată alb şi negru, se pot obține un mare număr de acorduri cu şase 
tonuri. 


cgru 


Câteva precizări privind acordurile*: 
1. „Alegerea unui acord (...) nu se face arbitrar”, ci este „condiţionată de 
subiectul concret sau abstract care a fost ales în prealabil”. 
2. După stabilirea „temei plastice”, figurative sau abstracte, „alegerea 
unui acord ca şi execuţia sa sunt obligatorii şi nu depind de vreo inspirație 
capricioasă sau de reflecția superficială”. 
3. Acordurile sunt dirijate de anumite reguli ale contrastelor. 
4. Despre acordul de bază R,G,A: 
- „Culorile pure ale acordului de bază pot fi combinate cu 
tonalități modificate ale culorilor pure, formând astfel un contrast 
de calitate”. 
- „Cele trei culori pot fi luminate sau întunecate până când 
creează un contrast de clarobscur”. 
- „Dacă aducem cele trei culori la acelaşi grad de luminozitate şi 
dacă nu întrebuințăm culori pure decât în cantități mici, obținem 
un acord bazat pe contrastul de cantitate”. 
- „Dacă predomină una din culori, rezultă un acord foarte 
expresiv”. 


* ]. Itten, op. cit., pp. 74-75 


- Dacă în acordul de trei culori se înlocuieşte o culoare pură cu 
cele două culori vecine, se obține un acord de patru culori mai 
bogat nuanţat: astfel, în loc de R+G+A folosim GV+GO+R+A 
etc. 


Controlul acordurilor 
- Controlul justeţei complementarelor se poate face cu aşa numitele 
discuri turnante: 
- Un disc de carton se împarte în două arii egale sau variate ca 
suprafață, după regula contrastului de cantitate, apoi se colorează 
cu cele două complementare“. 
- Discul se aşează pe axul unei maşini electrice de uz curent care 
produce o rotație (mixer de bucătărie, maşină de găurit, ventilator 
ic), 
- Prin rotirea rapidă se va produce o adiţie concretizată într-un gri 
neutru. Dacă griul tinde spre o culoare, denotă că aceasta trebuie 
redusă sau modificată. 
- Discul poate fi util pentru studiile obişnuite, ca şi pentru demonstraţii în 
faţa elevilor. 
- Cu o anumită ingeniozitate se pot analiza şi acorduri de mai multe 
culori. 


* Vezi referinţa lui M. Havel la metoda Pfeiffer (op. cit., p.360) 


Capitolul 12 


ARMONIA CROMATICĂ 


Despre conceptul de armonie 

„Recurgem la termenul de armonie nu fără şovăială, 
comentează* Rene Berger. Căci la câte confuzii poate da naştere În 
limbajul curent se consideră « armonios » tot ceea ce, fiind plăcut sau 
măgulitor, este legat de ideea de perfecțiune”, de model ideal. Nimic mai 
adevărat, dar pictura modernă pare să fi renunţat însă cu totul la un 
asemenea scop. Cum stau lucrurile ? 

Armonia — în sens larg -- ne apare ca legea care domină 
Universul. În macro-univers stelele se mişcă după normele ei, în micro- 
univers atomii i se supun, insubordonarea generând catastrofe în ambele 
cazuri. Gândită ca ordine absolută, armonia îşi are legile ei chiar în 
dezordinea accidentală. Aflat undeva la confluenţa lor, omul nu face 
excepţie: organele lui interne, sistemul lui nervos, lumea lui afectivă şi 
spirituală, de asemenea; aberaţiile de la această lege îi provoacă 
disfuncţii şi moarte. 

Termenul armonie provine din grec. harmonia = asamblare, 
îmbinare. Pentru a-l preciza, să recurgem la DEX**, unde este definit ca 
«potrivire desăvârşită a elementelor unui întreg ». 

În artă, noţiunea de armonie este greu de „canonizat”, ea putând fi 
abordată din unghiuri de vedere foarte variate: raportată la linii, culori şi 
forme, valori, saturaţii, proporții, ritmuri, suprafețe, volume ş.a. Lăsând 
preocuparea în sarcina esteticienilor, să ne oprim aici doar la armonia 
cromatică, adică la ceva cu totul însemnat pentru noi, întrucât cunoaştem 
lumea mai ales prin ochi (80-90 %), care metamorfozează o ambianţă 
incoloră într-o lume colorată mirific. Şi de astă dată putem vorbi tot 
despre o concordanţă — despre potrivirea culorilor. 

La începutul evoluției umane totalitatea percepţiilor vizuale 
provenea din mediul natural la modul nemijlocit. În decursul timpului 


* Descoperirea picturii, Ed. Meridiane, Bucureşti 1975, vol. III, p.20 
** DEX Dicționarul explicativ al limbii române 


însă, pe măsura cunoaşterii mediului ambiant omul şi-a elaborat propriul 
mediu — unul artificial, iar ca o consecință firească, raporturile dintre 
cele două medii, natural şi artificial, s-au dezvoltat fie în sens armonic, 
fie disarmonic. lată un raport care va deveni cu timpul tot mai 
dezechilibrat. 

Astfel, dacă facem translația raportului natură-om la om-obiect, 
vedem cum şi acesta din urmă tinde, la rândul lui, spre armonie sau 
disarmonie; concret vorbind, un raport armonic presupune armonia 
dintre forma, culoarea şi funcția unui obiect, ceea ce generează starea de 
frumos, iar raportul disarmonic presupune ruperea acordului dintre 
forma, culoarea şi funcția obiectului, rezultând senzaţia de urât, de 
kitsch. 

Problemele armoniei nu sunt de loc simple. (Oricum, aceste 
considerații îşi propun să reamintească necesitatea de a evita confuzia 
dintre armonie şi acord -—risc semnalat în capitolul precedent). 

Concepţia tradițională, clasică, despre armonie, provenită din 
cultura elenă, se defineşte sugestiv prin faimoasa sintagmă « unitate în 
diversitate »*. Ceea ce însemnează alcătuirea unui întreg pe deplin 
unitar, compus din părți diferite, bine structurate şi recognoscibile 
totodată. Ceea ce ne sugerează imaginea unui zid solid, construit după 
toate normele, însă rămas la “roşu”, deci care îşi etalează în mod vizibil 
cărămizile. 

Dacă pentru realizarea unei armonii bazate pe unitatea în 
varietate se consideră a fi necesari minimum trei factori care, raportați 
unul la altul, să constituie un ansamblu omogen (raportați şi unul la altul, 
dar şi la întreg), în cazul tabloului aceste premize sunt reprezentate de 
formă, valoare şi culoare -- cărora li se mai adaugă şi altele. 

Armonia nu trebuie confundată însă cu « compoziţia ». Armonia 
se referă la efectul tabloului asupra privitorului, în vreme ce compoziția 
este o problemă de organizare internă a operei — organizare care include 
toate elementele de limbaj plastic — de la liniile de forță ale cadrului, până 
la amintita triadă formă-valoare-culoare, lumină, ritm, elemente de 
consonanță, disonanță, surpriză, şoc etc. --, toate acestea având ca unic 
scop stimularea şi menţinerea interesului activ al celui care priveşte 
opera. În lipsa acestui interes, retina privitorului se « şterge », fiindcă este 
asaltată de alte şi alte imagini şi evenimente vizuale. (După cum putem 
observa, în discuţia despre armonie nu apare subiectul tabloului, adică 
purtătorul lui de informaţie, întrucât menirea tabloului nu este să explice, 


* O spusese mai de mult, în felul lui, şi Leonardo : « Sufletul nostru este alcătuit din 
armonie şi armonia nu se naşte decât în acele clipe când potrivirea lucrurilor se face 
văzută » (Tratat despre pictură, Ed. Meridiane, Bucureşti, 1971). 


ci doar să etaleze « ceva » la modul emoțional, oferind privitorului un alt 
tip de cunoaştere. În cazul tabloului important este întregul, ansamblul -- 
fie că se ajunge la unitatea de ansamblu pornind de la mari pete abstracte 
spre figurație, fie invers, plecându-se de la o figuraţie care se poate « 
abstractiza» pe parcursul execuției). 

Armonia cromatică a tabloului este în mod evident o componentă 
firească a armoniei de ansamblu, obligatorie pentru orice fel de pictură, 
figurativă sau ba. Prin firea lucrurilor, astăzi, vechiul concept de armonie 
este discutat, contestat şi regândit. 

Semnificativ sau nu, este de remarcat faptul că marii pictori sunt 
în general prea puţin prieteni cu teoretizările. Georges Seurat face 
excepţie : «Arta, scrie el, este armonie. Armonie există în analogia 
contrariilor şi în analogia elementelor similare de ton, tentă şi linie, 
considerate potrivit cu dominantele lor şi sub influența luminii, şi 
combinaţii vesele, calme sau triste » (apoi pictorul exemplifică )*. Un « 
monstru sacru » de talia lui Cezanne, gândeşte armonia la modul simplu : 
«A picta înseamnă a sesiza o armonie între numeroasele raporturi »**, 
completându-se parcă, în altă parte : «nu există decât raporturi de 
culoare. Dacă ele sunt făcute corect, armonia se naşte automat »; Este o 
atitudine ce pare să încline balanţa spre zona intuitivă a creaţiei. lată însă 
că şi Andre Lhote, pictor-profesor a cărui deschidere spre orizontul 
teoretic al picturii este bine cunoscută, scrie în Tratatele sale (p. 52): «Ar 
fi prea complicat să clădeşti o teorie a raporturilor colorate care 
influențează cu cea mai mare autoritate asupra mecanismului nostru 
psiho-fiziologic. În afară de aceasta, inconştientul fiecărui pictor 
inventează combinaţii proprii. Eficacitatea acestora, de altfel, variază 
după dispunerea tonurilor, gradul de saturație respectivă şi întinderea lor, 

făcând astfel imposibilă o teorie vie şi practică a armoniilor colorate » 
(subl. n.). Pictorul-profesor Nicolae Tonitza, într-una din scrierile sale se 
încrede în ancestralul « talent » al pictorului, dirijat de un minimum bun 
simţ : « Arta coloristului de rasă nu stă în marea varietate de culori pe care 
le aşterne pe pânză, ci în muzicalitatea cromatică ce ştie s-o stabilească 
pe panoul lui, cu ajutorul unui minimum de substanţe colorate »***. 

Şi iată cum opiniile se succed, uneori se completează, alteori se 
anulează, se ignoră reciproc, se nasc altele****... 


* Eric Protter, Pictori despre pictură, p. 176 

** L. Brion-Guerry, op. cit., P..243 

*** N. Tonitza, Scrieri despre artă, Ed. Meridiane, Bucureşti, 1964 

**** Evident, vom şti să discernem autentica subiectivitate a marilor creatori de 
teoretizările în exces care proliferează de la o vreme în aria artei. 


Armonia cromatică a tabloului 

Gustul pentru ambianţele colorate cât mai strălucitor pare să fie 
una din trăsăturile caracteristice ale marilor civilizaţii antice — poate ale 
firii umane --, îl mărturisesc templele şi palatele egiptene, asiriene şi 
babiloniene, iar mai târziu pictura exterioară a templelor greceşti 
(Parthenonul Athenei era colorat în exterior, policrome erau pe atunci 
hainele, ţesăturile şi pânzele corăbiilor). Păstrând gustul pentru culoare, 
Roma imperială pare a restrânge policromia spre interior (a se vedea 
Pompeiul), transmițând aplecarea spre strălucirea cromatică fastuosului 
Bizanţ, unde nu era o excepţie întercalarea aurului şi a pietrelor preţioase 
între micile fragmente multicolore ale mozaicurilor -- şi, prin 
intermediul lui, a continuat până în zilele noastre în ritualurile bisericilor 
ortodoxe. Este cunoscut gustul Evului Mediu pentru culoarea curată şi 
tare, manuscrisele epocii constituie mărturii vii: foloseau printre altele 
ultarmarinuri intense preparate din piatră semiprețioasă de lapislazuli, 
verzuri acide extrase din acetat de aramă, roşuri stacojii, lacuri galbene 
sau rubinii, intense dar fugace. Giotto pictează cu culori saturate, Van 
Eyck şi epoca lui, de asemenea; şi tot aşa, până la Leonardo şi la alți 
renaşcentişti. Culoarea saturată va reveni odată cu impresionismul şi mai 
ales cu curentele moderne, în deosebi cu fovii. Culoarea frumoasă şi 
curată, policromia, place ochiului, bucură sufletul. 

Restrângând discuția noastră la studiul armoniei comatice -- 
fiind firească o cât de succintă analiză a vechilor opere pictate, constatăm 
de la început dificultatea acesteia, îngreuiată de faptul că picturile vechi 
ne-au parvenit alterate şi modificate de-a lungul vremii. 

Iată principalii factori care au contribuit la modificarea lor*: 

- Unele culori au fost alterate de lumină, umiditate şi poluare, unii lianţi 
s-au întunecat, unele glasiuri s-au stins sau au fost scoase de restauratorii 
care au retuşat « liber » operele, verniurile s-au întunecat (fie ele 
originale sau ba). 

- Chiar opere lucrate în secolul 19 s-au modificat -- tablourile 
impresioniştilor “erau pe atunci uimitor de strălucitoare”, dar “această 
strălucire a dispărut”. 

- Iar, după cum afirmă A. Lhote, “Culoarea lui Van Gogh, oricât de 
frumoasă ar părea încă, este moartă în comparaţie cu ceea ce era pe 
vremea când îi îngrozea pe majoritatea impresioniştilor, adepţi în mai 
mare măsură ai nuanţei decât al tonului pur. Acest dezastru, provocat de 
oxidarea cromurilor, a verdelui Veronese şi de evaporarea lacurilor 
ieftine este ireparabil” 


* Chimistul Marc Havel este în măsură să le cunoască bine (vezi şi op. cit., p. 349-353). 


Ca urmare a vicisitudinilor legate de timp, ca şi a însăşi tehnicii 
uleiului, multe opere vechi ne par astăzi oarecum tamisate, mai puţin 
pigmentate. Dar nu aceasta le era starea iniţială, odinioară se picta foarte 
colorat. Să reluăm câteva exemple: 
- Vechii egipteni pictau foarte colorat. 
- Specialiştii citează colecţia de picturi, foarte colorate, a unui împărat 
chinez de pe la anul 8o î. Hs. 
- Se mai pot pomeni picturile murale de la Pompei, bine păstrate, care 
foloseau culori puternice — în special roşurile de cinabru. 
- Mozaicurile antice constituie alte argumente, iar pe pereții 
monumentelor de la Ravenna sunt prezente deja complementarele. 
- Gustul pentru culorile pure ale artiştilor medievali este bine cunoscut 
(constatarea fiind valabilă şi pentru miniaturile epocii). 
- Vitraliile medievale incandescente sunt alte mărturii. 
- Apetitul pentru culoare este demonstrat şi de unii artişti renascentişti de 
la care s-au păstrat schiţe sau proiecte pregătitoare lucrate în tehnici pe 
bază de apă, ori au lucrat diverse tapiserii. Demontarea în ultimele 
decenii a unui altar baroc din Capela Brancacci din Florenţa, ne 
dezvăluie un Masaccio foarte colorat (el, care trecea drept unul din 
părinții clarobscurului). Un alt exemplu ni-l oferă restaurarea Capelei 
Sixtine, făcută acum două-trei decenii, care ne relevă un Michelangelo 
atât de colorat încât se pare că va trebui schimbată întreaga optică asupra 
operei sale. 
- Imperiul culorii se lărgeşte şi mai mult prin pasteliştii secolului 18, apoi 
prin impresionişti şi cu deosebire prin continuatorii lor, 
neoimpresioniştii, atingând cote de vârf prin Van Gogh şi Gauguin, 
Cezanne, fovii, expresioniştii germani, Matisse, Mondrian, Kandinsky, 
Klee şi atâția alții*... 

Realizăm astfel că în vechile opere sunt prezente: 
- contrastele de culoare (distanțate sau chiar complementare) 
- gamele unitare, marcate de o dominantă cromatică 
- monocromia 
- griurile colorate şi neutre 
- contrastele calde şi reci 


* În acest sens, Camilian Demetrescu glosează : « Pentru medievali culoarea frumoasă 
este echivalentul luminii divine, pentru impresionişti ea reproduce vibrația luminii 
solare. Pentru orientali ea e ornament şi podoabă, pentru grecii antici un atribut al 
formei ideale. Pentru Giotto e spirit, pentru Rubens voluptate... Culoare-pasiune la Van 
Gogh, culoare-gândire la Gauguin. Conceptul de culoare traduce aşadar în mod 
elocvent idealul estetic şi filozofic al unei epoci de artă ». (Culoarea, suflet şi retină, 
Editura Meridiane, Bucureşti, 1966, p. 55) 


- contrastele de mari suprafeţe colorate 
- ritmurile cromatice, accentele etc. 
- disonanţele (vezi anluminurile etc). 

Nu cumva putem conchide că suntem în faţa întregului arsenal 
modern (mai puţin excesele)? Se pare că răspunsul este afirmativ. 

lar dacă suntem tentaţi, studiul cromaticii operelor pictate îl 
putem face recurgând la binecunoscutele alăturări de pătrate colorate, în 
care vom rezuma decorativ, în tente plate, simplificatoare, culorile 
originalului. 


EA 


Ce linii directoare s-ar putea desprinde, din toate acestea, în 
legătură cu cromatica tabloului? Poate fi “cântărită” armonia cromatică? 
Probabil că nu. Vom distinge totuşi două mari tipuri (sisteme) de armonie 
cromatică pe care pictorii le folosesc dintotdeauna: 

- armonia prin analogie 
- armonia prin contrast 


1. Armonia prin analogie (bazată pe o dominantă). 
In acest tip de armonie, o anume culoare principală — dominanta* 


-- dă tonalitatea generală, iar celelalte culori, mai apropiate, i se 
subordonează. Despre un asemenea tablou pictorii spun că este “lucrat în 
gamă” de roşu, de albastru etc., ceea ce nu însemnează că în tablou este 
prezent doar roşul sau respectiv albastrul, ci că tenta de bază îşi impune 
caracterul asupra tuturor celorlalte culori ; există nenumărate 
«atmosfere» colorate de dominantă, fie ele calde sau reci. Armonia prin 
analogie, numită şi izocromie, generează impresia de unitate monolită 
într-o mai mare măsură decât armonia prin contrast. 

Acest tip de armonie -- căreia Leonardo îi spunea „prin 
învecinare” -- este prezent la Fayum, în pictura lui Leonardo însuşi, a lui 
Rafael şi a Renaşterii, în general; de asemenea la Rembrandt şi în arta 
olandeză, dar şi în multe alte perioade şi opere (inclusiv contemporane). 

Tehnic vorbind, pentru obținerea dominantei se recurge — după 
gustul epocii şi după condiţionări temporale — la rezolvări practice foarte 
diverse: 

a. Se introduce, parcimonios, culoarea dominantă în fiecare din tentele 
tabloului (tehnică inițiată de Giovanni Bellini). 


* Departe de a rămâne un simplu artificiu de armonizare, alegerea dominantei este 
subordonată emoţiei artistului ; astfel, « tonul trist e dat de dominanta întunecată, în 
tentă de dominanta rece, în linie de direcțiile coborânde » (Signac, în A. Lhote, De /a 
paletă...,p.389). 


b. Se foloseşte un grund colorat (care îşi va impune prezenţa prin 
iradierea de sub straturile colorate). 

c. Se acoperă, în final, întregul tablou cu un glasiu, asemenea unui geam 
colorat (vezi El Greco, Watteau, Chardin etc., ori aşa numita « supă » a 
romanticilor, prin care încercau să se apropie de patina vechilor 
maeştri); evident, acest tip de dominantă finală, premeditată, este altceva 
decât efectul de brunisare al verniurilor finale — fatal, dar nedorit. 

d. Se mai poate recurge şi la metoda cvasiartizanală a atingerii uşoare cu 
o pensulă rară, uscată şi tare, în cruciş, a culorilor aşternute pe pânză, 
umede încă, în aşa fel încât să se realizeze un împrumut cromatic general. 
(Procedeul dă rezultate doar la picturile lucrate în culori de ulei, aplicat la 
sfârşitul unei şedinţe a//a prima). 


2. Armonia prin contrast 

Numită altfel şi armonie policromă, aceasta se bazează pe 
contrastele culorilor distanţate sau complementare - idee care ni-l 
aminteşte pe Heraclit, care afirmase în urmă cu 2500 de ani: „Contrariile 
colaborează şi din lupta contrariilor ia naştere cea mai frumoasă 
armonie”. Constatarea lui este cu totul valabilă şi pentru lumea culorilor. 

Probabil că pictorii au cultivat din totdeauna policromia -- ajutaţi 
de instinctul creator, ea fiind prezentă în pictura egipteană, în arta 
orientală, în întregul Ev Mediu, ca şi în epocile mai apropiate. 

În secolul 19 armonia prin contrast a fost studiată şi teoretic, şi 
practic: să ne amintim doar un savant şi un pictor, Chevreul şi Seurat; iar 
în secolul 20 cercetările au fost aprofundate, ajungându-se uneori, în 
deosebi la începutul perioadei, la absolutizarea acestui tip de armonie -- 
ceea ce este cu siguranță o exagerare şi o greşeală, ca orice absolutizare. 

Unul din cercetătorii de prestigiu al armoniei prin contrast* este 
tot Johannes Itten**. De obicei, scrie el, „profanii consideră armonioase 
ansamblurile cromatice care au un caracter analog sau care grupează 
diverse culori cu aceeaşi valoare. (...) În general termenii „armonios- 
nearmonios” nu se referă decât la senzațiile „agreabil-dezagreabil”, 
„Ssimpatic-antipatic”. Asemenea judecăți nu exprimă decât opinii 
personale, fără mare valoare obiectivă”. Însă „noţiunea de armonie a 


* Coleg de generaţie şi profesorat cu Itten, W. Kandinsky împărtăşeşte opiniile acestuia: 
„Trăim într-o epocă plină de întrebări, presimţiri, interpretări şi de aceea plină de 
contradicții” şi „putem trage uşor concluzia că tocmai pentru vremurile noastre 
armonizarea pe baza unei singure culori este cea mai puţin potrivită” (op. cit., p. 89). 
Arta picturii secolului 20, variată şi contradictorie nu le-a confirmat însă părerile, 
creatorii apelând adesea la monoculori ori la alb-negru, cu sau fără trepte intermediare. 


** Op. cit., pp. 19 şiurm. 


culorilor trebuie să se elibereze de condiționarea ei subiectivă — gust, 
impresii — Şi să se ridice către o lege obiectivă... Armonia înseamnă 
echilibru, simetrie a forțelor”. 

Cum se poate realiza o asemenea armonie? Acelaşi autor crede că 
doar: „studiul proceselor fiziologice din momentul percepțiilor colorate 
ne apropie de soluția problemei”. 

Fiziologul Ewald Hering demonstrase odinioară faptul că „griul 
mediu creează în ochi o stare de echilibru perfect "— ceea ce ar însemna 
că aparatul nostru vizual (ochiul şi creierul) „cere” griul mediu, iar în 
lipsa lui apare o stare de nelinişte şi oboseală; obosit fiind în urma 
impactului cromatic, ochiul încearcă să-şi refacă starea inițială, adică să 
se reechilibreze energetic. Dovada că aşa stau lucrurile o constituie 
contrastele simultan şi succesiv, în care ochiul îşi produce singur 
culoarea complementară aceleia pe care a contemplat-o. („„Disimularea — 
deteriorarea substanței prin vedere — şi asimilarea — regenerarea 
substanţei vizuale — au aceeaşi importanţă, în aşa fel încât cantitatea de 
substanță vizuală să rămână aceeaşi”, precizează Ewald Hering)). 

Acceptând acest punct de vedere, rezultă că armonia corespunde 
unei stări de echilibru psiho-fizic. Gândind astfel, Itten conchide: „Două 
sau mai multe culori sunt armonioase dacă prin amestec formează un gri 
neutru”, pe când „Toate celelalte amestecuri de culori care nu dau gri 
sunt de natură expresivă şi nu armonioasă”. 

lar cum istoria artei cuprinde un număr indefinit din ambele 
asocieri de culori, însemnează că, pe de o parte, orice compoziţie 
cromatică poate fi armonioasă ori expresivă, iar pe de alta, că în 
realizarea compozițiilor cromatice expresive — caz în care nu mai 
funcționează „legea griului mediu” -- rolul intuiției pictorului este mai 
important decât în cele armonioase. 

Rezumând, vom reține că teoria lui ltten se bazează pe 
complementaritatea culorilor (de altfel o spune fără echivoc: „Principiul 
fundamental al armoniei derivă din legea complementarelor, cerută de 
fiziologie”) şi că optează pentru tipul de compoziție cromatică 
armonioasă, acesta putând fi controlat logic într-o mai mare măsură 
decât tipul expresiv. 

În pofida largii ei accepţii, de care s-a bucurat la un moment dat, 
teoria armoniei complementare a fost nu o dată pusă sub semnul 
întrebării, ba chiar contestată. 

Încă la sfârşitul secolului 19 începuse a fi disputat faptul că: „nu 
toate contrastele complementare sunt plăcute” *. 


* E. W. Brucke, 1887 şi Ogden Rood, 1890, după P. Constantin, op. cir., p.11-12. 


Rafinatul colorist care este Henri Matisse declara în 1908: 
“Consider că nu are valoare absolută nici teoria complementarelor. 
Studiind tablourile pictorilor a căror cunoaştere a culorilor e bazată pe 
instinct şi sentiment, pe o constantă analogie a senzațiilor lor, legile 
culorilor ar putea fi precizate în anumite puncte, lărgindu-se granițele 
teoriei culorilor, aşa cum este admisă acum”*. Să observăm că marele 
pictor nu contestă teoria complementarelor, ci întrevede posibilitatea 
unei armonii mai larg înțelese. În fapt, el şi-a conceput adesea tablourile 
folosind acordurile complementare. Iar spre sfârşitul vieţii (când boala îi 
afecta posibilitatea de a-şi folosi mâinile pentru a desena sau picta, şi se 
ştie că recurgea la colajul unor hârtii colorate pe care le decupa cu 
foarfeca), pictorul se pronunța pentru decorativismul petelor colorate, 
care trebuia “să aibă, de asemenea, puterea intrinsecă de a afecta 
simţurile celor care le privesc... Un albastru, de exemplu, însoțit de 
licăririle complementarelor sale, acționează asupra sensibiităţii interne 
ca o lovitură neaşteptată de gong. Acelaşi lucru cu roşul şi galbenul. 
Artistul trebuie să fie în stare să şocheze atunci când este nevoie”**. 

În al doilea manifest futurist (1910), semnat de Umberto 
Boccioni, Carlo Carra, Giacomo Balla, Gino Severini, se declară: “În 
pictură complementaritatea înnăscută constituie o necesitate absolută, 
tot aşa ca metrul liber într-o poezie şi polifonia în muzică”***. Dar peste 
numai câţiva ani apar păreri contrare : « ...armonia nu are de a face nimic 
cu complementarele. Toate culorile, fără excepție, pot fi îmbinate în mod 
armonic » (A.E Dinet, « Flagelurile picturii », 1926). 

Fernand Leger vede lucrurile în felul său: “Eu folosesc culori 
pure, dar de ton local, în sensul că nu întrebuințez niciodată raporturi 
complementare; în general evit să pun roşu lângă verde, un portocaliu 
lângă un albastru sau un violet lângă un galben, pentrucă în ochi fiecare 
din aceste culori pierde forța sa locală, adică propria sa valoare, îndată ce 
se află alături de o alta. Din pricină că între două culori complementare se 
stabilesc raporturi de vibraţie — fenomen bine cunoscut (...). Eu, 
dimpotrivă, pictez cu raporturi constructive; dacă am un portocaliu, de 
exemplu, pot să pun alături un roşu, un verde, un galben — totul în afară de 
albastru. Astfel culorile rămân (neinfluenţate) unele lângă altele; ceea ce 
are mai puţin farmec, dar este incomparabil mai puternic” . 

S-a mers însă mult mai departe, afirmându-se despre contrastele 
complementare că nu sunt originale, nici cu totul necesare şi nici 


* A. Lhote, De la paletă..., p. 405 
** A.E, Elsen, Temele artei, Ed. Meridiane, Bucureşti, 1983, II, p. 304 
*** E, Protter, op. cit., P.246 


suficiente pentru armonia prin contrast. Contestând ideea că armonia 
cromatică îşi are drept echivalent starea de confort optic, se va socoti că 
echilibrul estetic nu este similar cu echilibrul optic şi că, în orice caz, 
echilibrul cromatic “clasic” trebuie rupt. 

Se va milita chiar pentru disonanţele utilizate ca valori estetice, 
ca şi pentru antiarmonie; deoarece pe măsură ce opera este mai elaborată, 
armonia descreşte. 

Wassily Kandinsky* invocă antilogica şi contrastul spiritual, 
contrastul interior : “Pe baza aceluiaşi acelaşi principiu al antilogicii, vor 
fi alăturate acum culori care de multă au trecut ca fiind disarmonice între 
ele. Aşa se întâmplă, de pildă, cu alăturarea dintre roşu şi albastru, culori 
care nu se leagă fizic, dar tocmai prin contrastul spiritual puternic dintre 
ele sunt preferate astăzi ca fiind una din armoniile cele mai intens active, 
cele mai potrivite. Armonia, în concepția noastră, se sprijină în pincipal 
pe principiul contrastului, principiul artistic cel mai important al tuturor 
timpurilor. Contrastul nostru este însă contrastul interior**, singurul 
prezent şi care exclude orice ajutor (azi perturbare şi prisos) al altor 
principii de armonizare ». Şi, mai departe : « Lupta dintre tonuri, 
echilibrul pierdut, ” principii ” în decădere, neaşteptate bătăi de tobă, 
mari probleme, strădanii aparent fără țel, impulsuri parcă sfâşiate 
nostalgic, lanțuri sfărâmate şi legături unificatoare, opoziții şi 
contradicții — acestea fac armonia noastră. Compoziţia întemeiată pe o 
asemenea armonie este o alcătuire de forme cromatice şi grafice cu o 
existență autonomă ca atare, scoase la iveală de necesitatea interioară 
şi care, în cadrul unei vieți în comun rezultate de aici, constituie un întreg 
numit tablou. Doar aceste fragmente izolate sunt esențiale. Tot restul 
(deci şi păstrarea elementului figurativ) este secundar ». 


În loc de concluzii — sau: cu ce rămânem după acest succint expozeu ? 
Asumându-ne riscul inerent al obişnuitelor „concluzii”, mai ales 
în domeniul atât de sensibil al armoniei cromatice — oricare ne-ar fi 
gustul sau orientarea stilistică --, va trebui să recunoaştem faptul că 
practica artistică modernă şi contemporană, aventura pasionantă 
parcursă de imaginea picturală în ultimul secol, a lărgit considerabil aria 
vechilor principii; armonia ca rezultat al unei stări de confort optic este 
astăzi contestată, întrucât acest echilibru optic nu este similar cu 
echilibrul estetic (de altfel, pictorii ştiu că, practic, nu toate acordurile 
*Op. cit, p.90 
** „Armoniile cromatice nu se pot baza decăt pe principiul afectării adecvate a 


sufletului omenesc. Această bază va fi numită principiul necesităţii interioare” (în 
E.Protter, op. cit.,p.53). 


bazate pe contrast sau pe dominantă produc griuri neutre). 

Trebuie, la ora actuală, să admitem ideea tipurilor plurivalente de 
armonie. 

În consecință, opţiunile fiind libere, degajate de rigoarea 
constrângerilor de altădată, se pare că au dispărut modalitățile distincte 
de armonizare prin analogie sau prin contrast, acestea devenind doar 
polii extremi ai unei largi serii de armonii intermediare. La modul 
general, armonia cromatică rămâne o rezultantă estetică realizată prin 
distribuirea culorilor după normele acordului cromatic, dar ea este 
altceva, un dat mult mai complex decât simplul acord al culorilor; 
acordul culorilor, aşa cum am mai amintit, poate fi echivalat cu tehnica 
acordajului unui instrument muzical, însă armonia cromatică devine 
chiar melodia, cântecul. 

Armonia cromatică a tabloului — aşa cum este înţeleasă astăzi -- 
presupune (şi impune) orchestrarea culorilor lui prin diverse mijloace 
specifice. Importante nu sunt atât « subiectul » sau « obiectul » 
reprezentat, ci în primul rând realitatea plastică — adică « abstracția » 
cuprinsă în orice tablou, fie el figurativ sau non figurativ. 

Cromatica încorporează astăzi raporturi subtile la care participă 
mărimea, proporţia, dinamica, ritmul, contrastele sau consonanţa petelor 
colorate, acestora adăugându-li-se elemente deosebit de active, cum sunt 
disonanțele*, elementele de surpriză, şocul... 

Toate acestea converg spre un ţel unic, armonia tabloului**, 
diversă şi inedită, a cărui sursă directă este sensibilitatea artistului — 
condiţia fiind, fireşte, ca această sensibilitate să fie autentică. Iar 
autenticitatea acestei sensibilităţi face ca regulile să nu fie imuabile. În 
cele din urmă, se pictează cu sufletul, cum spunea mai demult bunul şi 
marele nostru Ştefan Luchian. 


* Disonanţele. fie ele de culoare, linie, formă etc. trebuie considerate ca elemente care 
accentuează o analogie sau un contrast. (Ideea unui asemenea tip de anti-armonie a fost 
susținută teoretic de americanul C.G. Abbot în 1934). 

** In spiritul echidistanţei, se cuvine consemnat şi un alt punct de vedere: „Nu armonia 
e principala categorie a artei, ci tocmai conflictul. Aşa e în artă, fiindcă aşa se petrec 
lucrurile în sufletul omenesc şi în societate” (W. Tatarkiewicz, Istoria celor şase 
noțiuni, Ed. Meridiane, Bucureşti, 1978, p.276). 


ADDENDA 


PRINCIPIILE LUI ANDRE LHOTE (extrase din Tratate 
despre peisaj şi figură) 
1. "Lege capitală: coloristul nu foloseşte toate culorile spectrului în 
starea lor pură, o singură culoare violentă (subl. n.) ajungând a însufleți 
compoziţia”*. „Există deci, în orice operă demnă de acest nume, o 
dominantă în prezenţa căreia se estompează toate celelalte elemente 
picturale”. 

- „Câteodată această dominantă apare ca încoronarea, ca finalul 
unei serii de vibrații colorate: lilaurile şi griurile-albastre se pot dezvolta 
într-un violet sau într-un albastru pur; galbenul-sulf şi rozul-somon pot 
atinge portocaliul”. 

- „Această notă, mai stridentă ca celelalte, poate de asemenea 
provoca disonanță”. 

- „Ea poate servi (...) la animarea prin contrast a tonurilor rupte”. 
2. „Două culori majore (subl. n.) sunt, în mod obişnuit, de ajuns — cel mai 
adesea una caldă şi una rece, dintre care una mai violentă decât cealaltă. 
Culorile celelalte, slăbite la extrem, se vor anima prin contrastul cu 
culorile majore”. 

- „Astfel trebuie înţeleasă legea complementarelor, şi nu cum fac 
falşii colorişti care cred necesar să înconjoare un verde Veronese cu un 
cinabru — nu se ştie în ce scopuri barbare”. 

3. „Atunci când sunt prezente trei culori (subl.n.), una singură trebuie 
dusă la maximum de intensitate, a doua diminuată, iar a treia oarecum 
sugerată”. 

- „Verificăm şi aici teoria celor trei forţe şi ierarhia lor: 1. mare, 2. 
mijlocie, 3. mică; sau încă: 1. a creşte, 2.a scădea, 3. a suprima sau abia a 
indica” . 

„Se cuvine de amintit, de asemenea, că nu există culoare fără gri 
(subl. n.), că griul** este întrucâtva suportul, justificarea oricărei 
armonii colorate, fie că intră în competiţia culorilor, ca la El Greco, 
Velazquez şi Goya, fie că se plasează în jurul lor, sub specia albului, 
negrului sau griului, izolând tonurile pure şi opunându-se unor 
interferenţe periculoase”. 

„Astăzi, ca o consecinţă de care se bucură abstracţiunea, albul şi 


negrul ocupă în economia tabloului un loc din ce în ce mai important”. 

* Op. cit., p. 33 şi urm. 

** În plus, sporind strălucirea culorilor învecinate, griul „creează impresia de spațiu, de 
depărtare, prin acelaşi mecanism ca şi natura” -- completează Marc Havel ( op. cit., p. 
389). 


„CHEIA” ARMONIEI CROMATICE A LUI 
A.H. MUNSELL* 
1. „Tonul de culoare. Foloseşte cât mai puţine tonuri de culoare posibil. 
Un singur ton, corect folosit, poate fi foarte expresiv. În cazul când 
foloseşti două sau mai multe culori, atunci alege-le sau imediat 
învecinate, sau contrastante”. 
2. „Luminozitatea. Foloseşte împreună valori deschise şi închise. În 
general, o parte de valoare deschisă echilibrează trei sau patru părți de 
valoare închisă”. 
3. „Puritatea. Foloseşte împreună o puritate mare cu una mai redusă. O 
parte de puritate mare va echilibra mai multe părți de puritate redusă. 
(Avertisment: evită abuzul de culori suprasaturate)”. 
4. „Suprafața. Ea este produsul dintre puritate înmulțită cu 
luminozitatea, invers proporțional. Astfel, dacă W simbolizează o 
culoare şi Z alta, atunci avem relația: 
(puritate x luminozitate) W suprafaţa Z 


(puritate x luminozitate) Z suprafața W 
5. Armonia de culori. Armonia va fi atinsă dacă vor fi respectate oricare 
trei reguli din cele patru dinainte. Astfel este permis de a folosi culori ce 
nu se echilibrează absolut în cenuşiu, dacă se respectă legile de 
luminozitate, puritate şi suprafață. Pe de altă parte legea purității poate fi 
parțial ne respectată, atâta vreme cât se urmează legea tonului de culoare, 
cea a luminozităţii şi a suprafeţei”. 


* Pictorul şi fizicianul american Albert Henry Munsell a stabilit în deceniul al doilea, din 
secolul trecut, câteva „legi” ale armoniei cromatice care prezintă un real interes (după P. 
Constantin, op. cit.,p. 101). 


DRUMURI SPRE ARMONIA GENERALĂ A TABLOULUI 
Un tablou în care compoziţia generală este bine închegată, ni se prezintă 
clar, ferm, etalând acea componentă definitorie pentru orice operă de artă 
numită stil*; este prezentă deci impresia de ordine şi de unitate. Pentru 
accentuarea unităţii tabloului, ca univers închis şi de sine stătător, 
pictorul recurge la diverse procedee specifice. lată câteva**: 


1. Stabilirea clară, de la bun început, a caracterului compoziţiei. 

- Caracterul unei compoziţii poate fi static, dinamic ori echidistant între 
dinamic şi static, realizându-se astfel senzația de plutire. Opţiunea 
inițială contribuie la formarea unor traiectorii ferme de forme şi culori, 
care se impun cu pregnanță spectatorului, întrucât traseele ascunse dau 
stabilitate compoziţiei, iar în frescă, mai ales, sunt indispensabile (vezi 
Giotto etc.). 

2. Orientarea adecvată a formelor (colorate) -- care trebuie să fie potrivită 
cu tema. De exemplu: 

- pe orizontală sugerează greutate; 

- pe verticală, invers, sugerează senzaţia de uşor, înalt şi adânc 
(iar asocierea orientărilor orizontale şi verticale produc starea de 
echilibru şi soliditate); 

- pe diagonală sugerează întotdeauna mişcare (ilustrative în acest 
sens fiind „Învierea” lui Griinewald, operele lui El Greco, dar şi barocul, 
arta chineză şi cubiştii); în plus, diagonalele induc sugestia de centrare a 
tabloului; 

- orientarea circulară strânge forțele spre centrul tabloului şi 
sugerează mişcarea în cerc — a se vedea norul central din „Bătălia lui 
Alexandru” de Altdorfer. 


* Este interesant de ştiut cum, împotriva goanei după „stil”, a originalității cu orice 
preț, W.Kandinsky dezvoltă o veritabilă filipică încă în anul 1910: „Artistul poate folosi 
orice formă pentru a se exprima. În acest fel se vede... că cercetarea preocupată de 
elementul personal, de stil (şi pe lângă asta de elementul naţional), nu numai că nu poate 
fi realizată intenţionat, cu program, dar nici nu are marea importanţă care i se acordă 
astăzi. Şi se vede că înrudirea generală dintre opere, care de-a lungul mileniilor nu 
numai că nu a slăbit, ci s-a fortificat din ce în ce mai mult, nu se află în exterior, în 
factorii externi, ci în rădăcina rădăcinilor, în conţinutul mistic al artei. Şi se vede că 
dependența de „şcoli”, goana după „orientări”, pretenţia de a găsi într-o operă 
„principii”, şi anumite mijloace de expresie precis specifice unei epoci, nu pot duce 
decât pe drumuri greşite... Artistul trebuie să fie orb față de formele „recunoscute” sau 
„nerecunoscute” şi surd în faţa teoriilor şi dorințelor epocii. Ochiul lui — mereu deschis 
— trebuie să se îndrepte spre viaţa interioară, iar urechea să şi-o aplece spre glasul 
necesităţii interioare”. Op. cit., p. 69 

** Parte din ele sunt enumerate de J]. Itten (op. cit., pp. 91-93), altele de A. Lhote 
(Tratate, pp. 34-51), altele provin din practica paletei. 


În istoria artelor, amintitele orientări apar adesea combinate. În 
„formula Tiţian”, contrastele de clarobscur sunt dispuse pe verticală şi 
orizontală (iar personajele sunt înscrise fie pe diagonală, fie într-o 
mişcare circulară). 

3. Alegerea justă a culorilor (după regula acordului cromatic). 
4. Stabilirea tipului optim de contrast cromatic: 

- contrastul ales trebuie să se impună net, iar contrastele 

secundare să fie dirijate sau chiar evitate. 
5. Stabilirea dimensiunii juste a petelor colorate (vezi contrastul de 
cantitate). 
6. Amplasarea judicioasă a culorilor în interiorul cadrului plastic. 
Exemple: 

- acelaşi albastru pare mai greu dacă e pus în josul cadrului, şi 
mai uşor dacă e distribuit în partea superioară; 

- acelaşi roşu închis pare greu şi amenințţător dacă e pus 
deasupra, şi calm, dacă este situat jos; 

- galbenul pus în josul cadrului pare exilat şi ţinut cu forța, iar sus 
pare „uşor şi plutitor”. 

7. Respectarea axei verticale de echilibru (ca la balanţă) a tabloului este 
una din cele mai dificile sarcini. 
8. Accentuarea stabilităţii tabloului şi prin alte mijloace, ca: 

- sublinierea verticalelor şi a orizontalelor situate în interiorul 
unei forme libere; 

- sublinierea liniilor de forță ale tabloului prin accentuarea 
conturelor unor obiecte sau figuri prezente în compoziție; 

- sublinierea diferitor conture în scopul obţinerii unor direcții 
paralele (această subliniere generează senzația de soliditate statică). 

9. Accentuarea corespondențelor dintre elementele asemănătoare. 
Întrucât vederea umană stabileşte în mod spontan astfel de înrudiri, se 
cer accentuate corespondenţele dintre: culorile asemănătoare (calde, 
reci, pure, rupte etc), formele, valorile, accentele sau petele apropiate ca 
mărime (fie ele chiar diferite cromatic). Coordonarea acestor „forme 
simultane”, cum le numeşte Itten, amplifică senzația de ordine şi unitate 
a tabloului. 

10. lerarhizarea elementelor tabloului: „A exagera, a diminua, a suprima 
sunt cele trei operațiuni pe care artistul trebuie să le practice în mod 
constant, fie că e vorba de desen, de valori, de culori sau de suprafeţe” (A. 
Lhote, Tratate). 

11. Dozarea justă a demitentelor: „Dozarea acestor elemente a fost 
definită o dată pentru totdeauna de Rubens, într-unul din cele trei tratate 


de pictură ale sale, De coloribus... : două treimi ale suprafețelor vor fi 
rezervate demitentelor, iar treimea rămasă, luminii şi umbrei adiționate” 
((Lhote, Zratate). 

12. „Culoarea nu se modelează” (Andre Lhote, 7ratate), ci doar se 
modulează. Incompatibilitatea rezidă în faptul că modeleul scade 
saturaţia tentei inițiale. 


NOTĂ FINALĂ 


În încheierea acestei cărţi, pare nu numai potrivită, ci necesară şi 
întru totul binevenită mărturisirea lui ltten făcută în „Postfaţa” 
monumentalului său tratat: „„Am încercat (...) să construiesc un vehicul 
util, care permite artistului să parcurgă un drum lung şi foarte greu. Dar 
acest vehicul nu este chiar atât de confortabil şi nu va conveni de fel 
leneşilor”. 

În aceste pagini sunt prezentate — folosind cuvintele aceluiaşi 
înaintaş --, „legile culorii aşa cum le dictează natura. (...). Dar esenţa lor 
intimă rămâne ascunsă rațiunii noastre şi numai intuiţia este capabilă să 
le sesizeze (subl. n.). lată de ce regulile şi legile nu pot fi decât puncte de 
orientare aşezate pe drumul creaţiei artistice”. 

